Dialoguri la Athos 


colecția 
MISTICA 


Dogmă şi mistică, spiritualitate şi teologie 
suni dimensiuni constitutive, inseparabil unite în viața 
Bisericii Ortodoxe. Exemplul Sfinților arată că există 
o coincidență deplină între obiectivitatea credinţei 
Bisericii ca şi comunitate sacramentală şi experiența 
subiectivă a persoanei care, încorporată în ea, işi 
asimilează activ teologia acesteia prefăcând-o în viată. 
Prin experienţa mistică (asceză şi rugăciune), Sfinţii 
devin existențe teologice iar teologia mistică se 
transformă într-o teologie a existenței. 

Înteriorizând teologia, unificând şi 
verticalizând existența creştinismului, intimizând 
credința şi harul divin prin depăşirea medierilor şi 
exteriorităţii lor, mistica - “viaţa în Hristos” - e axa 
spirituală nevăzută ce susține lăuntric Biserica. Unind 
cerul şi pământul, mintea şi trupul în inima omului, 
mistica e stâlpul vertical întemeietor al Crucii - figura 
exemplară a întregii experienţe creştine. E înflorirea 
personalismului ei ireductibil - pentru că la rigoare 
există doar mistici - şi, ca atare, un răspuns mereu 
actual la enigma existenței umane. 

Într-o lume a confuziilor stat şi 
mistificărilor religioase şi ideologice, acestae înțelesul 
ortodox al misticiipe care Editura “Deisis” îşi propune 
să-l impună prin această colecție. 

Cuvânt înainte 


Nu sunt rare dialogurile în Sfântul Munte. Lor li 
se datorează cele două cărţi: “Între cer şi pământ” şi 
“Dialoguri athonite ”. Subsemnatului îi revine doar plata 
ostenelii tipăririi dialogurilor, a căror martor direct şi 
părtaş a fost. 

Epoca noastră este prin excelenţă dialectică, 
dialogică. Instrucţia sporită, ridicarea nivelului culturii, 
mulțimea ideilor, creează tipuri dialectice. Oamenii sunt 
supuşi astăzi unei încercări înfricoşătoare. O mulţime de 
curente filosofice heteroclite, ca număr şi intensitate, îl 
revendică pe om. Toate sunt contestate. 

Confuzia, falsificarea, erezia, sub felurite forme 
au intrat şi în spaţiul Biserici. Însuşi “satana cel ce se 
preface în înger al luminii”(II Cor.11,14) - “cel ce 
amăgeşte întreaga lume (Apoc.12,9)” - ““răpeşte”” 
continuu “oile”*(In.10,12) din Turma sfântă a lui Hristos. 

Căci dacă trebuie într-adevăr *“să ne oprim şi să 
cunoaştem pe Dumnezeu”(Ps.45, 10), urmează că tumultul 
“grijilor vieţii” din condiţiile vieţii contemporane şi răul 
inevitabil provocat sufletelor de “tulburarea patimilor” 
nu oferă prea multe speranţe ca să “cunoaştem pe 
Dumnezeu”. Dimpotrivă, duc mai degrabă la disperare. 

Desigur, Biserica lui Hristos nu încetează să 
evanghelizeze, să înveţe şi să împărtăşească harul prin 

Sfintele Taine. Dar e nevoie să conlucreze şi omul. Iar 
omul trebuie să fie ajutat. 

Unul dintre cele mai indicate mijloace, atât de 
apărare împotriva deselor şi repetatelor atacuri ale răului, 
cât şi pentru unificarea puterilor sufletului împrăștiate în 
lume, este rugăciunea numită dintr-un singur gând 
(monologistos). Valoarea acestei rugăciuni constă pe de 
o parte în uşurinţa ei, iar pe de altă parte în puterea ei, 
precum şi a iubirii, dulceţii şi străpungerii inimii. 

Dar dacă pentru fraţii din lume rugăciunea lui 
lisus realizează cele două ţinte de mai sus, pentru Monahi 
ea formează punctul de pornire al unei lupte dumnezeieşti 
şi premiza unei vieţuiri şi teologii fără de sfârşit în 
dragostea lui Dumnezeu. lar “Dialogurile la Athos” 
tocmai acest lucru se străduiesc să-l arate. 

De aceea, o rugăciune a noastră şi o dorinţă în 
Domnul este ca poporul nostru ortodox să regăsească 
rugăciunea inimii, pentru care s-au luptat mari Părinţi 
teologi, între care marele Sfânt Grigorie Palama, 
“vestitorul harului”. 


Sfântul Munte, 1975. 


Monahul Teoclit Dionisiatul 


. “Munții cei înalți” 


“Viaţa pustnicilor fericită este, 
a celor ce se întraripează de 
dumnezeiescul dor” 


(Imnologie) 


Am plecat din mănăstire către vârful Athosului. 
spre “munţii cei înalţi cerbilor” (Ps.103, 19) şi sufletelor 
noastre, după cum cântă proorocul David. Era ziua de 4 
august 1962. Cei care plecam din partea locului eram 
destui şi diferiţi. Un ieromonah. trei monahi, profesorul 
de teologie G., un filolog şi un medic. Vârstele oscilau pe 
o scară care urca de la 25 la 50 de ani. Laicii erau prieteni 
între ei şi cunoscuţi nouă. 

Scopul urcuşului nostru era dorinţa tuturor de a 
prăznui Schimbarea la Faţă a Mântuitorului în bisericuţa 
cu acelaşi nume zidită pe vârful Athosului, muntele 
Schimbării la Faţă, cum este numit. 

În urma unei înțelegeri, drumul nostru s-a 
desfăşurat în tăcere. S-a impus rugăciunea în taină şi 
meditaţia individuală. Singur fratele preot din grup avea 
dreptul să rupă tăcerea, ca să dea prilej unei discuţii 
disciplinate. Şi preotul era cel care dădea exemplu. 

Urcușul, desigur, nu era neted. Trebuia să 
parcurgem un drum de 6 ore ca să ajungem la înălțimea de 
2033 de metri. 

După un mers pe jos obositor de 3 ore pe cărări 
stâncoase, am ajuns la o Colibă de Asceţi. Pustnicii noştri 
ne-au primit cu dragoste şi amabilitate. Ne erau cunoscuți 

nouă, Monahilor. 

În Colibă se nevoiau în filosofia după Hristos trei 
Monahi, care formau o familie duhovnicească. Un Bătrân, 
unul între două vârste şi unul mai tânăr. Cei trei aveau 
faimă de sfinţi. Într-adevăr, pe feţele lor se revărsa pacea 
“care covârşeşte toată mintea” (Filip.4, 7) sufletelor lor. 
Icoane ale blândeţii dumnezeieşti. Hrana lor neîntreruptă 
era rugăciunea minţii şi “contemplaţiile” duhovniceşti. 
Bătrânul, protosul, era considerat ca o autoritate în viaţa 
contemplativă şi practică în Hristos, în temele rugăciunii, 
patimilor sufletului, virtuţilor şi pazei minţii. În general, 
se putea spune că era un Teolog Mistic de cel mai înalt 
nivel. 

După prezentări, Bătrânul şi-a plecat capul în 
piept. Era bucuros de vizita noastră şi ne arăta o simplitate 
de copil. Aerul lui îmi amintea de Sfântul Serafim de 
Sarov, care primea pe fraţii în Hristos cu saiutul “Hristos 
a înviat, bucuria mea!” A trecut aproape o jumătate de oră 
de tăcere impusă, timp în care ne-am eliberat de oboseală, 
iar Pustnicii se rugau cu mintea, că aproape o simţeam... 

Profesorul G.mi-a făcut semn să-l întreb pe Bătrân 
despre rugăciunea minţii. Am ascultat, fiindcă înainte de 
plecarea noastră de la Mănăstire ne-am înțeles să-i 
întrebăm pe Pustnici despre rugăciunea inimii. 

- Bătrâne sfinte, am zis, în seara asta vom rămâne 
în preajma voastră, ca şi altă dată. Cu această prețioasă 
ocazie ați avea amabilitatea să ne spuneţi câteva cuvinte 
de zidire duhovnicească? Noi şi fraţii laici dorim să ne 
vorbiţi din experienţa Dvs., îndeosebi despre rugăciunea 
minţii, în care vă nevoiţi de ani. 

- Dacă Dumnezeu, fraţii mei, a răspuns Bătrânul 
nevoitor (ascet) revenenindu-şi din cufundarea sa în 
adâncurile inimii lui, ne dă daruri nouă, oamenilor 
nevrednici, nu avem dreptul să le ascundem. Deşi nu 
cunosc lucruri însemnate, voi satisface totuşi dragostea 
voastră de învățătură. Dar ce voiţi să vă spun despre 

rugăciunea minţii? 

- Bătrâne sfinte, a intervenit profesorul G., dorim 
să aflăm ceva despre rugăciunea zisă a minţii sau a inimii. 
Când anume a apărut, cine a izvodit-o, cum lucrează, 
diferitele stadii în care se prezintă, roadele duhovniceşti 
pe care le aduce şi, mai în general, ce spun Sfinţii Părinţi 
despre această lucrare sfântă şi tainică. 

- Rugăciunea minţii, fiii mei binecuvântaţi, a 
început ascetul cu glasul lui adânc, îşi are, desigur, istoria 
ei.Şi istoria ei începe îndată după căderea protopărinţilor... 
Şi Bătrânul a tăcut. 

- Ce înţelegeţi, părinte, a întrebat profesorul G., 
prin aceasta? Că rugăciunea minţii îşi are obârşia ei în 
Eden şi că este un rod al sufletului din timpul de după 
cădere? 

- Desigur, fratele meu G., a răspuns Bătrânul. Dar 
cu explicaţia neapărat trebuitoare că ea nu s-a născut în 
Eden, ci în afara lui. Rugăciunea minţii a existat, fireşte 
şi în acel loc de desfătare dumnezeiască, dar nu exact aşa 
cum au trăit-o Cuvioşii Părinţi. Rugăciunea minţii dinainte 
de cădere nu avea calitatea celei de după căderea şi 
izgonirea din rai. Prima era o rugăciune de bucurie, de 
recunoştinţă, de adorare, de dragoste şi iubire, de laudă 
neîncetată şi doxologie, care țişneau dintr-o inimă ce nu 
gustase încă păcat. Era o rugăciune de îngeri. Era o 
cântare a primei creaturi, o mişcare a unor suflete sfinte 
şi minţi neprihănite, în care se reflecta slava dumnezeiască. 

... Şi Bătrânului i-au dat lacrimile... 

A domnit apoi o adâncă tăcere, timp în care toţi 
cei din chilie au avut senzaţia prezenţei Duhului Sfânt. 
După puţin timp, Bătrânul Monah a continuat: 

- Fraţii mei, acea rugăciune era un necontenit 
Aliluia de bucurie. Nu era o rugăciune cu străpungere de 
inimă, cu plângere, o rugăciune cu zdrobire şi de cerere a 
milei, ca după cădere. Nu era un efort obositor de readunare 
a puterilor sufletului împrăştiate, în chip pătimaş, în lume 

prin simţuri. 

Fiii mei, credeți-mă, rugăciunea aceea nu era o 
luptă dramatică a omului pentru scoaterea din adâncurile 
inimii lui a şarpelui înţelegător (spiritual), care se 
ascundea în ea. Nu era, de asemenea, o cerere cu lacrimi, 
nu era o implorare cu suspinuri către Dumnezeu pentru 
slobozirea din patimile tiranice ale sufletului. Toate 
acestea au intrat în viaţa omului după cădere, fiindcă a 
pierdut “harul împărătesc”, nevinovăția, luminarea 
spirituală, curăţia neumbrită. 

- Cum să nu fi fost viaţa lor o curăţie neumbrită, 
a completat unul din Monahii din grupul nostru, de vreme 
ce toate poftele pentru lucrurile sensibile erau moarte? 
Sau cum să nu fi plutit ei (protopărinţii) pe o mare 
luminată de bucurie spirituală, de vreme ce scoteau har 
din însuşi izvorul veşnic şi dumnezeiesc al energiilor 
necreate ale Sfintei Treimi? Cum să nu fi fost o Aliluia 
continuă viaţa lor în Dumnezeu, întrucât nu exista o 
lucrare diavolească sau o tiranizare de către patimile 
reprobabile? Dar şi de vreme ce sfinţii (protopărinţi) cei 
dintâi zidiţi erau desăvârşiţi şi în armonie cu Dumnezeu, 
prin ascultarea lor desăvârşită şi iluminaţi în inimile lor? 

- Într-adevăr aşa erau, frați şi fii în Hristos, a zis 
Bătrânul. Nu era nici un motiv ca oamenii, în starea 
dinainte de cădere, să se fi rugat aşa cum ne rugăm noi 
acum. Fiindcă noi nu mai suntem aceiaşi. Ei erau 
nepătimitori, noi împătimiţi. Ei fără de păcat, noi păcătoşi. 
Ei luminaţi şi nerătăciţi, noi întunecaţi de patimile 
pierzătoare şi amăgiţi de satana. Şi aşa cum zice cineva: 
“ne-am născut în adâncul unui abis şi miile de braţe 
întinse spre noi ale Harului dumnezeiesc abia dacă pot să 
înalțe puţin sufletul nostru; ca iarăşi să simţim o înclinare 
dezgustătoare şi să recădem în acelaşi abis”. Desigur, 
Dumnezeu poate să ne întărească în bine, dacă îi oferim 
întreagă voinţa noastră. Dar fiindcă, din tot felul de 
motive, noi nu predăm cu toată căldura voinţa noastră lui 

Dumnezeu. suntem prinşi ca într-un vârtej de uraganul 
pornirilor noastre păcătoase. 

- Venerabile Bătrân, a intervenit filologul, mă 
bucur nespus pentru admirabilele Dvs. observaţii. Astăzi, 
când lumea are o concepţie atât de denaturată şi o idee 
încă şi mai jalnică despre scopul existenţei umane, această 
învăţătură a Bisericii ar putea deveni o călăuză prețioasă. 
Şi aşa cum nimeni nu ar putea să avanseze un mănunchi 
de idei, dacă nu le va întemeia pe nişte principii, tot aşa 
nu va putea vorbi despre om, dacă nu va cunoaşte 
dinainte ce este omul creat de Dumnezeu. Și din lumea 
creştină lipsesc din nefericire modele vii de oameni. 
Modele care să atragă, să impună şi să înfăţişeze integral 
reliefată noblețea naturii umane şi a obârşiei lor, ca şi 
puterile psiho-spirituale dumnezeieşti ale omului creat 
“după chipul lui Dumnezeu”(Fac. 1.27)... 

- Dacă s-ar zugrăvi icoana cu adevărat frumoasă a 
protopărinţilor. a întrebat profesorul G., ar fi ea aceeaşi 
cu icoana omului căzut şi iarăşi renăscut prin Sfântul 
Botez? Ar fi asemenea unei frumuseți spirituale negrăite? 
Ce credeţi, părinte, despre aceasta? 

- Cel puţin după câte cunosc, a zis Bătrânul, 
Sfinţii Părinţi nu s-au gândit niciodată la o asemenea 
comparaţie. În orice caz, eu cred că, şi dacă nu e atât de 
frumoasă icoana omului în Hristos, ea este însă mult mai 
prețioasă... 

- De ce, Bătrâne sfinte, vă referii cu atâta insistenţă 
la distincţia între omul dinainte de cădere şi de după 
cădere? 

După ce a rămas puţin pe gânduri, sfântul Bătrân 
a zis: 

- Este cu neputinţă, frate, să spună cineva vreodată 
ceva despre om, dacă nu cunoaşte mai întâi acest om în 
structura lui psihosomatică şi relaţia lui cu Dumnezeu. 
De asemenea, nu e cu putinţă să explice cineva neîncetatele 
lui contradicții, dacă nu cercetează şi descoperă cauzele 

acestora. Cum să explice cineva vreodată fenomenul 
acestei creaturi antinomice în prelungirile ei tragice, 
dacă nu pătrunde în trecutul ei, în istoria ei? E necesar, 
poate, să spunem că omul nici nu vrea să fie cu Dumnezeu, 
dar nici nu poate să trăiască fără Dumnezeu. Dacă nu 
privim omul în cele trei stadii ale lui - în starea dinainte 
de cădere, de după cădere şi de după răscumpărare - ne 
scufundăm în întunericul neştiinţei. Şi, în mod natural, nu 
vom avea nici o bază ca să explicăm această ființă 
misterioasă, omul. 

- Îngăduiți-mi, sfinte Bătrân, să completez, a zis 
profesorul G., că în spaţiul filosofiei omul nu este cunoscut 
ca o persoană unitară şi se înfăţişează sub o formă 
fragmentară, sau, cum spune un filosof creştin, omul e 
privit de filosofie ca un întreg divizat în părţi. Şi părţile 
însele nimeni altcineva în afară de Creştinism nu va reuși 
să le unească într-un întreg unitar. Realismul materialist 
îl închide pe om în simţurile trupeşti, în lucruri, în 
materie şi, în consecință, omul nu mai e o persoană 
unitară şi liberă, ci dispersat în câmpul senzaţiilor şi 
supus robiei lucrurilor. Raționalismul intelectualist divide 
de asemenea şi el pe om plecând de la laboratorul său 
mental, mintea, pe care o ridică la rangul de criteriu 
suprem ai oricărui adevăr, nimicind astfel toate celelalte 
puteri spirituale şi sufleteşti. Toate sistemele filosofice 
nu reuşesc să-l conceapă pe om ca un întreg. De aceea, 
numai de la Creştinism aşteaptă lumea să afle despre 
valoarea infinită a omului, despre unitatea lui şi despre 
relaţia lui cu Dumnezeu. 

- Când omul, am zis eu, se rupe în relaţia lui 
mistică şi empirică de Dumnezeu, atunci dacă nu se 
găseşte într-un haos nihilist, va căuta în orice caz să 
explice pe om potrivit cu patimile lui întunecate, Pentru 
că, în adânc, toate sistemele filosofice nu sunt decât 
capătul ultim al căutărilor agonice ale adevărului prin 
instrumente care garantează dinainte eşecul. De aceea, 

observă cineva, filosofia a încercat să explice ființa cea 
mai tainică, omul, prin omul împătimit şi înrăit de păcat. 
Şi astfel nu reuşeşte decât să oglindească oglinda în 
oglindă, ca una ce este antropocentrică în natura ei. 

- Sfinţi Părinţi, nu ştiu dacă în atmosfera Dvs. 
sfântă se cuvine să vorbim despre filosofie, a zis 
profesorul, dar poate că e de folos să se spună că neputința 
minţii filosofice necurăţite de patimi, de a explica lumea 
a condus-o în zone suprasensibile, şi în salturi fantastice 
ea a căutat să se izbăvească de materie prin scheme 
idealiste. Dar şi în idealism, ea s-a cufundat şi mai adânc 
în ignoranţa ei. Cu alte cuvinte, omul rămâne prins în 
cursă de propria lui minte, întrucât rămâne în suficiența 
lui şi nu aleargă ca un sărac, orb şi nefericit la “lumina 
care luminează pe tot omul care vine în lume”(1n.1,9). Ce 
părere aveţi, Bătrâne sfinte? 

- Ce părere am? a răspuns Bătrânul cel adânc la 
inimă. A spus-o Domnul: “Fără Mine nu puteţi face 
nimic” (In.15, 5). În aceasta se cuprind toate problemele 
omeneşti. Prin urmare, capacitatea omului de a rezolva 
toate temele depinde de ajutorul lui Dumnezeu. lar ajutorul 
lui Dumnezeu nu se dă prin intervenţii exterioare, ci 
printr-o restaurare treptată a persoanei umane fărâmiţate 
de păcat. Începutul restaurării a fost realizat deja obiectiv 
de Hristos, Care a unit în El Însuşi firea dumnezeiască cu 
cea omenească. De acum, omul are posibilitatea să se facă 
pe sine dumnezeu-om (theanthropos) în act. În consecinţă, 
atât viaţa adevărată, cât şi adevărata cunoaştere constau 
în modelarea progresivă a persoanei “după chipul şi 
asemănarea lui Dumnezeu”, prin sfinţirea sufletului şi a 
trupului. Pe măsura sfințirii apare şi cunoaşterea, care 
purcede din experiența Duhului Sfânt. Omul nu produce 
adevăruri, ci şi le împropriază, ca pe unele care există 
deja. Adevărul e Dumnezeu. Pe cât ne apropiem de ET, pe 
atât ÎI şi cunoaștem. Iar apropierea, cum s-a zis mai 
înainte, nu se realizează imaginar, intelectual sau 

sentimental, ci pe măsura transformării fiinţiale şi reale 
a puterilor psiho-spirituale şi a altoirii lor în Hristos 
Însuşi. Fiindcă El a spus: “Eu sunt Viţa, iar voi sunteţi 
mlădiţele. Cel ce rămâne în Mine şi Eu în el, acela aduce 
roadă multă” (In.15, 5).Fără Hristos, fraţii mei, ... a 
continuat sfântul nevoitor (ascet) cu glasul lui blând, sub 
orice formă ar fi el, omul pluteşte în păcat şi, fireşte, în 
ignoranță. Numai încorporarea în Trupul Sfânt al lui 
Hristos, în Biserică, produce o cunoaştere adevărată, care 
devine bun personal al fiecărui credincios, atunci când 
“oglindind cu fața descoperită slava Domnului. ne 
schimbăm la faţă în acelaşi chip, din slavă în slavă” (II 
Cor.3, 16). 

Sfântul Macarie Egipteanul zice că “nici înţelepţii 
prin înţelepciunea lor, nici gânditorii prin gândirea lor 
n-au putut să înţeleagă natura sufletului şi subtilitatea lui 
sau să spună ce este el de fapt. Numai aceia au cunoscut 
despre suflet şi despre om, cărora le-a descoperit Duhul 
Sfânt”. O, fraţii mei, când lumina lui Hristos pătrunde în 
inima omului, atunci ea luminează şi deschide regiunile 
unde se află lumina cea mai interioară şi mai adâncă a 
Sfântului Botez, încât tot omul e scufundat în acea dulceaţă 
şi în contemplarea tainelor dumnezeieşti. 

Numai cei ce se lasă călăuziţi şi păstoriţi de 
puterea dumnezeiască sunt adevărații înţelepţi şi filosofi 
ai lui Dumnezeu, în vreme ce filosofii elinilor învaţă 
cuvinte, se exercită în cuvinte şi-şi petrec timpul cu 
plăcere în logomahii, după cum remarcă Sfântul Macarie. 


2. Teologia rugăciunii 


“Nu ştim cum trebuie să ne rugăm” 
(Sf.Apostol Pavel Rom.8, 26) 


O adâncă tăcere a urmat cuvintelor sfântului 
Bătrân. După ce a trecut puţină vreme şi s-au schimbat 
păreri asupra celor spuse, teologul a zis: 

- Să ne întoarcem la tema principală a rugăciunii. 
Spuneaţi. părinte, că modul rugăciunii de după cădere 
este diferit. Cum înţelegeţi aceasta? 

- Cu siguranţă este diferit, a observat Bătrânul. 
Atunci era o doxologie neîntreruptă. După aceea o plângere 
continuă. Atunci eram fii ai lui Dumnezeu. După aceea 
“prin fire fii ai mâniei” (Efes.2, 3). Atunci eram vii. După 
aceea morţi cu sufletul şi muritori cu trupul. Atunci, 
spuneam numai “mulţumim Ţie, Doamne”. lar apoi, după 
cădere “miluieşte-mă, Doamne”. 

- Desigur, Bătrâne, a zis teologul. Dar după 
Iconomia în trup a Domnului trebuie oare să mai plângem, 
de vreme ce am fost restabiliţi în vrednicia cea dintâi? 
Răscumpărarea şi înfierea din nou prin jertfa lui Hristos. 
cu toate urmările lor dumnezeieşti, nu trebuie oare să ne 
insufle în suflet doxologii fără de sfârşit şi imne de 
bucurie? 

Bătrânul Monah asculta cu atenţie, cu privirea 
îndreptată în pământ şi cu capul sprijinit în piept, după 
obiceiul Isihaştilor care se roagă cu mintea şi în acelaşi 

c 2- Dialoguri la Athos vol. II 


timp conversează cu alţii. lar noi, laicii şi monahii, ne 
bucuram de frumoasa discuţie şi de dialogul duhovnicesc. 

Apoi, după câteva minute de tăcere, fără să-şi 
ridice capul, Ascetul a zis: 

- Fiule iubit, eşti teolog şi, fireşte, ştii mai multe 
decât mine neînvăţatul. Dar mă gândesc cu smerenie că 
atâtea sunt darurile lui Dumnezeu oferite oamenilor, 
atâtea sunt cinstirile, dragostea şi slava care aşteaptă pe 
cei credincioşi cu adevărat, încât dacă am avea parte de 
toate acestea şi le-am simţi în adâncul inimilor noastre, 
n-am înceta să plângem cu lacrimi prea dulci ziua şi 
noaptea. Întreaga Imnologie a Bisericii este o sinteză de 
bucurie şi întristare, de lăcrimare, străpungere şi plângere, 
ca şi de laudă şi doxologie. Marea tradiţie ascetică şi 
duhovnicească a făurit şi o expresie unică pentru a exprima 
experienţa sintetică a Monahilor şi, în general, a creştinilor 
Ortodocşi: expresia unică “întristare bucuroasă” 
(charmolype). De ce? Fiindcă după cum ştiţi, mântuirea 
dăruită nu lucrează de la sine, nu există mântuire fără 
condiţii. Acest fapt creează experienţe compuse, fiindcă 
se cere şi factorul subiectiv, contribuţia luptei noastre 
personale cu multă smerenie şi implorare, deci conlucrarea 
noastră. lată întreaga problemă a mântuirii. 

O mulţime de sfinţi bărbaţi, în toate epocile, au 
dezvoltat diferite moduri de viață creştină în cadrele 
învăţăturii ortodoxe. Şi toţi au ajuns la exaltarea necesităţii 
rugăciunii. Şi, mai ales, a acelei rugăciuni prin care 
repetăm “miluieşte-mă Dumnezeule”. Astfel că, deşi 
rugăciunea în Duhul Sfânt cuprinde şi mulţumire şi 
recunoştinţă şi laude şi doxologii, totuşi, accentul cade 
mai ales pe implorarea îndurerată a ajutorului iui 
Dumnezeu, mai ales atunci când sufletul care se roagă e 
sub lucrarea patimilor lui şi nu a dobândit încă 
“îndrăzneală” la Dumnezeu, cum zic Sfinţii Părinţi. Şi 
Bătrânul a tăcut. 

- Nu poate să existe nici o contrazicere - a zis 

Monahul de lângă Bătrân în urma permisiunii Bătrânului 
său - căci “miluieşte-mă pe mine păcătosul” e mai potrivită 
decât orice altă invocare firii omeneşti, care a ajuns la 
cunoaşterea de sine, după cum zice Sfântul Grigorie 
Palama: “Când mintea se ridică din potopul senzaţiilor, 
din tumultul grijilor şi priveşte la omul lăuntric, văzând 
mai întâi masca hidoasă produsă de rătăcirea în cele de 
jos, se grăbeşte să se curețe de aceasta prin plângere, 
apoi, după ce înfăşoară ca şi cu un acoperământ această 
urâciune şi sufletul nu mai e scindat în chip hidos prin 
legăturile lui cele de tot felul, intră atunci netulburată cu 
adevărat înăuntrul cămărilor ei şi se roagă în ascuns 
Tatălui”. 

Se constată, deci, că rugăciunea îndurerată, plânsul 
şi lăcrimarea nu se impun numai pentru că omul păcătuieşte 
în continuu şi, prin urmare, trebuie să ceară cu inima 
înfrântă mila dumnezeiască, ci şi pentru ca să-şi şteargă 
de “masca hidoasă a sufletului”. In afară de acestea, el 
ştie că singur, fără ajutorul lui Dumnezeu, nu poate să 
facă nimic. “Miluieşte-mă” e o cerere smerită nedefinită 
care-l lasă pe Dumnezeu să-şi manifeste iubirea şi mila 
Lui, după interesul particular al sufletului. 

- De altfel, am zis eu intervenind, această rugăciune 
“miluieşte-mă pe mine păcătosul” provine din Noul 
Testament. Domnul vorbeşte de necesitatea acestei 
rugăciuni smerite, ca despre o virtute de bază. 
“Miluieşte-mă pe mine păcătosul” are mai multe sensuri. 
E ca şi cum am implora: Doamne, îmi pare rău, dă-mi 
iertarea păcatelor, destramă întunericul meu duhovnicesc, 
curăţă sufletul meu, dă-mi iluminarea luminii Tale 
dumnezeieşti şi necreate, dă-mi cunoştinţa adevărată şi 
îmbracă sufletul meu cu sfintele virtuţi, dar toate acestea 
după voia Ta, când şi cum vrei Tu, spre folosul sufletului 
meu... Cine nu vede, fraţilor, că această rugăciune simplă 
constituie chintesenţa întregului bine? 

- Dvs, am zis, îndreptându-mă spre Monahul cel 

mai tânăr al Sihăstriei. ce părere aveţi pe această temă? 

După ce a luat îngăduinţă de la Bătrânul său, cu un 
ton reținut şi privind în pământ Monahul N. a zis: 

- Ştiu din experiența mea neînsemnată că 
rugăciunea aceasta dintr-un singur cuvânt (gând) sau 
mintală. cum o numesc Sfinţii Părinţi, e un rod şi o 
luminare a Duhului Sfânt. Cel binecuvântat în veci, Care 
a descoperit Sfinților Părinţi comoara negrăită a 
dumnezeieştii rugăciuni a minţii... 

Şi cu străpungere de suflet. Monahul cel tânăr a 
continuat: 

- Cum scrie de Dumnezeu insuflatul Apostol Pavel, 
noi “nu ştim cum trebuie să ne rugăm. dar însuşi Duhul 
vine în ajutor slăbiciunilor noastre” (Rom.8.26), 
învăţându-ne modurile rugăciunii. Şi uneori, El strigă 
“Avva. Părinte”, exprimând astfel înfierea pe care o 
avem prin Fiul. Alteori dumnezeiescul Mângâietor ne 
mângâie în suspine negrăite prin '*scâncete de prunc”? în 
inimile noastre. lar alteori ne încălzeşte sufletele cu 
suspine de iubire. prin lucrări tainice de fiu faţă de Tatăl 
Domnului nostru lisus Hristos. 

Aceste lucrări ale Duhului Sfânt le-au încercat 
Sfinţii Părinţi şi oştiri întregi de Monahi şi Isihaşti prin 
rugăciunea inimii. Sf.Ignatie Teoforul a simţit în inima 
lui dragostea dumnezeiască şi a zis: “nu este în mine foc 
iubitor de materie. ci o apă care țâşneşte spunîndu-mi: 
vino la Tatăl”. 

Monahul N.suferise schimbarea cea bună şi arăta 
că trăieşte în adâncul sufletului său toate câte le spunea. 
Şi cred că acest lucru era tocmai roada rugăciunii inimii, 
pe care o lucra împreună cu ceilalți la acel “seminar” 
dumnezeiesc şi suprapământesc. 

Şi foarte tânărul şi prea înțeleptul Monah N., care 
se arăta posesor al unei adânci experienţe lăuntrice şi a 
unui învăţământ teologic elementar, a continuat: 

- Rugăciunea minţii în cei avansați e lucrată de 

Duhul Sfânt, pentru că “nimeni nu poate să spună că 
Domn este lisus decât numai în Duhul Sfânt” (I Cor.12, 
3), şi ea are drept roade prea dulci: bucuria, dragostea, 
pacea, lacrimile preadulci... Şi inima “arzândă”, ca a 
acelor fericiţi ucenici, care mergeau, fără să bănuiască, 
împreună cu lisus spre Emaus (Lc.24, 32). 

Şi tânărul Monah a tăcut, din străpungere de inimă. 

Au trecut câteva minute. La acest “etaj” nu se 
auzea nimic. Toţi trăiam momente de înălțare. Era o 
tăcere care năştea clocote dumnezeieşti în inimile noastre. 

Văzând pe binecuvântatul tânăr Monah N. mi-am 
amintit de cuvântul preotului Isihie: “Inima înstrăinată cu 
desăvârşire de închipuiri va naşte gânduri dumnezeieşti 
şi tainice, care saltă în ea asemenea peştilor care sar şi 
delfinilor care fac salturi în marea cea liniştită. Marea 
este mişcată de briza subţire. iar abisul inimii de Duhul 
Sfânt, căci. precum zice Apostolul, fiindcă “sunteţi fii, 
Dumnezeu a trimis pe Duhul Fiului Său în inimile voastre 
care strigă: Avva Părinte” (Gal.4. 6). 

- Şi Bătrânul meu, am zis, mi-a spus odată când 
eram mai tânăr că, aşa cum, separat de suflet, trupul 
moare şi devine rău mirositor, tot aşa şi sufletul, când nu 
se mişcă prin rugăciune, moare şi devine jalnic şi rău 
mirositor. Dar însuşi profetul Daniil a socotit separarea 
de rugăciune drept moartea cea mai rea şi a preferat să 
moară decât să se lipsească o clipă de rugăciune. Sufletul 
care iubeşte pe Dumnezeu nu poate să nu se roage 
neîncetat, deoarece iubirea se naşte din “rugă”, iar aceasta 
păzeşte iubirea. 

- Ce înţelegeți prin cuvântul `‘rugă ` (euché)? 
Aceasta e diferită de “*rugăciune?” (proseuche), întrebă 
teologul? 

- În fond, am zis, ruga şi rugăciunea sunt unul şi 
acelaşi lucru, cu două nume. Dar în Monahism ele sunt 
distincte: de o parte este *“rugăciunea”” înțeleasă ca un 
întreg de cuvinte rugătoare, iar pe de alta e “rugă” care 

redă rugăciunea necontenit repetată: “Doamne, lisuse 
Hristoase, miluieşte-mă”. În terminologia ascetică aceasta 
se numeşte rugă; “iubirea este un rod al rugii” sau “iubirea 
provine din rugă”. 

- Părinte, a întrebat filologul, care este legătura 
dintre iubire şi rugă, pentru care motiv se naşte iubirea 
din rugă? 

- Poate nu e de prisos să se spună, am răspuns, că 
omul care se roagă se presupune că şi crede în Dumnezeu. 
Deci, prin viața lui duhovnicească, Monahul omoară 
egoismul, depăşeşte hotarele eului şi pătrunde în 
locul unde se află libertatea vieţii trans-subiective şi 
transcendente. Cufundat în hotarele vieţii celei noi, 
Monahul e mânat totdeauna de rugăciune, contemplă pe 
Dumnezeu prin rugăciune şi se uneşte cu El “în simţirea 
sufletului” prin rugăciune. Dar pentru că mintea nu trebuie 
să se împrăştie în multe înțelesuri sau în căutarea de 
cuvinte, ea alege rugăciunea mai scurtă sau dintr-un 
singur cuvânt, ruga. Deci, în măsura în care sufletul 
însetează după rugăciune, el a ajuns deja la iubirea lui 
Dumnezeu. lubirea nu are capăt. Şi pe cât se uneşte 
sufletul cu Dumnezeu prin rugă, pe atât creşte şi iubirea, 
atât din “simţirea” apropierii, cât şi din “vederea” lui 
Dumnezeu, realizându-se astfel maxima clasică: 
“dragostea se naşte din vedere”. 

- Sfântul Isaac Sirul, a intervenit un Monah, zice 
înfricoşătorul cuvânt, că “fără rugăciune neîncetată nu e 
cu putinţă să te apropii de Dumnezeu”. lar prin rugăciunea 
neîncetată înţelege ruga. lar Evagrie consideră drept o 
condiţie preliminară a rugăciunii înstrăinarea minţii de 
toate gândurile, ca sufletul să atingă totul. 

- Dvs, sfinte Bătrâne, ce gândiţi? a întrebat 
profesorul G. 

- E cu putinţă oare să gândesc diferit de Sfinţii 
Părinţi, a răspuns cu glasul lui adânc Pustnicul? Toţi 
Sfinţii Părinţi exaltă rugăciunea ca fiind mai mult decât 

necesară lucrării duhovniceşti. Şi subiiniază că toate 
virtuțile nu unesc sufletul cu Dumnezeu, ci numai îl 
predispun pentru unire. Ceea ce uneşte este rugăciunea. 
Chiar dacă Sfântul Dionisie Areopagitul zice că 
asemănarea şi unirea cu Dumnezeu “se săvârşeşte numai 
prin iubirile şi prin sfinţitele lucrări (ierurgii) ale 
preaveneratelor porunci”. Socotesc, însă, că pentru sfinţita 
lucrare (ierurghisire) a poruncilor şi pentru iubire 
este indispensabilă rugăciunea. E cu neputinţă să avem 
iubire fără rugăciune. fiindcă iubirea e căldura sufletului. 
Căldura se naşte din rugăciunea inimii curate. Potrivit cu 
lucrarea rugăciunii curate creşte şi dorul şi dragostea 
dumnezeiască a sufletului faţă de pururea pomenitul Domn 
lisus, precum spune şi “Cântarea Cântărilor”: “De aceea 
fecioare te iubesc pe Tine, răpeşte-mă, ia-mă cu Tine” (1, 
2-3) şi: “Sunt bolnavă de iubire” (5,8). În mod asemănător. 
Sfântul Maxim Mărturisitorul declară din viaţa lui în 
Duhul Sfânt că toate virtuțile conlucrează spre dragostea 
dumnezeiască, dar şi mai mult încă conlucrează rugăciunea 
curată. Fiindcă prin ea mintea prinde aripi spre Dumnezeu 
şi se eliberează de întreagă lume. 

Din dragostea dumnezeiască cea puternică şi 
nestăvilită faţă de Domnul lisus, a continuat înțeleptul 
după Dumnezeu Ascet, sufletul entuziasmat duhovniceşte 
îi adresează cuvinte de dragoste: “M-ai atras cu dorul tău, 
Hristoase, şi m-ai preschimbat cu dumnezeiasca Ta 
dragoste. “Eşti întreg dulceaţă, Mântuitorul meu, 
tot dorinţă şi dorire, tot nesăturat, tot frumuseţe 
nemeşteşugită”, Şi strigă împreună cu Apostolul Pavel: 
“Cine ne va despărţi de dragostea lui Hristos? Necazul 
sau strâmtorarea sau prigoana sau golătatea sau primejdia 
sau sabia? ... Sunt convins că nici moartea. nici viaţa, nici 
îngerii... nici o altă creatură nu va putea să ne despartă de 
iubirea lui Dumnezeu cea în lisus Hristos, Domnul nostru” 
(Rom.8, 37-39). De ce? Răspunde iarăşi Pavel: “fiindcă 
iubirea Domnului lisus ne ţine pe noi” (H Cor.5, 14). Şi 

Pustnicul a tăcut brusc. 


- Prea sfinţi Părinţi, sunt adânc mişcat şi uluit de 
înaltele Dvs. experienţe, a zis profesorul G. Îmi veţi 
îngădui numai să-mi exprim rezerva mea faţă de uşurinţa 
dobândirii iubirii dumnezeieşti prin rugăciunea lui lisus. 
Vă rog încredinţați-ne cum se întâmplă aceasta? 

Bătrânul Ascet a făcut un semn cu capul către 
ucenicul său N., să răspundă. Acela cu un aer firesc şi 
smerit din obişnuinţă, a zis: 

- Socotesc că pentru dobândirea iubirii lui 
Dumnezeu nu a fost hotărât un timp anume. S-a vorbit 
despre calea de urmat pentru ca cineva să ajungă la 
curăţia sufletului apoi ca să primească mai bogat lucrările 
Duhului Sfânt, Care va aduce iubirea, dar despre durata 
de timp trebuitoare nu s-a vorbit nimic. Sfântul Maxim 
recomandă: “chinuie trupul cu postul, privegherea şi 
rugăciunea şi sfinţirea cuminţeniei te va umbri şi îţi va 
aduce dragostea”. Dar cât timp va cere aceasta e o chestiune 
legată de factori diferiţi. Şi cum s-a zis deja, rugăciunea, 
sau mai degrabă ruga, ca lucrare neîncetată, reprezintă un 
mijloc foarte eficace pentru curățirea de patimi şi 

dobândirea iubirii, dar trebuie să fie neapărat ajutată şi de 
virtuți, care presupun poruncile Domnului lisus. Şi, aşa 
cum zice Cuviosul loan Carpathiul “e nevoie de multă 
luptă şi de mult timp ca să ajungem cu rugăciunile la 
starea de curăţie şi să descoperim cerul inimii, unde 
locuieşte Hristos”. 

Într-adevăr, în metoda tradiţională a rugăciunii 
curate şi fără reverii a inimii, după ce a depăşit greutăţile 
ce se ivesc din patimi, cel care se luptă vine la stadiul 
rugăciunii tihnite. Numele sfânt şi venerat al Domnului 
lisus străluceşte în mintea celui care se roagă neîntetat 
şi naşte în suflet înţelesuri asemenea strălucirii soarelui, 
şi aduce iubirea când Duhul Sfânt se sălăşluieşte în 
suflet. 

Şi tânărul monah a tăcut... 

3. Urcuşurile apofatice 


“Nu l-aţi văzut pe cel pe care 
l-a iubit sufletul meu?” 
(Cântarea Cântărilor 3, 3) 


Geografic ne găseam într-o Chilie cu aparenţă 
isihastă din Sfântul Munte. Duhovniceşte, însă, simţeam 
că trăiam pe întinsurile şi lărgimile infinite care se 
descoperă sufletelor eliberate de patimile omeneşti şi se 
învecinează cu dorul de frumos din contemplaţiile 
lucrurilor dumnezeieşti. 

Bătrânul a întrerupt tăcerea, îndemnând pe ucenic 
să continue. Şi tânărul Monahul, cu sfiala şi blândeţea 
zugrăvite pe faţă, a zis: 

- Pentru ca să fie înțeleasă importanţa rugăciunii 
minţii de aceia care n-au gustat lucrările insuflate de 
către Duhul Sfânt în inimă, în locul unde Dumnezeu se 
întâlneşte cu omul cel duhovnicesc, trebuie să li se 
amintească acestora un adevăr teologic fundamental. Că 
viața duhovnicească ortodoxă sfârşeşte printr-un urcușş 
treptat spre Dumnezeu pe înălțimile cele mai înalte sau 
în abisurile fără fund ale desprinderii de toate, în nevedere, 
în neauzire, în neînțelegere (cu mintea). 

La început, sufletul înaintează, înaintează, tot 
ochi, tot flacără, aprins de iubirea lui Dumnezeu în lisus 
Hristos, ca să-L găsească pe lubitul lui. 

Urcă, se înalță, e atras de dor, înflăcărat de 
dragostea dumnezeiască, se mişcă, ca o altă “surioară” 

din Cântarea Cântărilor, căutând şi întrebând în toate 
direcțiile :“nu l-aţi văzut pe cel pe care l-am iubit?” 
E 

Vede dulcea lumină a soarelui şi-şi întoarce ochii 
minţii spre ea. Această lumină, zice, este creată, zidită de 
Acela. Nu este ea Dumnezeul meu necreat. Îşi întoarce 
apoi ochii spre “marea cea mare şi largă” (Ps.103,26), cu 
spuma valurilor ei albe şi cu unduirile ei fascinante. Dar 
repede îşi închide şi ochii şi urechile ca să nu mai asculte 
frumuseţile sensibile. ““Nu acestea sunt, zice el, 
Dumnezeul meu” 

Şi Monahul N.a tăcut din nou. Era limpede că trăia 
înalte stări duhovniceşti. Cuviosul Calist Catafighiotul 
confirmă aceasta: “Când mintea'se uneşte cu Dumnezeu 
prin rugăciune, simțind iubire de fiu faţă de Tatăl, priveşte 
lumina lui lisus şi se veseleşte în chip negrăit. Dare uluită 
de iubire, simțind vie în inima ei o vie dragoste 
dumnezeiască, pe care o lucrează Duhul Sfânt. Da aceea 
şi vrea să zboare mai presus de revelaţia naturală unde se 
arată desăvârşirea lui Dumnezeu şi, suspendându-şi toate 
reflexiile şi însăşi gândurile, doreşte să se odihnească în 
pace, în desfătarea mai presus de minte a Duhului celui 
dătător de viaţă al lui Hristos”. 

Şi monahul N.a continuat: 

- Roteşte apoi o privire înlăcrimată spre pădurile 
înverzite, spre florile multicolore, spre crinii somptuoşi 
ai câmpului şi ascultă harfa vânturilor. Dar, însetat şi 
nesatisfăcut, sufletul curăţit şi iubitor de Dumnezeu le 
părăseşte repede. “Nu acestea sunt, zice el, Dumnezeul 
meu”. 

Înalță apoi ochii spre cerul “întins ca un cort” 
(Ps.103, 3), străbate bolta lui albastră, se mişcă spre 
întinderile lui imense, observă noaptea prea frumoasele 
stele. Îşi mobilizează imaginația chiar şi dincolo de lumea 
văzută, în afara sistemului planetar al soarelui, spre acele 
stele a căror lumină ajunge la micul, dar unic ca valoare 

pământ, după 50 de milioane de ani-lumină. Şi coboară de 
acolo, dezamăgită de viteza ei cerească, de zborurile ei 
planetare prin imaginaţie. “Nu, răspunde, nu sunt acestea 
Dumnezeul meu, nici toate armoniile, nici toate 
capodoperele creației omeneşti”... Şi strigă “bolnav de 
iubire”: Unde eşti, Doamne? Şi stăruie căutând, ca în 
“Cântarea Cântărilor”, pe Mirele lui iubit. Lasă toate 
făpturile ca să ajungă la Cel ce este, şi Care se găseşte în 
“întunericul necunoştinţei”. Şi atunci, abandonând 
dilatarea, sufletul se întoarce spre sine. 

Intră în contradicţie retrăgându-se din orice lucru 
pământesc. Ajunge în afara lumii. Părăseşte gândirea. Îşi 
opreşte gândurile. Îşi goleşte mintea de imaginaţii, ca şi 
de contemplaţiile spirituale mai intelectuale. Şi numai cu 
elanul voinţei, sufletul, care şi-a unit puterile lui cele mai 
curate cu mintea lipsită de forme şi de imaginaţii, fără 
modele, figuri şi imagini, fără cunoştinţe şi înțelesuri, se 
predă dorului său aprins după Dumnezeu. 

Dar Dumnezeu unde este? Tocmai în cuprinsul 
(incinta) dorului. Acolo unde nu există altceva în afara 
iubirii înflăcărate. În însăşi punctul în care este “iubirea 
care arde şi nu se mistuieşte”. Acolo e “vederea” lui 
Dumnezeu. Şi în acest spaţiu, tot flacără, are loc întâlnirea 
tainică, mai presus de minte, între un Dumnezeu îndrăgit 
şi un suflet îndrăgostit. În inimă. Şi aşa cum spune 
Sf.Grigore de Nyssa, “găsirea lui Dumnezeu este însăşi 
veşnica Lui căutare, căci nu este ceva căutarea şi altceva 
găsirea... Şi aceasta înseamnă cu adevărat a vedea pe 
Dumnezeu: a nu găsi niciodată o săturare a dorinței; ci 
trebuie ca acela ce priveşte pururea prin cele prin care e 
cu putinţă să vadă, să se aprindă de dorinţa de a-L vedea 
şi mai mult”...Şi a tăcut. 

Monahul N.cunoştea din experiență acest urcuş 
apofatic al sufletului. Cuviosul Nichita Stethatul zice 
acelaşi lucru: “Când părăseşte toate cele materiale şi e 
rănit întreg de dragostea dumnezeiască, atunci sufletul 

suferă un extaz dumnezeiesc şi suprafiresc. Fiindcă după 

ce a înțeles în chip desăvârşit firile celor ce sunt şi 
semnificaţia lor, ca şi scopul ultim al lucrurilor omeneşti, 
atunci nu mai suferă să rămână înăuntrul firii, ci înălțându- 
se deasupra celor materiale, rupând relaţia lui cu cele 
sensibile, lăsând în urmă întreaga făptură, intră într-o 
tăcere inexprimabilă în locul de neînțeles al teologiei şi 
vede frumuseţea lui Dumnezeu în lumina înţelesurilor 
înţelepciunii mistice, potrivit cu harul pe care i-l va da 
Dumnezeu”. 

Monahul cel tânăr era literalmente luat pe sus de 
participarea inimii lui la gândurile lui dumnezeieşti. Şi 
noi toţi ascultam, cu uimire şi cu mintea aprinsă, aceste 
înalte trăiri ale sufletelor sfinte... 

- Respect profund şi admir cele ce cu harul lui 
Dumnezeu le-a spus tânărul Monah, a observat teologul. 
Am însă unele obiecţii. Până acum ştiam că credinciosul 
Domnului urcă spre divin prin credinţă. Dar cum? Pe o 
scară. Cum am putea să ajungem în vreun fel la cele înalte 
fără o scară? Care este însă această scară? Este creatura. 
Să urcăm deci, de la creatură la Creator, de la frumuseţea 
din creaţie, de la măreţia creaturilor, de la înţelepciunea 
şi finalitatea care se oglindeşte în toată creatura. Fără 
creaturi, fără această scară văzută prin care urcăm la cele 
nevăzute, nu pot înţelege un mers spre Dumnezeu. De 
altfel, tocmai aceasta spune şi Sfântul Apostol Pavel: 
“Căci cele nevăzute ale lui Dumnezeu se văd de la facerea 
lumii, înţelegându-se din făpturi, adică veşnica Lui putere 

şi dumnezeire” (Rom.1, 20). 

- Nu aveţi dreptate, a observat profesorul G. Ca 
să înţelegeţi mai bine, vă voi întreba: după ce vedeţi sau 
auziţi raţiunile fiinţelor în creaţie, sunteţi mişcat, vă 
bucuraţi, mulțumiți şi slăviţi pe Dumnezeu. Vedeţi măreţia 
Lui la care v-aţi referit. Toate acestea, însă, nu conduc 
sufletul decât spre o cunoaştere imperfectă a. lui 
Dumnezeu. Nu conduc spre Dumnezeu şi spre unirea cu 

EI, spre găsirea sau spre o mai mare cunoaştere a Lui, atât 
cât e cu putinţă omeneşte. Pe această scară, de care 
vorbeaţi, purtaţi mintea spre lucrurile lui Dumnezeu şi nu 
spre Dumnezeu, Care e în afara creaturii. Prin urmare, 
socotiți că, în afară de scara naturală nu există o alta, prin 
care să ne apropiem şi unim cu Dumnezeu? 

- Desigur, există, a răspuns filologul. Sunt 
dumnezeieştile Scripturi. 

- Numai dumnezeieştile Scripturi? a întrebat iarăşi 
teologul. 

- Nu cunosc alte căi şi alte scări ale urcuşului spre 
Dumnezeu. 

- Mai întâi. a zis profesorul G., odată cu 
recunoaşterea dumnezeieştilor Scripturi ca o altă scară 
afară de cea a creației, nu mai puteţi să stăruiți că scara 
văzută a creației este singura, precum ziceaţi. Şi. în al 
doilea rând. dacă acceptaţi şi celelalte două scări descrise 
în Sfânta Scriptură, adică Tainele Bisericii şi virtutea 
rugii, adică rugăciunea, atunci suntem de acord. 

Bătrânul ascet, înțelegând că nu există speranţă ca 
filologul să fie convins cu dialectica teologului, a surâs 
uşor şi cu glasul lui blând a zis: 

- Ce vă sfădiţi, fraţilor, pe o temă care izvorăşte 
din viaţa ortodoxă? Calea apofatică a “cunoaşterii” lui 
Dumnezeu este slava Bisericii Ortodoxe. Toţi Sfinţii lui 
Dumnezeu au urmat această cale. Calea aceasta, ale cărei 
ultime elemente le-a expus ucenicul meu N.constituie în 
adânc o consecință a căii catafatice, care cuprinde morala 
şi primele principii ale virtuţilor. Urcuşul treptat de pe 
tărâmul vieţii morale şi primii paşi ai vieţii de virtute 
conduc spre cunoaşterea şi viața mai desăvârşită, prin 
lucrarea Duhului Sfânt. 

Viaţa morală şi lucrarea de început a virtuţilor 
constituie punctul de plecare al însănătoşirii organelor de 
cunoaştere ale sufletului. Dacă rămâne cineva la acest 
nivel, e doar o ființă morală, care se nedreptăţeşte pe sine 


27 


însuşi, în măsura în care potenţialitățile de care dispune 
îl înalță spre nemărginirea vieţii transcendente în Duhul 
Sfânt. Dacă, însă, înaintează dincolo de limitele sufocante 
ale vieţii morale, lăudabile după rațiune, atunci pătrunde 
în sfera misterului mai presus de rațiune şi înţelegere a 
vieţii în Hristos, unde e teologia şi teoptia, adică - vorbirea 
despre Dumnezeu şi vederea lui Dumnezeu. Prin urmare, 
cum putem să vorbim de scări anagogice şi de raționamente 
analogice de la creatură la Creator ca despre singurele căi 
de cunoaştere a lui Dumnezeu şi de însuşire a sfinţeniei 
Lui? 
După cea tăcut puţin, sfântul Bătrân mi-a adresat 
întrebarea: Dvs, ce gândiţi, părinte, despre tema aceasta? 
- Presupun, am răspuns, că aţi situat chestiunea 
într-un mod foarte ponderat, în acord cu tradiţia 
duhovnicească a Ortodoxiei. Într-adevăr, după ce s-au 
curăţit treptat organele de cunoaştere ale sufletului, 
cunoaşterea devine din ce în ce mai luminoasă. Mintea 
curată şi inima sfinţită redau formele curate de cunoaştere, 
iar umbrirea omului de către Duhul Sfânt are drept 
consecinţă înduhovnicirea lui. Şi aşa cum zice referitor la 
aceasta Sfântul Isaac Sirul, când cunoaşterea se înalţă şi 
mai mult de la lucrurile pământeşti, omul cercetează 
modurile de a scăpa de mediul intracosmic, pentru ca 
cunoaşterea să poată zbura spre firile netrupeşti, să se 
apropie de adâncurile neatinse ale lui Dumnezeu şi să 
intre în sfera tainelor dumnezeieşti. În această stare sunt 
puse în lucrare simţurile spirituale, fapt care evidenţiază 
învierea spirituală a sufletului şi reprezintă o mărturie “a 
îndumnezeirii tuturor”. 

Mai cu seamă Cuviosul Calist Catafyghiotul critică 
puternic pe acela care, putând să-şi înalțe mintea la 
contemplarea lui Dumnezeu, rămâne din necunoaştere la 
virtuțile practice. “Pe acela, zice, care nu contemplă pe 
Dumnezeu sau încă nu s-a născut duhovniceşte sau, 
făcându-se om duhovnicesc, închide, totuşi, din lipsă de 

învățătură ochii mintali ai puterii văzătoare a sufletului 
său şi se întoarce, din ignoranță, de la razele dumnezeieşti 
inteligibile care pornesc din soarele inteligibil al dreptăţii; 
şi, deşi este părtaş al capacităţii de a fi îndumnezeit, chiar 
dacă se luptă şi se înalță sfinţindu-se, se lipseşte de darul 
lucrării care duce la îndumnezeire...”? 

Deci, dacă această cale călăuzeşte bine sufletul cu 
lucrarea Duhului Sfânt spre o dobândire şi mai mare a 
Lui, cum putem atunci să limităm căile cunoaşterii şi 
apropierii intime de Dumnezeu? 


4. Impărăţia dinăuntrul nostru 


“Inima mea Să se înalțe către Tine, Cuvântule”. 
(Imnologie) 


- Ca urmare a celor spuse, a răspuns filologul, nu 
pot să tăgăduiesc Tainele Bisericii şi valoarea rugăciunii, 
accentuate în Sfânta Scriptură. Dacă m-am referit la 
creaţie ca la singura scară a urcuşului spre Dumnezeu, e 
fiindcă prima scară mă ajută mai mult ca să mă apropii de 
Dumnezeu, chiar dacă s-ar părea că greşesc în alegerea 
mea. 

Deşi poate e de prisos să mai spun, filologul era 
neinformat asupra temelor duhovniceşti şi discuţia mai 
departe era, natural, inutilă. Aceasta a înţeles-o şi 
profesorul, care a întors convorbirea la nivelul cel mai 
înalt al Monahilor: 

- Aş vrea, sfinţi Părinţi, să aflu mai multe şi mai 
documentat în tema aceasta a rugăciunii minţii şi a 
caracterului ei apofatic. Fiindcă noi, oamenii de ştiinţă, 
învăţăm, desigur, multe în mod teoretic, cunoaştem o 
mulţime de teorii, dar în profunzime, neavând o gustare 
personală, nu putem să ne formăm o concepţie corectă. O 
astfel de teorie este şi rugăciunea minţii. Aş dori, deci, 
cinstite Bătrâne, să elucidăm tema oarecum mai analitic. 

- Fiule, a zis Bătrânul, bunul meu ucenic N. v-a 
vorbit cu exactitate. Dumnezeu e întâlnit cu adevărat în 
inimile noastre. Şi atunci aici are loc “sărbătoarea 

sărbătorilor şi praznicul praznicelor”. Plin de fericire 
negrăită, de bucurie inexprimabilă, de străluciri 
dumnezeieşti şi de o dragoste nesăţioasă plutind în lumina 
necreată, sufletul cântă “imne şi cântări duhovniceşti 
Domnului”(Col. 3,16), în adâncul ihimii. 

Locul întâlnirii, al contactului sau unirii cu 
Dumnezeu a fost indicat de Domnul şi de Sfinţii Apostoli. 
Când Domnul lisus zice: “Impărăţia lui Dumnezeu este 
înăuntrul vostru” (Luca 17.21), ce altceva înseamnă decât 
însăşi adâncul inimii? De asemenea. ce altceva decât 
inima iasă să se subinţeleagă cuvântul Lui: “Dacă cineva 
Mă iubeşte. va păzi cuvântul Meu şi Tatăl meu îl va iubi 
pe el şi vom veni la el şi ne vom face sălaş la el” (In.14. 
23)? şi: “făţarnice. curăță mai întâi lăuntrul paharului” 
(Mt.23. 26)? 

lar Apostolul Pavel, în mai multe locuri din 
Epistolele lui, vorbeşte despre inimă ca despre spaţiul în 
care lucrează Dumnezeu. lată câteva locuri ca dovadă: 
“Iubirea lui Dumnezeu s-a revărsat în inimile noastre” 
(Rom.5. 5). “L.ăudând şi cântând pe Domnul în inimile 
noastre” (Ef.5.19). “Din această pricină îmi plec genunchii 
mei către Tatăl Domnului nostru lisus Hristos, ca să vă 
dea vouă putere să vă întăriţi prin Duhul în inimile 
voastre” (Ef. 3.14.16-17). Şi Apostolul Petru zice: “luând 
aminte până când se va lumina de ziuă şi luceafărul va 
răsări în inimile voastre” (II Petru 1. 19). 

Nenumărate sunt locurile din Vechiul şi Noul 
Testament, a continuat Bătrânul nevoitor, care arată inima 
omenească ca “sfânta sfintelor” unde se uneşte Dumnezeu 
cu omul. Desigur. această unire tainică cere anumite 
condiţii. Ca unul ce este curat, Dumnezeu, se uneşte 
numai cu cei curaţi cu inima. “Trebuie să te curățeşti şi 
apoi să vorbeşti cu Dumnezeu”, zice Sfântul Grigorie 
Teologul. Şi Sfântul Isaac Sirul subliniază că “legăturii 
(unirii omului) cu Dumnezeu îi premerge dezlegarea de 
materie”. 

c 3 - Dialoguri la Athos vol. II 


- Îmi veţi îngădui să vă întrerup, a zis profesorul 
G., ca să vă rog să precizați, dacă voiţi, ce anume este în 
concepţia şi experienţa ascetică ““inima”” despre care se 
vorbeşte atâta în Sfânta Scriptură şi în care se realizează, 
aşa cum susțineți, întâlnirea între Dumnezeu şi om. Fiindcă 

există o neclaritate în termenul “inimă” şi în principal în 
ce ilie lucrările Duhului Sfânt asupra ei. 

- Despre natura şi lucrarea inimii, a răspuns 
Bătrânul, s-au spus multe de către Sfinţii Părinţi. Din câte 
ştiu, Sfânta Scriptură şi dumnezeieştii Părinţi înţeleg sub 
numele de ““inimă”” întreg dinamismul psiho- somatic al 
omului. Mintea, voinţa, sentimentul, sau într-o altă 
terminologie, irascibilitatea, concupiscenţa, şi raţiunea, 
se numesc în întregul lor, “inimă” deoarece, pe lângă 
deosebirea funcţiilor lor, ele sunt facultăţi indivizibile 
ale sufletului. 

Sfânta Scriptură foloseşte alternativ cu aceeaşi 
semnificație termenii “inimă”, “minte”, “poftă”, “suflet”, 

“voinţă”. In orice caz antropologia ascetică o vede ca pe 
o cămară a sufletului şi ca pe un centru al tuturor puterilor 
lui. Şi aşa cum din centru pornesc toate liniile şi se 
termină iarăşi în centru, aşa şi inima în om constituie 
centrul în care se unesc toate simţurile și toate puterile 
trupului şi sufletului. 

Şi din multa lui smerenie, prea Cuviosul Bătrân 
m-a întrebat dacă sunt de acord cu cele zise. Am răspuns 
că învățătura aceasta este autentic patristică. Şi Bătrânul 
a continuat: 

- Bazându-se pe mari Părinţi, antropologia ascetică 
consideră inima, drept centrul energiilor supranaturale, 
drept centrul vieţii naturale şi drept centrul lucrărilor 
paranaturale. Mai analitic, inima e considerată drept 
obârşie a trupului şi izvor al puterilor lui naturale, adică 
a celei vitale, a celei senzitive, a irascibilității şi 
concupiscenţei (a iuțimii şi poftei). De asemenea, ea este 
rădăcina tuturor puterilor sufletului, adică a voinței, 

gândirii şi raţiunii. Am ajuns acum într-un punct contestat 
de ştiinţă, dar desigur acest lucru ne lasă indiferenți. 
Acest punct este: Fiinţa sufletului se cuprinde, dacă nu ca 
într-un vas - fiindcă e necorporal - în tot cazul ca într-un 
vehicul, în adâncul inimii. lar în creier (encefal) nu e 
“Fiinţa”? sufletului, cum gândesc cei din afara tradiţiei 
ascetice, ci ““lucrarea”” mintală a sufletului sau a minţii. 

În veacul al XIV-lea, când s-a ridicat chestiunea 
rugăciunii minţii şi problema luminii necreate legată de 
aceasta, Sfântul Grigorie Palama a subliniat că “fiinţa”? 
minţii se găseşte în inimă, în timp ce *“lucrarea”? ei este 
în creier. Teoria aceasta a fost investită cu autoritatea 
hotărârilor Sinoadelor Bisericii din Constantinopol 
(sec.XIV). 

Astfel, a continuat nevoitorul, antropologia 
ascetică se fundamentează pe această distincţie a minţii, 
şi majoritatea Părinților au adus drept dovadă bogate 
argumente scripturistice şi patristice. 

- Bătrâne sfinte, l-a întrerupt profesorul G., există 
multe obiecţii cu referire la faptul că mintea ca **fiinţă”” 
s-ar găsi în inimă, iar *“lucrarea”” ei mintală în creier. 
Ştiinţa psihologiei gândeşte diferit în ce priveşte tema 
aceasta. 

- Nu ne mirăm de obiecțiile ştiinţei, a zis Bătrânul. 
De altfel, v-am vorbit primul despre ele. Independent de 
concluziile psihologiei, aflate în continuă schimbare, 
învăţătura Sfinţilor Părinţi este unanimă şi îndelungată. 
Ea se sprijină pe Sfânta Scriptură şi pe experienţa ascetică 
în Duhul Sfânt. Această chestiune încetează a mai fi una 
pur teoretică din momentul în care relaţia sufletului, a 
minții, a inimii, gândirii şi gândurilor a fost întrupată în 
practică şi a fost trăită ca o experienţă foarte adâncă. Şi 
Bătrânul şi-a întrerupt cuvântul. 

- Experienţa ascetică şi teologică a Sfinţilor 
Părinţi, am zis, ia termenul “inimă” în sens literar. Chiar 
dacă lucrările, atât ale patimilor şi ale demonilor, cât şi 

ale virtuţilor şi ale harului, le simțim în acest organ 
concret, totuşi, inima constituie un loc misterios, prin 
faptul că inima e şi un mădular trupesc. Există o mulţime 
de locuri patristice care se referă la experienţa lăuntrică 
în Duhul Sfânt şi care disting clar mintea de inimă, astfel 
că este exclusă orice eventualitate a identificării lor. 

Am deschis “Filocalia” care se găsea pe masa 
nevoitorului şi am citit la alegere din capetele despre 
rugăciune ale Sfântului Patriarh Calist: “E un lucru foarte 
minunat că Dumnezeu Tatăl a revărsat din Duhui Lui o 
simţire sau suflare mintală în inimile trupeşti care au 
crezut drept în Cuvântul întrupat. Şi e un lucru minunat 
nu numai că a dat darul Duhului Sfânt ca o putere şi 
lucrare dumnezeiască necreată. izvorând din Dumnezeirea 
Lui suprafiinţială. dar şi că se uneşte pururea în inimile 
noastre”. 

lar în continuare am citit paratrazând un alt capitol: 
“Este vrednic de minunare faptul că inima credincioasă 
poartă pururea în ea razele sfinte ale Dumnezeului Cel 
Preaiînalt. Şi un lucru prea dulce, folositor. iubitor de 
oameni şi minunat e, desigur, şi iluminarea minţii pe care 
o dă prin Sfintele Scripturi. Dar mai presus de toată 
înțelegerea şi toată minunea e faptul că dăruieşte lumina 
Lui nu din afară şi în chip trecător, ci Însuşi Dumnezeu 
unindu-se cu credinciosul în inimă rămâne în el ca o 
lumină”. 

- Binecuvântate frate, a zis Sfântul Bătrân, cum se 
numeşte în terminologia teologică experienţa 
duhovnicească a sufletului ce are loc din unirea sa mistică 
cu Dumnezeu şi care depăşeşte hotarele raţiunii umane? 

- După câte ştiu, '“apofatică”", am răspuns, fiindcă 
în această întâlnire mistică a lui Dumnezeu cu sufletul, 
sau cu inima, sau cu mintea. lipseşte orice gând, orice 
imagine şi orice altceva care nu este Dumnezeu. | 

- Veţi fi băgat de seamă, cred, că însăşi capetele 
Sfântului Calist conţin caracteristicile la care vă refereaţi 

ca ținând de teologia apofatică, adică minunarea, iubirea 
şi uimirea. Şi aceea că simţirea unirii tainice negrăite se 
petrece în locul inimii. 

- Într-adevăr, prea cuvioase Părinte, am răspuns, 
observațiile Dvs. sunt foarte bine venite. 

- Poate vă veţi întreba pentru ce am făcut aceste 
observaţii, a zis Bătrânul. Până acum n-am vrut să spun 
ceva despre ele. Şi pustnicul a tăcut şi şi-a rotit privirea 
spre toţi. cu un surâs uşor. apoi s-a adâncit în el însuşi. 

- Sfinte Bătrâne, am zis. rupând tăcerea după 
puţin timp. aşteptăm atâţia frați în Hristos să Vă auzim pe 
Cuvioşia Voastră. Nu ne lipsiţi de experienţa voastră în 
Domnul. 

- Presupun că aţi înțeles deja. a răspuns Isihastul,. 
că întreaga problemă se concentrează în inima omului şi 
că “simţirile” minunării. iubirii şi uimirii duhovniceşti 
provin din lucrările Duhului Sfânt. Şi că “cunoaşterea” 
duhovnicească e un rod al inimii curate. Acestea le zic în 
speranţa că vor fi de folos căutărilor fraţilor laici din 
lume. Şi Bătrânul s-a adâncit din nou în tăcerea lui. 

- Desluşesc, sfinţi părinţi, a zis profesorul. ca 
“prin oglindă în ghicitură”(l Cor. 13.12) acest adevăr 
care se ascunde de noi, cei obişnuiţi să soluţionăm 
problemele duhovniceşti prin rațiune. Şi anume adevărul 
că ÎI cunoaştem pe Dumnezeu şi ne unim cu El prin curăţia 
inimii care produce minunarea şi iubirea. Aşa se pare că 
am fost creaţi, ca să intrăm în contact cu Dumnezeu numai 
prin sfinţenie. Din acest motiv sesizez sensul adânc al 
reflexiilor sfântului Bătrân. Mintea noastră este un organ 
supus dispoziţiilor inimii. Şi când zicem că mintea 
contemplă pe Dumnezeu, aceasta înseamnă că inima curată 
curăţeşte şi subțiază mintea, vederea mintală, care priveşte 
cele de dincolo de lumea aceasta şi pe Dumnezeu Însuși. 
cum a zis Domnul în “Fericiri”(Mt. 5, 8). 

- Va fi poate o repetiţie supărătoare, a zis Monahul 
cel tânăr, să subliniez că scopul tuturor poruncilor 

Domnului e să curețe şi să sfinţească inima credincioşilor. 
Pentru aceasta s-a întrupat de altfel Domnul. Ca să readucă 
pe om la curăţia pe care a pierdut-o, la “simplitatea lui 
originară”. Aici, însă, aş vrea să lămuresc ceva ce, fireşte, 
Monabhii cunosc. Că altceva este curăţia minţii şi altceva 
este curăţia inimii. Fiindcă mintea constituie una din 
facultăţile cele mai nobile ale sufletului, în vreme ce 
inima e constituită din toate puterile sufletului. Acest 
lucru l-au înţeles Sfinţii Părinţi Neptici (ai Filocaliei) şi 
tot ei au remarcat primejdia ca cineva să fie atras de ideea 
că a dobândit o inimă curată, numai şi numai fiindcă a 
constatat că mintea sa a fost eliberată de gânduri 
necurate şi se mişcă uşor în zone inteligibile sau în 
pseudocontemplaţii. Mulţi s-au înşelat foarte mult. Locul 
inimii constituie o mare problemă, pe care graţie lucrărilor 
Duhului Sfânt, Sfinţii Părinţi au lămurit-o în chip 
multilateral, cu excepţia localizării ei care rămâne un 
mister incomprehensibil. 

-În această temă psihologică, a observat filologul, 
oare numai Sfinţii Părinţi sunt competenţi să cunoască? 
Psihologia şi psihanaliza nu au şi ele un cuvânt? 


5. Cerul e înăuntrul tău 


“Fiule, dă-mi inima ta” 
(Înţelepciunea lui Sirah) 


În această problemă, a zis unul dintre Monahi, 
Sfinţii Părinţi sunt adevăratele autorităţi. Fiindcă aici nu 
e vorba numai de puterile naturale ale sufletului, ci şi de 
constituţia nevăzută a omului. Tema nu e doar ştiinţifică, 
ci propriu-zis supranaturală, teologică şi cu totul 
duhovnicească. De când a fost amăgit în Eden, omul a 
suferit o diferenţiere în funcţiile lui psiho-spirituale. 
Dacă în acord cu învăţătura Bisericii în sufletul celui 
botezat în mod ortodox lucrează atât harul Duhului Sfânt 
cât şi duhurile rele, este un lucru clar că psihologia nu 
poate să facă observaţii ştiinţifice fără să sufere rătăcire. 

Şi aceasta, a continuat Monahul, fiindcă atât 
lucrarea Duhului Sfânt cât şi războiul dus cu duhurile rele 
se află în afara spaţiului omului de știință. Întreb, deci, 
cum poate un psihiatru să facă constatări asupra unui 
suflet aflat sub înrâurirea Duhului Sfânt şi asupra altuia 
influenţat de duhuri necurate? 

Dat fiind însă, a continuat el, că psihiatria nu 
acceptă energii supranaturale, înţelege oricine în ce fel 
de rătăciri cade ea. Dar dacă se întâmplă ca psihiatrul să 
fie un om credincios, înţelege oricine ce dilemă are de 
înfruntat în fața unui suflet aflat sub înrâurirea satanei 
“transformat în înger al luminii”(Il Cor. 11,14), fiindcă în 

acest sector credinţa suprimă, într-o anumită măsură, 
ştiinţa, ca şi mijloacele folosite de ea. Deoarece, ca şi 
creştin, va recunoaşte în acord cu învățătura Bisericii, o 
lucrare supranaturală dar ca om de ştiinţă ce va spune 
suferindului? 

Prin urmare, întreaga problemă trebuie să fie 
privită numai în sfera credinţei ortodoxe, în legătură cu 
învățătura Bisericii despre energiile necreate ale Duhului 
Sfânt şi despre demonologie. care s-a descoperit cu o mai 
mare intensitate în Pustii unde s-au dezvăluit metodele 
demonilor. 

Monahul a cerut iertare s-a aşezat la locul lui. 

- Experienţa în Duhul Sfânt. am zis eu, nu are 
lipsă de cârjile ştiinţei. Raţiuni de consecvență elementară 
impun să nu ne îndepărtăm câtuşi de puţin de spiritul 
Sfinților Părinţi. fiindcă nu am avea unde să ne sprijinim, 
afară de răspunderea infricoşătoare pe care o aduce cu 
sine desconsiderarea învățăturii lor în Duhul Sfânt. Sper 
să fiți de acord şi Dvs.. Bătrâne sfinte. cu cele zise. 

- Nu e cu putință să gândesc în mod diferit, a 
răspuns Bătrânul. după ce “am fost încredinţaţi în inimile 
noastre prin har” de exactitatea învățăturilor Sfinţilor 
Părinţi. Slavă lui Dumnezeu că nu suntem protestanți, ca 
să fim lipsiţi de criterii autentice asupra vieţii spirituale 
a Bisericii, a cărei fază cea mai înaltă, poate, o constituie 
tema discutată. Dar se cade să revin la problema inimii. 

Sfinţii Părinţi consideră inima şi ca un centru 
““supranatural”” (al fiinţei umane), dat fiind că în adâncul 
ei tronează harul Botezului, invocând multe locuri din 
Sfânta Scriptură. dintre care unele le-a citat bunul meu 
ucenic N. când a fost vorba să dovedească că în inimă este 
întâlnit Dumnezeu. Vă menţionez şi eu cu titlu doveditor 
câteva puncte de vedere din experienţa Părinților zişi 
Mistici. pentru ca să sesizaţi acordul învăţăturii lor. 

Sfântul Macarie Egipteanul scrie: “Inima 
guvernează întreg organismul şi, atunci când harul 

stăpâneşte toate păşunile inimii, ea împărăţeşte asupra 
tuturor gândurilor şi tuturor mădularelor. Căci acolo sunt 
mintea şi toate gândurile sufletului”. 

Sfântul Isaac Sirul: “Iată, zice, cerul e înăuntrul 
tău dacă eşti curat; şi vei vedea în tine pe îngeri împreună 
cu lumina lor şi pe Stăpânul lor împreună cu ei”. Şi: 
“Sileşte-te să intri în visteria dinăuntrul tău şi vei vedea 
comoara cerească; căci una sunt aceasta şi aceea.” 

lar Sfântul Diadoh, episcop al Foticeii, scrie în 
textele lui din Filocalie: “Din dumnezeieştile Scripturi şi 
din însăşi simţirea minţii am înţeles că, înainte de Botez, 
harul îndeamnă sufletul spre bine din afară, iar satana 
foieşte în adâncurile lui, ascuns în aceste gânduri. Dar din 
momentul în care am fost renăscuţi, demonul lucrează din 
afară, iar harul dinăuntru”. 

Și pentru ca să nu vă obosesc cu mărturii patristice, 
a continuat Bătrânul, vă voi cita numai unul din multele 
locuri ale Sfântului Grigorie Palama: “acolo (în inimă), 
deci. trebuie să privim, dacă harul a înscris în ea legile 
Duhului. Unde acolo? În organul conducător, în tronul 
harului, unde e mintea şi toate gândurile sufletului, în 
inimă”. Acordul între Părinţii Mistici este, precum vedeţi, 
absolut. 

De asemenea, a continuat Bătrânul, inima este şi 
un centru **paranatural””: adică izvorul gândurilor şi 
acțiunilor necurate. Toate patimile contrare firii, gândurile 
rele, ruşinoase, blasfemiatoare ţâşnesc din acest izvor. 
Toate dorinţele rele, poftele absurde, înclinările rele şi 
antiduhovniceşti se nasc din inimă. 

Dar trebuie să fie bine lămurit faptul că aceste 
acţiuni raţionale nu răsar din însăşi natura inimii, ci din 
folosirea rea şi antievanghelică a libertăţii morale. De 
altfel, din această cauză sunt ele caracterizate de către 
Sfinţii Părinţi ca lucrări paranaturale (contrare naturii). 
Toate acestea se strâng ca nişte nori groşi în jurul inimii 
şi nu o lasă “să vadă raza dumnezeiască”, cum zice 

Grigorie Teologul. 

- Într-adevăr, a completat unul din Monahii 
însoțitori, e un lucru acceptat de toţi Părinţii că aceste 
patimi parazite ale sufletului au acoperit harul 
dumnezeiesc din adâncul inimilor noastre, pe care l-am 
primit prin Botez, aşa cum jarul este ascuns sub cenuşă. 

Tema privitoare la patimile sufletului este foarte 
serioasă şi ar trebui discutată, cred, mai extins. 

- Dar în inimă, a luat cuvântul Bătrânul, se 
săvârşesc şi războiul satanei, care, fiindcă este nevăzut, 
nu-l simt cei mulți. Părinţii zic că satana face totul ca 
oamenii să nu afle cumva că se găseşte în ei, ci să creadă 
că săgetează inimile lor din afară. 

- Dincolo de aceste observaţii, a intervenit 
teologul, v-aş ruga, Bătrâne sfinte, să ne spuneţi părerea 
Dvs. despre punctul de vedere al Sfântului Diadoh, din 
care aţi citat. 

- Dacă eşti atent, iubitule, a zis Bătrânul, Sfântul 
Diadoh nu exprimă o opinie personală, ci o experiență 
comună confirmată de Scripturi. În faţa acestui fapt, de ce 
altă confirmare mai avem nevoie? Toţi Sfinţii Părinţi 
învaţă aceleaşi lucruri. “Pomenirea numelui Domnului 
lisus, zice un text atribuit Sfântului loan Hrisostom, va 
trezi pe diavol şi tot pomenirea aceasta îl va smeri. 
Fiindcă coborând în adâncul inimii, numele lui lisus va 
scoate afară pe diavolul care stăpâneşte în acest loc, iar 
pe suflet îl va face viu. Rămâi, deci, neîncetat în rugăciunea 
lui lisus, ca inima să absoarbă pe Domnul şi Domnul 
inima, până ce amândoi devin una”. 

Abia a spus Sfântul Bătrân ultimele cuvinte, că la 
intrarea Colibei nevoitorului s-a arătat un pustnic totul 
alb, descărnat, şi cu o formă dematerializată evident: un 
vechi prieten al sfântului Bătrân. Mie, ca şi celorlalţi fraţi 
în Hristos, bucuria revărsată de pe faţa lui şi unită cu o 
întristare duhovnicească după Hristos abia transparentă, 
o întristare bucuroasă, mi-a provocat o adâncă impresie. 

... După ce cuvioşii Bătrâni, care păreau ca nişte 
îngeri, de atâta asceză şi Duh Sfânt, s-au îmbrăţişat cu 
multă dragoste vizitatorul s-a aşezat cu multă smerenie 
într-un colţ al chiliei. Atunci sfântul Bătrân a zis către 
noi: Iată, iubiţi fraţi, Dumnezeu ne-a trimis un adevărat 
lucrător al rugăciunii minţii, un iniţiat în viaţa lui Hristos, 
pe fratele meu prea iubit P., care continuă cu vitejie 
tradiția duhovnicească aghioritică pe care acest nevoitor 
fără de trup o şi întrupează în modul cel mai deplin. 

Isihastul vizitator a surâs uşor şi a lăsat să se 
înţeleagă că are o părere diferită faţă de cuvintele 
Bătrânului. Se arăta indiferent faţă de câte auzea şi vedea 
şi părea să nu-l atingă laudele la adresa lui. 

- Prea cuvioase Bătrân, a zis profesorul G.către 
străin, împreună cu aceşti Sfinţi Părinţi discutăm diferite 
probleme duhovniceşti. Şi anume despre patimi, virtuţi şi 
rugăciune, ce este inima, şi, în general, cum ajunge omul 
la desăvârşire şi îndumnezeire. Dvs. ce aţi avea să ne 
spuneţi în acord cu experienţa voastră? 

- Ca să evit controversele şi cu toate că ştiu că sunt 
în urmă faţă de Bătrânul în ceea ce priveşte cunoaşterea 
duhovnicească, a zis Isihastul P., vă voi răspunde numai 
şi numai pentru ascultare, din mica mea experienţă, 
desigur, dar sprijinindu-mă, în principal pe cuvintele 
Părinților şi, în concret, pe Sfântul Grigorie Palama, care 
a rezumat în viaţa şi teologia lui învățătura lor. 

Deci, frații mei, fiindcă Dumnezeu este însăşi 
bunătatea şi mila şi un abis de bunătate, măcar că se află 
mai presus de orice nume şi, prin urmare, mai presus de 
orice lucru sensibil şi inteligibil, îl mântuieşte pe om prin 
unire cu El. Şi omul se uneşte cu Dumnezeu, după putinţă, 
prin asemănarea virtuților dumnezeieşti şi omeneşti şi 
prin rugăciune şi cerere. Dar virtuțile omeneşti 
corespunzătoare celor dumnezeieşti nu unesc, în însăşi 
virtutea comuniunii lor cu Dumnezeu, sufletul în mod 
fiinţial cu Dumnezeu, ci numai pregătesc unirea. 

Rugăciunea, însă, a continuat înțeleptul Isihast, ea ajută 
îndeosebi la ridicarea şi unirea cu Dumnezeu, fiindcă 
numai ea leagă făpturile raționale cu Creatorul, mai cu 
seamă atunci când sufletul e curăţit de patimi şi de 
gândurile rele printr-o fierbinte străpungere a inimii. 
Fiindcă e cu neputinţă ca Dumnezeu să se unească cu 
mintea împătimită. 

Atât timp cât mintea rămâne necurată, Dumnezeu 
nu se milostiveşte. Pe măsura curăţirii ei treptate vine şi 
plânsul duhovnicesc. Pe măsura plânsului însă, se dă şi 
bucuria. Când, deci, omul stăruie destul timp în rugăciune 
şi în plâns cu smerenie atunci e vindecată şi partea 
pătimitoare a sufletului, adică pofta şi iuţimea. 

- Părinte Sfinte, l-a întrerupt teologul, spuneațţi 
mai înainte că ceea ce uneşte sufletul cu Dumnezeu nu 
sunt virtuțile, ci rugăciunea. Cum se întâmplă aceasta? 

- Într-adevăr, frate, în virtutea înrudirii lor cu 
virtuțile prin fire fără început ale lui Dumnezeu, virtuțile 
creează o comuniune, un contact cu Dumnezeu. Dar 
calitatea de a uni cu Dumnezeu o are numai rugăciunea 
curată. Ce se uneşte cu Dumnezeu? Mintea, partea cea 
mai nobilă a sufletului care e constituit din trei părţi. 
După Sfinţii Părinţi, *““minte”” se numeşte ““lucrarea'? 
minţii, care constă din gânduri şi înţelesuri. De asemenea, 
mintea este şi ““puterea”” care conduce gânduri, “*fiinţa”” 
pe care Sfânta Scriptură o numeşte *“inimă””, probabil din 
influența: reciprocă pe care o are mintea cu iuțimea şi 
pofta, când ele se revarsă în adâncul sufletului. În orice 
caz, lucrarea minţii se curăță uşor de cele ce rămân afară, 
prin stăruirea în asceză şi în rugăciune, îndeosebi în cea 
a minţii. Dar fiinţa şi puterea care naşte gândurile e cu 
neputinţă să fie curăţită dacă nu se curăţă şi celelalte 
puteri ale sufletului. 

- Prea cuvioase, când v-aţi referit la celelalte 
puteri ale sufletului, afară de minte, la care anume v-aţi 
gândit? a întrebat filologul. 

- Nu eu gândesc ceva, ci ceea ce spune 
dumnezeiescul Palama. Cred că el înțelege toate lucrările 
şi puterile care provin din iuțime şi poftă, care, în 
funcţionarea lor conform naturii împreună cu lucrarea 
Duhului Sfânt, produc pătimiri sfinte: dragostea 
dumnezeiască, iubirea de oameni, iubirea bună de slavă şi 
celelalte, iar în funcţionarea lor contrară firii 
(paranaturală) face să se nască patimi urât mirositoare pe 
care le stârnesc în adâncul inimii demonii, cum spune 
Sfântul Diadoh. 

Isihastul a tăcut, fiindcă interlocutorii laici aveau 
obiecţii şi nu puteau accepta că în adâncul inimii lucrează 
Duhul Sfânt şi duhurile rele. 


6. Antropologie ascetică 


“Din inimă ies gândurile rele” 
(Domnul; Mt.15, 19) 


Chestiunile care ţin de marea tradiţie ascetică e 
uşor să fie demonstrate prin referirea la literatura ascetică. 
Dar ignoranţa în această privință a interlocutorilor a 
constrâns pe nevoitori (asceţi) să invoce continuu 
învățătura ascetică corespunzătoare. 

- Bătrâne sfinte, a zis profesorul G., am de observat 
că această teorie despre coexistenţa lui Dumnezeu şi a 
satanei în acelaşi loc, este eretică şi a fost condamnată de 
Biserică. Cum poate să coexiste, în inimă, în acelaşi loc 
cu duhurile necurate, harul ? 

- Fiule, a răspuns Bătrânul, Ştim şi noi că Biserica 
a condamnat messalianismul, acea erezie a coexistenţei 
la un loc a lui Dumnezeu şi a satanei. Trebuie însă să 
lămuresc că Părinţii nu spun aceasta. Vă reamintesc locul 
din Sf.Diadoh care menţionează că la Botez harul 
sălăşluieşte în adâncul inimii, în timp ce satana e scos 
afară şi lucrează la suprafața acesteia. Vă citesc din 
“Filocalie”? un punct de vedere al Părintelui Neptic, 
Diadoh, ca să nu se creadă că îmi spun propriile mele 
teorii: “... De unde, aflăm că aşa cum odinioară asupra 
sufletului domnea rătăcirea, tot aşa după Botez domneşte 
asupra acestuia, adevărul. Lucrează deci şi satana după 
aceea în suflet ca şi înainte, ba chiar mai rău. Dar nu ca 

unul care se află împreună cu harul, să nu fie, ci ca 
învăluind cu mustul trupului mintea, ca într-un fum cu 
dulceața poftelor neraţionale”. 

Sf.Diadoh, a continuat Bătrânul, având sub ochi 
teoria messalianistă despre coexistenţa harului şi a satanei, 
a consacrat suficiente capitole acestei teme. Să vă citesc, 
la alegere, ca să înţelegeţi mai bine gândul adevărat al 
Bisericii, dată fiind autoritatea acestui dumnezeiesc 
părinte, de vreme ce Sf.Grigorie Palama l-a invocat de 
atâtea ori în disputele isihaste din veacul al XIV-lea: 
“Precum s-a zis, prin Sf. Botez Satana e scos afară din 
suflet, dar i se îngăduie să lucreze asupra lui prin trup. 
Căci harul lui Dumnezeu se sălăşluieşte în însuşi adâncul 
sufletului, adică în minte, nearătându-se demonilor. De 
aceea din însăşi adâncul inimii noastre simțim izvorând 
dorul dumnezeiesc, atunci când ne aducem aminte fierbinte 
de Dumnezeu. Iar duhurile rele se mută şi-şi fac cuib în 
simțurile trupului, lucrând prin natura uşor de însufleţit a 
trupului asupra celor ce sunt încă prunci cu sufletul”. 

De asemenea zice: “Precum ne învață cuvântul 
cunoştinţei, sunt două feluri de duhuri ale răutăţii. Unele 
dintre ele sunt mai subţiri, iar altele mai materiale. Deci 
cele mai subţiri se luptă cu sufletul, iar celelalte obişnuiesc 
să ducă în robie trupul prin anumite îndemnuri stăruitoare. 
De aceea demonii care se luptă cu sufletul şi cei care se 
luptă cu trupul sunt mereu potrivnici unii altora, cu toate 
că au aceeaşi intenţie de a vătăma pe oameni. Deci când 
harul nu sălăşluiește în om, ei foiesc ca nişte şerpi în 
adâncul inimii, neîngăduind de loc sufletului să caute 
spre dorinţa binelui. Dar când în minte harul e ascuns, ei 
se strecoară ca nişte nori întunecoşi prin porţile inimii 
spre patimile păcatului”. 

Bătrânul a închis **Filocalia”” şi a completat: 

- Cred că n-a mai rămas nici o îndoială în ce 
priveşte cugetarea ortodoxă a Sf.Părinţi. Trebuie să ne 
îndoim numai dacă cunoaştem într-adevăr înalta lor 

învăţătură, şi, mult mai mult, dacă o trăim. 

- Într-adevăr, Părinte sfinte, a observat profesorul 
G., foarte puțin mai sunt pentru noi un bun duhovnicesc 
comorile Ortodoxiei diamantine, aşa cum au fost ele 
formulate de Sf.Părinţi. Tocmai din această cauză ne găsim 
din punct de vedere al trăirii la o distanță haotică de 
dumnezeieştii Părinţi. Și navigăm spre teorii deşarte şi 
protestante, suspecte în ce priveşte folosul nostru lăuntric. 

- Acest fapt, a completat Bătrânul, se datorează 
negrijii noastre față de sfinţirea şi mântuirea nepreţuitului 
nostru suflet. lar sfinţirea se dobândeşte, împreună cu 
lucrarea poruncilor, prin rugăciune. Şi precum zice 
Sf.Nicodim Aghioritul: “lipsurile în ce priveşte virtutea 
şi sfinţenia oamenilor distinşi au drept cauză neglijarea 
rugăciunii minţii”. De aceea, el declară că “puţini sunt cei 
care se mântuiesc în epoca noastră”. Imaginaţi-vă, deci, 
puterea rugăciunii minţii! A rugăciunii care naşte 
dragostea dumnezeiască. 

- Veneratul meu Bătrân, a zis profesorul, 
continuaţi, vă rugăm, dezvoltarea temei privitoare la 
rugăciunea inimii. De altfel, pentru acest motiv am trecut 
pe la Schitul Dvs. Şi sunt atât de puţini care cunosc aceste 
teme foarte duhovniceşti, în toate aspectele lor, poate 
chiar şi între Monahi. 

- Din nefericire şi între Monahi, a intervenit 
Monahul de lângă Bătrân. Deplângând abandonarea 
rugăciunii inimii şi de către Monahii din epoca lui, Sfântul 
Nicodim Aghioritul zice: “Mai de mult, în Bizanţ, nu 
numai Monahii, dar şi laicii lucrau rugăciunea minţii, 
deşi erau înconjurați de griji nenumărate. Chiar şi 
împărații, cu toate însemnatele lor treburi, se îngrijeau de 
rugăciunea inimii”. 

Şi dumnezeiescul Părinte completează: “acum din 
negrijă şi ignoranță nu numai la cei care sunt în lume, dar 
chiar şi la Monahii înşişi, care trăiesc în isihie, lucrarea 
rugăciunii minţii este un lucru foarte rar. 

- O, ce pagubă! - şi cu totul greu de găsit. Şi 
fireşte, atunci ei rămân fără roade, cu toate nevoinţele 
ascezei lor... 

- Ziceam, a spus Bătrânul, că inima este un centru 
“*“paranatural”?, fiindcă acolo lucrează şi demonii şi 
patimile. Într-adevăr, în afară de tradiţia Părinților. 
Insuşi Domnul “Cel ce a. făcut inimile noastre”. 
cum cântă David, a învăţat lumea că “din inimă ies 
gânduri rele, ucideri,adultere, desfrânări, furtişaguri. 
mărturii mincinoase, blasfemii” (Mt.15. 19)... De 
asemenea, a zis: “Când duhul necurat iese din om. umblă 
prin locuri fără de apă - adică lipsite de harul dumnezeiesc. 
cum zice Grigorie de Nazianz - căutând să se odihnească 
şi nu găseşte. Atunci zice: mă voi întoarce la casa mea de 
unde am ieşit şi venind o găseşte golită. măturată şi 
împodobită. Atunci merge şi mai ia cu sine alte şapte 
duhuri - adică “cu mai multă pregătire” - mai rele decât el 
şi, intrând. se sălăşluiesc acolo şi se fac cele din urmă ale 
omului aceluia mai rele decât cele dintâi” (Mt.12, 43-45). 

Ce se documentează din aceste locuri evanghelice? 
Ceea ce confirmă tradiţia patristică cu privire la inimă ca 
centru paranatural, împătimit, demonic, atunci când 
lipseşte harul. 

Cu o aspră experienţă de mulţi ani în războiul cu 
demonii pe care l-a dus în pieptul său. Bătrânul ascet a 
urmărit să atragă atenţia interlocutorilor săi asupra 
spaţiului inimii, evident, pentru ca să justifice tradiţia 
ascetică şi rugăciunea minţii. Dacă satana nu se luptă în 
locul inimii, atunci pentru ce toată râvna ascetismului 
îndreptată în această direcție? “Mare bine cu adevărat am 
primit din experiență. zice Cuviosul Isihie, ca să invocăm 
în continuu pe Domnul lisus împotriva duşmanilor 
inteligibili, de vreme ce Domnul zice “fără Mine nu puteţi 
face nimic”, iar “cel care rămâne în Mine şi Eu în el, 
aduce roadă multă” (In 15, 5). Într-adevăr. Este un mare 
bine această rugăciune, care cuprinde toate bunurile, 

c 4- Dialoguri la Athos vol. II 


fiindcă curăţeşte inima în care se descoperă Dumnezeu, 
potrivit cuvântului: “fericiţi cei curaţi cu inima, că aceia 
vor vedea pe Dumnezeu” (Mt.5, 8). 

- M-am convins, deja, sfinţi părinţi, a zis profesorul 
G., că învățătura despre inimă, ca despre locul unde 
sufletul este disputat între har şi demoni, este foarte 
ortodoxă. Într-adevăr, nu există o coexistenţă a lor în 
acelaşi loc. Sf.Diadoh distinge zonele în care se ascunde 
harul şi cele din care diavolul lansează săgețile lui aprinse. 
Înţeleg mult mai bine de ce tradiţia ascetică acordă atâta 
importanță inimii şi nu se mulţumeşte cu ordonarea 
exterioară a moravurilor. Fiindcă constituie o adevărată 
tragedie să creadă cineva că a restabilit relaţiile lui 
spirituale cu Dumnezeu numai şi numai fiindcă a evitat 
unele păcate grosolane, în timp ce în adâncul sufletului 
este prizonier al duhurilor rele. 

Și nu numai aceasta trebuie să ne neliniştească, ci 
şi punctul de vedere pe care l-a formulat mai înainte avva 
P.că este cu putinţă ca cineva să fie indus în eroare de 
curăția gândurilor lui şi să creadă că e curăţit, în timp ce 
puterile sufletului sunt necurate. De aceea, vă rog, părinte 
P., să continuaţi minunata învăţătură isihastă. 

- Mă bucur, a zis Bătrânul, că aveţi atâta zel 
pentru temele duhovniceşti al căror studiu evidenţiază 
grija pentru viaţa cea nemuritoare a sufletului. S-a spus, 
deci, că fiinţa minţii, care sălăşluieşte în adâncul inimii, 
e cu neputinţă să fie curăţită, dacă nu sunt curate şi 
celelalte puteri ale sufletului. Fiindcă, aşa cum zice 
dumnezeiescul Palama, sufletul este o realitate compusă 
din mai multe puteri. Dacă o singură putere a sufletului 
este întinată, în întregime, de lucrarea păcatului, graţie 
unităţii sufletului, se împărtăşesc de întinăciune toate 
celelate puteri. Dar fiindcă, a continuat distinsul Isihast, 
fiecare putere a sufletului are o lucrare diferită, cum e şi 
firesc, este cu putinţă ca în urma unei purtări de grijă 
deosebite una din ele să fie curăţită vremelnic. 

Cu toate acestea, însă, această putere nu are o 
curăţie reală, fiincă ea se găseşte în unitate cu celelalte, 
şi astfel şi ea este mai mult necurată decât curată. 

- Cuvioase părinte, vă rog clarificaţi-ne acestea 
pe care le-aţi grăit mai la urmă, fiindcă presupun că în 
acest punct se găseşte cauza pentru care ne înşelăm. 

- Voi răspunde cu plăcere. Dacă cineva care se 
ocupă cu rugăciunea mintală neîncetată îşi va curăţi 
partea raţională, lucrarea minţii, şi din ea s-ar lumina 
oarecum sau şi-ar lumina mintea lui de cunoaştere sau, de 
asemenea, ar primi o luminare a minţii de la Dumnezeu şi 
s-ar vedea prin aceasta pe sine însuşi mai curat, atunci se 
înşeală şi amăgeşte pe sine însuşi şi a creat deja premiza 
de a se înşela în continuare. Dacă, însă, acesta, cunoscând 
puţina lui curăţire, vede, prin această mică luminare, mai 
limpede necurăţia şi a celorlalte puteri sufleteşti, atunci 
înaintează în smerenie, adaugă la plâns alt plâns şi înţelege 
în consecință modul potrivit al vindecării pentru fiecare 
putere a sufletului. Şi astfel cu făptuirea (practica) ascetică 
vindecă partea făptuitoare (practică) a sufletului, cu 
cunoaşterea pe cea cognitivă, iar cu rugăciunea curățind 
pe cea contemplativă şi ajunge astfel la curăţia desăvârşită, 
adevărată şi statornică a inimii şi a minţii. La această 
stare nu se poate ajunge fără făptuirea (practica) ascetică 
riguroasă, fără contemplaţiile duhovniceşti şi fără 
rugăciunea neîncetată. Şi Bătrânul tăcu. 

- Vă mulțumim foarte călduros, părinte, pentru 
înţeleapta Dvs. învățătură, o adevărată cheie, aş spune, a 
problemelor interioare, a zis teologul. 

- Frate în Domnul, a răspuns sfântul Pustnic, nu 
v-am spus de la început că nu voi spune nimic de la mine? 
Lucrurile pe care le-am expus aparţin marelui Grigorie 
Palama, care a trăit ca un înger la Sf.Munte şi a primit 
harisma teologiei de la de Dumnezeu Născătoarea Maria, 
pe care a avut-o ca ocrotitoare din copilărie şi până la 
capătul vieţii sale. Pentru aceasta învățătura lui are un 

caracter universal ca una ce exprimă întreaga conştiinţă 
a Bisericii. 

- Prea cuvioase, a întrerupt teologul pe nevoitor, 
am dori mult să ne vorbiţi despre Sf.Grigorie Palama, 
după ce mai înainte l-aş ruga pe sfântul Bătrân să continue 
dezvoltarea temei speciale despre inimă, ca să evităm 
confuziile. ' 

După ce s-a referit iarăşi la marea temă a inimii, 
accentuând că inima curată “oglindește curat pe 
Dumnezeu” şi că “Dumnezeu se odihneşte în inima 
înfrântă”. sfântul Bătrân şi-a plecat pe piept capul său în 
întregime alb. După ce a trecut câtva timp într-o tăcere 
plină de străpungere. a surâs uşor spre toți şi a continuat 
convorbirea. 


7. “Inima, un abis şi un haos de neînțeles” 


“Grăind cu sine însuşi şi cu Dumnezeu, 
trăieşte mai presus de cele văzute 
(Grigorie Teologul) 

““Inima e un abis, un haos de neinţeles”?. zice 
Sf.Macarie. Dar e timpul să încetez să vă mai obosesc cu 
tema aceasta. a continuat Bătrânul, nu pentru că am 
epuizat-o şi nu înainte să vă citez încă două din multele 
locuri din Părinţi. În elegiile lui. Sf. Grigorie Teologul 
scrie: “larăşi ai intrat în mine. cum am înţeles. urzitorule 
de înşelăciuni, păşunând înăuntrul meu, în adâncul inimii 
mele”. 

Vedeţi tragedia interioară a omului? Vedeţi cum 
simţea un mare Sfânt războiul perfid al satanei în inima 
lui? Dar şi în “Omiliile” atribuite Sfântului Părinte Neptic. 
Macarie Egipteanul, citim: “Dar, tu. prin paza gândurilor 
tale în mintea ta captivă şi roabă a păcatului. pătrunde în 
aşa-zisele cămări ale sufletului tău. mai adânci decât 
gândurile tale. şi priveşte şarpele care se foieşte şi se 
ascunde acolo, şi care te ucide prin principalele mădulare 
ale sufletului tău. Căci inima este un abis. un haos de 
neînțeles. Şi dacă l-ai ucis pe acesta, să te lauzi în 
Dumnezeu pentru curăţie. lar de nu, să te smereşti ca un 
păcătos implorându-l”... 

Trăind rugăciunea minţii şi acele stări care se 
referă la patologia şi igiena sufletului, Părinţii Neptici. a 
continuat Bătrânul,au pornit de la următoarea axiomă 

filosofică sau, mai bine zis, experienţa lor coincide cu 
această axiomă: “orice lucrare (energie) fiinţială are o 
relaţie naturală cu fiinţa şi puterea care o lucrează şi la 
care se întoarce în mod natural ca să se unească cu ea şi 
să se odihnească în ea”. 

Deci, ce mijloc terapeutic recomandă Sfinţii 
Părinţi, pornind de la constatările antinomiilor interioare 
referitoare la dezbinarea dramatică a sufletului care s-a 
înrobit patimilor de necinste? Cel de mai sus. Adică 
întoarcerea minţii la ea însăşi. Trebuie ca lucrarea minţii 
instalată în creier să se întoarcă spre o unire cu propria ei 
ființă, care se găseşte, ca într-un organ, înăuntrul inimii. 

- Aceste lucruri sunt uimitoare Bătrâne sfinte, a 
observat filologul. Abia acum, pentru prima oară, aud că 
mintea se distinge în fiinţă şi lucrare, cu centre separate, 
şi, că, pentru că e oarecum scindată, trebuie să se unifice 
în sine însăşi. Lucruri stranii şi paradoxale! 

- Nu e ceva neobişnuit, a răspuns Bătrânul, că 
auzind pentru prima oară această teorie, simţiţi o oarecare 
uluire. Ca filolog sunteţi poate puţin influenţat de filosofia 
platonică, care nu numai că nu cunoaşte distincția minţii 
în ființă şi lucrare, ci vrea ca mintea să lucreze în afara 
trupului. Aveţi însă puţină răbdare şi o să expunem şi 
tema aceasta. Şi nevoitorul (ascetul) a continuat: 

Această teorie a distincţiei minţii în ființă şi 
lucrare, care există de 16 veacuri ca o practică ascetică şi 
mistică în monahismul ortodox, a avut, cum era de aşteptat, 
peripeţiile ei. Dar despre aceasta mai târziu. Pentru ca să 
avansăm însă discuţia, trebuie să vă informez că, abia 
făcută cunoscută teoria, s-a stârnit o adevărată furtună 
între învățații şi teologii din veacul al XIV din Bizanţ. Şi 
au trebuit să treacă mulți ani şi să se dea explicaţii 
teologice şi antropologice, ca ea să fie acceptată. Şi, în 
final, să fie investită cu autoritatea hotărârilor Sinoadelor 
Bisericii din Constantinopol. 

Desigur, a completat avva, între timp s-au ridicat 

şi alte probleme serioase, în aşa-numitele dispute isihaste, 
şi tema aceasta a trecut pe planul al doilea. In orice caz, 
cei care au reacţionat la teoria întoarcerii minţii la ea 
însăşi erau influenţaţi de concepţia platonică, după care 
trupul omenesc e considerat ca o “peşteră întunecoasă” şi 
ca o “închisoare”. Prin urmare, mintea trebuie să fie 
împinsă în afară, spre libertate. Această concepţie 
platonică provine, poate, dintr-o experiență comună. 
Într-adevăr, ca mintea , lucrarea ei, să rămână în ea însăşi 
e un lucru nu prea plăcut. Şi Bătrânul a tăcut. 

- Aşa este, Bătrâne, a zis filologul, fiindcă Platon 
consideră trupul ca rău şi numai eliberarea de el apropie 
de fericirea în Dumnezeu. Eu, desigur, nu sunt de acord 
cu platonismul. 

- Dar, să revenim, a zis Bătrânul. Însă fiindcă tema 
e largă, voi încredința ucenicului meu dezvoltarea ei, în 
cadrele istorice şi teologice ale disputelor isihaste din 
veacul al XIV-lea. Începe, deci, fiule binecuvântat, ca să 
se facă într-un mod oarecare o repartizare justă în osteneala 
cercetării. 

- Pentru început voi cere îngăduinţa voastră, a zis 
tânărul monah N. cu multă sfială, dată fiind nepotrivirea 
mea față de aceste teme, pe care o trec cu vederea numai 
din ascultare față de Bătrânul meu. 

Problema antropologică a întoarcerii minţii la 
sine însăşi ar fi rămas negreşit o practică ascetică 
silențioasă în spaţiul isihasmului, dacă nu ar fi fost 
atacată de monahul calabrez Varlaam. Tulburarea 
provocată de această teorie, mai ales între cercurile 
filotomiste din Bizanţ, în urma denunţării ei Bisericii de 
aici, a fost invers proporţională, atât față de natura paşnică 
a acesteia, cât şi faţă de tradiţia îndelungată, dominantă 
în centrele monahale. Vedeţi, deci, că şi Bizanțul ortodox 
şi-a avut scolastica lui. 

Dacă nu coboară până în secolul I, rădăcinile ei 
istorice se găsesc incontestabil la mijlocul secolului al 


53 


VI-lea. Mă gândesc, fraţilor. la cele patru scrieri 
ireproşabile din punct de vedere ortodox transmise sub 
numele Sf. Dionisie Areopagitul, a căror paternitate a 
fost contestată mai de mult, prima discuţie publică în 
jurul lor având loc pentru întâia oară într-un sinod din 
anul 533. Dar nu cred că e momentul să fie cercetată 
chestiunea autorului controversat al lor - chiar dacă noi 
Monahii înclinăm statornic pentru acceptarea Sfântului 
Dionisie ca autor al lor - şi trebuie să ne mulţumim cu 
autoritatea bisericească pe care au primit-o cărțile lui ca 
unele ce sunt pur ortodoxe. Pentru că asupra acestui lucru 
teologi de frunte sunt de acord până astăzi. 

Aşadar. rădăcinile istorice, antropologice şi 
teologice, ale teoriei întoarcerii minţii la sine însăşi și a 
problemelor conexe care se ivesc din ea trebuie căutate în 
două din aceste patru scrieri. Şi anume în: “Despre 
numele divine ” şi "Despre teologia mistică”. Şi tânărul 
monah N. a luato ediţie vechea ”Filocaliei”. Să vă citesc, 
zise, un fragment din extraordinara scriere “Despre 
numele divine”, fragment care se referă la o mişcare 
particulară a sufletului, pentru ca să înţelegeți relaţia 
directă care există între aceasta şi teoria despre întoarcerea 
minţii la sine însăşi. 

"Există o mişcare circulară a sufletului. adică 
intrarea lui în sine însuşi din cele din afară şi concentrarea 
unitară a puterilor lui mintale, ca într-un cerc, care-i 
dăruieşte  nerătăcirea (în mişcare). întorcându-l de la 
multiplicitatea lucrurilor din afară şi adunându-l mai 
întâi în sine însuşi; apoi. ajungând el unitar la înfăţişare, 
îl uneşte cu puterile cele unite în mod unitar, 
călăuzindu-l astfel spre frumosul şi binele, care este mai 
presus de toate cele ce sunt, care este unul şi acelaşi fără 
început şi fără sfârşit”. Şi a închis “Filocalia”. 

- Permiteţi-mi să spun, frate, a observat filologul, 
că textul pe care l-aţi citit îmi aminteşte de învățătura 
apofatică şi extatică a lui Plotin. Această formulare 

“şi-l călăuzeşte spre frumos şi bine” e o formulare pur 
neoplatonică, şi mă nedumereşte faptul că se găseşte 
într-o carte patristică, şi mai ales într-una de o importanţă 
fundamentală pentru teologia mistică ortodoxă. 

- Prea iubitule, a intervenit profesorul G., tema 
relaţiei între teologie şi filosofie este, evident, foarte 
delicată. Şi dacă cineva nu are o experienţă deosebită în 
trăiri duhovniceşti, e expus pericolului de a fi indus în 
eroare. O asemenea rătăcire au suferit-o protestanții şi 
mulți ortodocşi influenţaţi de ei. 

Între tratatele Areopagitice şi cele ale lui Plotin 
există diferenţe deloc secundare. În orice caz. vă recomand 
să studiaţi capitolul “Întunericul dumnezeiesc”. din 
lucrarea “Teologia mistică a Bisericii Răsăritene” a 
teologului rus Vladimir Lossky şi sper să sesizaţi 
diferenţele fundamentale între filozofia apofatică a lui 
Plotin şi sursele areopagitice. 

- Raţiuni de consecvență elementară, a zis Monahul 
cel tânăr. impun, în final, să conştientizăm prăpastia 
existentă între energiile Duhului Sfânt şi “logosul 
spermatic” (seminal) - al omului căzut -, între dumnezeul 
filosofilor şi Dumnezeul creştinilor întrupat în Hristos 
lisus. E imposibil să avem o identitate sau o coincidenţă 
a învățăturilor. Ce relaţie pot avea licuricii gândirii 
filosofice cu sorii orbitori care strălucesc numai în 
Biserică? Să recunoaştem filosofiei clasice - pe care a 
reînnoit-o Plotin - numai un caracter pedagogic şi să nu 
uităm fraza Sfântului Grigorie Palama despre filosofi că 
“un demon sălbatic şi-a făcut ecou în sufletele acelora”. 

Şi, deşi nu poate fi serios vorba de o relaţie între 
neoplatonism şi teologia mistică a Părinților, se discută, 
însă, despre faptul dacă întoarcerea sau “concentrarea” 
minţii în sine însăşi şi prin ea spre Dumnezeu constituie 
o teorie exclusivă a Areopagitului sau dacă nu cumva i s- 
au premers alţi Părinţi, cum e şi probabil. 

Vă citez, a continuat Monahul cel tânăr, două 

locuri înrudite cu scrierile areopagitice, din marii Părinţi 
ai veacului IV: “Mintea care nu e împrăştiată spre cele din 
afară şi nici nu e dispersată în lume de către simţuri 
revine în ea însăşi şi prin ea însăşi urcă spre înțelegerea 
lui Dumnezeu; şi iluminată şi strălucind în întregime de 
la acea frumuseţe, uită chiar de însăşi firea ei...” 

Acest pasaj aparţine Marelui Vasile, ““arătătorul 
celor cereşti””. Celălalt text pe care vi-l voi spune, 
constituie şi el o experienţă personală a Sfântului Grigorie 
Teologul. 

lată ce spune: “nimic nu-mi pare a fi asemenea cu 
cel care-şi închide simţirile, care a ajuns în afara trupului 
şi a lumii şi care se întoarce la sine însuşi...şi care, 
vorbind cu sine însuşi şi cu Dumnezeu, trăieşte mai 
presus de cele văzute şi poartă pururea în sine arătările 
dumnezeieşti, curate, neamestecate de rătăcirile şi 
întipăririle cele de jos, fiind şi devenind cu adevărat o 
oglindă imaculată a lui Dumnezeu şi a celor 
dumnezeieşti...” 

- Aceste texte, am zis, amintesc învățătura 
Sfântului Grigore Palama despre caracterul triadic şi 
unitar al minţii. Când, zice el, unitatea minţii devine 
triadică rămânând unitară, atunci se uneşte cu Unimea 
Treimică, cu Dumnezeu, şi astfel exclude cu desăvârşire 
pătrunderea oricărei rătăciri, fiindcă depăşeşte lucrările 
trupului, lumii şi diavolilor. După ce a izbutit depăşirea 
oricărui rău, mintea se uneşte cu ea însăşi şi cu Dumnezeu 
Şi aici, atât cât rămâne în unitatea aceasta, se bucură deo 
veselie duhovnicească negrăită care izvoreşte din suflet. 
Unitatea minţii, notează Sfântul Părinte, se face triadică 
rămânând unitară prin întoarcerea ei la sine însăşi şi prin 
sine spre Dumnezeu. Întoarcerea minții la sine însăşi este 
o păzire a ei. lar urcuşul ei la Dumnezeu se face la început 
prin rugăciunea minţii, fie concentrată în unul-două 
cuvinte, fie întreagă rugăciunea. 

- Ce înţelege, părinte, Palama prin cuvântul 

“concentrat” şi ce înţelege prin * întreagă rugăciunea"? 
- a întrebat filologul. 

- Dacă se are în vedere, am răspuns, că desăvârşirea 
rugăciunii se găseşte în starea “fără grai” a minţii, atunci 
se înţelege că, cu cât spune mai puţine cuvinte, cu atât cel 
care se roagă e mai aproape de desăvârşirea rugăciunii. Şi 
dacă cel ce se roagă stăruie cu vitejie în această concentrare 
a minţii şi ridicare spre Dumnezeu, stăpânindu-şi cu tărie 
pornirea gândirii care vrea să zboare spre cele dinafară,. 
atunci se apropie mintal de Dumnezeu şi gustă cu simţirea 
minţii din fericirea vieţii veşnice. 

- Se poate dovedi că în Biserica veche erau 
cunoscute aceste lucruri de care vorbeşte Sfântul Grigorie 
Palama? a întrebat iarăşi filologul. 


8. Rugăciunea minţii şi 
Lumina dumnezeiască 


“Cu Numele lui lisus bate pe vrăjmaşi” 
(Sfântul loan Sinaitul) 


- Ar însemna multă osteneală, socotesc. a zis 
profesorul de teologie. să facem efortul de a demonstra că 
mişcarea de intoarcere a sufletului spre înăuntru pentru 
repăsirea chipului dumnezeiesc n-a fost necunoscută în 
Biserică, incă din primele timpuri ale existenţei 21. Ajunge 
numai cuvântul Domnului: “împărăţia cerurilor este 
înăuntrul vostru” (Luca 17,21). spre a întoarce pe toţi 
creştinii spre interiorul inimii lor, unde sălășluieşte Sf. 
Treime. 

l - De altfel, a completat Monahul cel tânăr.pasajele 
pe care vi le-a citat Bătrânul meu urcă până în sec.V și 
V. Astfel încât din veacul IV avem deja o mişcare de 
întoarcere a minţii spre inimă, îndeosebi la marii Părinți 
care s-au distins prin luptele lor bisericeşti. Ce altceva 
înseamnă aceasta dacă nu că în conştiinţa Bisericii exista 
viața interioară constituită din elemente ale rugăciunii 
minţii, formulate metodic mai târziu. şi în centrul căreia 
exista dragostea dumnezeiască fată de persoana lui lisus? 

- Ce efecte vom avea cu întoarcerea minţii in 
inimă? a întrebat medicul. Lucrarea aceasta are ca efect 
o vindecare a sufletului bolnav, sau reprezintă un remediu 
universal prin care, într-un al doilea stadiu. omul vine în 
contact cu Dumnezeu? 

- Această practică ascetică, a răspuns tânărul 
Monah, nu este suficientă pentru desăvârşirea sufletului. 
Ea presupune neapărat lucrarea poruncilor dumnezeieşti. 
De altfel, singură, fără o altă luptă duhovnicească, 
rugăciunea minţii poate să conducă la diferite rătăciri şi 
apropieri de tot felul de sisteme gnostice de iniţieri în 
mistere şi introspecţiuni. prin care s-a crezut că omul se 
apropie astfel de Dumnezeu, în vreme ce era vorba de o 
rătăcire şi o batjocură a lui de către demoni... 

Aşadar, preaiubiţii mei fraţi. pe baza faptului că 
mintea se revarsă în lumea din afară prin simțuri pornind 
de la lucrări interioare împătimite; că altceva este fiinţa 
minţii şi altceva lucrarea ei: că fiinţa (minţii) se află în 
inimă, iar lucrarea (ei) în creier; că în adâncul inimii 
sălăşluieşte Duhul Sfânt. Cel dăruit nouă prin Sf.Botez: 
că satana duce războiul nevăzut împotriva noastră la 
suprafaţa inimii: că. în fine. câmpul de bătălie. unde se 
dispută victoria. este omul lăuntric, inima, devine şi mai 
evident că acolo trebuie căutat duşmanul. Acolo trebuie 
să ne întoarcem întreaga supraveghere a minţii. Şi în 
inimă trebuie să punem în mişcare iuțimea şi voința 
împotriva vrăjmaşului nevăzut...Și cu arma nebiruită în 
războaie a Numelui lui lisus. să începem lupta cu deviza 
Sfântului loan Sinaitul (Scărarul): “cu Numele lui lisus 
să baţi pe vrăjmaşi”... 

- Socotesc, frate, a zis profesorul G., că am ajuns 
mai în jurul centrului temei noastre, la faimoasa rugăciune 
a minţii. despre care s-a vorbit atât, pentru care s-au dat 
atâtea lupte şi s-a ivit atâta literatură. 

- Nu tocmai în jurul centrului, ci la marginile ei. 
a răspuns tânărul. Nu am ajuns încă la fazele dramatice 
ale luptei interioare cu “stăpâniile şi puterile 
întunericului” (Ef. 6,12). Nu am ajuns la lacrima 
însângerată. la osteneală. la întristarea sufletului, la 
implorarea stâşietoare, la suspinele inimii. la săgețile 
aducătoare de moarte de la balaurul înţelegător. ars de 

sfânta rugăciune din inimă... Şi tânărul Monah a fost 
cuprins de o emoție abia ascunsă, stăpânindu-şi cu greu 
lacrimile lui duhovniceşti. 

- Într-adevăr, am zis intervenind ca să-l scot din 
această poziţie dificilă pe acest minunat Monah cu o 
expresie îngerească, câte a expus până acum bunul frate 
despre rugăciunea minţii constituie numai anticamera ei. 
Ei îi premerge calea negativă a curăţirii inimii de patimile 
reprobabile, care formează cuiburi ale şerpilor 
înţelegători. Şi după o osteneală şi un timp nedeterminat 
- potrivit cu starea lăuntrică a luptătorului, adică potrivit 
cu extensiunea şi intensitatea împătimirii, dar mai ales, 
cu lucrarea Duhului Sfânt - “răsare în inimă ca un luceafăr 
de ziuă” (JI Petru 1,19) lumina prea dulce a harului sau 
mai exact, străluceşte din nou lumina dumnezeiască pe 
care am primit-o în Sfântul Botez şi era ascunsă până 
acum de norii patimilor. Şi atunci! O, atunci! “O, lumină 
adevărată, lumină minunată, lumină mai presus de laudă, 
care luminezi ochii Îngerilor”! 

lată ce zice un iniţiat în aceste taine şi un Părinte 
al Bisericii despre lumina dumnezeiască: “Omul cel nou 
în Hristos, fiind lumină şi văzând lumină, chiar dacă se 
priveşte pe sine însuşi, vede lumină, chiar şi aceea la care 
se uită şi aceasta este lumină, chiar şi lucrul prin care are 
vederea şi acesta este lumină; şi aceasta este unirea: că 
toate acestea sunt una...'? Cine credeţi că este Părintele? 
Marele Sfânt Grigorie Palama. 

Dar şi înaintaşul lui, Sf.Simeon Noul Teolog, care 
“a pătimit cele dumnezeieşti”, zice: “Cel ce are în inima 
lui lumina Duhului Sfânt, neputând să sufere lucrarea Lui 
“ce nu se poate ascunde”, cade jos la pământ şi “strigă şi 
ţipă” de uimire şi de teamă, că vede şi “pătimeşte” o stare 
duhovnicească mai presus de rațiune şi de fire. Se 
aseamănă cu un om ale cărui măruntaie sunt ca arse de 
lumină. Dar neputînd să suporte plăcerea duhovnicească 
inexprimabilă iscată din arderea iubitoare, apare ca un 

ieşit din minţi. Lacrimile îl năpădesc, fără ca el să poată 
să le stăpânească şi reține în sine însuşi. Şi pe cât îl 
răcoresc acelea, pe atât focul dorinţei se înalță şi mai 
mult, lacrimile cresc şi-l spală, iar el străluceşte tot mai: 
mult. Şi când devine şi mai mult lumină, atunci se 
împlineşte cuvântul Sf.Grigorie Teologul: “Dumnezeu 
este unit cu dumnezei şi cunoscut de dumnezei”. 

In grupul nostru a domnit o tăcere adâncă şi o 
uimire împreunată cu admiraţia. 

- lată, fraţii mei, am zis, adresându-mă tovarăşilor 
mei laici, câte îmi aduc aminte din cuvintele pline de 
lumină şi iubire ale unui Sfânt care a trăit lumina 
dumnezeiască în inima lui prin sfânta rugăciune 
interioară...Şi m-am oprit, ca să dau timp să gustăm în 
tăcere frumusețea acestui text. 

- Ce lucru minunat, a zis după puţin timp profesorul 
G., cât de sincer şi cu adevărat sfânt e tot ceea ce aţi 
amintit aici, ce experienţe adânci şi cu adevărat în Duhul! 
Acest suflet care slăvea prin glasurile sfinte ale 
dumnezeieştilor lui doruri şi mărturisea prezența lui 
Dumnezeu în sine însuşi, negreşit se afla sub lucrarea 
luminii necreate, care reprezintă o slavă exclusivă a 
Bisericii Ortodoxe. Şi presupun că prin prisma acestei 
lumini necreate, pe care a simţit-o atât de adânc acest 
sfânt suflet, Ortodoxia binevesteşte într-un mod mai 
eficient Întruparea răscumpărătoare a lui Dumnezeu în 
lume. Cred că nu există un mesaj mai dinamic al Ortodoxiei 
către omul contemporan, decât sfințenia care e toată 
lumină. 

- Dacă Ortodoxia are atâtea comori duhovniceşti, 
a observat filologul, aceasta înseamnă că ea se găseşte 
mai presus de toate “moderaţiile” clasicilor, dar şi mai 
presus de toate farmecele păgânismului şi 
pseudomisticilor. Vibraţia iubitoare sinceră a sufletului 
celui care a scris acest text, interiorizarea lui, suspinul 
atât de omenesc şi dumnezeiesc al inimii înstrăinate de 

lume nu se întâlnesc în nici una din încercările literare 


clasice. De altfel, conţinutul lui metafizic şi caracterul 
lui experimental universal îl situează mai presus de 
fanteziile subiective ale tuturor autorilor clasici, care 
literalmente mitologizează foarte obositor, ca de altfel 
majoritatea cărților de azi. 

- Mărturisirea de iubire a unui Sfânt Părinte v-a 
făcut o impresie atât de mare, a zis unul din fraţii din 
grupul nostru, încât cred că exagerați. S-ar putea ca 
cineva să înțeleagă nemijlocit că Ortodoxia noastră e 
saturată de experienţe spirituale de cea mai înaltă clasă, 
din care un foarte mic eşantion îl reprezintă micul text 
care v-a entuziasmat atât, dat fiind că a fost o experienţă 
personală. Lipsa unei experienţe spirituale personale şi 
înrudirea “spirituală” creată cu lumea, atât prin 
sensibilitate cât şi prin rațiune, au drept urmare faptul că 
omul se îndoieşte de existenţa şi apropierea energiilor 
dumnezeieşti necreate şi de putinţa dobândirii lor. Şi 
aceasta în versiunea cea mai blândă. Fiindcă unii nu se 
mulțumesc cu ignoranța a ceea ce le e de folos, ci şi 
combat pe cei învredniciţi de acest har, cum scrie referitor 
la aceasta şi Sf.Grigorie Palama. 

Dar nu aceasta e chestiunea. Ce aţi zice, bunăoară, 
despre asceza dureroasă şi lupta dramatică a sufletului 
până ce primeşte împărtăşirea dumnezeieştii iluminări? 
Un sfânt a zis că “dacă Dumnezeu ar fi descoperit, de la 
început, toate necazurile şi amărăciunile din războiul cu 
patimile şi cu diavolul, nimeni nu s-ar mai fi făcut Monah”. 
Inchipuiţi-vă deci: Toţi, desigur, dorim să intrăm în lumina 
dumnezeiască a Învierii. Ne veselim de calea luminii care 
duce la viaţa veşnică. Cât de mult ne întristăm, însă, 
fiindcă “strâmtă şi îngustă e calea” (Mt.7,14) şi trebuie 
mai întâi “să ne răstignim trupul împreună cu patimile şi 
poftele” (Gal.5,24). 

- Dvs., fraţilor, a adăugat Monahul, aţi crezut că 
lucrarea mintală a rugăciunii dumnezeieşti e un fel de 

practică magică prin care ne unim cu Dumnezeu. Va 
trebui însă să înțelegeţi că rugăciunea minţii înseamnă o 
mişcare a minţii liberă de lucrările patimilor şi care, 
întrucât ne găsim încă în stadiul curăţirii, constituie o 
practică ascetică dinamică, deşi auxiliară. Şi, aşa cum 
zicea fratele N., ca să dea roade duhovniceşti, rugăciunea 
minţii trebuie neapărat încadrată de toate poruncile lui 
Hristos şi de o viaţă ascetică consacrată. Fără aceste 
premize, rugăciunea nu numai că devine neroditoare şi 
vinovată, dar creează chiar teren propice rătăcirii. Prin 
urmare, textul pe care l-aţi auzit, reprezintă revărsarea 
dragostei față de Dumnezeu de către un suflet iluminat de 
lumina dumnezeiască, aflat în sfera harului, timp în care 
sufietul parcurge stadiul al doilea , al “umplerii” 
(““plenitudinii':), în vreme ce primul stadiu, cel al 
““golirii”? (“kenozei”) este plin de osteneală, sudori de 
sânge şi lacrimi de durere. 

- Eu personal nu mă îndoiesc de aceasta, a zis 
profesorul G., şi nu pot decât să fiu de acord cu cele ce aţi 
spus. Bunule părinte N., cu bunătatea care te distinge. am 
vrea să ne vorbeşti oarecum metodic despre aceste două 
stadii ale rugăciunii şi, în general, să ne expui analitic 
problematica ei. 

- Cu plăcere, a răspuns tânărul cu sfială, întrucât 
am îngăduinţa Bătrânului meu. Fiind vorba de rugăciunea 
minţii, pot să spun că “la început a fost osteneala” şi, aşa 
cum cânta profetul David, “această osteneală este înaintea 
mea până ce voi intra în locul cel sfânt al lui Dumnezeu”. 
(Ps.131,4) Într-adevăr, iugăciunea minţii întâlnește o 
rezistență proporţional cu starea psiho-spirituală a celui 
care se luptă şi se roagă. Dacă mintea e înrobită poftelor 
lumeşti, e clar că îm suflet s-a creat o dispoziţie 
antispirituală, elemente potrivnice rugăciunii, care se 
opun duhului rugăciunii, care în mod fundamental e un 
“duh înfrânt”(Ps.50,18), şi atunci, desigur, osteneala este 

mai mare. Dimpotrivă, dacă avem un suflet fără patimi 

c 5 - Dialoguri la Athos vol. II 


puternice, atunci lucrarea rugăciunii minţii nu are de 
întâmpinat greutăți mari. Şi acest lucru este evident, 
fiindcă, aşa cum s-a zis deja, dumnezeiescul Palama 
notează că nu e foarte uşor ca mintea să-şi găsească 
caracterul triadic, adică să se întoarcă la sine însăşi, să se 
vadă pe sine însăşi şi, în paralel, să se roage. Cel mai 
greu, însă, e stăruirea vreme îndelungată în această înaltă 
lucrare duhovnicească care naşte bunătăţi dumnezeieşti 
negrăite. Pentru că orice lucrare a virtuţii e unită negreşit 
cu osteneala. Dar osteneala rugăciunii adevărate a minţii 
le întrece pe toate celelalte. Pentru aceasta mulți, 
nesuportând strâmtoarea virtuţii rugăciunii, nu reuşesc să 
intre în locul harismelor ei. Dimpotrivă, cei ce rabdă cu 
bărbăţie primesc de la Dumnezeu mângâieri dumnezeieşti 
şi puteri sporite ca să străbată cu mulțumire şi înţelepciune 
îngerească calea anevoiasă şi să ajungă la o stare 
supranaturală prin lucrarea Duhului Sfânt. 


9. Rugăciunea lui lisus şi asceza 


““Vreau să grăiesc cinci cuvinte cu 
mintea mea...” 
(Ap.Pavel; I Cor.14,19) 


- Cu siguranţă, părinte, lucrarea poruncilor şi 
rugăciunea au egală putere. Ce credeţi? 

- Dacă rugăciunea minţii şi poruncile au egală 
putere, a răspuns Monahul N. n-aş putea să precizez. În 
orice caz, ele sunt suportul ei şi fără lucrarea poruncilor 
e cu neputinţă să se lucreze rugăciunea. 

Prin urmare, a continuat monahul, nevoinţa 
(asceza) virtuţilor practice, în paralel cu rugăciunea, este 
foarte necesară pentru ca mintea să fie în stare să se 
elibereze de lucrarea patimilor şi să dobândească o 
rugăciune mai curată. Dorinţa rugăciunii şi nelucrarea 
binelui alcătuiesc o antinomie uşor sesizabilă. 

Între timp, în efortul ei apofatic de a-şi unifica 
puterile împrăştiate ale sufletului, mintea suferă un 
veritabil martiriu tantalic, încordată la maximum, ca 
într-o tragere pe roată, patimile şi demonii întinzând-o, 
harul şi sfinţii îngeri atrăgând-o, iar noi silindu-ne în 
efortul sfânt al rugăciunii cu străpungere. 

- Părinte, îngăduiţi-mi o mică întrerupere. Înţeleg, 
desigur, risipirea puterilor sufletului prin simţuri, a zis 
profesorul G., cum de asemenea am înţeles greutatea 
unificării lui. Sunt nedumerit numai cum de harul chemat 
în ajutor nu prelavează asupra patimilor şi demonilor? 

- Trebuie să ştim că afară de unele excepţii 
extraordinare, harul nu lucrează asupra sufletului decât 
în etape. Faptul că cineva s-a hotărât să se căiască, că vine 
la duhovnic, se mărturiseşte, îşi zdrobeşte inima şi apoi 
se roagă şi ia seama în frica de Dumnezeu să nu mai 
păcătuiască nu are nicidecum drept consecință şi aceea că 
şi-a vindecat şi patimile. Şi aceasta, fiindcă harul nu 
suprimă libertatea ci lasă sufletul să lupte, când 
premergând, când urmând luptei. lar momentul când se va 
săvârşi vindecarea şi se va sălăşlui din bel; harul 
dumnezeiesc în sufletul care luptă, acesta depinde de 
Dumnezeu Care, în înțelepciunea Lui, “iconomiseşte toate 
spre folosul făpturii Sale”. Cu condiţia indispensabilă, 
însă: cel care se luptă să nu înceteze să ceară cu lacrimi 
şi străpungere mila dumnezeiască “de a nu se lenevi în 
rugăciuni” (Lc.18,1). 

În decursul acestei lupte bune, a adăugat Monahul 
N., sufletul cu bună nădejde în ajutorul lui Dumnezeu, 
Care ascultă rugăciunile celor smeriţi cu duhul, se luptă 
cu voința constrânsă de frica şi iubirea lui Dumnezeu 
împotriva oricărui gând şi oricărei închipuiri (fantezii) 
rele. Şi invocând harul, se luptă să şteargă de pe ecranul 
imaginației (fanteziei), forme,modele,figuri, toate cele 
pe care le produc lucrările patimilor, pe care le stârnesc 
duhurile cele rele prin gânduri în partea rațională, prin 
figuri în imaginaţie şi prin atingerile lor în inimă şi în 
trup. 
Patimile întărite deja în timp, a accentuat Monahul, 
caută o ieşire spre lucrurile față de care inima simte 
dragoste. lar mintea neputincioasă, ca şi voinţa slabă, nu 
por să se impună şi să disciplineze lucrările nesupuse ale 
patimilor - care au ajuns un fel de a doua natură - şi de aici 
se crează o tragedie interioară lipsită de martori. 

- Frate N., a zis profesorul G., vă întrerup din nou 
ca să vă spun că aş vrea să discutăm mai mult această temă 
a patimilor şi demonilor, fiindcă mă tem ca nu cumva, 

fără să o fi sesizat, accentuarea lor prea mare să nu ne fi 
condus deja departe de hotarele învățăturii spirituale 
ortodoxe. Dar aceasta mai târziu. Acum continuaţi cât 
mai metodic cu putință dezvoltarea rugăciunii minţii, aşa 
cum a fost ea consacrată. După cum, poate ştiţi, în 
universități nu este cu putință să se predea rugăciunea 
minţii. 

- Dacă-mi îngăduiţi să completez, a observat 
filologul, de rugăciunea minţii se leagă, după cum am 
citit, şi o curioasă metodă psihosomatică despre care am 
dori să aflăm câte ceva, dacă nu vă oboseşte aceasta. 

Cu vădită bucurie şi pace, tânărul Monah a răspuns: 

- Desigur, a zis, e folositor să cercetăm tema 
privitoare la patiini şi demoni, deşi s-au spus destule. În 
orice caz, fără aceste subiecte, e cu neputinţă să înţelegem 
războiul continuu dus de Sfinţi. De altfel, literatura 
ascetică e foarte bogată în demonologie şi patologie, pe 
lângă faptul că însuşi cultul Bisericii, deşi se învârte în 
jurul luminatei Invieri a lui Hristos şi a mântuirii lumii 
prin aceasta, este punctat de invocări ale ajutorului în 
războiul contra patimilor şi demonilor. În ce priveşte 
cererea voastră, nu pot să n-o ascult, întrucât am porunca 
Bătrânului meu. De altfel, şi pentru mine este un lucru nu 
numai plăcut, dar şi folositor să înnoiesc în amintirea mea 
învățătura Sf.Părinţi despre nemurirea sufletului, despre 
războiul nevăzut, despre virtuți şi patimi, despre 
rugăciunea minţii, despre lucrările Duhului Sfânt, despre 
îndumnezeirea în Hristos şi viaţa veşnică, care formează 
o parte componentă a tuturor luptelor şi dorurilor noastre 
dumnezeieşti. 

În ce priveşte metoda psihosomatică a rugăciunii 
minţii, o să vorbim şi despre ea. În tot cazul, în ce priveşte 
necesitatea rugăciunii neîncetate va fi util să relatez ce 
spune un mare isihast: “Cum nu e cu putinţă să obişnuieşti 
pe om să trăiască pe pământ fără să respire aerul 
atmosferei, tot aşa e cu neputinţă ca cineva să-şi curețe 

inima lui de gândurile pătimaşe şi să scoată demonii din 
el, fără rugăciunea neîncetată şi invocarea Domnului 
nostru lisus Hristos”. Dar să continuăm. 

Şi bunul şi modestul tânăr Monah a continuat: 
Termenul “rugăciunea minţii” a apărut întâi la jumătatea 
sec.XIV. Cel care l-a introdus a fost Sfântul Grigorie 
Sinaitul. Pare ciudat că abia în perioada aceasta se face uz 
de un termen al cărui conţinut era cunoscut din sec.IV. 
Faptul, însă, are o explicaţie, dacă avem în vedere faptul 
că, sub termenul “rugăciunea minţii” s-a înţeles nu numai 
lucrarea minţii de a se ruga, dar şi o metodă psihotehnică 
sau psihosomatică, cum foarte just a caracterizat-o iubitul 
filolog, de care a fost legată, şi care a apărut abia în 
veacul al XIV-lea, deşi cum ştiţi modelul ei se află în 
Vechiul Testament, în însuşi profetul Ilie. 

Din punct de vedere al extensiunii este rugăciunea 
cea mai scurtă. Ea constă din invocarea neîncetată: 
“Doamne, lisuse Hristoase, miluieşte-mă!”, invocare 
care acoperă cele patru feluri sau calităţi ale tuturor 
rugăciunilor cunoscute. Şi anume de cerere, de rugăciune, 
de mulțumire şi de laudă. Părinţii Neptici vor să vedem în 
invocarea aceasta care constă din cinci cuvinte aplicarea 
cuvântului Apostolului: “Dar în Biserică vreau să grăiesc 
cinci cuvinte prin mintea mea, ca să învăţ şi pe alţii, decât 
zece mii de cuvinte în limbi” (I Cor.14,19). 

- Aş vrea să întreb, a zis profesorul de teologie G., 
cum ajunge această rugăciune din “cinci cuvinte”, cu un 
conţinut clar şi concret: invocarea milei dumnezeieşti, să 
se transforme în mulţumire şi doxologie? 

- Această chestiune, a răspuns Monahul N. este 
una pur interioară, experimentală. Asupra acestui punct 
avem o mărturie universală de la lucrătorii rugăciunii 
minţii. Din această rugăciune - şi în măsura în care 
concurg anumite condiţii - se naşte iubirea cea mai 
fierbinte față de Dumnezeu. Sufletul aflat sub înrâurirea 
iubirii dumnezeieşti, scâncind “ca un prunc” şi 

bucurându-se în Domnul lisus, preface experienţele lui 
sfinte în imne de mulţumire şi chiote de veselie ale unei 
doxologii fără de sfârşit. Şi, astfel în starea aceasta se 
întrupează recomandarea Apostolului: “vorbiţi între voi 
în psalmi, în imne şi în cântări duhovniceşti, lăudând şi 
cântând lui Dumnezeu în inimile voastre” (Ef.5,19) 

Prefacerea rugăciunii lui lisus cu străpungerea 
inimii în mulţumire şi doxologie nu este ceva neobişnuit, 
dat fiind că aceste două lucrări (mulţumirea şi doxologia) 
decurg în mod automat din simţirea dulceţii inimii, care 
alungă amărăciunea patimilor. Astfel se realizează 
cuvântul Psalmistului: “Schimbat-ai bătaia mea în bucurie, 
rupt-ai sacul meu (simbol al durerii) şi cu bucurie m-ai 
încins”. Şi apoi, dacă sfinţenia e însoţită totdeauna de 
smerenie, pentru ce nu e cu putinţă să coexiste implorarea 
şi doxologia? 

In afară de aceasta, însă, ar putea fi subliniat 
faptul că prefacerea, care se săvârşeşte în inimă, a invocării 
cu durere a milei dumnezeieşti într-o lucrare fierbinte de 
mulțumire şi doxologie, se datoreşte adumbririi Duhului 
Sfânt. Pentru că, aşa cum afirmă Sf.Apostol Pavel: * nu 
ştim să ne rugăm cum trebuie, ci Însuşi Duhul se roagă 
pentru noi cu suspine negrăite” (Rom.8,26). Şi, fie că 
mintea grăieşte cuvintele de invocare a milei dumnezeieşti, 
fie că nu, din inimă se întâmplă să ţâşnească, din iubirea 
fierbinte față de Dumnezeu, mulţumire şi doxologie, “apă 
vie, curgătoare spre viaţa veşnică” (1n.4.14). Aceasta 
privitor la nedumeririle voastre. 

- Ce aveţi să ne spuneţi despre cele “cinci cuvinte” 
ale rugăciunii? a întrebat filologul. Şi cum pot cinci 
cuvinte să ascundă înţelesul rugăciunii? 

- Pentru ca să fie înţeles conţinutul rugăciunii 
minţii, a răspuns tânărul Monah, el trebuie considerat în 
cadrele spiritualităţii ortodoxe şi, în special, în spaţiul 
tradiţiei isihaste. De ce, deci, “cinci cuvinte”? Pentru că 
ele reprezintă un rezumat sinoptic al teologiei şi 

spiritualităţii. Al teologiei, pentru că Iisus e mărturisit ca 
Domn şi Fiu al lui Dumnezeu. Al spiritualităţii pentru că 
în “miluieşte-mă” se concentrează toate cererile omului 
păcătos. Şi de vreme ce cererea milei cu inimă înfrântă 
purcede din smerenia care nu cade, e sigură şi iubită de 
Dumnezeu, ce altceva este atunci mila decât îndurările şi 
iubirea lui Dumnezeu, care se vor arăta sub forma în care 
vor contribui la mântuirea celui care se roagă? 

Dar în spaţiul isihast, a continuat monahul N., 
rugăciunea lui lisus nu reprezintă numai o conformare la 
porunca lui lisus: “Iar când vă rugaţi să nu bolborosiți 
multe ca păgânii, care socotesc că în poliloghia lor vor fi 
ascultați” (Mt.6,7), ci şi o lucrare care priveşte demersul 
căii apofatice, sau al îndepărtării treptate a închipuirilor 
şi gândurilor, în timpul rugăciunii. 

- Cum înțelegeţi, părinte N., îndepărtarea 
gândurilor? a întrebat profesorul G. Ce părere aveţi? 

- Cine sunt eu ca să-mi îngădui să judec după 
criterii subiective tradiţia Teologiei mistice? a răspuns 
monahul N. Lucrul cu care sunt dator e verificarea prin 
vieţuire în sufletul meu a experienţei luminate de 
Dumnezeu a Părinților. 

Şi mă conving neîncetat că, pe lângă îndepărtarea 
oricărei închipuiri, concentrarea minţii în această 
rugăciune realizează şi abstragerea de la orice gând, 
astfel că mintea aflată numai sub influența lucrării 
dorului duhovnicesc să rămână curată şi luminoasă, unită 
astfel cu prima Minte, cu Dumnezeu. 

Tocmai, însă, pentru a se crea premizele unirii 
minţii cu Dumnezeu, rugăciunea celor cinci cuvinte se 
limitează de multe ori la unul singur, la numele lui Iisus. 
E vorba de o prefacere neînvăţată, insuflată de Duhul 
Sfânt, în care Numele prea dulce al lui lisus este repetat 
în adâncul inimii cu o dispoziţie de iubire. Dar creşterea 
continuă a dorului suprimă şi însăşi rugăciunea de un 
singur cuvânt, şi sufletul e cuprins întreg de Dumnezeu, 

iar cele ce urmează... se trec sub tăcere, a zis cu o bucurie 
copilărească şi sfântă monahul îndumnezeit N. În acest 
fel, deci, se explică şi transformarea rugăciunii în pulsaţii 
şi palpitaţii de iubire ale inimii. 


pote 


10. Pericole şi devieri 


“Căci lupta noastră nu este 
împotriva sângelui şi trupului” 
(Ap. Pavel, Efes.6,12) 


- După părerea Dvs., părinte, a observat profesorul, 
transformarea rugăciunii într-o sinteză a două lucrări de 
calităţi diferite poate fi înţeleasă, desigur, cu condiţia ca 
toate puterile sufleteşti să se fi unificat şi îndreptat spre 
Dumnezeu. 

- Experienţa ascetică a Ortodoxiei face active 
(lucrătoare) toate puterile sufletului pe care, după ce au 
fost mai întâi curăţite, le oferă lui Dumnezeu spre 
sfințire, a zis monahul N. Dacă continuăm discuţia asupra 
acestei teme, o să aflăm că există un caz în care mintea, 
aflată puternic sub înrâurirea lucrării harului Duhului 
Sfânt, încetează să se mai roage. Atunci e cuprinsă de 
Dumnezeu şi ajunge la o stare de dragoste dumnezeiască, 
de extaz al iubirii şi de uimire înflăcărată. Ne găsim 
acum, după Sfântul Dionisie Areopagitul, “pe Piscul 
supraincognoscibil cel mai înalt al cuvintelor tainice 
(mistice), în tainele (misterele) pure, absolute şi 
imuabile ale teologiei...'?. Ne cufundăm în “întunericul 
necunoştinţei”, în unirea tainică (mistică) şi 
îndumnezeitoare cu Dumnezeu, când raţiunea se opreşte 
şi lucrează numai “dorul violent şi de nesuportat”. Dar, 
frații mei, a zis Monahul cu străpungere, să mă iertaţi, 
pentru că fără să vreau am fost atras în nişte sfere, unde 

umblă numai cei desăvârşiţi în Domnul. Iar noi, cei 
împătimiţi, ‘‘dintre care cel dintâi sunt eu'"(1 Tim.1,15), 
trebuie să vorbim numai despre curățirea de patimi. 

- Părinte N., a intervenit filologul, socotesc că 
este, totuşi, folositor să ne ocupăm şi cu teme mai înalte, 
aflate în legătură cu starea decăzută a sufletului nostru, 
fiindcă astfel reînviem în amintirea noastră comorile 
spiritualităţii ortodoxe, şi, în orice caz, ne vom smeri din 
sentimentul că suntem la un nivel atât de deplorabil. În 
afară de aceasta, contemplaţia “sferelor” duhovniceşti 
“ale celor desăvârşiţi”, contribuie şi la aprinderea dorului 
față de ce e dumnezeiesc, dar, presupun, şi la râvna plină 
de zel de a ajunge în aceste sfere paradisiace. 

- Să zicem că e aşa, numai să nu uităm măsurile 
noastre. Cât priveşte întoarcerea minţii la sine însăşi, a 
continuat cuviosul Monah, Părinţii Neptici învață că 
trebuie neapărat să dăm ca lucrare minţii rugăciunea 
neîncetată. Adică să repetăm continuu în minte “Doamne 
lisuse Hristoase, miluieşte-mă”. Dar, în acelaşi timp, 
trebuie să fim atenţi la două pericole care urmează şi 
însoțesc aceasta. Unul îl constituie gândurile străine şi 
imaginaţiile care se formează, iar celălalt e nonacţiunea 
minţii. Deci, dacă, întorcând mintea la ea însăşi, o lăsăm 
în negrăire, fără nici o-mişcare a minţii, fără ca să zică 
ceva, atunci vom ajunge într-o stare budistă, neoplatonică, 
sau stoică. Aceste sisteme eronate caută izbăvirea de 
realitățile umane îngrozitoare prin omorârea puterilor 
trupului. Tradiţia ascetică a Ortodoxiei are însă o 
metodologie cu totul opusă, caracterizată prin mişcare, 
viață, iubire, a cărei lucrare conţine în mod tainic termenul 
de mişcare şi viață şi în afară de lucrarea minții. 

Dvs. ce părere aveţi, părinte, cu privire la cele pe 
care le-am spus mai înainte despre o învățătură atât de 
înaltă, când nu ne găsim la o asemenea înălțime? 

- E corect ceea ce aţi spus, cu condiţia, însă, ca 
dacă medităm la cele înalte, să ne smerim şi să ne zdrobim 

cu inima în comparaţia înaltei noastre chemări cu viaţa 
noastră de reptile târâtoare. Primejdia se află în intenția 
de a învăţa pe alţii, atunci când nu ai ajuns încă la 
înălțimea celor pe care le înveţi. Dumnezeu îngăduie 
asupra acestor ““profani””, cum îi numesc Sf. Părinţi, 
astfel de ispite, ca să fie siliți să se coboare smeriţi din 
înălțimile închipuite şi să se ocupe de lucrurile pocăinţei, 
de plânsul şi zdrobirea inimii. Pentru că mişcarea născută 
din dorinţa sufletului spre lumina lui Dumnezeu, înainte 
de a trece prin pătimiri şi cruce, poate să conducă la erezii 
şi demonism. 

- În acord cu antropologia ascetică, a continuat 
Monahul N., mintea ca ““ lucrare”? trebuie, aşa cum s-a zis 
deja, să se întoarcă în inimă, unde sălășluieşte mintea ca 
““fiinţă”?. Acolo simţim raţiunea, cuvântul interior, din 
care “ies gândurile”(Mt.15,18), cum citim în multe locuri 
din Sf.Scriptură. Mintea, deci, descoperind cuvântul 
interior în inimă, se înstăpâneşte asupra acestuia şi îl 
leagă prin singura lucrare care:se impune lui, adică prin 
rugăciunea mintală neîncetată, dintr-un singur cuvânt 
(monologistos), cum i se mai spune. 

Dar există şi o altă putere a sufletului care trebuie 
neapărat să conlucreze la efortul de unificare a tuturor 
puterilor sufleteşti. Fără ea orice mişcare a minţii va fi 
lipsită de vlagă, de putere şi de suflet. Voința, care este un 
elan, o putere. Mai există însă o posibilitate. Ca voinţa, 
această putere minunată a sufletului, să fi fost slăbită 
pentru orice mişcare bună. Adică păcatele, patimile, 
negrija pentru viaţa duhovnicească să fi slăbit voința şi să 
o fi făcut lipsită de râvnă față de orice lucrare 
duhovnicească. Ce se întâmplă atunci? 

- Frate, a observat un Monah, pentru ce între 
factorii care au slăbit voinţa nu ați citat şi demonismul? 
Cunoaşteţi, desigur, din experiența voastră personală 
despre războiul demonic, şi ştiţi de la Părinţi că duhurile 
rele se aşează cu putere în nefericitul suflet împătimit şi 

nu îl lasă să fie mişcat spre binele care îi este sugerat fie 
dinăuntru, de harul care abia se aude, fie de oameni din 
afară. Cum omiteţi, deci, cauza fundamentală a bolilor 
sufleteşti (psihice)? 

- Vă mulțumesc pentru observaţie, a răspuns 
tânărul Monah. Dacă vă amintiţi, mai înainte s-a făcut 
referire la şerpii înțelegători care foiesc în inimile 
oamenilor. Acum aş vrea să mă limitez la patimile 
sufleteşti impersonale. Aveţi perfectă dreptate că referirea 
la demoni este neapărat necesară ori de câte ori e vorba de 
patimi şi boli psihice, deoarece cauzele acestora se găsesc, 
în principal în duhurile rele şi necurate, care au cam ţinut 
în tiranie pământul. Acestea creează patimile şi - cu 
excepţia bolilor fizice mai mici ale sufletului - atunci 
când domină asupra nenorocitului suflet, însăşi duhurile 
îl mână şi poartă pe om 

Spună ce vor psihanaliştii şi psihiatrii, de care 
câteodată îşi bat joc demonii. Când oamenii se găsesc 
departe de Hristos iar Duhul Sfânt încetează să lucreze în 
sufletele lor, atunci ei sunt luaţi în stăpânire de Satana. Şi 
numai oamenii duhovniceşti, disting prin har prezenţa 
lucrărilor demonilor sub diferitele lor manifestări externe. 
Eu personal socotesc că în lume există un extins demonism, 
care mă conduce să cred, că ne găsim în “vremurile de pe 
urmă”, în care “Satana a fost aruncat pe pământ şi are o 
furie mare”, cum zice Apocalipsa (12,9). Dar cine nu 
vede puterea şi roadele “stăpânului veacului acestuia?” 
(1 Cor.2,6-8) în zilele noastre? 

Monahul cel tânăr era evident atras de aluziile 
temelor demonologiei şi eshatologiei scumpe monahilor. 
Într-adevăr, preocuparea cu demonologia, nu este în adânc 
decât experiența mai intensă a luptei zilnice a monahilor 
cu “începătoriile şi puterile întunericului”(Ef.6,12). lar 
meditaţia privitoare la lucrurile de pe urmă este şi ea mult 
mai familiară  Monahilor, de vreme ce este legată de 
meditaţia neîncetată la “ieşirea” lor personală din viaţă, 


75 


de sfârşitul vieţii lor şi de mersul lor spre “a doua venire”. 
Dar, între timp, dezvoltarea temei despre rugăciunea 
minţii, ca şi a problemelor legate de ea s-a întrerupt. De 
aceea profesorul G. l-a îndemnat pe tânărul Monah să 
continue. 

- Iarăşi am deviat,a zis el cu smerenie, dar voi 
reveni. Am spus că în cazul că voinţa e slabă sau inertă şi 
fără vlagă faţă de bine, o constrângem... 

Şi în acest punct îşi găseşte o aplicare cuvântul 
Domnului: “Siliţi-vă; cei ce se silesc iau (răpesc) împărăţia 
cerului (Mt.11,12). În viața morală constrângerea, silinţa, 
constituie elementul cel mai necesar al oricărui efort bun. 
Şi constrângerea nu încetează să existe niciodată, întrucât 
binele, desăvârşirea spre care tindem, nu are capăt şi 
limită, de vreme ce sufletul nu se mişcă de la sine spre 
desăvârşire. 

Prin urmare, noi constrângem sufletul, voinţa. 
“Mintea conducătoare” trezeşte puterea iubirii şi voința 
sufletului, iar cuvântul interior repetă cuvintele rugăciunii: 
“Doamne lisuse...” Mintea supraveghează mişcarea ei 
astfel încât, dacă e cu putinţă să mă exprim aşa, să audă 
cu mintea, dar şi să vadă cu mintea cuvintele sfintei 
rugăciuni. Şi aceasta pentru ca toate puterile sufletului să 
fie concentrate numai asupra cuvintelor rugăciunii. 

Fireşte, a adăugat evlaviosul Monah N., cuvintele 
sfintei rugăciuni nu trebuie repetate mecanic. Repetarea 
lor nu trebuie să conducă la tocirea înţelesurilor pe care 
le sugerează cuvintele. Dimpotrivă, trebuie să fim atenţi 
ca toate cuvintele rugăciunii să fie însoţite de zdrobire de 
inimă şi de o dispoziţie de iubire. 

- Părinte N., a întrebat filologul, în afara acestor 
devieri posibile, la care v-aţi referit, există şi alte pericole 
de deviere de la lucrarea sănătoasă a rugăciunii minţii? 

- Pericole de devieri au fost notate de Părinții 
Neptici, a zis monahul N., suspinând din adânc. Dacă 
avem în vedere faptul că monahul sau laicul care merge 

fără rătăcire pe calea pocăinţei se luptă continuu cu 
diavolul, care are puterea “de a se preface în înger de 
lumină” (II Cor.11,14), devine nemijlocit sesizabilă 
mulțimea de forme a curselor pe care acesta le pune 
neîncetat ca să vâneze sufletul lui. 

- Cu ce mijloc, părinte, se contracarează 
“metodologia” satanei de către Monahi? a întrebat 
teologul. 

- Cred că prin smerenie şi cu experienţa războiului 
satanei, a răspuns tânărul Monah. Nu vă amintiţi cuvântul 
lui Antonie cel Mare: “Am văzut toate cursele satanei 
întinse pe pământ şi suspinând am zis: Doamne, cum 
poate cineva să scape de cursele diavolului? Şi am auzit: 
Numai cu smerenia, Antonie”. 

- Despre tema concretă a devierilor rugăciunii 
minţii nu ne vorbiţi, părinte? 

- La început, a răspuns Monahul N., o formă de 
rătăcire este ca acela care se roagă să primească figuri 
exterioare, de lumină, de foc, de înger, de Hristos, de 
Sfânt, pe care le formează satana ca să desfacă de rugăciune 
pe.cel ce se roagă. Aceleaşi figuri sau altele le zugrăveşte 
în interior, în imaginaţie, ca să amăgească pe Monahcă e, 
chipurile, repede vrednic de descoperiri şi de viziuni 
dumnezeieşti. i 

Ca indicație vă spun, a confirmat Monahul, că în 
lucrarea rugăciunii minții se naşte în inimă o căldură care 
arde patimile, înseninează şi bucură sufletul, cu un 
sentiment de siguranță şi certitudine, unite cu un dor 
dumnezeiesc. Cel ce cunoaşte aceste semne ale lui 
Dumnezeu în chip teoretic, neavând însă experienţă, 
poate fi uşor dus în eroare de o simţire înrudită pe care o 
lucrează satana, care provoacă în inimă o aprindere 
anormală, o bucurie nedeterminată şi o plăcere 
neduhovnicească care, toate împreună, creează în suflet o 
părere şi înălțare de sine mistică. 

Toate acestea se întâmplă în primul rând tinerilor 


77 


lipsiţi de experienţă. Cu trecerea timpului, odată cu 
experiența şi cu simţirea lăuntrică, sufletul poate să 
distingă adevărul de contrafacere. Textele filocalice ale 
Sf. Părinţi conţin o mulțime de cazuri de rătăcire datorate 
mai ales părerii de sine şi mândriei. Numai cel smerit e 
sigur, fiindcă nu crede că e vrednic de viziuni, iar smerenia 
sufletului său nu este un teren fertil pentru maşinaţiunile 
duhurilor celor rele. Chiar dacă acestea ““ară”” în sufletul 
celui smerit, Cel care *“seceră”? este Dumnezeu. 

- Prea cuvioase părinte N., a întrerupt teologul, 
am dori să discutăm tema aşa-numiţilor *“onomatolatri”? 
(““adoratori ai Numelui lui lisus??), care şi ei, cred, au 
căzut în zona devierilor rugăciunii minţii, dar pentru 
moment preferăm să continuaţi despre rugăciunea lui 
lisus şi problemele ei. 

- Cum voiţi, a răspuns monahul N. Legându-mă de 


cele pe care le-am spus mai înainte, am să observ 
următoarele: 


11. Rugăciunea fără imaginaţie 


“Trebuie să pomenim pe Dumnezeu 
mai mult decât respirăm” 
(Grigorie Teologul) 


Gândurile constituie, după Sf. Grigorie Palama 
lucrarea minţii. Prin urmare, prin Numele lui Hristos dăm 
o ocupaţie lucrării ei. Dar Numele Domnului nu dă numai 
o ocupaţie, ci şi arde pe demoni şi patimile. Sf.Diadoh, 
mai ales zice că toţi care meditează în adâncul inimii lor, 
fără întrerupere, asupra Numelui slăvit al Domnului lisus, 
pot vedea câteodată lumina minţii. Fiindcă atunci când 
este ținut de minte Numele acesta arde necurăţia existentă 
în suflet. Şi aceasta pentru că Dumnezeu e, după Sfânta 
Scriptură,(Evr.12,29) “foc ce mistuie” răutatea. Prin 
această lucrare, lisus atrage sufletul spre iubirea lui. ` 
Fiindcă atunci când acest mult dorit şi sfânt Nume rămâne 
mult timp, prin pomenirea minţii, în căldura inimii, el 
aduce sufletul la o iubire statornică, pe care nimic nu mai 
poate s-o întrerupă vreodată. În orice caz, el e 
“mărgăritarul cel de mult preț” (Mt.13,45) prefigurat în 
cuvântul evanghelic pe care-l cumpără cineva, cu produsul 
întregii lui averi şi are pentru acesta o bucurie nespusă. 

Acela, deci, care vrea să-şi curețe inima lui, a 
continuat monahul N., trebuie s-o încălzească cu 
pomenirea neîncetată a Domnului lisus şi să aibă această 
lucrare, dacă e cu putinţa, pururea. “Trebuie să pomenim 
pe Dumnezeu mai mult decât respirăm”, zice Grigorie 

c 6 - Dialoguri la Athos vol. II 


Teologul. 

- Părinte N., a întrerupt teologul, celui ce se roagă 
astfel îi este îngăduit să-şi închipuie pe Domnul, ca 
Dumnezeu-Omul, sau cel puţin să poarte în închipuire 
(imaginaţie), imagini sfinte pentru ajutorarea rugăciunii 
slabe? Pentru că socotesc că prin închipuire se va aprinde 
cumva iubirea lipsită de putere față de Dumnezeu şi va 
spori zdrobirea inimii şi iubirea. 

- În temele de tradiţie duhovnicească, a răspuns 
monahul N., nu avem dreptul să introducem păreri 
personale. E suficient pentru noi să cunoaştem ce spun 
Sf.Părinţi, iar în chestiunea de mai sus ce anume spun 
Părinţii zişi Neptici. Lucrul de care avem nevoie e numai 
verificarea în noi înşine, prin experiență personală. a 
cunoaşterii din experienţă a Părinților. 

Aşadar, Părinţii Neptici declară, ca şi cu o singui 
gură, că în vremea lucrării rugăciunii minţii nu c ingăduită 
nici o închipuire (imaginaţie), oricât de sfântă ar părea, 
oricât de mult ar provoca un anumit fel de străpungere a 
inimii. Înlăturarea imaginaţiei se sprijină pe o dublă 
constatare: că Dumnezeu ca simplu este exterior oricărui 
obiect creat şi mai presus de orice imaginaţie; şi că în 
expresia ei mai curată, mai spiritualizată, mintea omului 
e şi ea simplă. 

Astfel, deci, dat fiind că e vorba să se realizeze o 
unire mistică cu Dumnezeu, mintea trebuie să fie lipsită 
de figuri, lipsită de forme, lipsită de imaginaţie, lipsită de 
idei. Numai cu această condiţie indispensabilă, mintea 
poate să se unească prin lucrarea Duhului Sfânt, cu 
Dumnezeu Cel fără de chip, fără de figură, fără de formă. 
În virtutea eliberării lor (de patimi) şi a curăţirii, mintea, 
voinţa şi raţiunea sufletului, devin una. Dar acest unu 
rămâne şi trei. Şi astfel se arată că omul a fost creat după 
chipul şi asemănarea Sfintei Treimi, care este Una şi Trei. 
Sufletul unit ca un chip cu prototipul lui, îşi păstrează 
intactă unitatea fiinţei lui, ca şi treimea puterilor lui. Se 

face, cum zice Sf.Grigorie Palama, distincția dintre unitar 
şi triadic: “Când unitatea minţii devine triadică, rămânând 
unitate, atunci se uneşte cu Unimea Treimică şi Tearhică 
(obârşie a dumnezeirii), excluzând pătrunderea oricărei 
rătăciri şi stând deasupra trupului, a lumii şi a 
stăpânitorului lumii acesteia”. 

- Aceste lucruri pe care le-ai expus, frate N., în 
problema atât de subtilă şi aproape necunoscută la noi a 
rugăciunii minţii, a zis profesorul G., nu mă îndoiesc că 
sunt ale Părinților. Ele sunt, de asemenea, şi foarte adânci, 
ca unele ce se leagă de Teologia Mistică. Chiar dacă, cum 
corect s-a spus, nu există o teologie nemistică. Teologia 
este una. Aş putea, însă, să pun unele întrebări? 

- Cu dragă inimă, a răspuns monahul, dar mai 
înainte aş ruga pe Bătrânul meu să ne spună dacă cele ce 
le-am expus sunt în acord cu învățătura Părinților şi dacă 
am binecuvântare să continui dezvoltarea temei, ca unul 
ce este învăţător al nostru de la Dumnezeu. 

- Fii binecuvântat fiule în Domnul, a zis senin cu 
vocea lui adâncă şi fermă, înțeleptul Bătrân, să fii sigur că 
ai primit har în experienţele tale înrudite cu ale Părinților 
şi ai formulat cu exactitate premizele pe care se zideşte 
rugăciunea minţii. Mă rog să ajungi la măsura Sf. Părinţi. 
Pe baza acestora, deci, putem să continuăm. Ce vreţi, 
deci, să întrebaţi, prea iubite? 

- Sfinte Bătrân, aş dori să aflu, cum se exercită 
supravegherea minţii asupra cuvintelor rugăciunii ? Adică, 
cum poate să audă şi să vadă mintea cuvintele rugăciunii? 

- Am să vă răspund eu, a zis Bătrânul, dar să nu 
aşteptaţi să înţelegeţi exact ce este vederea şi auzul 
sufletului. Aceste lucruri nu se pot înţelege fără o 
experienţă personală. Sf. Patriarh Calist zice că “cei ce se 
roagă cu mintea trebuie să imite pe chitarist. Acela îşi 
pleacă capul spre piept, îndreptându-şi auzul la cântarea 
chitarei, în vreme ce cu degetele loveşte chitara. Şi după 
ce se predă melodiei scoase, saltă de bucurie şi de plăcere 

a simțirii”. 

Tot aşa, deci, cel ce exercită rugăciunea minții, a 
continuat, trebuie să se plece ca şi chitaristul, calm şi 
atent, spre adâncul inimii şi acolo să găsească pe Cel pe 
care-L caută. Fiindcă sufletul mistuit de dragostea 
dumnezeiască nu poate să fie separat de numele Domnului 
lisus. 


Prin chitară trebuie să înţelegem inima. Corzile ei 
sunt simțurile, iar pana gândirea discursivă. Gândirea 
mişcă pomenirea lui Dumnezeu prin rugăciunea neîncetată 
şi de aici ţâşneşte o plăcere duhovnicească, în vreme ce 
mintea curată reflectă în inimă lumina dumnezeiască a 
harului Duhului Sfânt, care “se roagă pentru noi cu 
suspine negrăite” (Rom.8,26). Cei ce nu s-au curăţit, 
însă, trebuie să fie atenţi la cuvintele rugăciunii şi la 
înţelesul lor, evitând cu desăvârşire închipuirile. Fiindcă 
cu adevărat mare este lupta ca mintea cea netrupească să 
fie îngrădită în interiorul trupului. 

Din experienţa lor personală, Sf.Părinţi spun 
lucruri multe şi diferite despre modul rugăciunii şi puterea 
numelui lui lisus. Unul zice că oriunde s-ar găsi cineva să 
se înarmeze cu rugăciunea. Cu numele lui lisus bate pe 
vrăjmaşi. Pentru că nici în cer, nici pe pământ nu există 
o armă mai puternică. lar de pomenirea lui lisus să-şi 
unească respiraţia lui, ca să cuprindă folosul isihiei. 

Altul zice, iarăşi, că, după îndepărtarea ei de toate 
imaginile şi gândurile şi concentrarea ei numai la 
pomenirea lui Dumnezeu, mintea are nevoie să se 
împlinească, adică dinamismul ei să se umple cu ceva. 
Aceasta este rugăciunea “Doamne lisuse” fără nici un alt 
gând. Fiindcă, zice Apostolul: nimeni nu poate spune 
Doamne lisuse decât numai prin lucrarea Duhului Sfânt(I 
Cor.12,3). lar cel ce se roagă trebuie să privească neîncetat 
înăuntrul iui cuvintele rugăciunii, ca să evite toate 
atacurile prin închipuire (imaginație). 

- Sfinte Bătrâne, cu ceea ce a zis bunul Dvs. 

ucenic, a observat profesorul G., nu suntem conduşi la 
neîntrebuințarea unei însuşiri a sufletului: imaginaţia? 
Pentru ce a mai fost creat omul de Dumnezeu cu 
imaginaţie? 

- Întrebarea voastră, a răspuns Ascetul cu chipul 
sfințit şi glasul lui blând, este foarte justă. Sf.Grigorie 
Palama zice că imaginaţia este o stare a sufletului mai 
densă decât mintea, dar mai subtilă decât simţurile trupeşti, 
de aceea o caracterizează drept un hotar între minte şi 
simţire. În accepțiunea comună, ea este harta minţii, unde 
se înregistrează câte intră în suflet prin simţuri. Şi, aşa 
cum zice Sfântul Maxim Mărturisitorul, “purtăm 
închipuirile (imaginile) împătimite ale lucrurilor față de 
care am avut o patimă cândva”. În acord cu toţi Părinţii 
Neptici, acelaşi filosofal Duhului declară că Dumnezeu 
n-a creat împreună cu trupul plăcerea şi durerea, nici 
împreună cu sufletul uitarea şi ignoranţa şi, astfel, n-a 
creat împreună cu mintea şi patima - fiindcă, într-adevăr, 
închipuirea (imaginaţia) este o patimă - ca ea să fie 
întipărită la infinit cu diferitele forme ale lucrurilor. De 
aceea, zice Sfântul, cel ce şi-a eliberat trupul lui de 
plăcere şi de durere, a dobândit virtutea practică. Şi 
iarăşi, cel ce a şters din sufletul lui uitarea şi ignoranta, 
a ajuns la contemplaţia naturală. Cel ce, însă, şi-a curăţit 
mintea de mulţimea impresiilor, imaginilor şi formelor, a 
dobândit iniţierea în misterul teologiei (mistagogia 
teologică). 

- Sunt şi mai mult şi cu totul convins, a întrerupt 
filologul, că noi, Părinte sfinte, nu cunoaştem aproape 
nimic. Cufundaţi de patimi şi necunoaşterea lui Dumnezeu 
în confuzia noastră gnoseologică, am prefăcut templul lui 
Dumnezeu, care este sufletul nostru creat de Dumnezeu, 
într-un templu al idolilor, în mijlocul cărora ne mişcăm 
având drept călăuză rătăcitoare fantezia idolatră. Şi nu 
ştim aceasta, vai de noi! 

- Frate în Hristos, a zis Bătrânul, mă mişcă foarte 

adânc mărturisirea ta. “Lumea întreagă în cel rău zace” 
(I In.5,19), a zis Domnul. În măsura în care omul se 
găseşte departe de Dumnezeu, în necredință, ignoranță şi 
patimi, este făptura cea mai nenorocită din întreaga creație 
a lui Dumnezeu. 

Şi sfântul om s-a cufundat în tăcere. După ce au 
trecut câteva momente, profesorul G., a întrerupt tăcerea 
zicând: 

- Bătrâne sfinte, vă rugăm să binevoiţi să continuaţi 
explicarea mai amănunţită despre imaginație (închipuire). 

- Desigur, a zis Isihastul, ca şi cum revenea din 
cufundarea din sine însuşi. Imaginaţia, deci, e un rodal 
sufletului de după cădere. Fiindcă, după cuvioşii filosofi 
ai Pustiei, protopărinţii nu aveau imaginaţie. Ca icoană 
(sau chip) al lucrurilor pământeşti, imaginaţia reprezintă 
un fel de separație între mintea curată şi realitatea 
înţeleasă. Tocmai de aceea ea împiedică mintea de la 
privirea ei curată, care se extinde la Dumnezeu. Maxim 
Mărturisitorul numeşte “solzi” impresiile (întipăririle) 
vederilor sensibile sau formele pe care le-a adunat 
imaginaţia. “Solzi” care împiedică puterea văzătoare a 
sufletului, mintea, să ajungă la o vedere curată a 
adevărului. Pot să afirm, însă, că imaginaţia fluctuează 
atât după calitatea morală a vieţii, cât şi după genul de 
viață dus de om. 

- Astfel încât imaginaţia este cu desavârşire 
reapihel ca mijloc de contemplație duhovnicească, fie şi 
ca o însuşire secundară? a întrebat profesorul. 

- Cred că v-aţi apropiat de soluţia problemei, a 
răspuns Bătrânul.Lucrul cel mai bun e nefolosirea 
imaginaţiei sau mai bine desființarea imaginaţiei prin 
curățirea minţii şi a întregului suflet, a inimii. Dar întrucât 
ea există, în loc să devină un cap.de pod al demonilor, prin 
care sufletul se întinează în multe feluri, ea poate fi 
folosită ca un instrument de calitatea a doua, cum s-a zis, 
sau de întrebuințat din “post în post” pentru războiul de 

rezistență împotriva păcatului. 

De altfel, a continuat, dacă e adevărat că imaginația 
este însăşi puterea văzătoare a sufletului în stare coruptă, 
atunci şi subțirimea ei va fi proporţională cu treapta de 
curăţie a inimii. Atunci poate fi folosită atât în cadrul 
contemplaţiei naturale, în creaţie, cât şi în sfera celor mai 
presus de fire. Numai la rugăciune folosirea ei e cu 
desăvârşire contraindicată. 

Şi venerabilul Bătrân a tăcut, ca şi cum ar fi vrut 
să găsească înlănţuirea discuţiei şi întrebărilor care îi 
rămâneau de răspuns. A făcut o mişcare care însemna că 
a găsit ceea ce căuta. 


12. O metodă psihotehnică 


“Plecându-ţi capul în jos şi adun ându-ți 
mintea în inimă cheamă în ajutor pe 
Domnul lisus” 

(Sf.Grigorie Sinaitul) 


Şi acum, a adăugat Bătrânul nevoitor (ascet) am 
ajuns la acel punct al metodei psihotehnice, despre care 
a întrebat fratele filolog. Mă cuprinde, însă, o adevărată 
tristeţe cunoscând cât scandal a provocat, din ignoranță, 
în epoca Sfântului Grigorie Palama, folosirea unei metode 
tehnice în rugăciunea minţii. Cu toate acestea vă voi 
expune această metodă, urmând Părinților. 

Ca dascăli ai acestei metode psihotehnice, care nu 
e legată, totuşi, în mod necesar şi indispensabil de 
rugăciunea minţii, a zis Bătrânul, sunt citați Sfinţii Monahi 
Teolipt, mai târziu mitropolit al Filadelfiei, Nichifor 
Monahul “cel dintre italieni”, Grigorie Sinaitul, Grigorie 
Palama, ca şi alţi lucrători ai “rugăciunii minţii”, din 
veacul al XIV-lea până la Sfântul Nicodim Aghioritul şi 
mulți ““stareţi”” ruşi. 

Această rugăciune e alcătuită din elemente care 
au fost deja menţionate privitor la întoarcerea minţii la 
sine însăşi, cu aplecarea capului spre piept şi cu reținerea 
uşoară a respirației. Aceşti Părinţi Neptici pornesc de la 
constatarea că reținerea uşoară a respirației contribuie la 
neîmprăştierea minţii prin imaginaţie sau simţuri. 

Strâmtorată, pentru că nu primeşte aerul natural, 
inima atrage mintea la sine prin uşoare dureri, ca şi prin 

plăcerea născută în inimă din pomenirea numelui 
Domnului lisus. 

Zic iarăşi Sfinţii Părinţi, şi faptul îl încredinţează 
zeci de mii de Monahi, că inima strâmtorată devine mai 
subțire, îşi pierde duritatea născută din patimile introduse 
în ea pe nesimţite şi devine gingaşă şi străpunsă. lar graţie 
micii dureri de la început e vindecată iubirea de plăcere 
a inimii. Acest lucru socotesc că îl are în vedere Sfântul 
Marcu Ascetul când scrie: “Pomenirea lui Dumnezeu este 
un chin al inimii făcut pentru evlavie”. Şi iarăşi: “Mintea 
care se roagă fără împrăştiere strâmtorează inima; iar 
inima înfrântă şi smerită Dumnezeu nu o va urgisi (Ps.50, 
18). 

Şi sfântul Bătrân isihast mi-a adresat întrebarea, 
în ce măsură ceea ce a spus el exprimă duhul. Părinților? 

- Fără îndoială, am răspuns, pentru ca partea 
psihofiziologică a rugăciunii minţii, pe care aţi 
dezvoltat-o, sfinte Bătrâne, să fie înţeleasă, ea trebuie să 
fie considerată în cadrul experienţei ascetice. lar 
experienţa universală a asceţilor mărturiseşte de 
cincisprezece veacuri corectitudinea acestei conduite, de 
vreme ce seminţele metodei rugăciunii minţii le 
descoperim la Evagrie din Pont, la Sf.Marcu Ascetul, la 
Sf.Diadoh episcopul Foticeei, loan Scărarul, ca şi la alți 
mari Părinţi şi dascăli ai Monahismului. 

Consider, însă, indispensabil să repet că atât 
restrângerea uşoară şi insesizabilă a respirației, cât şi 
poziţia trupului nu constituie mijloacerpermanente şi 
obligatorii pentru cei ce se nevoiesc în rugăciunea minţii, 
ci elemente ajutătoare destinate minţilor începătoare şi 
lipsite de putere, şi care se suprimă de la sine în progresul 
duhovnicesc al celui care se roagă. 

Însuşi Sf.Grigorie Palama, provocat să explice 
această metodă tehnică, sublinia că cel ce nu este încă în 
stare să se contemple pe sine însuşi, să privească înăuntrul 
său, nu e absolut incorect să folosească anumite modalități 

de concentrare în sine însuşi. Experienţa duhovnicească 
de veacuri a dovedit că mintea celui ce abia a fost introdus 
în rugăciunea minţii concentrându-se în sine însuşi cu 
multă silință, se împrăştie iarăşi în lume prin imaginaţie 
şi prin simţuri. 

De altfel, cum zice dumnezeiescul Palama, această 
uşoară reținere a respirației se observă că este aplicată 
perfect, fără nici instruire prealabilă, de cei ce studiază o 
problemă teoretică dificilă sau de cei ce se ocupă cu 
tehnici subtile. Ceva asemănător are loc la început şi la 
Monabhii tineri, când e vorba să-şi unifice puterile 
sufletului lor împrăştiate în lume prin simţuri şi patimi. 

Vă redau în rezumat învățătura despre această 
metodă psihotehnică a cuviosului Nichifor Monahul, unul 
dintre cei ce au introdus-o. 

Suflul, zice, pe care îl respirăm e însuşi aerul. Iar 
pe acesta îl respirăm nu pentru alt scop decât pentru 
inimă, care e cauza vieţii şi căldurii trupului. Prin respiraţie 
inima introduce aerul rece, ca prin el să-l scoată afară pe 
cel caid şi astfel să se obţină în chip foarte natural o 
temperatură moderată. 

Organul de care se serveşte această funcţie naturală 
este plămânul, care din cauza materiei lui rarefiate 
introduce şi scoate aerul cu uşurinţă ca un burduf. Atrage 
aerul rece în inimă, iar pe cel cald îl împinge afară, 
păstrând astfel rânduiala ei firească şi viaţa. 

După aceste consideraţii prealabile, cuviosul 
Nichifor recomândă: Monahule, zice, şezi şi adună-ţi 
mintea ta din afară. Apoi introdu mintea pe calea nărilor, 
prin care pătrunde aerul. După care, împinge mintea să 
coboare în inimă odată cu aerul inspirat. lar când mintea 
va pătrunde în locul inimii, nu va rămâne acolo fără o 
oarecare simţire de veselie şi bucurie. Şi aşa cum un 
călător, întorcându-se la casa lui, saltă de bucurie, aşa și 
mintea se umple de o veselie şi plăcere negrăită atunci 
când se uneşte cu sufletul sau, ca să zic după Palama, când 

lucrarea minţii se uneşte cu fiinţa ei. 

Trebuie spus, însă, că mintea nu trebuie să iasă 
repede din locul inimii, ci să se instaleze ca să rămână 
acolo. Fiindcă la începutul efortului ei, mintea se leneveşte 
şi slăbeşte în strâmtorare şi restrângere. Când, însă, se 
îndulceşte în inimă, nu mai doreşte să iasă şi să cutreiere 
încoace şi încolo. De altfel, “împărăţia cerurilor este 
înăuntrul nostru” (Lc.17,21), iar mintea privind înăuntrul 
inimii şi căutând să o găsească prin rugăciune curată, 
consideră toate cele din afara ei ca nevrednice de atenţie. 

- Părinte, a întrerupt teologul, am observat, ca şi 
fraţii presupun, că Nichifor cuviosul declară că e suficient 
ca mintea să se întoarcă în inimă, pentru ca să fie provocată 
o plăcere duhovnicească, pe care o numeşte chiar 
““împărăţie a cerurilor’. Dar nu vi se pare oarecum 
îndrăzneţ acest lucru? Sunt de acord cu acest punct de 
vedere Părinţii Neptici? 

- Desigur, am răspuns, ar fi vorba de o afirmaţie 
arbitrară dacă ceea ce se susţine nu s-ar găsi în tradiţia 
neptică şi dacă nu ar reprezenta o experienţă universală. 
De altfel, cuviosul Nichifor nu zice că mintea a găsit deja 
Împărăţia cerurilor în inimă, ci că o caută prin rugăciune 
curată şi un timp îndelungat. 

- Dar atunci ce este veselia pe care o simte mintea 
odată cu intrarea ei în inimă? 

- Este numai o gustare a veseliei născută din 
unirea “lucrării?” minţii cu “fiinţa”? ei. Plăcerile 
duhovniceşti, atât cele ale minţii, cât şi cele ale inimii, 
urmează potrivit cu înaintarea duhovnicească şi după 
măsura iubirii dumnezeieşti. De altfel, e cu neputinţă să 
nu se nască în suflet o simţire de veselie, atât din detaşarea 
funcţiilor lui intelectuale din lume, cât şi din rugăciunea 
necontenit repetată de invocare a milei lui lisus. Prin 
hotărârea creştinului de a se întoarce înăuntrul lui şi de a 
chema pe Domnul să-l miluiască, avem deja prima victorie 
de bază. E oare cu putinţă să nu existe un efect pozitiv? 

- Frate N., sunteţi de acord cu câte am spus despre 
metoda practică a rugăciunii minţii? am întrebat pe 
Monahul cel tânăr. 

- Toate sunt ale Părinților, a răspuns, şi cunoscute 
prin experienţă aproape tuturor Monahilor. Altceva e, 
desigur, câţi şi ajung la starea înaltă a curăţiei inimii. 

- Părinte N., a zis filologul, puteţi să ne faceţi şi 
mai accesibile mijloacele tehnice ale rugăciunii? 

- Cred că s-au spus destule lucruri despre metoda 
psihotehnică a rugăciunii minţii, a răspuns Monahul N. 
Cu toate acestea va trebui să remarc pericolul înțelegerilor 
ei greşite. Tocmai din această cauză Sf.Părinţi recomandă 
celor ce doresc să exercite rugăciunea minţii, să găsească 
o călăuză nerătăcită. Monahul tânăr care se întâmplă să 
nu aibă un dascăl duhovnicesc experimentat şi încearcă 
să aplice învățătura Părinților, e cu neputinţă să nu 
greşească, cel puţin pentru destulă vreme. 

Zice astfel, cuviosul Nichifor Monahul: “Şezi şi 
adună-ţi mintea ta şi apoi introdu-o pe calea nărilor, pe 
unde intră aerul în inimă. Apoi sileşte mintea cu forţă să 
coboare cu aerul inspirat în inimă...”. Acest lucru 
reprezintă schema centrală a metodei psihosomatice. Dar 
dacă cineva nu are experienţa unirii puterilor 
_psihospirituale în inimă, e normal să gândească orice. 
Metoda aceasta însă a creat o tradiţie în monahism şi câți 
au aplicat-o susţin unanim că reprezintă o descoperire a 
Duhului Sfânt. 

- Ştiţi, prea cuvioase, că anumite mijloace tehnice 
se folosesc şi în spaţiul budist? a întrebat profesorul. Cui 
credeţi că se datorează înrudirea acestora cu metoda pe 
care o discutăm? 

- Sunt în cunoştinţă cu tehnicile zise yoga, a 
răspuns monahul N. Dar nici pe departe nu există vreo 
înrudire, nu numai în ce priveşte punctul lor de pornire 
teoretic, sau mai degrabă teologic, dar nici în ce priveşte 
practica şi scopul lor. Faptul că se folosesc mijloace 

psiho-somatice, cred că se armonizează atât cu 
mortificarea puterilor sufleteşti pe care o urmăreşte 
budismul, cât şi cu o experienţă antropologică comună. 
Dar între metoda noastră şi yoga există o prăpastie la fel 
de mare ca şi cea care există între creştinism şi budism. 

- Părinte, continuaţi, vă rugăm, analiza textului 
cuviosului Nichifor, a zis filologul. 

- Am zis că fără o experienţă personală nimeni nu 
poate să înţeleagă metoda. În profunzime, toate în 
creştinism se cunosc prin experienţă şi gustare. Aşa cum 
spune şi Sf.Grigorie Sinaitul: cel ce caută să înveţe 
înţelesul poruncilor prin citire şi învățătură, fără să le 
împlinească, se aseamănă cu cel ce îşi imaginează umbra 
drept adevăr. Pentru că fiinţa adevărului e cunoscută 
numai celor care îl trăiesc. La fel şi cu tema rugăciunii 
minţii. Sugestia cuviosului Nichifor poate fi analizată în 
felul următor: 

Este, desigur, un dat că mintea, aşa cum s-a spus 
deja, este împrăştiată. Acest fapt este un efect al căderii 
omului. Această constatare crează necesitatea readucerii 
ei (a minţii) înapoi. Unde? În vatra ei naturală, în fiinţa ei. 
Constatarea distincţiei minţii în fiinţă şi lucrare, ne ajută 
să surprindem întreaga problemă şi soluţia ei. Vrem, deci, 
să unificăm mintea. Cum? La început, trebuie reamintit 
faptul că, întrucât împrăştierea se datorează patimilor, 
urmează că vindecarea lor conduce la unificarea minţii. 

Există şi alte mijloace terapeutice în afara acestei 
metode? Desigur: să fie păzite poruncile fără nici o 
abatere. Atunci, a continuat Monahul N., de ce mai e 
nevoie de mijloace tehnice? Dar am spus că ele au un 
caracter pur ajutător (auxiliar), fapt pentru care cu anevoie 
ajung să obțină efectul scontat. Astfel că metoda reprezintă 
un mijloc empiric prin care se recomandă o anumită 
poziţie, O atenţie şi o concentrare sporită, care au drept 
urmare diminuarea imperceptibilă a respirației. În acest 
stadiu, dăm minţii o lucrare concisă: ruga “Doamne lisuse 

Hristoase, miluieşte-mă”, pe care prin respiraţie o 
introducem în inimă. Dar acestea nu s-au spus oare puţin 
mai înainte? 

Şi modestul şi smeritul Monah mi-a adresat 
întrebarea, dacă nu cumva greşeşte. 

- Nu vă neliniştiţi, frate în Hristos, am zis, 
fiindcă aţi expus frumos întreaga temă. Ar fi trebuit spus 
numai că metoda aceasta pur empirică care duce la 
recuperarea puterilor sufleteşti din patimi şi-l arată pe om 
biruitor şi încununat, a provocat obiecţii şi o adevărată 
polemică împotriva Sf.Grigorie Palama. 

Şi am tăcut. 


13. Dogmatica introversiunii 


“Dumnezeu ... Care a strălucit în inimile 
noastre”. 
(Ap.Pavel, II Cor.4, 6) 


- Cu siguranţă este biruitor, a observat profesorul, 
cel care a reuşit să recupereze puterile lui sufleteşti din 
patimi şi să le sfinţească. Dar continuaţi, părinte, despre 
obiecțiile antipalamiţilor din epoca lui la adresa metodei 
rugăciunii. 

- Obiecţiile la adresa metodei acesteia, am 
continuat, n-au fost puţine în epoca Sf.Grigorie Palama. 
Acuzaţii una după alta au fost lansate împotriva Isihaştilor. 
Se înţelege că acuzatorii erau adepţi ai culturii clasice, 
evident influenţată de filosofia platonică, cum s-a zis 
deja, şi de aceea nu puteau să înțeleagă, deşi erau Monahi 
Ortodocşi, că mintea, nu ca *“fiinţă””, ci ca ““lucrare”?, 
s-a împrăştiat prin simţuri în lume şi că trebuie s-o 
readucem înăuntrul nostru, unde e “împărăţia cerurilor”. 

Din acest motiv defăimau pe Isihaşti. Cum, ziceau 
ei, recomandaţi unirea minţii cu sufletul, de vreme ce 
mintea şi sufletul sunt nedespărțite? Cum poate cineva să 
unească ceea ce nu e separat? Pe de altă parte, auzind pe 
Monahi recomandând începătorilor: “priviţi în voi înşivă 
şi prin respirație introduceţi înăuntru mintea proprie”, 
i-au acuzat că urmăresc să atragă harul dumnezeiesc “prin 
nări”. 

Sf.Grigorie Palama, care a luat asupra sa lupta de 
apărare a Isihaştilor în veacul XIV şi, prin extensiune, a 
tradiţiei ascetice, a invocat locuri scripturistice pentru a 
dovedi că trebuie să introducem mintea înlăuntrul trupului: 
N-aţi auzit, zicea, pe Apostolul Pavel care învață că 
“trupurile noastre sunt temple ale Duhului Sfânt, Care 
locuieşte înăuntrul nostru. Că suntem lăcaşe ale lui 
Dumnezeu şi Dumnezeu, zice prin profetul Lui: voi locui 
şi voi umbla în ei (Lev.26, 12; II Cor.6, 16)?’ De vreme 
ce suntem lăcaşe ale lui Dumnezeu, cum nu vom introduce 
mintea noastră în acestea? Trupul nu este în sine rău, cum 
ziceau potrivnicii, ci este făcut aşa numai de răutatea 
minţii omului şi de păcat. 

Prin invocarea unei mulțimi de locuri 
scripturistice, Sf.Grigorie, a arătat că trupul e “foarte 
bun”, rău este păcatul care întinează trupul. Tocmai 
pentru că înăuntru nostru locuieşte “legea păcatului”, de 
aceea, luptând împotriva ei, o scoatem afară din trup şi 
introducem în schimb paza minţii asupra mişcărilor 
sufletului, căruia, ca şi trupului, îi impunem o disciplină. 

- Părinte, a întrerupt teologul, nu la această 
disciplină se referă Sf.Evanghelie sau este ea ceva diferit? 

l - Desigur, am răspuns, nimic nou nu se introduce 
de tradiția Isihastă, decât numai dezvoltarea propriilor ei 
principii şi canoane de viață duhovnicească. Să nu uităm, 
de altfel, că tradiţia duhovnicească a existat şi înainte de 
Evanghelie. Dar Duhul Sfânt care “rămâne” (In.14, 17) în 
Biserică, o conduce spre “tot adevărul” (In.16, 13). Şi o 
tradiție duhovnicească este iradierea născută din întâlnirea 
Lui mistică cu sufletele curăţite de EI, cu sufletele sfinților. 

Spuneam, deci, că impunem sufletului şi trupului 
unele mijloace de disciplinare. Pentru trup folosim acele 
mijloace pe care în general le numim înfrânare, iar pentru 
partea pasională a sufletului cultivăm iubirea. În ceea ce 
priveşte partea raţională, ne îngrijim ca orice constituie 
pentru minte o piedică în efortul ei de a se înălța în 

libertate la Dumnezeu să o înlăturăm cu conlucrarea 
harului. lar această lucrare în terminologia Isihastă se 
numeşte trezvie sau războiul gândurilor. 

Astfel.curăţindu-şi trupul prin înfrânarea 
cuprinzătoare. prefăcând mânia şi pofta în virtuţi ale 
iubirii dumnezeieşti și oferind lui Dumnezeu. prin 
rugăciune curată. mintea. Monahul priveşte înăuntrul lui 
harul necreat pe care l-a făgăduit Hristos celor curaţi cu 
inima: “Fericiţi cei curaţi cu inima, că aceia vor vedea pe 
Dumnezeu” (Mt.5, 6). Şi când omul dobândeşte harul 
necreat, poate să spună cu Apostolul: “Dumnezeu care a 
zis: să strălucească lumina din întuneric, El a strălucit în 
inimile noastre. spre luminarea cunoștinței slavei lui 
Dumnezeu pe faţa lui lisus Hristos” (H Cor.4, 6) şi: “avem 
comoara aceasta în vase de lut” (v.7), adică înăuntrul 
trupurilor noastre. Și am tăcut. 

- Sfinte frate, a intervenit Bătrânul isihast, cum 
ştiţi. practica ascetică cunoscută ca metodă psihotehnică 
a găsit în persoana St.Grigorie Palama cel mai puternic 
apărător. Socotesc dar că o referire la lucrarea lui: “Pentru 
cei ce se nevoiesc în chip sfânt în isihie” pune capăt 
oricărei contraziceri. Şi atunci sau primim tradiţia 
duhovnicească ca exprimând experiența universală a 
Cuvioşilor Părinţi, şi atunci acceptăm şi învăţătura lor. 
sau nu o primim. şi atunci respingem şi învăţătura lor ca 
neobligatorie. 

Cum se ştie, ca “frumusețe a Monahilor şi apărător 
de nebiruit al Teologilor”. Sf.Grigorie. porneşte de la un 
punct de plecare fundamental teologic, ca să demonstreze 
prin cuvânt celor care caută cuvânt. tezaurele duhovniceşti 
ale Ortodoxiei. Şi punctul de plecare teologic e calea 
apodictică (demonstrabilă) a Ortodoxiei, în opoziţie cu 
metodologia dialectică (probabilistică) a Apusenilor. lar 
elementele apodictice pe care el le oferă din Scriptură şi 
Părinţi constituie tradiţia ascetică. 

Şi sfântul Pustnic a deschis un manuscris şi a 

arătat ucenicului său N., un semn: Citeşte, fiule, aceasta. 
Şi bunul Monah tânăr a început să citească cu înţelegere: 

“Fiindcă, aşa cum zice şi un mare Monah, omul 
cel dinăuntru se întâmplă să fie influenţat de figuri 
exterioare, cum nu va contribui în chip hotărâtor poziția 
trupului şi fixarea ochilor spre piept la dobândirea 
rugăciunii minţii, care constituie mişcarea ““circulară””, 
fără rătăcire, a sufletului? Pentru că în efortul de a 
introduce lucrarea minţii în inimă are un ajutor de la 
însăşi poziţia trupului pe care-l configurăm astfel cât să 
formeze atât cât e cu putință un cerc. Şi astfel avem o 
mişcare paralelă a trupului şi a minţii. Dacă însă avem în 
vedere că puterea satanei lucrează în pântece, unde e şi 
legea păcatului, cum zice Scriptura, “care are putere 
asupra ombilicului pântecului” (lov.40, 16), pentru ce să 
nu dăm lupta în acel punct, prin rugăciunea neîncetată a 
minţii? 

De altfel, şi Monahii mai desăvârşiţi se rugau în 
aceeaşi poziţie în formă de cerc a trupului şi Dumnezeu a 
primit cererile lor. Şi însuşi profetul Ilie, cel prea 
desăvârşit în vederea lui Dumnezeu, ca să pună capăt 
acelei secete de mulţi ani, s-a rugat lui Dumnezeu în 
aceeaşi poziţie în formă de cerc a trupului. Ce a făcut? 
Şezând pe o stâncă şi voind să-şi concentreze mintea lui 
în sine însuși, şi-a aplecat capul spre genunchii lui şi aşa 
s-a rugat intens (cf. I Regii 18,42). Şi Dumnezeu l-a 
auzit”. 

- Acest text pe care l-am parafrazat aparține 
Sf.Grigorie Palama. Şi oricine vede că o rugăciune, cum 
este cea a minţii, are în vedere exploatarea tuturor 
mijloacelor şi posibilităţilor psihosomatice şi se va folosi, 
în consecinţă, de toţi factorii care contribuie la aceasta. O 
importanţă fundamentală are constatarea, comună între 
teologii mistici, că “ieşirea” minţii din ea însăşi, 
împrăştierea şi vagabondarea ei în lumea din afară este un 
efect al căderii omului şi a pierderii unirii ei cu Dumnezeu. 

Şi o învăţătură universală a Bisericii o constituie faptul 
că fericirea protopărinţilor consta în vederea neîncetată a 
slavei lui Dumnezeu, a luminii necreate dumnezeieşti. 
Această vedere mistică pe care o primea în mintea lui ca 
o lumină a minţii pe care o făcea să strălucească lucrarea 
Duhului Sfânt, ei au pierdut-o prin cădere. Şi mintea li 
s-a întunecat. De atunci, omul se întoarce continuu spre 
cele create, spre care îşi deşartă dinamismul pervertit al 
dragostei saie. De aceea, exprimând această realitate 
tulburătoare Biserica cântă: “Pe cei ce eram neîncetat 
cufundaţi în întunericul strămoşului, Doamne, prin Cruce 
ne-ai ridicat astăzi; căci precum, prin amăgire, firea a 
căzut, lipsită de orice tărie, aşa iarăşi ne-a restabilit în 
întregime lumina Crucii tale, pe care credincioşii o 
mărim”. Şi Bătrânul a tăcut. ` 

- Să-mi îngăduiţi, sfinţite Bătrân, a zis profesorul, 
să observ că, desigur, “prin amăgire, firea a căzut lipsită 
de orice tărie”, dar nu trebuie să trecem cu vederea sau să 
minimalizăm importanţa părţii a doua: “iarăşi ne-a 
restabilit în întregime lumina Crucii tale”. De atunci 
avem o restaurare a chipului, chiar dacă în suflet rămâne 
aplecarea păcătoasă, ca să pună la încercare libertatea 
noastră. 

- Nu există nici o contradicţie, a răspuns Bătrânul. 
Numai să nu minimalizăm realitatea “legii păcatului care 
se luptă împotriva legii minţii” (Rom. 7, 23) şi urmările 
ei în viața noastră spirituală şi morală zilnică. Nu trebuie 
să scăpăm din vedere răul extins şi raritatea sfinţeniei, la 
care ajunge cineva abia în urma unor lupte duhovniceşti 
îndelungate şi chinuitoare. Şi ca să vorbesc în tema 
noastră concretă, întreb pentru ce această greutate a 
unirii minţii cu Dumnezeu prin rugăciune, de vreme ce 
sufletul a fost împodobit cu calitatea înrudirii după har cu 
Dumnezeu, ca unul ce este “după chipul şi asemănarea 
Lui”? De ce, deşi am fost readuşi la starea dinainte de 
cădere, mintea se mulţumeşte să colinde şi să se împrăştie 


97 


în afară, în timp ce în leagănul ei natural, în cortul ei, în 
însăşi fiinţa ei, simte strâmtorare? 

Dacă, după Sf.Vasile cel Mare, pentru înălțarea 

minţii la Dumnezeu, se cere ca o condiţie prealabilă 
întoarcerea ei la sine însăşi, de ce mintea preferă mişcarea 
în afară. cu urmarea, că în loc să se unească cu Dumnezeu, 
se întoarce spre idoli şi spre imaginile din afară. la care 
se închină şi pe care le adoră? 
l Şi cuviosul Părinte, cu pacea lu: adâncă zugrăvită 
pe faţa lui ascetică, a tăcut într-un fel care însemna că 
aştepta un răspuns, în timp ce toţi eram aproape absorbiți 
de experienţele lui înțelepte. 

- Prea cuvioase părinte N., a zis profesorul către 
Monahul cel tânăr, în dezvoltarea metodei cuviosului 
Nichifor nu v-aţi referit la încă un element, de care am 
auzit cu puţin înainte. Şi anume la contribuţia trupului 
prin încovoierea lui, după exemplul caracteristic al 
profetului Ilie. 

- Ar fi ceva curios dacă le aflaţi pe toate în mod 
teoretic. a răspuns Monahul N. surâzând uşor. Într-adevăr, 
aşa cum toate elementele care constituie metoda sunt 
ajutătoare (auxiliare), tot aşa şi aplecarea trupului este 
utilă înlăturării oricărui element care împiedică acest 
efort negativ de abstragere. 

lată. a continuat Monahul. o poziţie a unui Isihast 
care se roagă şi care aminteşte de cuvântul Sf.Grigorie 
Palama. că profetul Ilie “şi-a sprijinit capu! pe genunchi 
şi asttel. adunând cu multă osteneală mintea în sine însuşi 
şi în Dumnezeu, a dezlegat seceta aceea de mulţi ani 
(ef. lacis tT): 

Si monahul N. ne-a arătat o miniatură dintr-un 
codice din veacul al XI-lea, care arăta într-adevăr un 
Monah rugându-se după modelul profetului, dar diferind 
de descrierea dumnezeiescului Palama, privitoare la 
rugăciunea în cerc. 

Profesorul G., mai ales. era uimit de miniatura din 


secolul al XI-lea. De aceea m-am grăbit să-l liniştesc. 

- Nu vă miraţi, prea iubite, am zis, poziţia aceasta 
a Monahului din miniatură nu a fost consacrată ca o 
poziţie a trupului pentru rugăciune. Ea redă în mod evident 
aplecarea profetului Ilie. Deşi se referă la poziţia aceasta 
pentru ca să dovedească adversarilor lui că mijloacele 
externe ajută pe cei neputincioşi, invocând pe profetul 
“cel mai desăvârşit în vederea lui Dumnezeu”, 
dumnezeiescul Grigorie Palama zice următoarele: “cum 
n-ar aduce (această poziţie) o mare contribuţie celui ce se 
sileşte să-şi întoarcă mintea spre sine însăşi... celui care 
nu-şi plimbă ochii încoace şi încolo, ci care se sprijină, ca 
pe un meterez, în propriul lui piept sau ombilic”... Astfel, 
am continuat, dezvoltarea Sf.Grigorie Palama se limitează 
la aplecarea uşoară a trupului, la sprijinirea bărbiei pe 


piept şi la fixarea privirii, ca ele să ajute unificarea 
încercată a sufletului, potrivit mişcării numite 
“circulare”. 

. Am spus şi observat toate acestea, pentru ca 
explicațiile să satisfacă pe teolog şi ceilalți laici. Apoi am 
adresat câteva întrebări în legătură cu acestea. 


* 


14. Teologia şi rugăciunea curată 


“Mintea noastră suportă cu anevoie 
stăruirea în rugăciune... dar se dedică cu 
bucurie teologiei (vorbirii despre 
Dumnezeu)”. 

(Sf.Diadoh) 


A trecut mai mult timp şi fiecare era cufundat în 
gândurile lui, când înțeleptul profesor de teologie a 
întrerupt tăcerea. 

- Sunt profund de acord, prea cuvioase, cu toate 
câte aţi spus. Întrebările Dvs. impun un răspuns: patimile” 
sunt cele care se opun pătrunderii minţii în locul ei 
natural. Îndeosebi mie mi-a provocat o profundă impresie 
faptul că această experiență duhovnicească a refuzului 
minții de a intra în cămara ei n-a scăpat atenţiei unui 
teolog universitar ca Vladimir Lossky. Am cu mine un 
studiu teologic al lui, din care citez: “Gândirea teologică 
poate uşor deveni un obstacol şi în orice moment trebuie 
să ne luptăm ca să nu fim atraşi de halucinaţia fermecătoare 
a schemelor şi noţiunilor teologice, ca să nu ne legăm atât 
de mult de chip, încât să uităm cu totul că vedem prototipul 
viu”. 

Şi teologul rus al Ortodoxiei din diaspora continuă: 
“Sf.Diadoh al Foticeei, ne atrage atenţia în cap.68 asupra 
primejdiei respective. În măsura în care nu a ajuns la 
rugăciunea curată, mintea - ne spune el - simte o 
strâmtorare, o nemulțumire, “ca strânsă de jur împrejur”, 
în rugăciune. Pentru ca să afle, deci, o “uşurare”, ea se 

refugiază în cursa amăgitoare a noţiunilor teologice. 
Astfel, însă, ea uită că “reînsuflețirea” şi “odihna” ei 
reală se găsesc în altă parte, în rugăciunea curată, în 
starea în care omul este umplut până în adâncurile 
existenţei lui de harul lui Dumnezeu, de lumina Prezenţei 
dumnezeieşti”. 

Şi adaugă următoarele, care se înrudesc 
îndeaproape cu experienţa Dvs. duhovnicească: “Gândirea 
teologică trebuie să ne pregătească pentru doxologie şi să 
exprime contemplaţia mistică. Nu trebuie să fugă vreodată 
de “strâmtorarea” necesară rugăciunii şi să substituie 
prin scheme raţionale trăirea misterului în tăcere şi isihie. 
Schemele teologice sunt desigur utile şi comode şi nu 
arareori ne provoacă o euforie sentimentală şi intelectuală. 
Lipsiţi însă de experienţa contemplativă suntem goi, 
deşerţi...”. Şi teologul a întrerupt lectura. 

- Este surprinzător acest text, am zis, pentru că 
Lossky, chiar dacă n-a trăit, ca laic, misterul deplin al 
isihiei fertile atât din punct de vedere experimental cât şi 
teologic, totuşi, dat fiind că a trăit în spaţiul tradiţiei 
duhovniceşti a Bisericii Ortodoxe, şi-a asimilat, după 
putinţă, elemente ale teologiei mistice. Se poate susţine, 
de aceea, că a făcut efortul de a teologhisi în chip ortodox, 
întrucât a înțeles premisele de bază ale teologhisirii. Nu 
e puţin lucru ca un nemonah să exalte isihia ca sferă a 
gândirii teologice. Pentru toate acestea, Lossky se mişcă 
în spaţiul teologiei ortodoxe, pe care, într-un mod foarte 
corect nu o distinge în mistică şi nemistică, de vreme ce 
consideră experienţa, care este o cunoaştere 
suprarațională, drept premiză indispensabilă a adevăratei 
teologii. De fapt, Sf.Diadoh ca şi toţi Sfinţii Părinţi, 
consideră rugăciunea inimii ca dureroasă cel puţin în 
primul stadiu, fiindcă ea cere nu numai o restrângere a 
simțurilor, dar şi “închiderea” minții înăuntrul inimii. 
Însă durerea nu este un element al rugăciunii, ci efectul 
efortului de readucere forțată a lucrării minţii din 

împrăştierea ei în lume. 

Tocmai acest lucru îl spune Sf.Diadoh în cap.68: 
“mintea noastră suportă cu anevoie rugăciunea din 
cauza strâmtorării extreme şi a concentrării virtuţii 
rugăciunii..." "Şi, mai târziu, Sf.Grigorie Palama, 
exprimând experienţa comună, zice că e atât de anevoioasă 
“adunarea” pentru mult timp a minţii în ea însăşi, ca şi 
rugăciunea lui lisus dintr-un singur gând şi cuvânt, încât 
“osteneala oricărei alte virtuți este mică şi foarte 
suportabilă în comparaţie cu aceasta”. Din acest motiv. 
incomodaţi de “strâmtorarea extremă” a rugăciunii minții, 
mulți Monahi au părăsit rugăciunea şi au pierdut astfel 
bogăția darurilor (harismelor). Şi St.Grigorie afirmă că 
“dacă cineva persistă în această întoarcere a minţii spre 
ea însăşi, într-o tensiune continuă spre ceea ce este 
dumnezeiesc, şi prin forța gândirii sale strâmtorează 
vagabondarea ei, atunci se apropie cu mintea de 
Dumnezeu, dobândeşte lucruri negrăite. gustă din viața 
veşnică şi cunoaşte prin simţirea minţii că bun este Domnul 
(Ps, 33.8)”, 

Sf.Grigorie Palama nu vorbeşte de contemplaţii 
lipsite de subzistență. El îşi mărturiseşte experiența lui 
personală, luptele lui în liniştea Sf.Munte, osteneala în 
rugăciunea minţii, bucuriile şi iluminările lui de către 
lumina dumnezeiască necreată. E o caracteristică a 
experienţei lui isihaste faptul că nu s-a mulţumit să scrie 
numai despre intrarea şi rămânerea în Sfânta Sfintelor a 
Mariei, fiica lui Dumnezeu, ci a vrut să cerceteze şi modul 
vieţii ei duhovniceşti, ce anume făcea în templu Prea 
Sfânta, cum se închina şi se ruga, şi astfel ne-a dăruit 
următorul text minunat: 

“Fecioara, zice, a găsit drept îndrumător liniştea 
(isihia) sfântă, liniştea care constă în oprirea minţii şi a 
inimii, în uitarea de cele omeneşti, în iniţierea în tainele 
cele cereşti, în îndepărtarea gândurilor datorată eliberării 
minţii. Aceasta este adevărata făptuire prin care se ajunge 

la contemplarea adevărată. sau mai exact, la vederea lui 
Dumnezeu. Această isihie este de fapt un semn al sufletului 
sănătos. Prin ea, Fecioara, concentrându-se în sine însăşi 
şi ridicându-se mai presus de mulțimea gândurilor şi în 
general de orice formă şi chip, a gătit o nouă cale tainică 
spre ceruri: tăcerea minţii, cum o voi numi, în urma căreia 
a unit mintea în întoarcerea spre ea însăşi cu atenţia şi 
rugăciunea dumnezeiască neîncetată... Şi luând seama 
numai la rugăciune, se înalță mai presus de toate cele 


create şi priveşte slava lui Dumnezeu şi vede harul. 


dumnezeiesc. cu mult mai presus de vederea lui Moise; un 
har care depăşeşte puterea simţurilor, o “privelişte sfântă 
şi plină de har a sufletelor şi minţilor curate”. Devenind 
părtaşă a acestei lumini dumnezeieşti, se face nor luminos 
al apei cu adevărat vii, strălucire a zilei de taină şi căruţă 
de foc a Cuvântului, cum o laudă imnele dumnezeieşti ale 
Bisericii”. 

- Cu adevărat, a zis teologul, “privelişte sfântă şi 
plină de har a sufletelor şi minţilor curate”. Într-adevăr, 
ce noian adânc de lumină ne oferă Dumnezeu şi noi îl 
ignorăm. Ce text uimitor, Dumnezeul meu! 

- Dar ceea ce e mai rău, a observat un Monah. e că 
noi combatem lumina necreată nu numai indirect, refuzând 
să acceptăm natura ei dumnezeiască, dar contestăm şi 
premizele iluminării ei, care constau în isihie, în “oprirea 
minţii şi a mişcării lumii, în uitarea celor de jos, în 
iniţierea în cele de sus, în înlăturarea gândurilor chiar şi 
pentru ce e mai bun...”. În acest sens, tradiţia 
duhovnicească a Ortodoxiei nu poate să înţeleagă o 
teologie desprinsă de conduită şi rugăciunea isihastă. Din 
cauza acestei desprinderii s-a ajuns la o stare falsificată, 
în care comorile Ortodoxiei nu numai că sunt ignorate, 
dar în spaţiul ei se introduc şi contrafaceri şi metode 
raţionaliste, nedeosebite de cele protestante. Fiindcă 
raționalismul nu este altceva decât rațiunea golită de 
simţire duhovnicească şi experienţă în Dumnezeu. 

A întrebat Sf.Isaac: “ce este cunoştinţa? “. Şi a 
răspuns: “simţirea vieţii veşnice”. Iar viaţa veşnică este 
simţirea în Dumnezeu, dulceaţa lui Dumnezeu, care 
reprezintă depăşirea tuturor creaturilor şi comuniunea în 
iubire cu Dumnezeu, când raţiunea (logos) participând la 
Dumnezeu, devine ““teo-logos”? şi de aici ““teo-logia”?. 
Fără această simţire în Dumnezeu, a continuat Monahul, 
pe care o produce rugăciunea dumnezeiască în isihie şi 
celelalte virtuţi, ne vom mişca în spaţiul ignoranței, în 
ignoranţa dezastrului în care ne aflăm. 

- Sunt cu totul de acord cu observaţiile dvs., 
preacuvioase, a zis profesorul. Este incontestabil că 
ne-am îndepărtat de premizele fundamentale ale vieţii şi 
teologiei. Viaţa în Hristos nu e o colecţie de articole de 
credinţă, pe care să le mărturisim fără osteneală. Nici 
chiar însăşi Tainele în ele însele. Viaţa în Hristos este 
viețuirea în Hristos, cunoscută din iubirea față de 
Dumnezeu şi aproapele, în simţirea sufletului din 
comuniunea tainică neîncetată cu Dumnezeu, întărită 
prin Taine şi în care, proporţional cu receptivitatea inimii, 
devenim “concorporali” şi “consanguini” (acelaşi trup şi 
sânge) cu Hristos. Dar ca să ajungem aici e nevoie de 
“lupta după lege” (II Tim. 2, 5), pe care o precizează 
tradiţia ascetică a Bisericii. 

Acestea sunt valabile, a continuat profesorul, cu 
mult mai mult pentru noi teologii. Trebuie să deducem 
cunoaşterea din experienţă. Există o expresie evagriană a 
acestei exigenţe: “Teolog este cel ce se roagă cu adevărat 
şi se roagă cu adevărat cel care este într-adevăr teolog”. 

Admir fără rezerve pe aceşti teologi ruşi, care, 
departe de patria lor, au rămas fideli tradiției duhovniceşti 
ortodoxe. Când parcurge cineva cărţile lor nu se poate să 
nu susțină că în Apus au trăit după un mod de viață 
monahal. Altminteri cum ar explica cineva acest text al 
păr. Florovsky? “Numai gândirea teologică creatoare va 
putea învinge aceste împrejurări nefavorabile. Şi aceasta 


-104 


se va întâmpla atunci când teologia se va întoarce iarăşi 
spre profunzimile Bisericii şi le va lumina dinăuntru; 
când - aşa cum învață isihaştii - rațiunea se concentrează 
iarăşi în inimă şi inima se va coace (pârgui) prin reflexia 
logică. Atunci negreşit va sosi iarăşi ceasul înţelegerii 
adevărului” 

- V-am ascultat cu multă atenţie, a zis cuviosul 
Bătrân, şi nu pot să-mi ascund bucuria pentru gândurile 
Dvs. foarte juste asupra relaţiei inseparabile dintre 
teologie şi experienţa duhovnicească. Toţi Sf.Părinţi au 
teologhisit prin “cunoaşterea” pe care au dobândit-o din 
contactul lor tainic cu Dumnezeu prin rugăciunea 
neîncetată. Sf.Diadoh consideră teologia ca o roadă a 
iubirii. Datorită iubirii mintea se mişcă cu uşurinţă în 
nemărginirea teologiei şi se lărgeşte în contemplaţiile 
duhovniceşti, în măsura în care sufletul pune în lucrare 
iubirea. De aceea şi recomandă ca teologul să evite să 
teologhisească dacă nu e luminat de credinţa pe care o 
lucrează iubirea. Fiindcă nu există, zice, nimic mai sărac 
decât gândirea care filosofează despre Dumnezeu fără 
luminare de la Dumnezeu. 

Dar, a continuat înțeleptul Bătrân, dacă experiența 
duhovnicească constituie o premiză a teologiei, se naşte 
totuşi întrebarea dacă poate în genere cineva să 
teologhisească fiind sub stăpânirea energiilor isihasmului, 
în al cărui spaţiu se lucrează rugăciunea curată. 

În cap.8 şi 9 din cele **100 de capete gnostice” ale 
sale, Sf.Diadoh atinge această problemă, pe care a 
abordat-o şi Lossky, în acord cu conținutul acestor două 
capete, cum apare într-un studiu al lui. Într-adevăr, marele 
isihast Diadoh, ulterior episcop al Foticeei, porneşte de la 
faptul că “cunoaşterea” şi “înţelepciunea” sunt daruri 
(harisme) ale Duhului Sfânt, ca toate darurile 
dumnezeieşti. Însă fiecare dar are o lucrare anume. Şi, aşa 
cum spune Apostolul Pavel, unuia i s-a dat “înţelepciune”, 
altuia “cunoaştere”(l Cor. 12, 8). “Cunoaşterea” însă, 

deşi uneşte pe om cu Dumnezeu, totuşi. nu mişcă sufletul 
la o gândire despre Dumnezeu, la teo-logie. Aşa se explică 
şi faptul că unii Monahi, deşi sunt luminaţi de cunoaştere 
prin simţirea sufletului, nu pot, cu toate acestea, să 
teologhisească, să vorbească despre Dumnezeu. Dacă, 
însă. împreună cu harisma “cunoaşterii” Dumnezeu 
dăruieşte şi harisma “înţelepciunii” - chiar dacă acest 
lucru este rar - atunci “înţelepciunea” exprimă lucrările 
tainice ale “cunoaşterii”. Pentru că, de regulă, cunoaşterea 
lucrează prin iubire în suflet, în vreme ce înţelepciunea 
luminează partea rațională. “Cunoaşterea” o produce 
rugăciunea neîncetată a minţii în supremă isihie şi 
neîngrijire (de cele ale lumii). iar “înțelepciunea” o 
produce studiul în duh smerit şi lipsit de slavă deşartă al 
Scripturilor. dar mult mai mult harul lui Dumnezeu care 
dăruieşte (toate) darurile (harismele). 

Desigur, a continuat Isihastul, această temă e 
foarte duhovnicească şi cere timp şi transparență a minţii. 
Dar acum suntem cu toţii îngreuiaţi de discuţii, a zis 
surâzând uşor şi şi-a oprit cuvântul. 


15. Monahul, un mare eveniment 


“Cel care petrece pururea în inima su 
iese din toate frumusețile vieţii”. 
(Sf.Diadoh) 


Cu totul albă a fost această noapte şi fizic şi 
spiritual. Dar timpul trecuse acum cu discuția atât de 
lungă şi atât de duhovnicească. iar oboseala era intens 
imprimată pe feţele neprihănite şi palide ale Pustnicilor. 
Păreauecă priveghează iar noi cu convorbirile noastre le 
adăugam încă o altă osteneală. Însă din multă iubire faţă 
de fraţii lor ascundeau cu grijă. nu nemulțumirea care nu 
exista. ci oboseala lor excesivă. Atunci. cu discreție. am 
lansat ideea să ne retragem. ca să strângem şi noi puteri 
pentru urcuşul pe muntele Schimbării la Faţă. care urma 
în zori, continuând convorbirile după intoarcerea noastră. 

Propunerea a fost acceptată. După ce am cinat în 
grabă hrană uscată de post. ne-am retras în chiliile noastre. 
Ne-am înţeles cu Bătrânul pentru plecarea noastră 
dis-de-dimineaţă. Apoi. după putin timp. a venit Monahul 
N. să-mi anunţe hotărârea Bătrânului. că tânărul Monah 
o să ne însoţească în drumul nostru spre vârful muntelui. 
l-am mulțumit pentru dragostea lui. 

In chiliile simple. fiecare s-a dedicat după putere 
rugăciunii. până la ora somnului. Fu am scos mai târziu 
carnetul meu de însemnări şi am scris acestea: “Ce oameni 
fericiţi!... Şi-au ritmat viaţa lor în aşa fel încât lor li se 

aplică cuvântul Sf.Vasile cel Mare: “Căci nu se uită la 
trupul trecător, ci poartă grijă de suflet, de lucrul cel 
nemuritor”. lată ce este dumnezeiescul nostru Monahism. 
Dacă vrei, Dumnezeu te eliberează de orice legătură 
lumească. Te face liber de orice obligații convenţionale. 
Dar nu numai că-ţi îngăduie, dar te şi îndeamnă să te 
retragi în locuri pustii şi nelocuite, departe de zgomote, 
departe de viaţa curgătoare a lumii, cu schimbări perpetue, 
cu angoasele şi cu “necazurile în trup”. 

Dumnezeu te cheamă într-un loc de relativă 
nepăcătoşenie, mai aproape de EI, prin creaţia lui, prin 
credinţa lăuntrică activă, prin meditaţia la cele 
dumnezeieşti, ca, din lipsa tentaţiilor din afară, să te 
apropii de El. Te cheamă la luptă pentru curățirea inimii 
tale de orice patimă păcătoasă şi a minţii tale de orice 
imagini necuviincioase. Ca apoi, cu ajutorul harului Lui, 
urcând spre Tatăl prin creaţie, prin Sf.Scripturi, prin 
credinţă şi, în fine, prin atingerile imateriale ale 
rugăciunilor, prin mişcarea dragostei înflăcărate, să te 
bucuri de Domnul Tău, pregustând de aici din fericirea 
veşnică. 

Aşa devii creştin adevărat, om al lui Dumnezeu, 
dumnezeu-om, chip curat al lui Dumnezeu care tinde spre 
asemănare, după cuvântul lui loan: “Iubiţilor, acum suntem 
copii ai lui Dumnezeu şi încă nu s-a arătat ce vom fi; dar 
ştim că atunci când El se va arăta, vom fi asemenea Lui, 
fiindcă Îl vom vedea precum este” (I loan 3, 20). Asemenea 
cu Dumnezeu, dumnezei prin har! 

Într-adevăr, mare eveniment e Monahul! Să 
trăiască în Hristos, neclintit în dorul de bucurie. şi 
recunoştinţă, statornic în iubirea Lui, plutind spre lumina 
necreată a dumnezeieştii Lui feţe şi rugându-se neîncetat 
bunătăţii Lui pentru fraţi, “cu strigăt mare şi cu lacrimi 
pentru Cel ce poate să mântuiască” (cf.Evr.5, 7). 

Să ştii că Dumnezeu, Care ascultă rugăciunile 
fierbinţi şi “suspinele negrăite” ale Monahului, mântuieşte 

tainic pe fraţii tăi şi că “împreună lucrează” cu tine, 
pentru mântuirea veşnică a lumii” 

O bucurie şi o recunoştinţă nemărginită au inundat 
nenorocitul meu suflet din meditaţia şi aducerea aminte a 
darurilor infinite ale lui Dumnezeu şi pentru această 
chemare a mea la viaţa sfântă şi filosofică a monahilor, şi 
în tăcerea nopţii, am înălțat în Pustie, către Domnul 
tainice cântări duhovniceşti de mulțumire. 

Atunci am început să plâng şi să vărs lacrimi de 
fericire negrăită, pline de dulceaţă... pentru slava noastră 
atât de mare. Pentru că Dumnezeu este Dumnezeu al 
slavei şi slăveşte făpturile sale raționale şi desăvârşite... 
Şi m-a prins un somn uşor. 

. Abia începuse să se lumineze de sfântă ziuă şi 
să se “mişte umbrele”, că fraţii s-au şi adunat pentru 
plecare. Am mulţumit Bătrânului şi, cerând binecuvântarea 
lui, am plecat, având drept călăuză pe minunatul monah 
N., care a luat asupra lui sarcina să ne conducă până pe 
vârful Athosului pe cărarea mai obişnuită. 

Mergeam urcând, înălțaţi fiind de priveliştile 
extraordinare ce se întindeau pretutindeni înaintea ochilor 
noştri. Într-un anumit punct, după o oră de mers, ne-am 
oprit să ne odihnim, la umbra stâncilor de acolo. 

Am ţinut în general distanţa între noi în mers, 
fiindcă monahul N. mergea cu privirea fixată în pământ, 
evident nefiind atras ca şi noi de peisajele ce se desfăşurau 
în jurul nostru. Faptul n-a scăpat însă atenţiei Monahului 
mai tânăr, care mi-a adresat întrebarea: 

- Aţi observat, părinte, că monahul N. nu- -şi ridică 
deloc ochii din pământ? Are totdeauna privirea în jos, 
fiind indiferent la aceste privelişti frumoase... 

- Da, am observat, am răspuns. Însă important 
este pentru ce are continuu privirea fixată spre pământ şi 
pentru ce preferă aceasta, în loc să se bucure de lumina 
curată a zorilor şi de frumuseţile naturale care se descoperă 
continuu înaintea ochilor noştri? Socotesc, am continuat, 

că aceasta este atitudinea corectă a unui lucrător al 


rugăciunii minţii. Fiindcă, dacă a intrat înăuntrul inimii 
lui. înseamnă că a urcat deasupra creaţiei, dincolo de 
locul în care noi ne mişcăm. Cel ce intră înăuntrul inimii 
trăieşte dincolo de figuri, forme şi imagini, trăieşte în 
veacul viitor, cel stabil, neschimbat şi nemișcat. care e 
atât de propriu firii omeneşti curate. Trăieşte în lumina 
dumnezeiască pentru care a fost creat omul, în hotarele 
creației celei înviate împreună cu Hristos și pe care 
Acesta a umplut-o de bună mireasmă. 

- Dvs.. părinte, a întrebat, cu naivitate monahul 
H.. nu vă place icoana lui Dumnezeu, creaţia, atât de 
frumoasă? 

- Îmi place, frate H.. dar nu totdeauna cu aceeaşi 
intensitate. Nu cumva ai vrea să afli şi cauza? Şi am râs. 

- Da, părinte, doresc să aflu, cui se datoreşte 
oscilaţia Dvs.? 

- Oscilaţiei mele lăuntrice, frate. Când sufletul 
meu se aprinde de iubirea lui Hristos, atunci mă închid în 
mine şi nu vreau nici să văd, nici să aud ceva, chiar dacă 
m-ar provoca priveliştile cele mai frumoase şi veştile cele 
mai emoţionante. Când însă căldura sufletului se pierde, 
atunci toate se schimbă. 

- Cum se întâmplă aceasta, părinte? Cade sufletul 
în nesimţire şi nu mai funcţionează simţământul 
frumosului din primul caz? 

- Frate, am răspuns cu condescendenţă, ai uitat 
discuţiile noastre duhovniceşti din coliba cuvioşilor 
Pustnici? N-ai înțeles că plăcerile supranaturale ale minţii 
şi ale inimii sfinţite, care sunt lucrate de Duhul Sfânt, 
depăşesc incomparabil toate desfătările simțurilor? Care 
dintre Sfinţi nu s-a bucurat de bunătatea Domnului. 
lipsindu-se de toate desfătările pământului? 

- Şi atunci lucrurile “bune foarte” ale creaţiei, 
părinte, nu sunt oare inutile? 

- Frate, nu zice sfântul părintele nostru Diadoh că 

“cel ce petrece pururea în inima sa iese pururea din toate 
frumusețile vieţii?”. Când ai ieşit din “frumuseţile vieţii”, 
cum poţi să te mai întorci iarăşi la acestea? Dar şi la orice 
altceva? Cele din afară sunt frumoase când sunt şi cele 
dinăuntru. Când sufletul s-a curăţit şi asupra lui lucrează 
Duhul Sfânt, atunci şi frumuseţile din afară se găsesc în 
starea lor creaţională iniţială. Le privim ca unele ce sunt 
creaţii “bune foarte” ale bunului Dumnezeu. Înainte de 
curățirea noastră, frate în Hristos, nu le privim curate. 
Am spus acestea tânărului monah H. şi i-am dat să 
înţeleagă că fiecare ar trebui mai bine să se roage decât să 
vorbească. Într-adevăr, fratele meu şi-a luat mătăniile şi 
a început să se roage, de cum s-a aşezat pe o stâncă 
cenuşie şi ospitalieră. lar eu mi-am scos carnetul de 
însemnări şi am parcurs însemnări mai vechi de ale mele, 
extrase din texte patristice despre Monahi şi Monahism. 
M-am oprit mai mult asupra unui fragment din scrierea 
Sf.Dionisie Areopagitul “Despre ierarhia bisericească”: 
“Cinul monahilor. în cadrul ierarhiei bisericeşti, este cea 
mai înaltă dintre toate cinurile care sunt supuse 
desăvârşirii. Cu toată puterea sufletului ea se luptă pentru 
curățirea desăvârşită şi sfinţirea energiilor psihospirituale 
făcându-se vrednică să contemple cu mintea, atât cât îi e 
îngăduit, ierurgiile săvârşite. Cinul monahilor, primind 
capacitatea de a fi iniţiată în celebrările mistice şi în 
“iluminările îndumnezeitoare de către ierarhi, este învățată, 
după putere, despre ştiinţa sfântă a vieţii monahale care 
duce la desăvârşirea spirituală. Pentru toate aceste scopuri 
înalte ale lor (ale monahilor), Sf.Părinţi ai noştri, i-au 
învrednicit de numiri sfinte. Unii i-au numit “terapeuţi”, 
iar alţii “monahi”. “Terapeuţi” de la slujirea şi purtatea 
lor de grijă (terapia) curată faţă de Dumnezeu. lar 
“monahi” de la viaţa lor unitară şi nescindată, care unifică 
puterile lor psihospirituale într-o unică unire sfântă, 
constituind monada deiformă, care duce la desăvârşire”. 
Dincolo de laudele înalte aduse Monahismului, pe 

c8- Dialoguri la Athos vol. II 


care le conţine, acest text oferă noi prilejuri de reflexie 
asupra paternităţii scrierilor transmise sub numele lui 
Dionisie Areopagitul. Concret, acest text îi numeşte pe 
monahi “terapeuţi”. Cum se ştie, “terapeuţi” se numeau 
monahii în secolul I. Însuşi iudeul Filon, care a trăit pe la 
jumătatea sec.I aminteşte de existenţa “terapeuţilor”, al 
căror nume îl explică în felul următor, ca provenind fie 
“de la faptul de a vindeca şi purta de grijă (terapeuein), 
eliberând, ca nişte medici, de patimile născute de răutate, 
sufletele celor ce veneau la ei, fie din pricina purtării lor 
de grijă (therapeia) curate şi sincere faţă de Dumnezeu şi 
religiozitatea lor”. lar Areopagitul, apropiindu-se de 
punctul de vedere al lui Filon, zice că *“terapeuţii”? au 
fost numiţi aşa “de la slujirea şi purtarea lor de grijă 
(terapia) curată față de Dumnezeu”. lar între Epistolele 
Areopagitului, există două scrisori către *“terapeuţii”? 
Demofil şi Gaius. 

Deci, dacă cineva reflectează la faptul că în 
scrierile transmise sub numele Sfântului Dionisie 
Areopagitul se face uz de un termen din veacul I, care nu 
se mai întâlneşte ulterior, se găseşte în faţa unei dileme. 
Nu cumva au fost scrise într-adevăr în veacul I? Dacă 
iarăşi au fost scrise în sec.V sau VI, cum se face uz de un 
termen care înlocuieşte pe cel de monahi şi cum autorul 
nu-i numeşte pe Demofil şi Gaius monahi, ci “terapeuti”? 
În mod sigur, în “Ierarhia bisericească” e vorba de taina 
desăvârşirii monahale. Informaţii despre numirea sfântă 
de monah în veacul I nu avem. Dar este oare sigur că nu 
a existat un monahism prefigurat? 

Mai există şi o altă nedumerire, pe lângă aitele la 
fel de serioase. Se ştie că “unii din filosofii din afară, mai 
ales Proclus, s-au folosit de multe din reflexiile fericitului 
Dionisie şi chiar de aceleaşi cuvinte simple”... Dar 
filosoful neoplatonic alexandrin Proclus a trăit între anii 
410-485. Iar scrierile transmise sub numele lui Dionisie 
apar în public în jurul anului 520. S-a născut imediat şi 

firesc întrebarea: cine a copiat? Dionisie pe Proclus, sau 
invers? E mult mai probabil să copieze un filosof, de 
regulă “înfumurat” pentru că, aşa cum zice Sf.Diadoh, 
“cuvântul înţelepciunii lumii pururea provoacă pe om la 
iubirea de slavă, căci, dat fiind că nu poate să satisfacă 
simţirea prin experienţă, le dăruieşte celor asemenea lui 
iubirea de laude, el însuşi fiind o plăsmuire a oamenilor 
iubitori de slavă deşartă”... Dar un spirit angelic, un 
creştin de nivelul autorului scrierilor atribuite lui Dionisie 
Areopagitul, e posibil să copieze pe un filosof dintr-o 
ogradă străină? Se creează atâtea antinomii şi atâta 
confuzie din punctul de vedere al copierii lui Proclus de 
către Areopagit, încât logica elementară o respinge 
imediat. 

La aceste lucruri mă gândeam răsfoind carnetul 
meu de însemnări când, după ce am parcurs laudele şi 
imnele aduse Monahismului, mi-am aruncat privirea 
asupra acestui text dionisian. 


16. Rugăciunea în cerc 


“Există o mişcare circulară a sufletului, 
intrarea în el însuşi din cele din afară şi 
concentrarea uniformă a puterilor lui spirituale 
cure-i dăruieşte nerătăcirea printr-o mişcare ca 
într-un cerc”, 

(Dionisie Areopugitul) 


A trecut mai mult timp în tăcere. Unii s-au predat 
cu totul meditaţiei iar alţii mult doritei rugăciuni a inimii. 

- Prin urmare. sfinte părinte. a întrerupt tăcerea 
Monahul cel tânăr. admiteţi mişcarea sufletului nostru 
spre frumusețile naturale ca o mişcare corectă. cu condiţia 
să fi fost curăţită şi pusă în lucrare de Duhul Sfânt. Dar de 
unde vom şti că el se găseşte în această stare. ca să ne 
îngăduim vederea liberă? 

- Frate. am răspuns, în virtutea libertăţii lui, 
sufletul are posibilitatea să coboare întreaga scară a 
împătimirii şi să urce întreaga scară a nepătimirii. Când 
se găseşte în starea negativă, în sfera împătimirii, oriunde 
s-ar întoarce. orice ar vedea. orice ar auzi, orice ar simţi. 
fie prin simţurile exterioare ale lui, fie prin cele interioare. 
prin amintire, prin imaginaţie. prin reflexie, le întinează(pe 
acestea). lar în acest caz, se aplică cuvântul Apostolului 
Pavel: *Știu şi sunt încredinţat în Domnul lisus. că nimic 
nu este întinat prin sine, decât numai: prin cel care gândeşte 
că ceva e întinat, pentru acela e întinat” (Rom.14, 14). 

Contrariul se întâmplă atunci când.sufletul se 

găseşte în starea pozitivă a drumului spre nepătimire. 
Atunci oriunde s-ar întoarce, orice ar simţi prin simțurile 
exterioare şi judeca prin criteriile interioare, fiindcă pe 
toate le priveşte cu curăţie (puritate), după cuvântul 
Apostolului: “toate sunt curate celor curaţi” (Tit.1, 15), 
le şi simte ca curate (pure), fiindcă le transformă în 
curate. “Deci, dacă ochiul tău e curat (simplu), tot trupul 
tău este luminat” (Mt.6, 22). Prin urmare. frate, vom 
măsura starea sufletului din lucrările pe care le exercită 
lucrurile din afara noastră şi din calitatea gândurilor 
noastre. 

- Permiteţi-mi, părinte, să vă mai întreb ceva. 
Odată ce ne-am curăţit, ce trebuie să facem? 

- Să rugăm neîncetat pe Domnul să lumineze 
întunericul nostru şi să extindem atenţia noastră, încât, 
dacă e cu putinţă, nici să auzim şi nici să nu lăsăm mintea 
noastră fără frâu, ci mai degrabă s-o legăm prin invocarea 
Domnului lisus; graţie atenţiei şi rugăciunii neîncetate, 
lucrările patimilor sunt oprite, fanteziile nu mai au loc să 
se dezvolte, gândurile dau înapoi (cedează), atacurile 
demonilor slăbesc şi influențele din lumea din afară nu 
mai ating sufletul care boleşte. Astfel, treptat, puterile 
sufletului se curăţesc. Acestea le spun Sf.Părinţi şi câţi au 
urmat indicaţiile lor, le-au adeverit în sinea lor. 

- Dar, atunci, a observat tânărul Monah. pentru ce 
Părinţii recomandă studiul intelectual al întregii creaţii, 
ca prin ea să ne ridicăm la Dumnezeu? Şi pentru ce 
Sf.Diadoh zice: “nimic nu aprinde şi mişcă inima noastră 
spre iubirea bunătăţii Lui (Dumnezeu) ca teologia?”. 

- Frate, am răspuns, nu avem aici suficient timp ca 
să dezvoltăm ce anume spun Sf.Părinţi asupra acestei 
teme. Mă mulțumesc acum să vă aduc aminte că puterea 
învăţăturii nebiruite şi prea subtile a Părinților se găseşte 
în discernământul lor străiucit. Adică Părinţii nu se 
mărginesc numai să spună ceva adevărat, ceva ce purcede 
din experienţa lor în Duhul Sfânt, ci procedează şi la 

distincţii subtile în ceea ce priveşte aplicarea acestuia. Ei 
zic, bunăoară, să studiem creaţia, ca să înțelegem raţiunile 
lucrurilor şi de aici să ne ridicăm la Creator. Dar, în 
parale!, numesc această mişcare a minţii şi o divagaţie 
(meteorismos) neroditoare, atunci când mintea nu are 
forța necesară şi sufletul stă sub stăpânirea patimilor lui 
ruinătoare. Şi pentru aceasta, ce recomandă? Disciplina 
practică (făptuirea), lacrimile pocăinţei, fuga de gândurile 
care depăşesc starea duhovnicească, dispreţuirea de sine 
şi cererea neîncetată, cu străpungere de inimă a milei 
dumnezeieşti. Mai cu seamă de aceea, Sf.Ioan Scărarul 
zice: “Nu vom da socoteală fiindcă n-am teologhisit, ci 
fiindcă nu am plâns”. 

Cât priveşte iarăşi cuvântul Sf.Diadoh, nu l-aţi 
redat, frate, în întregul lui. El zice, într-adevăr, că teologia 
aprinde inima spre iubirea lui Dumnezeu, dar a căror 
inimă? A celor ce şi-au făcut inima lor receptacol al 
energiilor Duhului Sfânt: “Căci fiind un rod timpuriu al 
harului lui Dumnezeu, teologia dăruieşte, desigur, 
sufletului şi daruri. Întâi de toate ne pregăteşte să 
disprețuim cu bucurie toată dragostea față de viaţă, ca una 
ce are ca bogăţie negrăită, în locul patimilor stricăcioase, 
cuvintele Domnului”. Fiindcă “dulci sunt cuvintele 
Domnului”. 

Sesizaţi, deci, inimile cărora le aprinde teologia? 
Fiindcă aici nu e vorba de teologie ca ocupaţie intelectuală 
sau discursivă în jurul lui Dumnezeu, ci ca dar (harismă) 
a lui Dumnezeu, care se dă celor ce-şi-au făcut sufleteie 
lor mai înalte decât lumea aceasta, adică nepătimitoare. 

- Şi Monahul N., părinte, de ce tace şi este întors 
în sinea lui cu atâta perseverență? Pentru că, aşa cum aţi 
spus, a intrat înăuntrul inimii lui şi s-a înălțat deasupra 
zidirii? 

- Frate, cu toată vârsta lui tânără, monahul N., 
urmează, cred, metoda nerătăcitoare pe care o recoinandă 
scrierea “Despre numele divine”, transmisă sub numele 

Sf.Dionisie Areopagitul. Această lucrare duhovnicească 
întoarsă spre interior, împreună cu ascultarea absolută de 
un avvă (părinte duhovnicesc), conduce într-adevăr la 
depăşirea lumii şi introduce pe om în “împărăţia lui 
Dumnezeu”” care este “înăuntrul nostru”, în inima plină 
de Duhul Sfânt. Spunând depăşirea lumii, înțeleg depăşirea 
păcatului şi intrarea în locul harului. 

- Vă rog, părinte, dezvoltați-mi această metodă 
nerătăcitoare, la care v-aţi referit. Nu cumva e cea pe care 
o numim îndeobşte rugăciunea minţii sau rugăciunea 
inimii sau rugăciunea lui lisus? 

- La primul contact cu acest text concret, frate H., 
se crează o problemă duhovnicească. Încadrată însă în 
tradiția duhovnicească ortodoxă, automat ea se simplifică, 
se încorporează în ea şi se asimilează cu experienţa în 
Hristos a Sf.Părinți. Să mă explic. 

În această lucrare e vorba de trei mişcări distincte 
ale sufletului, ““rectilinie”?, ““elicoidală”” (în spirală) şi 
““circulară””, Mişcarea “circulară”? este desprinderea 
(detaşarea) sufletului care este împrăştiat în lume prin 
simțuri şi intrarea lui în sine însuşi, iar, în continuare, 
unificarea puterilor lui spirituale, “concentrarea” lor, la 
care se referă scrierea. Această unificare se aseamănă cu 
un cerc înăuntrul căruia puterile sufletului se înstrăinează 
de orice lucru exterior, excluzându-se orice rătăcire a 
minţii în afara ei însăşi. Când, deci, a realizat unificarea 
puterilor sufletului, care sunt unitare şi unite în chip 
natural, atunci ea îl conduce spre Dumnezeu, spre ceea ce 
este Unu şi unit, care se găseşte în afara creaţiei şi care e 
fără început şi fără sfârşit. Dacă vă amintiţi, de mişcarea 
circulară a vorbit şi monahul! N. 

Cred, deci, că am redat conţinutul şi înţelesul 
mişcării zise ““circulare”” a sufletului după textul 

“areopagitic. Despre celelalte mişcări vă voi vorbi cu altă 
ocazie. Acum vă voi spune unde se găseşte problema 
aparentă şi de ce această introspecţie se armonizează cu 

tradiţia duhovnicească ortodoxă. 

În principiu, frate H., cum s-a relatat şi în discuţiile 
noastre cu Pustnicii, întoarcerea spre cele dinăuntru este 
experienţa comună a Părinților Ortodocşi Neptici, care, 
după unificarea puterilor sufletului, învaţă că trebuie 
mobilizate şi partea rațională şi voinţa. Adică sufletul să 
nu rămână în inactivitate, în muțenie, ci voinţa să fie 
activată prin iubire față de Hristos, iar partea rațională să 
funcţioneze cu înfricoşătorul şi sfânt Numele lui. 

Ca dovadă vă voi cita numai o parte din cap.59 al 
Sf.Diadoh: “Când mintea s-a eliberat de orice înţeles şi 
rămâne numai la pomenirea lui Dumnezeu, trebuie să aibă 
o lucrare mintală, prin care să ocupăm deplin lucrarea ei. 
Și această lucrare trebuie să fie invocarea neîncetată a 
numelui Domnului lisus”... 

În discuţiile din coliba nevoitorilor (asceţilor) 
s-a făcut, desigur, referire şi la cazul acesta, iar sfântul 
Bătrân a spus că există stări înalte în care rugăciunea se 
opreşte, când mintea s-a unit cu Acela pe care L-a invocat. 

Sesizaţi, prin urmare, deosebirea metodelor şi 
pentru ce, la prima vedere, textul din scrierea “Despre 
numele divine” apare ca problematic. Totuşi, dacă îl 
înregistrăm în diversitatea de forme ale vieţii mistice în 
Hristos din tradiţia duhovnicească ortodoxă, vom 
recunoaşte că ţine de categoria vieţii mistice respectabile. 

- Părinte, în Ortodoxie avem o astfel de viață 
mistică, ca termen şi esenţă, afară de viaţa în Hristos? 
Este permisă această distincţie? 

-Termenul, desigur, e nou, dar esenţa e veche. Nu 
socotesc, însă, primejdioasă folosirea termenului pentru 
redarea unui fapt existent în Biserică, graţie unei distincţii 
între stări înrudite. Dimpotrivă, socotesc că prin disticţia 
în termeni se descoperă bogăţia modurilor vieţii în 
Dumnezeu, diversitatea darurilor Duhului Sfânt, se 
adevereşte măreţia “făpturii împărăteşti şi a zidirii 
înțelepte” (omul) şi se documeniează posibilităţile 

nemărginite ale “vieţuitorului celui mai felurit şi divers”, 
ale omului plăsmuit “după chipul şi asemănarea lui 
Dumnezeu”... 

- Te rog, părinte, lămureşte-mi mai pe larg ceea ce 
ați spus, ca să înţeleg mai clar, încât să mă păzesc de 
rătăciri. 

- Frate H. am răspuns, fiindcă nu avem timp acum, 
când ne vom întoarce la Mănăstire, să-mi aduci aminte ce 
doreşti, să cercetăm această chestiune. In adânc, viaţa 
mistică se distinge în contemplarea duhovnicească a lui 
Dumnezeu şi desfătarea îndrăgostită de Dumnezeu Cel 
întrupat. Prima urmează o cale apotatică, fiindcă 
Dumnezeu este după fiinţă “necunoscut” şi prin urmare 
mintea se înalţă la Dumnezeu prin negaţii succesive ale 
noţiunilor şi înţelesurilor, care sunt mai prejos decât 
Dumnezeu. Cealaltă “concepe” obiectul iubirii sufletului 
sfânt, Care este Domnul lisus şi. prin urmare, e o cale, 
într-o oarecare măsură, catafatică. Zic într-o oarecare 
măsură, fiindcă lisus este şi cunoscut şi necunoscut. 
Cunoscut, întrucât ÎI cunoaştem. iar necunoscut întrucât 
nu-L cunoaştem. Fiindcă “lisus este ascuns şi după arătarea 
Lui”. Dar despre acestea, frate H., o să vorbim mai târziu. 

Acum, fiindcă trebuie să continuăm urcuşul, îţi 
voi spune numai că viaţa în Duhul Sfânt se aseamănă cu 
o scară cu multe trepte. Pe oricare treaptă s-ar găsi, 
Ortodoxul stă sub lucrarea Duhului Sfânt. Diferenţa constă 
numai în gradul lucrării Lui, sub forma iluminărilor, a 
contemplaţiilor, a extazului, a iubirii, a dragostei, a 
cunoaşterii, a înțelepciunii şi în general, al “roadelor” 
Lui, la care se referă Sf. Apostol Pavel în Epistola către 
Galateni, cap.5, 22. Toate acestea depind de receptivitatea 
credinciosului, “după deprinderea şi puterea receptivă a 
fiecăruia”, după expresia Sf.Maxim şi “proporţional cu 
credinţa şi dispoziţia subiectivă a sufletului lui”. Fiindcă, 
“harul Duhului Sfânt nu lucrează înţelepciunea în sfinţi 
fără receptivitatea minţii şi nici cunoaşterea, fără 

receptivitatea puterii rațiunii”. Prin urmare, toate modurile 
de rugăciune şi unire cu Dumnezeu sunt determinate de 
subiect, desigur aceasta în acord cu tradiția duhovnicească. 
Acestea le-am spus monahului H şi a urmat o lungă 
tăcere. 


17. Lumina creată şi necreată 


“Privelişte bine plăcută şi sfântă 
sufletelor şi minților curate este lumina 
dumnezeiască”. 

(Sf.Grigorie Palama) 


O intensă vigoare a sufletului, minţii şi trupului 
simte cineva în mijlocul creaţiei curate a lui Dumnezeu şi 
într-un Munte sfinţit, care răspândeşte bună mireasmă 
din harul rugăciunilor şi imnelor celor către Dumnezeu. 
Dar timpul trecuse în convorbirea cu Monahul cel tânăr şi 
tovarăşii noştri de drum se odihniseră îndeajuns. Ne-am 
ridicat cu toţii pentru continuarea urcuşului spre vârful 
muntelui. Atmosfera era foarte limpede. Cerul era albastru 
azuriu, cu tot felul de nuanţe eterice de alb, roz şi bleu, cu 
o schimbare foarte repede a compoziţiei culorilor, încât 
mai înainte ca cineva să apuce să laude pe Dumnezeu 
pentru spectacolul măreț concret care se desfăşura înaintea: 
lui, culorile deveneau amintire, iar compoziţiile se 
schimbau în imagini paradisiace. Mărturisesc că am fost 
absorbit de acest imn tăcut adus Creatorului şi am căzut 
pe gânduri; dacă această lumină naturală colorată farmecă 
atâi sufletul nostru, ce va fi atunci cealaltă lumină 
supranaturală şi necreată, care a luminat în sufletele 
sfinților, cu cât mai mult nu va îmbăta ea? 

Cuviosul Nicodim Aghioritul s-a aflat şi el odată 
în aceeaşi uimire. Ca să arate superioritatea luminii 
dumnezeieşti faţă de celelalte desăvârşiri ale lui 

Dumnezeu, Sfântul părinte zice: “Vrei să te convingi că 
vederea (contemplarea) luminii dumnezeieşti şi a acelei 
frumuseți dumnezeieşti, este mai dulce şi mai de dorit 
decât contemplarea celorlalte .desăvârşiri ale lui 
Dumnezeu? Auzi aceasta de la acei sfinţi teologi care au 
încercat-o, astfel ca, dacă nu vei fi rănit de altceva spre 
iubirea şi dragostea dumnezeiască, să fii rănit măcar de 
aceste cuvinte cu adevărat pline de iubire şi entuziasm. 
Marele Vasile scrie despre lumina şi frumuseţea 
dumnezeiască astfel: “Ce lucru e, deci, mai minunat decât 
frumuseţea dumnezeiască? Ce gând duhovnicesc înalt e 
mai plin de har decât măreţia lui Dumnezeu? Ce dorinţă 
a sufletului este atât de nestăvilită şi de insuportabilă ca 
dorul pe care îl aprinde Dumnezeu în sufletul curat de 
Orice patimă şi care. de dorul lui cel mult după El, repetă 
cuvintele miresei din “Cântarea Cântărilor”: “eu sunt 
bolnavă de iubire?” Cu totul de nerostit şi de netâlcuit 
sunt razele frumuseţii dumnezeieşti. Rațiunea e 
neputincioasă să le cunoască şi auzul incapabil să le 
primească. Chiar dacă le-ai compara cu razele luminoase 
ale luceafărului celui foarte strălucitor, cu frumuseţea 
lunii sau cu lumina soarelui, toate acestea sunt mult prea 
sărace ca să redea slava dumnezeiască. Există vreo 
comparaţie între o noapte adâncă şi fără lună şi lumina 
foarte limpede a miezului zilei? Această frumuseţe 
dumnezeiască nu se vede cu ochii trupeşti, ci este cuprinsă 
numai de suflet şi cugetare. Şi pe care sfânt îl luminează, 
lăsă în sufletul lui o săgeată de nesuportat a dorului 
dumnezeiesc. Într-adevăr, gândesc, ca una ce e 
supranaturală, că această lumină dumnezeiască este 
cuprinsă numai de sufletele curate şi minţile sfinţite. Şi 
dacă noi, cei mulţi, suntem lipsiţi şi neştiutori, şi tocmai 
de aceea nici n-o căutăm şi nici măcar nu vedem lipsa ei 
ca pe o nenorocire şi o măsură a necurăţeniei noastre, e 
fiindcă n-am gustat-o. Pentru aceea nici n-o iubim. nici 
nu tânjim după ea, în opoziţie cu Sfinţii. cărora. atunci 

când ea se retrăgea după iluminarea ei. “le lasa acul de 
nesuportat al dorului”. De aceea şi plângeau şi se tânguiau 
neconsolați. 

Dragostea dumnezeiască care îmbată sufletele 
noastre există în natura frumuseţii dumnezeieşti. Şi cum 
zice marele părinte mistic, Sfântul Calist Catafyvehiotul: 
“Este cu neputinţă să rămână mintea lipsită de iubire 
atunci când a depăşit toate şi contemplă frumuseţea 
dumnezeiască... Când mintea e plină de iluminările 
dumnezeieşti. e în primejdie să sufere o rupere. întocmai 
ca și mreaja de la mulțimea peştilor: Văzând mintea 
frumuseţea dumnezeiască, care e mai presus de orice 
înțeles. e covârşită de uimire. Şi e beată ca de vin. Şi îşi 
iese din sine ca nebună. Şi. nesuterind să vadă priveliştea 
mai presus de frumuseţe a acelei frumuseți suprafrumoase. 
pătimeşte o uimire mai presus de fire. Şi din această cauză 
e legată de iubire cu lanţurile dragostei şi. prin urmare, e 
arsă de setea de dragoste...” 

Şi noi. nenorociţii şi netericiţii. ne gândeam. 
necunoscând darurile oferite de Dumnezeu. fără experienţe 
duhovniceşti. fără să bănuim măcar tragedia noastră. să 
ne mulţumim. ca de un dar mai mic. cu luminile - umbre 
jucăuşe - şi cu compoziţiile schimbătoare ale luminii 
naturale! Vai! Noi Ortodocşii avem o răspundere foarte 
grea faţă de Dumnezeu. faţă de lume şi faţă de noi înşine, 
fiindcă din neglijenţa noastră nu ne facem receptivi la 
lumina dumnezeiască şi. fireşte, nu mărturisim lucrările 
ei necreate. ce reprezintă slava teologiei Ortodoxe şi 
diferenţa specifică intre ea şi adunările secularizate cu 
nume creştin ale Apusului. Ale Apusului care. negustând 
din tezaurele Duhului Sfânt, sau este indiferent faţă de 
ele, ca unul ce este pământesc, sau le combate ca unul ce 
suferă influenţe demonice. Dar şi numai acest fapt e 
suficient ca să dovedească prin ce întuneric de nepătruns 
merge. 

Dar dacă reprezentanţii teologiei noastre nu ignoră 

teoretic bogăţia tradiţiei duhovniceşti a Ortodoxiei, totuşi 
caracterul ei teoretic şi elementar, neînarmat de 
experienţă, nu ie oferă putinţa unei interpretări 
convingătoare a acestei bogății. Şi încă aceştia sunt 

“pentru noi”, ca unii ce ‘‘nu sunt împotriva noastră”, 
adică împotriva preadumnezeieştii tradiții duhovniceşti. 
Dar acei nenumărați păstori şi dascăli oficiali ai Bisericii, 
care, ignorând chiar şi teoretic spiritualitatea ortodoxă 
fiind lipsiţi şi de experienţă duhovnicească, preschimbă 
învăţătura Bisericii, care conduce la transfigurarea 
taborică, într-un sistem obişnuit de modelare etică şi 
împiedică înălțarea pe muntele Schimbării la Faţă?... 

Cât de mare rău fac coborând omul, chemat să se 
facă ca îngerii prin transformarea puterilor lui psiho- 
spirituale sub lucrarea Duhului Sfânt, într-o fiinţă etică 
supusă unor dispoziţii “legale”, fără viaţă, fără iubire, 
neliberă, fără aripi, fără luminare şi fără strălucire, 
înlănţuită, aservită, înspăimântată, înfricoşată, infantilă, 
naturală, fără nimic supranatural, într-o fiinţă care, în 
orice caz, nu e “cu puţin mai mică decât îngerii”(Ps. 8,5), 
şi nu e un fiu al lui Dumnezeu care trăieşte în libertatea 
dumnezeiăscă, la care “Hristos ne-a eliberat pe noi”(Gal. 
5, 1), cu posibilităţi infinite de îndumnezeire. 

Biserica actuală va trebui să mobilizeze cele mai 
puternice mijloace de care dispune, ca să învingă 
puternicele mijloace pământeşti pe care le oferă lumea. Şi 
trebuie să recunoaştem că lumea oferă multe lucruri care 
captivează, sufletul omenesc pe care-l desfignrează, în 
timp ce Ortodoxia se prezintă ca o ofertă slabă, care nu 
poate să emoţioneze şi să înalțe. 

Dacă ne vom gândi că imnologia Bisericii îşi 
datorează naşterea reacției necesare unei imnologii 
eretice, se înțelege nemijlocit că Biserica trebuie să 
umple de dragoste sufletele oameniior, care sunt dominate 
de iubiri nenorocite. Fiindcă niciodată ca azi “lumea” nu 
a oferit atâtea surogate care sunt introduse prin simţuri în 

sufletul care-şi deşartă dorurile în aceste surogate. Să nu 
ne referim la cele ce se adresează simţurilor inferioare. 
Acestea se pot combate uşor, ca unele ce sunt clar 
animalice. Dar cele ce pot fi cu greu combătute, ca 
fenomene ce ţin de civilizaţie, sunt cele care se referă la 
desfătarea ochilor, a auzului şi gândirii şi care se 
subordonează categoriilor esteticii, literaturii şi filosofiei. 
Şi ele sunt cu atât mai periculoase cu cât sub masca unei 
înalte civilizaţii, fascinează mai în adânc şi mai extins 
sufletele. 

Şi trebuie să admitem că în măsura în care Biserica 
nu oferă iubiri dumnezeieşti sufletelor dispuse din fire 
spre iubire, urmarea va fi că oamenii nu vor şti să aleagă 
ceva mai bun decât artele frumoase, literatura şi filosofia, 
ca să-şi deşarte în ele elementele iubirii lor. 

Cine nu ştie, desigur, că aceia care sunt sub vraja 
obiectelor iubirii pe care le-am menţionat nu bănuiesc 
nici sărăcia lor reală, nici halucinaţia de izbăvire pe care 
o încearcă, dar nici existenţa unor iubiri incomparabile. 
Dar tocmai aici se iveşte necesitatea ca Ortodoxia să 
proclame, prin Sf.Grigorie de Nyssa, că “pe cât de diferite 
sunt un abis şi o. picătură mică sau puterea soarelui şi o 
mică scânteie, pe atât de diferite .de frumuseţea 
dumnezeiască sunt toate câte sunt admirate de oameni ca 
nişte lucruri minunate”. 

Dar pentru ca cineva să proclame lucruri atât de 
adevărate şi de mari, trebuie să le trăiască. Şi din nefericire, 
foarte puţini trăiesc tezaurele Ortodoxiei. Şi de ce? Pentru 
că nu au conştiinţa că cei care au revelat bogăţia teologiei 
sunt Monahii, care au trăit în Dumnezeu. Şi aceasta este 
tragedia Bisericii în veacurile de pe urmă, că n-a înţeles 
că dascălii fireşti ai teologiei sunt Monahii, pe care i-a 
“lovit cu desconsiderare, ca inutili din punct de vedere 
social! 

Absorbit de aceste gânduri, în timp ce ne urcam 
spre Sfântul Athos, depărtându-mă de ceilalţi fraţi, n-am 

sesizat că ne găseam deja la înălțimea de aproape 1500 de 
metri. Obosiţi, tovarăşii de urcuş pe Muntele Schimbării 
la Faţă s-au aşezat jos, aşteptând pe smerenia mea care 
întârziase. Abia ajunsesem la foarte mică depărtare de 
grupul nostru în Hristos, că s-a apropiat de mine tânărul 
monah N. Era, lucru curios, înlăcrimat şi am evitat să-l 
întreb din ce cauză, de vreme ce pentru Monahi de altfel, 
toate lucrurile sunt pricini de lacrimi de bucurie şi de 
tristeţe, de *““întristare veselă”? şi ““plâns aducător de 
bucurie’, după expresia Părinților. M-am gândit, însă, 
că, pe sufletul omului creat de Dumnezeu, cu dorurile şi 
iubirile lui, cu capacitatea lui infinită de “cunoaştere 
adevărată”, cu elanul lui irezistibil de a-şi apropia toate 
făpturile şi toate lumile, un singur lucru îl face să fie fără 
lipsuri şi fericit: Dumnezeu întreg, cu lumina şi frumuseţea 
Lui, cu bunătatea şi veşnicia Lui. Şi Ele înăuntrul inimii, 
“sălaşul” Lui (In. 14. 23). Dar, şi atunci, “neliniștit va fi 
sufletul nostru până ce se va odihni în sânurile Lui”, așa 
cum tocmai Apostolul Pavel era ţinut de dorul “de a se 
desface de lume şi de a fi cu Hristos” (Fil. 1,23), de vreme 
ce-l avea pe Hristos în inima Lui. 

- Prea iubite frate în Hristos, mi-a zis monahul N.. 
cum înţelegi acest text din Sf.Dionisie, şi mi-a citit de pe 
o bucată de hârtie: “Trebuie să cunoaştem că mintea are 
pe de o parte puterea prin care vede cele inteligibile, iar 
pe de altă parte are unirea care depăşeşte firea ei şi prin 
care se uneşte cu acelea. Prin unire, trebuie deci, să 
cunoaştem cele dumnezeieşti şi nu prin firea minţii. Să 
ieşim deci din noi înşine şi să ne predăm cu totul lui 
Dumnezeu. Fiindcă e lucru mai înalt să fim uniţi cu 
Dumnezeu decât cu noi înşine. În acest mod au comuniune 
cu Dumnezeu câţi voiesc”. 

După ce s-a oprit din lectură, Cuviosul monah N., 
m-a rugat să lămuresc textul areopagitic. 

- Frate în Hristos N., mi-ar fi fost greu, poate, am 
zis, să vă explic această experiență dumnezeiască a 


126 


înţelepţitului de Dumnezeu Părinte, dacă nu aş fi cunoscut 
o scolie a Sfântului Maxim, tâlcuitorul unic al acestuia. 
Zice, deci, Mărturisitorul adevărului, că “mintea care 
vrea să înţeleagă coboară din înălțimea ei la gânduri. 
Fiindcă gândurile sunt mai jos ca mintea, pentru că sunt 
gândite şi, prin urmare, ca unele ce sunt introduse ulterior 
în ea, împart şi desfac unitatea ei. Pe de o parte, mintea 
este în firea ei simplă, necompusă, neîmpărțită şi curată 
iar pe de altă parte, gândurile sunt în mulțimi multe, 
desfăcând unitatea ei şi reprezentând într-un fel forme ale 
minţii. Pentru aceasta, zice Dumnezeiescul Părinte, 
puterile ““intelectuale”"(ta noera), adică minţile care 
gândesc, sunt mai prejos decât cele ““inteligibile”” (tá 
noetâ)sau cele ce sunt gândite. 

Dar unirea minţii, zice, cum explică în continuare 
foarte clar, este ridicarea dincolo de ea însăşi, spre cele 
superioare, adică spre Dumnezeu, prin contemplaţii, şi 
după ce a părăsit toate cele sensibile şi inteligibile, dar şi 
gândurile ei, atunci primeşte razele cunoaşterii 
dumnezeieşti”. Acestea am zis şi am cerut părerea 
monahului celui tânăr, N.. 

- Vă mulţumesc pentru tâlcuirea Părinților. Oricine 
poate vedea cu uşurinţă simfonia Părinților Neptici. E 
aceeaşi învățăţură a lui Evagrie, care vorbeşte de “mintea 
surdă şi mută”, a avvei Isaac, care zice că “atunci când 
mintea e curată, se aseamănă cu culoarea cerului”, a 
Sfântului Grigorie Teologul care doreşte “să poarte în 
sine însuşi arătările curate”, a Sf.Vasile cel Mare, care 
vorbeşte “de mintea înconjurată de lumină şi iluminată” 
şi a Sf.Grigorie Palama, care era 'mişcat totdeauna de 
“tăcerea inteligibilă” şi de “priveliştea bineplăcută şi 
sfântă a minţilor şi sufletelor curate”. 


c9- Dialoguri la Athos vol. II 


18. lubirile dumnezeieşti simeoniene. 


“Mă satur de iubirea, de frumusețea şi de 
plăcerea Lui şi mă umplu de dulceară 
dumnezeiască” 

' (Sf. Simeon Noul Teolog) 


O tăcere, tăcere, tăcere adâncă stăpânea cu totul 
în sufletele noastre, tăcere care e chipul veşniciei. Şi eu, 
străin între străini, am avut în inima mea mai mult ca 
altădată senzaţia străinătăţii, ce reprezintă premiza 
fundamentală a vieţii Monahale şi scara urcuşului spre 
priveliştile străine şi supralumeşti. 

Pe vârful unui munte înalt, un om obişnuit simte 
diferența care există ca pe o diferenţă de înălțime. Un 
creştin din lume laudă pe Dumnezeu prin privirea creaţiei. 
Dar un Monah nici nu simte înălţimea şi nici nu contemplă 
creația desfăşurată a Cuvântului “Arhitect a toate”. El 
intră cu mintea “goală” în sfera contemplaţiei 
duhovniceşti, cum zice dumnezeiescul Părinte al 
Monahilor, Sf.Vasile cel Mare: “mintea care s-a amestecat 
cu dumnezeirea Duhului Sfânt, s-a făcut văzătoare a 
marilor contemplaţii şi priveşte frumuseţile dumnezeieşti 
atât cât îi îngăduie harul”. 

Sfântul Vasile cel Mare avusese experienţa luminii 
necreate, cum ne descoperă fratele lui deopotrivă Sfânt, 
Grigorie de Nyssa: “Era noapte, zice, şi în timp ce Vasile 
se ruga, deodată a strălucit o lumină în chilia lui, o lumină 
nematerială care lumina toată casa”... 

Sus pe muntele Schimbării la Față, sufletul care 
urcă munții virtuţii, se schimbă la față şi el. Nu vrea să 
mai cugete ceva pământesc, fiindcă și-a strămutat 
“cetăţenia în ceruri”. O, cât de mult doreşte şi cum se 
aprinde de dorul de a nu se mai întoarce în hotarele vieţii 
pământeşti, cum se întâmplă cu cei curaţi cu inima, care 
văd neîncetat pe Dumnezeu, după cum însemnează Sf. Isaac 
Sirul: “Țara inteligibilă a celui ce e curat cu inima se 
găseşte în el. Soarele care o luminează este lumina 
Sf.Treimi. Aerul pe care-l respiră locuitorii acelei ţări 
este Duhul Sfânt Mângâietorul. Vecinii lui sunt Sfinţii şi 
firile netrupeşti ale Îngerilor. lar viaţa şi bucuria lor este 
Hristos, lumina din lumina Tatălui. El se desfată neîncetat 
de priveliştea sufletului său transfigurat şi se minunează 
de frumuseţea lui, care luminează infinit mai strălucitor 
decât strălucirea soarelui. Aceasta este Ierusalimul şi 
Împărăţia lui Dumnezeu, care este ascunsă înăuntrul nostru 
după cuvântul Domnului. Această bucurie a sufletului 
nostru e norul slavei dumnezeieşti, înăuntrul căreia intră 
numai cei curaţi cu inima, ca să vadă faţa Domnului, iar 
mintea lor să scânteieze de lumina Lui dumnezeiască”... 

Cum m-am aşezat jos să mă odihnesc pe stânca 
aspră, am văzut trei Monahi tineri de vârstă mijlocie, 
pironiți în ascultarea “imnelor iubirilor divine” ale 
Sfântului Părintelui nostru Simeon Noul Teolog, pe care 
le citea, cu însufleţire, unul din Monahi. M-am apropiat 
puţin mai mult, pentru ca să mă găsesc înaintea prea 
frumoasei privelişti a frumuseţii duhovniceşti, a lacrimilor 
duhovniceşti, ca şi a sufletelor cuvioase ale tinerilor care 
trăiau în afară de lume şi se împărtăşeau încă de aici de 
veselia dumnezeiască fără sfârşit născută din prefacerea 
iubirilor dumnezeieşti față de frumuseţea Cuvântului 
Întrupat, care e “culmea cea mai înaltă a doririlor”. 

Redau liber acest text excepţional din “Imnele 
iubirilor divine”, care schimba în chip dumnezeiesc pe 
acei Monahi: “Învredniceşte-mă, Cuvinte, să văd faţa Ta 

şi să mă bucur de frumuseţea Ta negrăită. Să înțeleg şi să 
mă desfătez de vederea Ta înfricoşătoare şi negrăită, nu 
după ființă, ci după lucrările fiinţei Tale. Fiindcă Tu eşti 
mai presus de fire şi mai presus de orice fiinţă, Domnul şi 
Dumnezeul meu. lar strălucirea slavei Tale dumnezeieşti 
este o lumină simplă, care se vede de noi ca o lumină 
dulce, se descoperă ca o lumină, ca o lumină se uneşte, 
precum socot, întreagă cu robii Tăi întregi. Lumina Ta 
apare duhovniceşte din afară şi deodată se află înăuntrul 
nostru, unde ţâşneşte ca o apă şi ca un foc arzător, din 
inima de care s-a apropiat”... Citirea continua cu aceeaşi 
însufleţire ... 

“Şi iarăşi mă luminează lumina şi iarăşi se vede 
curată, iarăşi se deschid cerurile, iarăşi se sfârşeşte 
noaptea, iarăşi străbate peste tot, iarăşi se arată singură. 
Iarăşi mă înstrăinează de toate cele văzute. Iarăşi lumina 
mă însingurează de toate cele sensibile, precum singur 
este Dumnezeu, care e mai presus de toate cerurile, şi 
niciodată vreun om nu L-a văzut. Fără să deschidă cerurile 
ca să treacă, fără să sfâşie noaptea sau aerul ca să deschidă 
acoperişul meu, se uneşte pe neaşteptate cu nenorocitul 
de mine, întreg, în chilia mea, în mintea mea. Şi aşa cum 
sunt înconjurat de toate cele sensibile, mă simt pe mine 
însumi că sunt în afară de toate. Nu ştiu dacă în ceeace mi 
se întâmplă, mă găsesc cu adevărat în trup sau în afara 
trupului meu, plutind în lumina necompusă, care prin 
dumnezeirea ei mă face simplu şi fără răutate: Negreşit, 
acestea sunt minuni uimitoare, Hristoase al meu, lucrări 
ale puterii şi iubirii Tale de oameni, pe care le faci nouă 
celor nevrednici”. 

Apoi Monabhii au citit, cu străpungere, din “Imnele 
iubirilor divine”? câteva strofe de iubire fată de Hristos 
ale Cuviosului Părintelui nostru Simeon “cel rănit de 
iubire” şi pe care le redau aici liber. Dumnezeul meu, cum 
se schimbase fața lor palidă! Ca şi cum “pătimeau cele 
dumnezeieşti”, cum zice Sfântul Dionisie Areopagitul, li 


130 


se potrivea imnul “Schimbării la Faţă”: “M-ai atras cu 
dorul Tău, Hristoase, şi m-ai schimbat cu dumnezeiasca 
Ta dragoste...” Dar care suflet, având pe Duhul Sfânt al 
înfierii şi iubirea lui Hristos, care “s-a revărsat în inimile 
noastre”(Rom. 5,5) prin Sf.Botez, nu se schimbă cu 
dragoste dumnezeiască din experiențele unui Sfânt cum 
sunt cele de mai jos? 

“Cu cât sunt mai rănit de dragostea Aceluia, cu 
atât nu-L văd şi mintea mi se topeşte. Mi se aprinde 
mintea şi inima şi merg suspinând şi ard căutându-L 
încoace şi încolo pe iubitul sufletului meu şi nicăieri 
nu-L găsesc. 

“Dar când încep să plâng deznădăjduind, atunci 
mi se arată şi mă priveşte Cel ce priveşte toate. lar eu mă 
minunez şi sunt uimit de frumuseţea bunătăţii Lui şi cum 
Insuşi Creatorul deschide cerurile şi s-a plecat spre mine 
şi mi-a descoperit slava Lui suprafirească şi negrăită. 
Gândindu-mă cât de repede poate cineva ajunge mai 
aproape de El sau să se înalțe spre înălţimea Lui infinită, 
deodată, El se găseşte în mijlocul meu şi străluceşte în 
inima mea ticăloasă. Din toate părțile mă luminează cu 
strălucirea Lui veşnică şi cu razele Lui luminează toate 
mădularele mele şi întreg mă îmbrăţişează pe mine întreg 
`- şi mă iubeşte şi mi se dăruieşte întreg mie, nevrednicului. 

“Tar eu mă umplu de iubirea şi bunătatea Lui şi mă 
satur de plăcerea şi dulceaţa dumnezeiască. Intru în lumina 
Lui şi mă împărtăşesc de slava Lui. Şi atunci faţa mea 
luminează ca şi a lubitului meu şi toate mădularele mele 
devin purtătoare de lumină. Devin mai frumos decât toți 
cei frumoşi, mai bogat decât toţi bogaţii, mai puternic 
decât toţi cei puternici, mai măreț decât împărații, mai de 
cinste decât întreaga creaţie văzută şi decât toate câte 
există în cer, fiindcă am cu mine pe Creatorul întregii 
creaţii”. 

După lectură am văzut pe Monahi în lumina 
plânsului celui aducător de bucurie. în reculegere, ca în 

extaz. Şi am înălţat din inimă slavă lui Dumnezeu. Şi am 
spus cu un suspin din inimă: “Vino, Cel singur la cel 
singur”, chiar dacă “nu sunt vrednic, nici destoinic ca să 
intri sub acoperământul sufletului meu, pentru că e cu 
totul pustiu şi surpat...” 

Aproape de mine era monahul H., care evident, îi 
observase și el pe Monahii filo-simeonieni şi auzise 
lectura “imnelor iubirilor divine”. A venit mai aproape de 
mine, fiind străpuns şi el la inimă. Ce mare părinte al 
Bisericii e Sfântul Simeon Noul Teolog! mi-a zis. Părinte, 
cum a dobândit atâta iubire şi atâta dragoste? 

- Frate H., am răspuns, dragostea dumnezeiască 
preexistă în Dumnezeu, cum zic Părinţii Teologi. Această 
dragoste Dumnezeu a împărtăşit-o omului, de aceea şi 
iubim noi pe Dumnezeu. Sfinţii Părinţi numesc pe 
Dumnezeu când “dragoste” (eros), când “iubire” (agape), 
când *“ îndrăgit”? (erastos), când “iubit” (agapetos). De 
aceea, ca “dragoste” şi “iubire” (eros şi agape) se mişcă 
(se pune în mişcare) iar ca “iubit” şi “îndrăgit” (agapetos 
şi erastos) mişcă spre Sine toate cele ce sunt şi care pot 
primi “dragostea” şi “iubirea” (eros şi agape). Şi ca să vă 
vorbesc mai exact, Dumnezeu se mişcă ca să provoace 
dispoziţia de “iubire” şi “dragoste” (eros şi agape) în toţi 
câţi le pot primi pe acestea. 

Din partea omului, însă, are loc o mişcare de 
dragoste (eros) spre Dumnezeu, pentru că Dumnezeu 
atrage prin firea Lui. Şi astfel, Dumnezeu mişcă inimile 
şi se mişcă spre inimi, “ca Unul ce însetează să fie însetat 
şi îi este drag să fie îndrăgit şi iubeşte faptul să fie iubit”, 
după expresia Sfântului Maxim Mărturisitorul. 

Dacă, deci, frate, Sf.Simeon a primit dragostea 
stârnită de către Dumnezeu, ce e uimitor în faptul că a fost 
atât de iubit de Dumnezeu şi L-a iubit pe El atât de tare? 

- Ce bogăţie duhovnicească avem în Biserică, 
părinte, şi o lăsăm neexploatată! Cu mica experienţă pe 
care o am, sunt convins că pricina pentru care nu iubim pe 

Dumnezeu şi pe aproapele este egocentrismul, de vreme 
ce iubirea este ieşirea din strânsoarea jalnică a sinelui 
nostru, care nu e bun. Îmi amintesc, părinte, vag un text 
din Sf.Dionisie Areopagitul, pe care ni l-a dezvoltat 
Părintele S.la Mănăstire şi care spunea, aproximativ, că 
între alte însuşiri ale ei, dragostea lui Dumnezeu este 
extatică, fiindcă nu lasă pe îndrăgostiţi să aparţină lor 
înşişi, ci celor pe care-i îndrăgesc. Şi după ce a adus ca 
exemplu de comuniune de dragoste cu celelalte fiinţe 
raţionale şi cu Dumnezeu, la urmă s-a referit la Apostolul 
Pavel, care, cuprins de dragostea dumnezeiască şi 
împărtăşindu-se de puterea ei extatică, zicea 
dumnezeieşte: “Nu mai trăiesc eu, ci Hristos trăieşte în 
mine” (Gal.2, 20), găsindu-se cu sine însuşi ca un adevărat 
îndrăgostit Şi în stare de extaz, cum zice acelaşi: “căci 
dacă ne-am ieşit din fire, este pentru Dumnezeu, iar dacă 
suntem cumpăniţi la minte, e pentru voi” (II Cor.5, 12). 
Astfel, Pavel nu-şi trăia viaţa lui într-un spaţiu personal 
închis, ci viaţa îndrăgitului lui Hristos, ca una iubită cu 
înflăcărare. 

Vădind străpungere de inimă, Monahul m-a 
întrebat dacă într-adevăr caracterul dragostei dumnezeieşti 
este extatic şi dacă cel ce iubeşte nu-și mai aparţine lui 
însuşi, ci celui pe care-l iubeşte. 

- Dragostea, frate, am răspuns, fie că este 
dumnezeiască, fie îngerească, fie spirituală, naturală sau 
psihică, conţine o lucrare de amestecare şi unificare şi, 
prin urmare, din cauza iubirii dintre ele, fiinţele pătrund 
reciproc unele în altele, se mişcă spre Dumnezeu şi spre 
ele însele. 

- Ce înţelegeţi prin cuvintele o lucrare de 
amestecare, părinte? 

- Că dragostea crează o apropiere între fiinţe, am 
răspuns, şi că acest fapta fost teologhisit foarte sublim de 
Părinţi. Dar, frate în Hristos, am continuat, nu faptul că 
întreaga creaţie participă prin iubire la bine este vrednic 

de admiraţie. Ceea ce depăşeşte probabil orice hotar şi 
face: pe om să-şi iasă din minţi, de iubire, uimire şi 
recunoştinţă, este faptul că Dumnezeu iese din Sine Însuşi 
din iubire faţă de creaţia Sa. 

- Te rog, părinte, dacă vrei să-mi explici ce 
insbanană faptul că “iese din sine”? Starea extatică? 

- E acelaşi lucru. Şi nu e punctul meu propriu, 
de vedere ci al de Dumnezeu purtătorului Dionisie 
Areopagitul: “Trebuie să îndrăznesc, zice, să spun, de 
dragul adevărului, că din nespusa Sa bunătate şi dragoste, 
pe care o arată faţă de toate câte există, Dumnezeu iese 
afară din Sine prin pronia, bunătatea, iubirea şi dragostea 
Lui şi este fermecat de creaţia Lui. Şi în vreme ce este în 
afară de creatură şi mai presus de orice creatură, Dumnezeu 
coboară cu puterea Lui suprafiinţială şi extatică, fără să 
se depărteze de “lăcaşul” Lui dumnezeiesc suprafiinţial. 
De aceea profeţii ÎI numesc “zelos”, fiindcă are atâta 
dragoste faţă de făpturile Sale şi fiindcă stârneşte dorirea 
de dragoste şi zelul celor ce sunt spre EI”. 

Acestea sunt, frate în Hristos, am zis, măreţiile lui 
Dumnezeu, care întrec toate măreţiile omeneşti, îmbată 
sufletele, rănesc cu iubirea inimile, fac pe Sfinți extatici 
şi explică bucuria Martirilor în caznele înfricoşătoare ale: 
tiranilor. Cum, deci, să nu iubească cineva un astfel de 
Dumnezeu? 

Monahul H., care se afierosise din fragedă vârstă 
lui Dumnezeu şi avea atâta neprihănire în suflet, n-a 
răspuns. Dar eu, care cunoşteam limba tăcerii lui, am 
slăvit pe Dumnezeu. 


19. Între cer şi pământ 


“Veniti acum  Sschimbându-ne cu 
` schimbarea mai bună,...conformându-ne 
lui Hristos...” 
(Imnologie) 

Sf. Munte are într-adevăr un har special, ca unul 
ce este rai pământesc al Născătoarei de Dumnezeu Maria 
şi uneşte în el bogății şi frumuseți duhovniceşti cu 
frumuseți naturale incomparabile, inaccesibile celor 
pământeşti. 

După rânduiala care domneşte în fiecare an, în 
orele de după amiază Monahii s-au pregătit să urce pe 
vârful Athosului. Preoţii îmbrăcaţi în veşmintele lor sfinte, 
purtând icoane sfinte şi cântând imne şi cântări, 
ierodiaconii tămâind şi monahii urmând împreună cu 
laicii, am urcat pe munte întru pomenirea Schimbării la 
Faţă a Domnului, pe Muntele Taborului, unde “fața Lui 
strălucea ca soarele, iar hainele Lui s-au făcut albe ca 
lumina”(Mt. 17,2). 

Sub imperiul simţămintelor sfinte şi a gândurilor 
duhovniceşti, alții cu rugăciunea în inimă, mergeam urcând 
toți câți “dorim slava cu totul dumnezeiască”, ca să-L 
slăvim pe Hristos, Care cu focul duminezeirii Lui a restaurat 
firea noastră în starea şi fericirea nestricăcioasă dintâi. 

Urcând. deci, suiam pe munte ca pe Tabor să ne 
îm părtăşim cu profeţii Moise şi Ilie și cu cci trei ucenici 
aleşi de luminarea dumnezeiască nvaprupiata şi să luăm 

lumină din lumina dumnezeiască, după ce mai înainte 
“am risipit norul trupului pământesc”. 

După aproape o oră, cântând şi lăudând pe 
Dumnezeu, am ajuns fără oboseală în vârful cel sfânt, 
unde e mica bisericuță a Schimbării la Faţă, purtând în 
edificiul ei urmele intense ale trăznetelor. Era ora la care 
soarele apusese deja. dar din vârful celor 2000 de metri 
mai primeam încă razele lui aurite. Şi mi-am adus aminte 
imnul Schimbării la Faţă: “Strălucind pământul soarele 
iarăşi apune, dar Hristos cu slavă strălucind pe munte a 
luminat lumea”?. Şi într-adevăr, în vreme ce soarele cel 
natural apunea, cu dorul inimii şi bucurie, în întunericul 
acestei nopţi sfinte, ca nişte ““iubitori de privelişti şi de 
auziri mai presus de minte”, am urcat pe Muntele 
dumnezeiesc, ca să vedem tainic pe Hristos strălucind cu 
raze dumnezeieşti şi să auzim glasul Tatălui mărturisind 
pe Fiul său iubit, Care a îndumnezeit firea omenească. 

Cum din înălţimea unde ne aflam priveam în 
adâncul serii aproape întreaga peninsulă a Athosului, 
mi-am adus aminte de descrierea unui învăţat din sec. al 
XIV-lea: “În afară de alte daruri pe care le are Muntele 
Athos, socotesc că e vrednic de minunare pentru că are un 
aer blând şi e înfrumusețat cu fiori şi cu o vegetaţie, încât 
oferă multă mulţumire şi desfătare ochilor şi auzului 
locuitorilor lui. 

Pretutindeni se revarsă bunămireasma şi 
frumuseţea florilor în lumina limpede a soarelui. Dar are 
o bogăţie cu multe forme de arbori, păduri şi livezi 
variate, pe care le-au creat Monahii. Pretutindeni se aude 
ecoul diferitelor păsări cântătoare. Roiuri de albine zboară 
în flori şi zumzăie liniştit în aer. În acest loc se ţese un văl 
plăcut şi uimitor de frumuseți naturale, nu numai 
primăvara, ci în orice perioadă (a anului) se oferă 
simţurilor aceeaşi bucurie. 

Această bucurie, continuă el, se intensifică atunci, 
când dinăuntrul pădurii şi dintre piante se aude în zori 

muzica melodioasă a privighetorii care psalmodiază şi 
laudă pe Domnul, împreună cu monahii de aici. Fiindcă şi 
privighetoarea are în piept un fel de chitară dumnezeiască, 
un psalteriu natural şi o armonie muzicală, prin care 
desfată pe ascultători. 

Întreg locul e udat din abundență de ape din 
izvoare naturale şi care formează o mulțime de râuleţe ce 
curg liniştite, ca să nu tulbure pe monahii de aici, care 
petrec o viaţă netulburată şi, cu multă linişte, îşi îndreaptă 
rugăciunile lor către Dumnezeu. Pentru că acest loc este 
liniştit şi potrivit pentru cei ce vor să trăiască vieţuirea 
cerească a monahismului şi oferă toate mijloacele de 
hrană din belşug tot timpul. Athosul are şi darul de a fi 
încununat de mare de jur împrejur, ca o insulă care este 
unită de uscat printr-un mic istm...”? 

„„.După tipicul bizantin a început privegherea. 
Fiindcă în sfânta biserică nu încăpeau mai mult de 20 de 
prăznuitori, destui monahi şi laici au urmărit rugăciunile 
de afară, unde au aprins lumini, impuse de noaptea 
răcoroasă. 

S-au format de ambele părți coruri de ieropsalți 
alcătuite din Monahi, biserica era luminată cu belşug de 
lumânări, preotul a tămâiat şi după “Slavă Sfintei, celei 
de o ființă şi nedespărţitei Treimi...” s-a citit Psalmul 
începător într-o atmosferă de tăcere evlavioasă. După 
stihul: “Toate aşteaptă ca să le dai hrană la bună vreme; 
dându-le Tu lor vor aduna”, sfânta biserică a răsunat de 
“ Anixantarele” cântate în cor, pe un ton bărbătesc, plăcut 
şi melodios. Au urmat apoi prea dulcile cântări “Doamne, 
strigat-am” (Kekragariile) şi în continuare “idiomâlele” 
foarte teologice. 

Ce iniţiere tainică (mistagogie) era aceasta? Ce 
era ceea ce transforma inimile şi gândurile, ca sufletele să 
primească, “în simţire” multă, cuvintele insuflate de 
Dumnezeu ale psalmilor şi imnologiei? Era harul zilei cu 


care Domnul răsplătea osteneala urcuşului muntelui? 
Erau minţile şi sufletele mai intens pregătite, ca fiecare 
cuvânt, fiecare înțeles să devină o înţepătură dulce în 
inimă, o întraripare a minţii spre Dumnezeu, o flacără 
care încălzeşte sufletul, o lumină luminând spre cunoştinţa 
lui lisus Celui ce s-a schimbat la faţă? De câte ori n-au 
ascultat sau citit Monahii Psalmul începător (al 
Vecerniei)? Pentru ce - precum mi-am zis mai târziu - 
socoteam că abia îl auzeam pentru întâia oară şi că acum 
descopeream adâncimea negrăită a înţelesurilor teologice 
şi dulceaţa duhovnicească negrăită a acestui prea 
dumnezeiesc psalm? Şi idiomelele Schimbării la Faţă câți 
ani le-am cântat şi le-am auzit? Totuşi, pentru prima oară 
le simţeam atât de intens, iar conţinutul lor teologic de 
necuprins ne emoționa atât de mult. Dar, aşa cum mi-au 
dezvăluit doi Monahi, pentru prima oară în viaţa lor 
primiseră în sufletul lor o astfel de lucrare a harului, ca să 
înțeleagă pe deplin expresia Sfântului Vasile cel Mare 
“acul de nesuportat”. 

Într-adevăr, Schimbarea la Faţă, ca şi Învierea şi 
Cincizecimea, întrec celelalte Sărbători Domnești. Ele 
nu reprezintă preambuluri, speranțe şi făgăduinţi, ci 
sfârşitul lor, rezultatul şi plinirea sau întregirea operei de 
mântuire şi îndumnezeire a omului. În Schimbarea la Faţă 
a Domnului vedem transfigurarea firii omeneşti, măsura 
slavei care îi aşteaptă pe credincioşi, vedem împlinit nu 
numai ca o făgăduință, însuşi faptul “că acei ce se vor 
distinge prin înălțimea virtuţilor se vor învrednici de 
slava dumnezeiască” ca împărtăşire şi trăire reală încă 
din veacul de acum. De aceea, din vieţile Sfinţilor aflăm 
că lumina necreată a Schimbării la Faţă i-a luminat de 
multe ori şi de atunci “a lăsat în ei acul de nesuportat al 
“dorului”. 

Vecernia Mare înainta potrivit cu rânduiala ei. 
Idiomâlele dădeau înțelesul şi scopul Schimbării la Față. 
Muntele Taborultui imita cerul, iar un nor plutea ca un 

cort, în vreme ce Tatăl cel ceresc mărturisea pe Fiul Lui 
cel iubit. Privind aceste lucruri minunate, ucenicii de 
frunte (corifeii) au fost asiguraţi că Hristos este Dumnezeu 
adevărat, astfel că atunci când îl vor vedea răstignit să nu 
se teamă, ci să înțeleagă că patima Lui e de bună voie, 
pentru mântuirea şi îndumnezeirea neamului omenesc. 
Era atâta iradiere dumnezeiască pe Munte, că “ei s-au 
aruncat cu faţa la pământ, nesuportând să vadă chipul de 
nevăzut”. Şi cum era Domnul în norul luminos, vorbind 
împreună cu Moise şi cu Ilie - ca să arate că este Dumnezeul 
viilor şi al morţilor - “îngerii îi slujeau cu frică şi cu 
cutremur, cerurile s-au înfricoşat, pământul s-a 
cutremurat, văzând pe pământ pe Domnul slavei”. 

După “Mărire... Şi acum...’ care s-au cântat cu 
strigătul de bucurie al sufletului şi duhului şi după Intrarea 
Mare şi citirile profetice, s-au cântat pe un aghioritic 
““ton”? de străpungere idiomelele Litiei. Adunați în cerc, 
în cea mai adâncă conştiinţă a celor săvârşite, Monahii 
parcă ţineau locul “ucenicilor aleşi” în fața slăvitei 
Schimbări la Faţă a Domnului lisus, erau absorbiți 
literalmente de imnele îngereşti, cu sufletul şi faţa 
schimbate, ca unii care “slujeau” literalmente acestei: 
mari taine. 

Într-adevăr, la ce putea să reflecteze cineva decât 
să gândească cu minte curată, “în simţirea sufletului”, că 
“Lumina cea mai înainte de soare, Hristos cutreierând pe 
pământ” a descoperit “bunăcuviinţa frumuseţii arhetipului 
şi pe aceasta nu întreagă”, sus pe Muntele Taborului, 
întocmai după cum eram şi noi! Acestea, desigur, sunt 
lucrurile mari şi măreţiile negrăite la care Dumnezeu i-a 
făcut părtaşi pe fiii oamenilor. Dar nu sunt numai acestea, 
căci în veşnicie El le rezervă lucruri încă “şi mai mari 
decât acestea”. Pentru că acum firea purtătoare de trup a 
oamenilor nu “cuprinde”, nu suportă mai multă lumină 
dumnezeiască. De aceea şi Domnul a arătat ucenicilor în 

“cruţându-i, ca nu cumva odată cu vederea să-şi piardă şi 
viaţa”. Cum, deci, Monahii care sunt înarmați spre o luptă 
al cărei sfârşit victorios îi va face primitori ai însăşi 
dumnezeieştii lumini necreate, să nu fie schimbaţi cu 
“schimbarea cea bună”? 

În această atmosferă de prăznuire şi strălucire 
duhovnicească s-au continuat psalmodiile “minţilor şi 
sufletelor neprihănite” către “Cel ce a schimbat firea 
cea întunecată a lui Adam în slava şi strălucirea 
dumnezeiască”. lar după Litie şi Vecernie a început 
Utrenia, la care, după catisme, într-un ritm ditirambic de 
negrăit s-a cântat Polieleul. Apoi, s-a citit Sf.Evanghelie 
şi, într-o tăcere supralumească şi evlavie profundă, am 
ascultat prezicerea Domnului lisus către ucenicii de frunte 
ai Lui, că “sunt unii din cei care stau aici, care nu vor 
gusta moartea până ce nu vor vedea Împărăţia lui 
Dumnezeu venind întru putere” (Mc.9,1), precum s-a şi 
întâmplat pe Muntele Tabor. Pentru că Sfinţii Părinţi au 
înțeles prin “Împărăția lui Dumnezeu” împroprierea slavei 
lui Dumnezeu. Într-adevăr, cum şi noi eram imitatori în 
taină ai Apostolilor, împărtăşindu-ne cu mintea de lumină 
şi slavă, doream să repetăm cuvintele pe care le-a zis 
Petru: “Rabi, bine este nouă să fim aici... neştiind ce 
zice”. Dar şi noi oare nu ştiam că doream lucruri 
imposibile? 

Priveam Monahii cu feţele purificate de măreţiile 
lui Dumnezeu pe care “toată limba cea mult grăitoare nu 
poate a -le rosti” în semiobscuritatea sugestivă şi 
străpungătoare de inimă a bisericuţei, ea însăşi schimbată 
la față într-o stare de veselie duhovnicească, care dăruia 
înțelesurile teologiei mistice a imnologiei. Şi monahul 
N., care de la începutul Privegherii sărbătorii stătea 
într-un colţ abia luminat cu metaniile de ascet în mână, 
părea că “pătimeşte cele cântate”. Palid şi imaterial, cu 
ochii luminoşi, înainte de vreme afundaţi în orbite şi de 
obicei înlăcrimaţi, puteai crede că era desprins dintr-o 

frescă a asceticei Şcoli cretane.. Într-adevăr, omul e 
numai “cu puțin mai mic decât îngerii şi încununat cu 
slavă şi cu cinste”(Ps. 8,5). 

S-au cântat Canoanele pline de teologie şi de 
lumină ale marilor teologi Sfinţii Cosma şi loan 
Damaschin, prin care se dezvoltă şi explică teologic 
semnificaţia Schimbării la Față a Domnului sub toate 
aspectele şi o profundă impresie mi-a făcut sprinteneala 
articulării troparelor cântate de corurile monahilor, pentru 
a nu scăpa nici cel mai mic înţeles care îmboldea inimile 
ascultătorilor la iubire. 

i O, dumnezeiasca Imnologie a Bisericii! Am 
putea-o numi teologie melodică sau teologie doxologică, 
care farmecă şi răneşte cu prea dulci săgeți inimile şi 
înalță mințile curate în sferele nemărginite ale înțelesurilor 
teologice. Să fie oare adevărat că, înainte să învețe să 
vorbească, omul a cântat? Nu cumva psalmodia e 
superioară rugăciunii tainice din inimă în tăcere? 

În orice caz, Imnologia, care a fost scrisă de minţi 
teologice, participă şi ea la arderea de iubire a inimilor 
noastre. Şi laolaltă cu înţelegerea teologică din 
“cunoştinţă” a înţelesurilor eterate pe care le descoperă 
Duhul Sfânt, coexistă şi experienţa iubitoare a sufletelor 
curate. De aceea, cu toate că această teologie melodică 
'este o expresie duhovnicească a experienţei comune şi 
universale a pleromei Bisericii, totuşi ea nu încetează să 
reprezinte o relaţie personală a Părinților imnologi cu 
obiectul imnelor lor. Astfel, fiecare tropar reprezintă o 
experienţă particulară de sine stătătoare a imnografului: 
“Făcutu-te-ai prea frumos împărat între cei ce împărăţesc... 
un stăpân fericit care locuieşte în lumină neapropiată” O 
unire a cunoaşterii dogmatice şi experienţei duhovniceşti. 
Astfel, Sfântul Părinte tâlcuieşte, pe de o parte, conştiinţa 
dogmatică a Bisericii, iar pe de alta, modul vederii lui 
Hristos Cel schimbat la faţă, pe care-L priveşte ca pe un 
“Impărat prea frumos”, în timp ce în troparul următor 

exteriorizează numai dragostea personală a poetului, care 
e şi o dragoste a întregii Biserici față de Hristos: “M-ai 
atras cu dorul Tău Hristoase, şi m-ai schimbat cu 
dumnezeiasca Ta dragoste; ci arde cu foc nematerial (al 
Duhului Sfânt) păcatele mele şi învredniceşte-mă să mă 
umplu de desfătarea cea întru Tine, ca să laud săltând, 
Bunule, cele două veniri (prezenţe) ale Tale” 

După ce şi noi am văzut lucruri noi şi neobişnuite 
şi am auzit glasul Tatălui, mărturisind pe Cuvântul că este 
“întipărire a arhetipului, icoană cu totul asemănătoare a 
Celui ce este pecete neschimbată” şi am lăudat pe Hristos, 
Care ca Dumnezeu “s-a văzut stând în mijlocul 
dumnezeilor”, am psalmodiat cu strigăt de veselie oda a 
noua a Născătoarei de Dumnezeu “luminaţi fiind cu 
cutremur de noua revărsare de lumină” din harul ei. 

După Luminânda “Cuvinte Cel ce eşti lumină 
neschimbată...” pe care a cântat-o melodios şi pe un ton 
bărbătesc toată pleroma, bisericuţa fulgerată s-a 
cutremurat literalmente de Laudele prin care din 
““adunarea cuvioşilor” era chemată întreagă creaţia, “toată 
suflarea”, ca să laude pe Domnul. Şi apoi, după “Prosomii” 

“Slavă...Şi acum...”, care s-au cântat cu însufleţire 
multă, ““Doxologia mare”? şi imediat: “Binecuvântată e 
Împărăţia Tatălui şi a Fiului şi a Duhului Sfânt”. 

Astfel, deci, am intrat din sfera rugăciunii de 
taină şi a psalmodiei în iubire în însuşi spaţiul cultului 
sacramental, în dumnezeiasca Liturghie, Misterul cel mai 
presus de fire. | 

Altceva, desigur, sunt rugăciunile, psalmodierile 
şi laudele către Domnul, şi altceva e Împărtăşirea de 
Trupul şi Sângele îndumnezeit al Domnului lisus cu 
conştiinţă curată. “Făcutu-mi-ai cunoscute căile vieţii” 
psalmodiază împăratul- profet (David). Rugăciunea cea 
mai dumnezeiască şi lacrimile nu lucrează decât numai 
prin Duhul Sfânt, precum vedem în experienţele în Duh 
ale Sfinţilor. Dar Dumnezeiasca Împărtăşanie este o 

împărtăşire deÎnsuşi Dumnezeu-Omul, pentru dobândirea 
Căruia se fac prin Duhul Sfânt toate celelalte. 

Un sfânt zicea: “Sunt rănit în inimă. Dorul Tău 
m-a topit, iubirea Ta m-a schimbat, Stăpâne. Sunt legat de 
dragostea Ta. Vreau să mă satur de Trupul Tău cel dătător 
de viaţă şi îndumnezeit. Vreau să mă desfătez de bunătăţile 
Tale şi să mă inund de dumnezeirea Ta”. Dumnezeiasca 
Liturghie s-a săvârşit într-o adâncă simţire a misterului, 
care face “să tacă tot trupul pământesc” şi cu toţii ne-am 
împărtăşit “din ospăţul Stăpânului şi din masa cea 
nemuritoare”... . 


c10- Dialoguri la Athos vol. Il 


20. Dumnezeiescul isihast 


“Întru tine, părinte, s-a mîntuit cel 
“după chip”, căci luând Crucea ai urmat 
lui Hristos şi lucrând ai învățat...” 

(Imnologie) 


După tainica noastră iniţiere de toată noaptea în 
mister (mistagogie), am ieşit din casa lui Dumpezeu cea 
fulgerată şi cu totul luminată şi ne-am aşezat pe stâncile ` 
aspre ale sfântului vârf al Athosului. Erau nişte zori 
foarte limpezi. Soarele abia se ridicase la orizont, roşu şi 
maiestuos, temperând cu razele sale răcoarea dimineţii. 

După ce am schimbat câteva gânduri despre 
experienţele fiecăruia la privegherea praznicului, 
adresându-se monahului N., profesorul G. a zis: 

- Prea cuvioase Părinte N., după două sau trei ore 
o să plecăm şi vom urmă un drum opus faţă de cel care 
duce la Coliba Dvs. ospitalieră. Aşa că nu vom avea 
binecuvântarea să mai vorbim cu sfântul vostru Bătrân. 
Dar întrucât el este un Isihast de o mare experiență 
duhovnicească, veţi avea bunătatea să ne vorbiţi despre 
viața lui. 

La început, monahul N. a arătat o oarecare lipsă 
de entuziasm, dar imediat şi-a schimbat dispoziţia. Între 
timp, monahii şi laicii prăznuitori au coborât din vârf, la 
locul “Panaghia”, unde se oferea o gustare, “agapa”. 

i - Bătrânul meu, a zis Monahul cel tânăr, a trăit 
mulți ani într-o peşteră zidită de Dumnezeu. Hrana lui era 

pâine, sare şi apă. După cum mi-a spus el însuşi, când 
l-am rugat, dar şi un alt sfânt împreună - nevoitor cu el 
care a adormit deja în Domnul, Bătrânul meu s-a consacrat 
în întregime iubirii şi contemplaţiei lui Dumnezeu, ca să 
trăiască în lumina necreată. Din peşteră se ducea în 
fiecare Duminică la sfânta biserică, împărtăşindu-se cu . 
Preacuratele Taine. Umbla totdeauna singur cu gândurile 
lui ca să nu-şi întrerupă lucrarea sa lăuntrică, rugăciunea - 
şi contemplaţiile. In Sfânta Biserică stătea într-un colț cu 
faţa întotdeauna în pământ şi din ochii lui curgeau în 
continuu lacrimi născute din plânsul duhovnicesc pe 
care-l avea în inima sa şi din aducerea aminte de moarte. 
După ce a petrecut destul timp în asceză, cei ce se 
nevoiau împreună cu el l-au rugat să le scrie o schiță 
ascetică din experienţa lui. Din ascultare, şi-a aşternut în 
scris experienţele lui în Duhul Sfânt. Această schiță am 
găsit-o în Coliba în care locuim. Dar a scris-o invocând şi 
învățătura Sf.Părinţi, cum că fără isihie (liniştire) 
desăvârşită e cu neputinţă să urce cineva “în vârful 
filosofiei” şi să fie bine plăcut lui Dumnezeu. Pentru că 
isihia naşte asceza şi, în trepte succesive, lacrimile, frica 
de Dumnezeu, smerenia, vederea înainte, iubirea, iar 
iubirea face sufletul imun şi bun. Schița pleacă de la 
primele stadii ale ascezei, trece prin virtuțile practice, 
ajunge la contemplaţia duhovnicească şi sfârşeşte cu 
teologia. 
- Părinte N., a întrebat filologul, aţi stat mulţi ani 
în apropierea Bătrânului, aveţi o experienţă personală a 
sfințeniei lui? 
- Cu harul Domnului şi a Născătoarei de Dumnezeu 
Maria, am împlinit 15 ani de ascultare față de părintele 
meu de care am fost primit la vârsta de 18 ani. În ce 
priveşte experienţele mele personale (cu el), pot să le 
rezum în cuvântul: Sfânt. Totdeauna îmi spunea: prin 
isihie trebuie să-ți curăţeşti cu desăvârşire mintea şi 
să-i dai o lucrare neîncetată. Căci aşa cum vede cineva cu 

ochii frumuseţile sensibile ale creaţiei şi se minunează de 

„vederea lor, tot aşa şi mintea curată contemplă frumuseţile 
inteligibile fără să poată fi desfăcută de, ele. Şi pe cât 
mintea se curăță de patimi prin isihie, pe atât se, 
învredniceşte şi de cunoaştere. Şi, îmi accentua Bătrânul 
meu, mintea devine desăvârşită atunci când depăşeşte 
orice cunoaştere şi se uneşte cu Dumnezeu. Îmi atrăgea 
atenția asupra gândurilor rele. Căci, zicea, patimile 
sufletului se potolesc şi adorm în isihie. Când însă sunt 
stârnite de gândurile cele rele, atunci ele se ascut paroxistic 
şi silesc sufletul la păcat, cum se întâmplă şi cu rănile 
trupului, care zgândărite devin greu de vindecat. De 
asemenea, îmi spunea, chiar şi un cuvânt singur nelucrat 
e deajuns să separe mintea de pomenirea lui Dumnezeu. 
De aceea, fiule, repeta, trebuie să te desparţi de întreaga 
lume şi să rupi dragostea faţă de trup, pentru ca să devii, 
cum zice Sf.Vasile cel Mare, “fără cetate, fără casă, 
neştiutor, neiubitor de argint, neavut, nerăpitor, 
neschimbător, neinvăţat în lucrurile omeneşti, smerit cu 
cugetul, compătimitor, blând, liniştit, gata să primeşti în 
inima ta întipăririle pe care le poartă cunoaşterea 
dumnezeiască. Fiindcă nici pe ceară nu va putea cineva să 
scrie, dacă n-o netezeşte cu răbdare de întipăririle gravate 
în ea mai înainte” pe care le-au creat patimile. În acest 
mod au devenit sfinți oamenii lui Dumnezeu şi au luminat 
Biserica. 

- Din viaţa lui personală ce altceva aveţi să ne 
spuneți, părinte? a întrebat teologul. 

- În peştera în care se nevoia, a răspuns monahul 
cel foarte duhovnicesc, a avut o lucrare duhovnicească 
variată. Acum în Colibă, în timpul nopţii citeşte întreaga 
Psaltire şi cântările praznicului zilei, dar fără zgomot şi 
în şoaptă, ca după o oarecare lege duhovnicescă, ca să nu 
iasă afară căldura inimii lui. După aceea citeşte o pericopă 
din Evanghelie. Răpit de plăcerea din har căzută în inima 
lui şade repetând cu dor: “Doamne, miluieşte-mă”; mult 

timp se găseşte într-o stare extatică, că încetează şi să mai 
rostească: “Doamne miluieşte”. In zori doarme puţin şi 
după aceea citeşte Psaltirea şi, îndreptându-se spre Răsărit, 
Evanghelia şi Apostolul. Aşa îşi petrece toată ziua 
psalmodiind, rugându-se şi hrănindu-se cu contemplaţii 
cereşti, astfel că de multe ori înălțată în cer, mintea lui, 
pierde simțământul că s-ar găsi pe pământ. Odată, 
văzându-l în această încordare duhovnicească 
neînduplecată şi continuu schimbată prin înțelesurile şi 
contemplaţiile lui dumnezeieşti,i-am spus: Bătrâne al 
meu, eşti la o vârstă aşa de înaintată şi mult te mai 
osteneşti, mortificându-ţi şi înrobindu-ți trupul tău. De 
ce nu te odihneşti puţin? 

- Copilul meu, a răspuns, crede-mă că Dumnezeu 
a aruncat atâta dor în sufletul meu şi atâta râvnă pentru 
asceza-liturghie a mea zilnică, încât nu pot să mă liniştesc 
pînă n-o împlinesc în întregime. Pentru că dorul față de 
Dumnezeu şi nădejdea bunătăţilor viitoare biruieşte 
neputința trupească. 

Astfel, sfântul meu Bătrân îşi avea totdeauna 
mintea lui înălțată în cer şi niciodată nu-şi întrerupea 
împărtăşirea în dragoste de Dumnezeu. 

Într-o zi l-am întrebat despre vederea lui 
Dumnezeu. N-a voit să-mi răspundă. Dar când m-a văzut 
că-l rog, mi-a zis: 

- Adevăr îţi zic, copile, că dacă mintea omului 
devine cu totul curată, Dumnezeu îi descoperă însăşi 
liturghia cetelor îngereşti. 

- Bătrâne Sfinte, am reluat, pentru ce din întreaga 
Sf.Scriptură te îndulceşti mai mult cu Psaltirea, precum 
văd? Şi pentru ce citind psalmi cu glas scăzut pari că 
vorbeşti cu cineva prin cuvintele Psaltirii? 

- Îți spun, copile, că Dumnezeu a întipărit în 
sufletul meu smerit puterea înțelesurilor Psaltirii ca în 
Sfântul Proroc David. De aceea nu pot să mă despart de 
dulceaţa feluritelor gânduri ale Psalmilor. Psalmii cuprind 

toată dumnezeiasca Scriptură. Aceste lucruri mi le-a 
descoperit Bătrânul din multa lui smerenie, pentru că 
l-am silit cu rugăminţile mele. 

Abia mă supusesem ca ucenic acestui sfânt Isihast, 
a continuat monahul N, că aveam diferite gânduri fără 
rânduială; care mă întristau. Într-o seară m-am dus în 
chilia lui şi m-am aruncat la picioarele lui. Şi cu lacrimi 
l-am rugat să-mi spună ce să fac ca să scap de visarea 
minții mele. 

- Această patimă, îmi zice, este a laicilor. Şi ea 
stăruie în mintea ta, fiindcă nu ai dobândit încă dorul 
desăvârşit după Dumnezeu. 

- Şi ce să fac, Bătrâne? am zis cu inimă înfrântă. 

- Să ai o lucrare ascunsă în inima ta, a răspuns, 
care să-ţi curețe mintea. 

- Şi ce este o lucrare ascunsă? am întrebat, pentru 
că eram încă neiniţiat în viaţa duhovnicească. 

- Fii treaz în inima şi cugetul tău, a răspuns, şi cu 
teamă şi cu cutremur spune neîncetat rugăciunea: “Doamne 
Iisuse Hristoase miluieşte-mă” 

După ce a trecut destul vreme de atunci, a 
continuat Monahul, cu oscilaţii continue şi cu rugăciunea 
Sfântului meu părinte m-am întărit întrucâtva în dorul lui 
Hristos, pe care mi l-a născut în inimă rugăciunea 
neîncetată şi gândurile omorâte au dispărut. Ca să satisfac 
însă curiozitatea voastră evlavioasă, vă descopăr 
următoarele: 

Înainte cu aproape cinci ani, am întrebat pe 
dumnezeiescul Isihast ce lucrare are mintea lui, ca să mă 
folosesc şi eu. Bătrânul însă a refuzat: Pentru ce, îmi 
spuse, eşti curios de lucrurile acestea? Atunci m-am 
ridicat de pe scaunul meu şi m-âm aruncat la sfintele lui 
picioare, rugându-l să-mi spună. După mai mult timp 
mi-a răspuns: 

- Copilule în Domnul, nu poţi încă să înţelegi şi să 
faci ceea ce fac eu cu harul lui Hristos. Deoarece, ca să 

poată cineva da tuturor puterilor lui psiho-spirituale 
lucrarea potrivită, e nevoie să aibă în deprindere toate 
virtuțile. Şi nu e cu putinţă să te învredniceşti de acest 
dar, dacă nu eşti cu desăvârşire curat de gândurile deşarte 
ale lumii. De aceea, dacă doreşti să ajungi la măsuri mari, 
ține lucrarea ascunsă în inimă curată. Şi dacă stărui în 
rugăciunea neîncetată şi în meditaţia Sf.Scripturi, ţi se 
vor deschide ochii mintali ai sufletului şi se va naşte în 
inima ta o mare bucurie şi un dor puternic şi negrăit, care 
va aprinde trupul de Duhul Sfânt, astfel încât întreg omul 
va ajunge cu adevărat duhovnicesc. 

Aceste lucruri, iubiţilor, şi altele ce nu se pot rosti 
şi “care nu sunt îngăduite să se grăiască” unui om neiniţiat 
mi-a spus Bătrânul meu,. Şi monahul N. a tăcut.. 

- Prea cuvioase, a zis filologul, Bătrânul Dvs. a 
realizat o spiritualitate de nivelul cel mai înalt. Dar prin 
puterea căror fapte nădăjduieşte că Dumnezeu îi va dărui 
Împărăţia veşnică? 

Tânărul monah a zâmbit cu înțeles şi 
condescendență. 

- Nu ştiţi, frate, a zis, învățătura Bisericii potrivit 
căreia viața veşnică în Hristos germinează încă de aici 
prin sfinţirea sufletelor? Despre ce fel de lucrări vorbiţi? 
Când cu viaţa lui, cu rugăciunile şi cu virtuțile lui, va 
atrage creştinul la sine pe Duhul Sfânt, ca să-şi facă sălaş 
în sufletul lui, este deja mântuit. Numai că mântuirea, 
sfinţirea şi fericirea nu au fost încă întregite. 

Ceea ce s-a reuşit de aici este dobândirea Duhului 
Sfânt, prin care s-au făcut vii şi s-au sfinţit simțurile 
sufletului. Pentru că, dacă n-au dobândit simţurile 
duhovniceşti, e cu neputinţă ca acei care fug de lumea 
aceasta, să aibă parte de lumea cea veşnică. Vor trăi ca 
nişte morți şi nefericiţi în acea fericire cu totul luminoasă. 

Lumina necreată a lui Dumnezeu îşi va da 
pretutindeni strălucirea ei; Soarele Dreptăţii îşi va trimite 
razele lui. Dar câţi n-au ochi, nu-i vorbă s-o dobândească 

acolo. Vor fi ca nişte orbi. Bunămireasma Duhului Sfânt 
se răspândeşte neîncetat şi va umple de bună-mireasmă 
toate. Dar cei ce n-au dobândit încă de aici mirosul 
duhovnicesc, nu o vor simţi niciodată, ca de altfel nici 
aici. 

Deci, frate, a sfârşit Monahul N., scopul faptelor, 
poruncilor lui Dumnezeu şi a oricărei asceze este 
transformarea simţurilor duhovniceşti, sfinţirea lor şi 
facerea lor vie. Fericit este cel ce cu harul lui Hristos a 
înviat înainte de învierea de obşte. Trăieşte “în parte” 
încă de aici în fericirea lui Dumnezeu. 


+ 


21. Supraraţionalitatea sfinţeniei 


+ 


“Când mintea se uneşte cu cele inteligibile, 

ajunge cu totul în afara celor sensibile, 

chiar dacă i se pare că vede cele sensibile” 
(Sf. Simeon Noul Teolog) 


Fireşte, a zis profesorul G. monahului N., ne 
aşteptam să auzim viața extraordinară a Sfântului Bătrân, 
aşa cum aţi descris-o. Să-mi permiteți, totuşi, să-mi exprim 
unele nedumeriri. În Coliba Dvs. de asceţi aţi spus că, 
odată cu înaintarea sufletului încălzit de Duhul Sfânt, 
rugăciunea lui lisus se reduce treptat, rămâne doar un 
singur cuvânt şi sfârşeşte cu înlăturarea desăvârşită şi a 
acelui cuvânt şi a oricărui gând. Aşa se ajunge la starea 
supremă de desăvârşită negrăire şi mintea rămâne surdă şi 
mută. lar această stare apofatică a fost caracterizată ca o 
desăvârşire. 

Dar acum, a continuat profesorul G., ne-aţi spus 
că Bătrânul vostru cu adevărat sfânt face uz neîncetat de 
Psaltire şi că în ea găseşte o dulceaţă duhovnicească 
negrăită. Întreb cu evlavie, ca să învăţ: cum cel desăvârşit 
cu sufletul, care a dat atâta importanţă rugăciunii lui lisus 
şi a scos în evidență negarea oricărui înţeles în timpul 
rugăciunii, găseşte atâta veselie duhovnicească în Psalmi, 
care, cu toată inspiraţia lor dumnezeiască, alcătuiesc o 
mulțime de înţelesuri şi gânduri dumnezeieşti ce suprimă 
mişcarea spre apofatism. 

Monahul N., a zâmbit uşor şi cu expresia lui 
neprihănită şi cu ochii săi luminaţi de lumina lăuntrică a 
arătat că nu e greu de explicat această inconsecvenţă 
vizibilă pe care a văzut-o în viaţa duhovnicească a 
Bătrânului său, teologul cel iubitor deî învățătură şi smerit. 

- Înţeleg foarte bine observaţiile Dvs., a răspuns 
monahul N. Însă antinomia pe care ați observat-o nu e 
decât aparentă. Să mă explic. În Coliba noastră terna 
rugăciunii minţii a fost dezvoltată sub aproape toate 
aspectele. Pe baza învățăturilor comune ale Sf.Părinţi 
Neptici şi a îndelungatei sale experienţe, Bătrânul meu a 
analizat întreaga temă în toate fazele ei, de la primul 
stadiu pedagogic şi până la ultimele consecinţe. 
Într-adevăr, s-a susținut că repetarea în întregime a 
rugăciunii minţii nu rămâne mult timp în inimă, ci urmând 
o legitate interioară numărul cuvintelor se micşorează 
progresiv până la unul, când, copleșită de dor dumnezeiesc, 
inima repetă “cu suspine negrăite” numele lui lisus cu 
palpitaţii de iubire. 

În această stare, a continuat Monahul N., sufletul 
este cuprins de Dumnezeu, e stăpânit de dragostea 
dumnezeiască, intră din lucrarea Duhului Sfânt, într-un 
loc de lumină şi iubire, unde simte că a găsit obiectul 
iubirii lui atunci când, din atingerile lui fără atingere, 
încetează să-l mai cheme. Cum să mai invoce sufletul pe 
cel prezent şi care e în comuniune cu el în iubire? Atunci 
toate gândurile încetează graţie arderii duhovniceşti a 
inimii de iubire. Aceste experienţe sunt mai presus decât 
orice funcţie mintală. Prin urmare, din pricina dorului 
duhovnicesc intens, sufletul se găseşte în sfera negării 
oricărui înţeles, adică pe calea apofatită, ale cărei 
experiențe sunt, prin însăşi acest fapt, cunoaştere în 
Dumnezeu. 

Acum trebuie să spun pe scurt că, independent de 
punctul de pornire diferit ales pentru dobândirea 
“vânatului dumnezeiesc”, efectul este acelaşi. Adică, în 

primul caz, avem ca punct de plecare rugăciunea: “Doamne 
lisuse Hristoase, miluieşte-mă”, iar în al doilea Psaltirea 
şi cântările. Vă aduceţi aminte, presupun că, stăpânit de 
plăcerea care i-a căzut în inimă prin harul Duhului Sfânt, 
Bătrânul meu şedea pe scăunel ca în extaz, după citirea 
Psaltirii şi repeta pe “Doamne miluieşte” până ce încet- 
încet se oprea şi acest lucru. Fără să mă refer la 
contemplaţiile lui supralumeşti şi pierderea de multe ori 
a simţirii faptuiui dacă se găseşte în cer sau pe pământ, aş 
vrea să mai observ că, atât prin rugăciunea lui lisus cât şi 
prin Psaltire, Bătrânul meu ajunge în acelaşi loc apofatic. 
De ce? Graţie curăției inimii lui, nepătimirii lui şi lucrării 
Duhului Sfânt, care-l înalță mai presus de orice formă şi 
orice înţeles. Căci acolo unde e focul dragostei 
dumnezeieşti, acolo şi spaţiul e apofatic, ca unul sfânt şi 
prin însăşi firea lui mai presus de orice formă şi gând 
discursiv natural. 

După toate acestea, cred, a zis în cele din urmă 
acest dumnezeiesc Monah, că nedumeririle Dvs. s-au 
dezlegat cu harul lui Dumnezeu. 

- Într-adevăr, prea cuvioase, a zis teologul, sunt 
convins că sfârşim într-o sferă apofatică fără nici o 
legătură cu modul în care ne punem în mişcare, cu condiţia, 
însă, ca în inima celui care se roagă să vină focul Duhului 
Sfânt. Şi, aşa cum foarte corect aţi spus, acolo unde există 
focul iubirii, în prisos de gânduri înalte şi curate, acolo e 
şi absenţa gândurilor care taie unitatea minţii şi care, prin 
însăşi calitatea lor naturală, sunt inferioare transcendenței 
lui Dumnezeu, de Care se împărtăşeşte făptura Sa fericită 
şi deiformă. 

- Aş dori, părinte, să aud şi părerea Dvs., a zis 
profesorul adresându-se mie, dacă aveţi vreo obiecţie. 

- Mă bucur nespus şi slăvesc pe Domnul nostru, 
am zis, nu numai pentru că dăruieşte celor iubiţi slava 
Lui, dar şi pentru că le dăruieşte şi capacitatea de exprimare 
a experienţelor mistice, care e o lucrare teologică, şi încă 

într-un vas fragil, cum este fratele nostru N. binecuvântat 
în Hristos. 

În ce priveşte părerea mea, trebuie să spun că, în 
acord cu descoperirea spiritualităţii lui înalte de către 
ucenicul lui, sfântul Bătrân, se găseşte, întreg lumină, în 
spaţiul sfinţeniei, unde cele două căi ale cunoaşterii şi 
trăirii lui Dumnezeu, catafatică şi apofatică, coexistă şi 
se întrepătrund reciproc. Faptul că de la citirea Psaltirii şi 
de la rugăciunea minţii, care ţin de sfera rațională a 
afirmațiilor catafatice, el trece la starea supraraţională a 
negațiilor, la contemplaţii şi negrăire, înseamnă că a 
dobândit o universalitate (catolicitate). Adică, uşurinţa 
cu care se mişcă de la cele sensibile la cele suprasensibile 
şi supraraționale indică nepătimirea sufletului. său, 
plinătatea duhovnicească şi posedarea lui de către Duhul 
Sfânt, şi că în el se găseşte lumina Mângâietorului. 

Consider însă, indispensabil să aprob fără rezerve 
punctul de vedere pe care l-aţi formulat, că acolo unde e 
arderea iubirii lui Dumnezeu, acolo şi omul ajunge mai 
presus de rațiune, literalmente duhovnicesc şi apofatic. 
Pentru că natura sfinţeniei este apofatică. Şi, astfel, 
Sfântul se mişcă, cu lărgime şi libertate interioară în har, 
între raţional şi suprarațional, rugăciune fără formă şi 
fără imagini, meditații duhovniceşti şi contemplaţii 
dumnezeieşti, fie impuse, fie acceptate. 

- Vă rog, părinte, ce diferenţă există între termenii 
la care v-aţi referit, între contemplaţiile ““impuse”” şi 
cele acceptate? Există două forme diferite de contemplaţii? 
a întrebat teologul. 

- În terminologia Sfinţilor Părinţi, am răspuns, 
diferenţa este incomparabilă. Cea dintâi, contemplaţia 
““impusă””, e lucrată'de om şi e naturală, poate să participe 
într-o oarecare măsură la lucrarea dumnezeiască şi are ca 
organ puterea clarvăzătoare a minţii; cealaltă însă, 
reprezintă o descoperire a lui Dumnezeu făcută numai 


sufletelor sfinte, iar sufletul este în stare pasivă. 

Şi pentru ca să revin, am zis, din pricina nepătimirii 
şi a luminii dumnezeieşti lăuntrice, sfințenia le vede pe 
toate în lumină, cu discernământ, şi astfel nu cade în 
extreme, nu absolutizează relativul şi se mişcă totdeauna 
între ““lipsă”” şi ““exces””, realizând cuvântul Sf.Grigorie 
Teologul: “a fi ortodox înseamnă a merge totdeauna pe o 
coardă întinsă”. Toate acestea, în opoziţie absolută față 
de sufletul împătimit. Dar cred că sfântul isihast nu a 
ajuns la această înălțime a sfințeniei fără cheltuială. 

- Permiteţi-mi să spun spre zidire, a intervenit 
modestul monah N., cât de nu fără cheltuială a ajuns 
Bătrânul meu la înălţimea sfinţeniei, unde se găseşte, 
prin multa lui iubire şi prin smerenia lui. Odată m-am 
aşezat aproape de el şi l-am întrebat dacă a suferit în 
peştera lui atacuri de la diavoli. 

- lartă-mă, fiul meu, a răspuns, am mai mult de 60 
de ani de când sufăr ispite în isihie. Şi atâtea atacuri am 
suferit, încât nu se cuvine să le povestesc altora, care nu 
le-au suferit, fiindcă nu le este de folos. Dar mi-am pus 
toată nădejdea în Dumnezeu, Care m-a izbăvit totdeauna. 
Singurul lucru pe care-l ofer din partea mea este rugăciunea 
neîncetată. Ştiu însă că pe cât cresc suferințele, pe atât se 
oferă şi cununi celor care le suportă. 

Din aceste cuvinte ale Bătrânului meu am dedus 
câte ispite de la diavoli va fi suferit şi încă suferă, a zis 
monahul cel tânăr. Dar, fireşte, duhurile rele nu se arată 
celor care se îndoiesc de experienţa lor. . 

- Prea cuvioase părinte, a zis filologul către mine. 
Cred că monahul N. v-a întrerupt şi n-aţi întregit gândurile 
voastre despre absolutizarea lucrurilor relative de către. 
sufletul împătimit. 

- Într-adevăr, am răspuns, în vreme ce am atins 
mai mult o singură calitate a sufletului nepătimitor, 
discernământul şi lărgimea lui, astfel încât să nu încline 
spre unilateralităţi şi extreme, fie acestea excese sau 

lipsuri, tendinţa opusă sufletului împătimit am 
remarcat-o numai. Într-adevăr, socotesc că e un fenomen 
universal ca sufletul care e stăpânit de diferite patimi 
condamnabile să nu poată evita absolutizarea lucrurilor 
ce au o importanță relativă. Cărui fapt se datoreşte acest 
lucru? Absenţei luminii discernământului şi impulsului 
sufletului de a se identifica cu temele şi formele care 
corespund iubirii lui pentru ele. Atunci, această 
îmbrățişare mistică a lui,îl privează de libertatea de 
judecată, şi cu greu mai poate fi trezit la realitate. Se 
înţelege că acest fenomen se observă, evident, şi la obiecte 
bune şi la cele rele. E necesar, poate, să spun că în cea mai 
mare parte a ei, istoria este scrisă, de împătimirea 
omenească, atât în sfera “lumii”, cât şi în spaţiul Bisericii. 

- Observațiile dvs., părinte, a zis filologul, au 
profunzime filozofică. Dacă se cercetează cu atenţie 
istoria, nu e greu să se distingă patima omenească, care 
conduce sub diferite pretexte lumea. Într-adevăr “lumea 
în cel rău zace” (I In.5). 

- Într-adevăr, am zis. Mintea, (intelectul), partea 
poftitoare (concupiscentă) şi irascibilă a sufletului 
formează o unitate. Influenţa reciprocă între ele este atât 
de inevitabilă, încât Scriptura priveşte gândurile omului 
ca ieşind dintr-un singur izvor. Gândurile răsar automat 
din suflet, din minte, proporţional cu schimbările pe care 
le suferă şi partea poftitoare şi irascibilă pe toată scara 
lucrărilor lor. Nu există gând neinfluenţat. Toate gândurile 
funcţionează sub influenţa părții pasionale (pătimitoare) 
a sufletului. Acestei influenţe i se datorează absolutizările 
despre care am vorbit. 

Monahismul a remarcat această realitate empirică 
şi întreg ascetismul lui se îndreaptă spre vindecarea părţii 
pătimitoare a sufletului. Când partea poftitoare s-a 
mortificat față de tot ceea ce este pământesc şi pofta 
a fost transferată spre bine, când irascibilitatea a fost 
însănătoşită şi toată pornirea ei a fost transformată în 

bărbăție, atunci şi partea raţională va funcţiona 
nepătimitor, gândurile vor fi curate şi luminoase. În 
această stare de nepătimire sufletul e cu totul luminat de 
energiile Duhului Sfânt. De aceea, cu ochiul lui curat care 
este mintea, ea priveşte toate, aşa cum le-a creat 
Dumnezeu. Nici exces, nici lipsă, “nimic prea mult”. Ci 
în toate măsură, chiar şi în “nemăsura” iubirii pe care o 
stârneşte “Duhul de dragoste lucrător”?. 


22. Dialoguri pe vârful Athosului 


“La munți, Suflete, să ne ridicăm, 
vino acolo de unde vine ajutorul” 
(Imnologie) 


“Mare bucurie duhovnicească a umplut sufletul 
nostru din acea tainică şi de toată noaptea iniţiere în 
mister, din împărtăşirea noastră din Potirul Vieţii şi din 
dialogurile continuate sus pe vârful Athosului. Priveam 
întreaga peninsulă. Mănăstirile şi Schiturile apăreau ca 
nişte miniaturi din manuscrise aghioritice şi insulele 
scânteiau de razele soarelui reflectate în marea “cea mare 
şi largă”(Ps. 103,26). 

Fraţii laici hotărâseră deja să o ia într-o direcţie 
opusă față de cea a noastră. De aceea adresau în continuu 
întrebări smeritului monah N., pe care îl considerau, şi pe 
drept cuvânt, ca un înțelept în cele dumnezeieşti. 

- Părinte N., a zis profesorul G., am ascultat cu 
multă uimire câte ne-aţi spus despre sfinţenia Bătrânului 
Dvs.. Am observat însă că nu v-aţi referit niciodată la 
dumnezeiasca Euharistie, atât ca mijloc de îndumnezeire, 
cât şi ca Taină care uneşte pe credincioşi în Biserică, în 
Trupul lui Hristos. Aş dori, deci, să aflu ce atitudine avea 
dumnezeiescul isihast față de această cea mai mare Taină? 

- Trebuie neapărat să vă liniştesc, a răspuns tânărul 
Monah, cu acea sfântă blândeţe şi linişte lăuntrică 
care-l distingea. Sfântul meu Bătrân lua literalmente foc 

în dumnezeiasca Euharistie. Din tinereţea lui, cum mi-a 
povestit el însuşi, era atât de atent la sine însuşi când era 
vorba să se împărtăşească cu Trupul şi Sângele lui Hristos, 
încât dacă se întâmpla să vorbească cu vreun Pustnic 
cunoscut, amâna Dumnezeiasca Împărtăşanie, chiar atunci 
când convorbirea era duhovnicească. Fiindcă, aşa cum 
îmi spunea, se înfricoşează când aude pe preot zicând: 
“Sfintele sfinţilor”. Dar şi fiindcă are darul clarviziunii, 
şi de aceea la dumnezeiasca Liturghie el vede că sfânta 
biserică se umple de sfinţii Ingeri şi de Hristos, Care Se 
sfințește tainic şi Se preface în inimile noastre în sânge şi 
trup. Tocmai de aceea se înfricoşează şi fără curăţie nu se 
apropie niciodată de această preacinstită Taină. 

Voi completa însă, a continuat cuviosul Monah, 
că Bătrânul cunoaşte bine întreaga literatură a Părinților 
privitoare la importanța dogmatică a dumnezeieştii 
Euharistii. Dar nu-i scapă nici faptul că Trupul şi Sângele 
lui Hristos lucrează proporţional cu curăţia sau necurăţia 
sufletului, cum face referire şi Sfântul Apostol Pavel în 
Epistola I către Corinteni (11, 27-32). 

- Este lucru important, a observat teologul, să se 
găsească secțiunea de aur a problemelor. Şi socotesc că şi 
în acest punct Bătrânul Dvs. croia cale dreaptă adevărului 
(cf.I Tim. 2,15) şi avea față de această Taină suprafirească 
o dispoziţie pe măsura înălțimii spiritualităţii lui. 
Într-adevăr, cum zice un mare Părinte: “ne unim cu Hristos, 
dacă avem, ca nişte mădulare bine potrivite întreolaltă, 
ceva comun cu viaţa Lui nemuritoare şi fericită. Altfel, se 
întâmplă ceea ce s-ar întâmpla şi cu un trup mort, care se 
silește să se unească cu cel viu, dar nu se uneşte niciodată”. 

lar teologul cel iubitor de învățătură şi smerit a 
adaugat: Acum, înainte de a ne despărţi, îl voi deranja 
iarăşi pe răbdătorul părinte N. cu încă două, trei întrebări, 
după care vă vom mulțumi din inimă pentru înaltul folos 
pe care l-am scos. 

- Părinte N., vă pun întrebarea: ce aveți să ne 

spuneți nouă, teologilor? Cum înţelegeți funcţia 
(slujirea)noastră? Ne găsim pe drumul cel mântuitor? 

- Dacă răspund că nu vă găsiţi pe drumul cel drept, 
a zis întru smerenie monahul deiform N., trebuie să arăt 
îndată şi modul revenirii la drumul cel drept. Dar practic 
acest lucru nu se face. Şi monahul a surâs enigmatic. 

- Puteţi, vă rog, să fiți mai clar? a zis teologul. 

- Dacă aş fi mai clar, s-ar opri şi discuţia, a 
răspuns Monahul. Dar să vă spun gândurile mele, după 
cum doriţi. Cred că toate specialităţile ştiinţifice au 
oarecare consecvență. Numai ştiinţa teologică suferă de 
inconsecvenţă, fiindcă ea nu e numai ştiiziţă. Este şi 
experiență în Dumnezeu. Această unire (între ştiinţă şi 
experiență) formează teologul ortodox autentic. Absența 
unuia din cei doi factori mutilează pe teologul 
contemporan. Pregătirea ştiinţifică se face în şcoli. Dar 
experiența în Dumnezeu cum şi unde se dobândeşte? 

- În Biserică, a răspuns teologul. 

- Da, ați răspuns corect. Dar Biserica dispune de 
anumite mijloace. Şi învaţă: “Opriţi-vă (faceţi-vă răgaz) 
şi cunoaşteţi pe Dumnezeu” (Ps. 45, 10). ““Să-ţi faci 
răgaz”(scholasai), unde? În orice caz în afară de lume. Fie 
în Isihie, fie în Mănăstiri. Afară numai de cazul în care e 
vorba de sufletele mari şi curate, lucru foarte rar, la care 
prin reîntoarcerea lor în mijlocul lumii nu se suspendă 
nici rugăciunea, nici contactul lor cu Dumnezeu. 

- Dar cum să se facă acest lucru, părinte? Este el 
cu putinţa-în condiţiile actuale, a întrebat mâhnindu-se 
profesorul G.? Sau Mănăstire, sau Universitate. Poate să. 
existe'o sinteză (a lor) ? 

- Văzând şi eu acest fapt, a răspuns Monahul, am 
caracterizat teologia coritemporană ca suferind de 
inconsecvenţă. Filoiogul, juristul,' matematicianul, e 
suficient să aibă o gândire naturală, fără legătură cu 
“calitatea lor intelectuală sau morală, spre a se distinge în 
ştiinţa lor, chiar dacă în adânc e nevoie şi de o aripă în 

inimă ca ea să se lărgească. Dar nefericitul teolog ştie că 
în spatele literei pe care o învaţă, există şi un duh cu 
anevoie de deosebit. Şi în afara gândirii-de care dispune, 
e nevoie şi de o simţire duhovnicească, care-i lipseşte. 
Cum poate, deci, să se considere pe sine însuşi întreg? 
Sau cum să spere că va dobândi aceste organe, într-o lume 
care face mult zgomot şi scindează unitatea sufletului? 

- Prea cuvioase, a răspuns profesorul G., cred că 
aceste lucruri sunt foarte tari. Nu cumva întrevedeţi o 
limitare locală a Duhului Sfânt? 

- Ar fi o limitare a dumnezeiescului Duh, a zis 
Monahul, dacă s-ar susţine că El suflă numai în Pustiuri 
şi Mănăstiri. Dar Dumnezeu să ne păzească de o asemenea 
blasfemie. Ei “suflă unde şi cum vrea vrea El (In. 3, 8)”. 
Dar nu despre aceasta vorbim acum. Tema noastră e, dacă 
un teolog se poate forma în genul Părinților la Universitate, 
îmbinând pregătirea ştiinţifică cu viaţa morală şi de 
rugăciune. 

Şi monahul N., cu duiceaţa vie a cuvântului său 
blând, m-a întrebat ce cred în chestiunea aceasta? 

- Socotesc, am zis, că discuţia decurge corect. 
Numai că e nevoie de o distincţie în termenul de “teolog”. 
Pentru că - şi acest fapt trebuie spus - avem acum tipuri 
de teologi. Unul e cel pur biblic: Ioan Evanghelistul, 
Simeon Noul Teolog şi o mulțime de teologi mai mici, pe 
care i-a arătat de-a dreptul Duhul Sfânt. Altul e cel 
patristic: Părinţii din toate veacurile, care au unit în ei o 
dotaţie naturală extraordinară, cultură şi har. Altul e cel 
universitar - adică cei care predau de la catedrele 
Universităţii. Şi ultimul tip - dar nu şi ultimul calitativ - 
sunt absolvenţii şcolilor teologice, din care provin şi 
clericii. 

Desigur, am continuat, ultimele două tipuri de 
teologi nu aparţin spaţiului Părinților Teologi. Sunt 
altceva. Si dacă cei ce predau în gimnazii nu pot afirma 
niciodată că teologhisesc propriu-zis prin aceea că 

furnizează elevilor elemente religioase bisericeşti - chiar 
dacă există posibilități de teologie adevărată - totuşi 
profesorii universitari, ca unii ce sunt din punct de vedere 
teologic universali, sunt obligaţi să comunice neprescurtat 
cuvântul ortodox. Dar problema este aceeaşi pe care ați 
menţionat-o deja: cum e cu putință să-şi însuşească 
cuvântul neprescurtat, când cea mai mare parte a lui se 
câştigă printr-un proces supraraţional, adică prin 
rugăciune, isihie şi asceză? Şi pentru ca să termin - am zis 
- nici “teologii mai mici”, care au fost luminaţi de Duhul 
Sfânt în Pustiuri şi în Mănăstiri, nu pot să teologhisească 
- fiindcă teologia este un fenomen istoric - dar nici cei 
care predau teologia numai în săli de curs - fiindcă 
teologia este şi o cunoaştere mistică ce depăşeşte rațiunea. 
Prin urmare, numai sinteza între experienţa duhovnicească 
şi raţiunea ştiinţifică acoperă teologia ortodoxă, ca o 
“lucrare sfinţită a cuvântului” despre Dumnezeu, ca 
viaţă, ca lumină, ca adevăr şi cunoaştere istorică. 

- Prea cuvioase, a zis teologul, cred că în 
consideraţiile Dvs., ca şi în ale părintelui N., avem schița 
aproape completă a temei. Însă lucrul de care avem nevoie 
e soluția practică. Şi aceasta trebuie căutată în asumarea 
experienţei, rugăciunii, isihiei şi ascezei din partea 
noastră, a oamenilor de ştiinţă. Cum să se reuşească 
aceasta este o altă temă. Dacă iarăşi nu s-a reuşit... 

- Dacă nu s-a reuşit, a completat monahul N., 
trebuie în orice caz să se depună efort în această direcţie, 
împreună cu studiul indispensabil al acelor scrieri care 
conțin dimensiunea cuvântului mistic al teologiei. Chiar 
şi, în caz de nereuşită, câştigul va fi totuşi mare prin 
conştientizarea nereuşitei. Aşa se ajunge la cunoaşterea 
adevărului, care în ultimă analiză este însăşi smerenia. 
Pentru că “trebuie să ne înţelepţim şi apoi să fim înţelepţi, 
să ne luminăm şi apoi să fim luminători”, ca să nu citez şi 
alte texte zguduitoare ale Părinților, referitoare la teologie. 

- Vă sunt foarte recunoscător, sfinţi Părinţi, a zis 

teologul, pentru contribuția Dvs. prețioasă la situarea 
corectă a marii chestiuni a relaţiei dintre teolog şi teologie. 
Sunt sigur că fără o conjugare a experienţei spirituale 
mistice supraraţionale, cu cunoaşterea ştiinţifică, mergem 
inevitabil spre următorul deznodământ: în ce priveşte 
învățătura dogmatică, predăm numai schema confesională, 
scheletul ei fără trup, iar în ce priveşte partea spirituală, 
luăm drept viaţă în Hristos o aparenţă duhovnicească, un 
eticism ieftin. Şi tocmai din acest motiv, adică din cauza 
neconjugării lor, împărțim teologia în diferite categorii 
independente, în vreme ce în realitate ea formează o 
singură unitate de nesfărâmat, născută din trăirea dogmei, 
care produce spiritualitatea curată, îndumnezeirea. 

În legătură cu această chestiune, aș dori să vă rog 
să ne spuneţi ce părere aveţi de posibilitatea aplicării 
rugăciunii minţii de către fraţii Dvs. din lume? Pentru că 
rugăciunea minţii are o importanță uriaşă în viaţa noastră. 

- Părinte N., am spus, Dvs. ce părere aveţi, ca unul 
ce sunteți mai experimentat în aceste teme decât noi cei 
din Chinovii? 

- Vă voi răspunde, a zis tânărul Monahul, nu 
pentru motivul pe care l-aţi invocat, ci pentru ascultare. 
De la bun început, atunci când se pune întrebarea despre 
putinţa sau neputinţa lucrării rugăciunii minţii de către 
creştinii laici, se iveşte automat imaginea mediului în 
care aceştia trăiesc. Mărturisesc că dacă nu e cu putință 
ca, în mediul lui asurzitor şi apăsător sufletul să se simtă 
pe sine însuşi ca străin, e foarte greu să ţină cu tărie 
această rugăciune. Desigur, acest fapt nu înseamnă că, în 
vârtejul patimilor şi provocărilor, fratele nostru chinuit, 
sufletul, nu s-ar putea strădui să se ţină de numele lui 
lisus ca de o scândură de apărare şi salvare. 

Dacă Monabhii lucrează această rugă neîncetat, ca 
să umple golurile timpului pe care le umple în diferite 
feluri cel rău, şi ca să împiedice lucrarea patimilor, fraţii 
din lume cred că au o mai mare nevoie de invocarea 

continuă a milei lui lisus; ca să se împlătoşeze față de 
patimile, demonii şi amarele provocări care traumatizează 
sufletul. | | 

- Noi, teologii, părinte, cum bine ştiţi, când nu 
predăm, studiem şi avem atâtea obligaţii zilnice. E cu 
putinţă să ne ocupăm neîncetat mintea cu această sfântă 
rugă? 

„- Să-mi îngăduiţi, prea iubite, a răspuns Monahul, 
să contest faptul că mintea cuiva e continuu ocupată cu 
reflexii şi gânduri care au legătură cu nevoile şi obligațiile 
zilnice. Dacă ar exista un mod de a se fotografia gândurile, 
fanteziile şi reflexiile oamenilor, ne-am înfricoşa de 
grozăvia priveliştii. Necurăţenii de tot felul, slave deşarte, 
certuri, deşertăciuni, absurdităţi, divagațţii, idei 
neîncercate, gânduri demonice de mânie şi dobitoceşti de 
iubire de plăcere asupresc sufletul. Pentru că 
“depărtându-se de contemplarea lui Dumnezeu,mintea 
devine sau dobitocească căzând în iubirea de plăcere, sau 
demonică, tulburată fiind de irascibilitate”. În accepțiunea 
mai blândă, mintea e înrobită de divagaţii, adică de 
năluciri, de zboruri şi rotiri dezordonate şi necontrolate, 
care se dăruiesc diavolului. 

Numai Sfinţii şi cei care se sfinţesc se mişcă pe o 
scară de curăţie, a continuat cuviosul tânăr, şi eliberată de 
patimile reprobabile ale irascibilității şi poftei, sau e 
ținută în lanţuri de Numele prea dulce al lui Iisus, sau, 
silită de iubire, partea lor rațională se mişcă în contemplaţii 

" dumnezeieşti. Ce aveţi deci să opuneţi acestora? 

- Cred că redaţi realitatea în tot tragismul ei, a 
răspuns profesorul G.. Şi acum? 

- Concluziile reies nesilit. Dacă, în locul meu, în 
clipa aceasta v-ar vorbi sfântul Nicodim Aghioritul, v-ar 
recomanda ceea ce recomandase ex-fratelui său,.episcopul 
lerotei: “Te rog cu căldură, ca împreună cu rugăciunea şi 
rânduiala celor şapte laude care se citesc în fiecare zi, să 
te ocupi şi de rugăciunea minţii şi a inimii, pe care să o ai 

ca lucrare neîncetată, grăind în inimă prin cuvântul! lăuntric 
numele dulce cel dorit de lume şi de toți cei ai lui Iisus; 
gândind pe lisus prin mintea Ta, dorind şi iubind pe Iisus 
prin voinţa ta, întorcând spre Iisus toate puterile sufletului 
tău şi cerând milă de la lisus cu zdrobire (a inimii) şi 
smerenie. Dacă din pricina grijilor tale nu poţi să te ocupi 
întotdeauna de această lucrare, să-ți faci timp cel puţin o 
oră sau două, spre seară, într-un loc limştit şi întunecos 
în care să lucrezi i akii minții şi vei câştiga mare 
folos”. 

Prin urmare, un singur lucru mai rămâne să vă 
spun a zis cuvântând plăcut tânărul, vouă, şi, prin 
extensiune, tuturor, clerici şi laici: “mergi şi fă şi tu 
asemenea”. Bizantinii spuneau din copilărie şi până la 
bătrâneţe, rugăciunea lui lisus cu gura, cu limba, cu 
mintea, cu inima. Această rugă conţine o lucrare harică şi 
“încredințează în har inimile”. Şi ar fio binecuvântare să 
o retrăiască din nou poporul lui Dumnezeu cel chinuit de 
tot felul de gânduri. De altfel, prin această rugă uşoară, 
sufletul se găseşte în comuniune neîncetată cu Dumnezeu, 
e stăvilită lucrarea omorâtoare ce vine din grijile 
născătoare de uşurătate, inima e păzită anticipat de rănile 
atacurilor a tot păcatul şi păstrează sufletul tânăr, viu, 
cald, rugător. 

Ca de comun acord, frații laici, şi-au mişcat 
capetele lor într-un mod care trăda mai degrabă 
nemulțumire. Înţelegând reacția, haicilor, Monahul N. a 
surâs cu amar. A urmat o mică tăcere, pe care a Tupt- o 
bunul profesor G. 

- larăşi îl voi deranja pe răbdătorul părinte N., cu 
o temă asupra căreia există contradicții. Ce ne- ați putea 
spune, prea cuvioase, despre activitatea în asociaţii a 
creştinilor din lume? Mă refer la diferitele * “asociaţii”? şi 
““organizaţii”” (religioase) care activează de mult. 

- Un singur răspuns încape la întrebarea Dvs., a 
zis monahul N.: “unde sunt doi sau trei adunaţi în numele 

meu, acolo sunt şi Eu în mijlocul lor” (Mt.18,20). 

- Se poate aplica acest cuvânt al Domnului în 
cazul asociaţiilor? a întrebat teologul. Ajunge adunarea 
în numele lui Hristos a unui număr mai mic sau mai mare 
de credincioşi, ca să fie de faţă şi Hristos? 

- Fiind Ortodocşi, noi nu acceptăm acest fapt 
decât în anumite condiţii prealabile: Hristos în Biserică. 

- Înţelegeţi deci ca şi condiţii prealabile acceptarea 
învăţăturii depline a Bisericii în Dogme, în Morală, în 
Tradiţie, în Sfintele Canoane? 

- Exact. Unde sunt întrunite aceastea, acolo e şi 
Hristos. 

- Cum, părinte, e suficient să existe aceste condiţii 
prealabile, ca Hristos să se găsească în mijlocul 
asociaţiilor? 

- Dar de vreme ce atâtea suflete ortodoxe se adună 
în dragostea lui Hristos în cadrul Bisericii, e oare cu 
putinţă să nu fie de faţă Cel iubit? 

- Dvs., prea cuvioase, să mă iertaţi, sunteţi un 
adânc anatomist al sufletului. Admiteţi ca o iubire 
autentică a lui Hristos acel mobil care conduce la asociaţii? 
Şi dacă nu e autentică iubirea, cum e prezent Hristos? 

- Prea iubite, nu răspund la laude pentru că nu le 
aud, fiindcă sunt înşelătoare. Când zic, însă, că Hristos e 
prezent acolo “unde sunt doi sau trei” - sau mai mulţi - 
“adunaţi în numele meu”, înțeleg că există deja acele 
condiţii prealabile care au fost expuse şi iubirea. Dacă nu 
există iubirea sau căutarea în smerenie a milei şi iubirii, 
atunci negreşit nu Hristos e prezent în mijlocul lor. În ce 
priveşte mobilul care conduce la asociaţii, nu pot să emit 
o părere. De altfel, presupun că avem două categorii. Una 
a membrilor propriu-zişi care alcătuiesc mişcările 
religioase, iar alta a adepților. Prima învaţă, a doua e 
învățată. Despre care din ele, deci, întrebaţi? 

- Despre ambele, ca un fenomen unitar, a răspuns 
teologul. 

- Nu credeţi, a observat Monahul N. că tema are 
mai multe fațete? Şi că există pericolul de a nu nimeri în 
judecăţile noastre asupra ei, dacă nu o considerăm sub 
toate aspectele ei?. Nu cumva trebuie să ne aducem din 
nou aminte de canonul adevărului: “a fi ortodox înseamnă 
a merge pururea pe o coardă întinsă” Aş vrea, de exemplu, 
să ne apropiem de acest fenomen, plecând de la anumite 
faze ale lui. Care latură o consideraţi vulnerabilă? 

- Relaţia față de conducerea şi păstorii Bisericii a 
răspuns profesorul G. Adică relaţia cu Episcopul. 

- Nu credeţi că atunci când episcopul propriu îşi 
înalță mâna lui în semn de binecuvântare faţă de o oarecare 
mişcare de asociere creştină, automat i se oferă şi 
canonicitatea ei? Dacă, însă, veţi întreba, în loc de 
binecuvântare avem o tăgăduire a recunoaşterii de către 
episcopul propriu? Atunci socotesc că tema se mută în 
spațiul ansamblului Bisericii. Şi dacă organizaţiile 
formează un fenomen istoric mai extins în viaţa Bisericii, 
exprimând natura climatului contemporan al legăturilor 
libere, cum e cu putinţă să ne îndoim de existenţa lor? 

- Dar dacă învățătura lor nu e ortodoxă, în sensul 
că e lipsită de o infrastructură teologică şi suferă de 
unilateralitate? 

- Frate în Domnul, a răspuns monahul N., ce 
înseamnă ceea ce spuneţi? Nu ştiţi că ne găsim ca Biserică 
luptătoare într-o confuzie cumplită, în care toate sunt 
puse la îndoială? Că poporul lui Dumnezeu se 
descreştinează, antihrist cucereşte continuu teren, că toate 
strigă că “din pricină că s-a înmulţit fărădelegea, iubirea 
celor mulți s-a răcit”(Mt. 24, 12)? Nu cumva ne găsim în 
zilele acelea, în care sunt în primejdie să rătăcească şi cei 
aleşi? Ce înţeles are, deci, absenţa bogăției teologice şi 
unilateralităţile care sărăcesc Ortodoxia din învățătura 
mişcărilor de asociere? 

De altfel, nu e clar faptul că aceste asociaţii sunt 
constituite de oameni şi liniile lor formează în realitate 

prelungiri ale unor persoane? Prin urmare, unilateralitatea 
este în natura mişcărilor. De aceea, ele doresc să aibă 
lărgime, să aibă catolicitate. Dar ele nu sunt Biserica şi 
nici nu pot să-şi tăgăduiască natura lor. Nădăjduiesc, a 
continuat binecuvântatul monah N., să fi sesizat că, zicând 
acestea, nu simt nici un entuziasm. Pur şi simplu constat 
un fenomen istoric. Chiar şi numai faptul că sunt urmate 
de mulțimi de oameni reiigioşi indică logica existenţei 
acestor mişcări spontane care vestesc pe Hristos. Lucrul 
de care e nevoie în prezent nu e să dorim desfiinţarea lor. 
Fiindcă, s-o spunem, cu ce se va acoperi golul? Desigur, 
e uşor de dat răspunsul: “Biserica acoperă toate”. Da, voi 
completa, Biserica acoperă “cerul şi pământul şi cele de 
dedesubt”. Dar dacă latura omenească a ei nu ar fi fost 
neputincioasă, ar mai fi existat asociaţii? Pentru aceasta 
consider un lucru cuminte căutarea modurilor de 
ameliorare a lor, pe cât e cu putință. Aşa văd problema 
aceasta, fără să stărui, fireşte... 

- Sincer m-aţi uimit în mod plăcut, prea cuvioase 
părinte, a zis profesorul. Mi-aţi dat un alt prilej să preţuiesc. 
lărgimea cugetării Dvs., datorată, cu siguranţă, viziunii 
Dvs. generale. Cum am căzut deja de acord, rar pot 
oamenii să se desprindă de schemele personale în care 
trăiesc şi să recunoască ceea ce e bun la altul. Dar despre 
aceasta am vorbit îndeajuns. 

Acum, a zis teologul adresându-se mie, aş dori să 
vă rog să-mi spuneţi părerea Dvs., părinte, asupra temei 
asociațiilor. Sunteţi de acord cu punctele de vedete ale 
părintelui N.? 

- Fără ocolişuri, am zis, pot să fiu de acord, în linii 
generale. Întrevăd numai o mică contradicţie între punctul 
de vedere că mişcările de asociere, ca şi creaţii omeneşti, 
sunt rieschimbabile ideologic, şi propunerea dea ajuta la 
ameliorarea lor. Căci dacă prin natura lor ele nu se 
schimbă, atunci ce sens mai are propunerea ameliorării 
lor? De asemenea, nu admit că naşterea lor se datorează” 


168 


numai slăbiciunii Bisericii. Ea se datorează concursului . 
a.o mulțime de factori şi aceştia sunt în principal: cultura 
sporită a laicilor, libertatea politică, provocările de tot 
felul şi, în general, războiul fără mască-al satanei. Toate 
acestea incită conştiinţa la acţiune. Altceva, fireşte, .e 
faptul că, pe lângă activitatea văzută, există ca războaie 
nevăzute împotriva lui artihrist rugăciunile. 

Socotind, deci, că formele pe care le avem în 
vedere nu sunt imuabile în evoluţia lor, mă alătur cu 
aceasta propunerii mult cinstitului frate N. E o datorie a 
oricărui poate să le ajute. Fiindcă nedesăvârşirile lor 
teologice şi spirituale sunt conaturale cu trecutul. Acum, 
odată cu manifestarea în ultima vreme a teologiei ortodoxe 
în toată plenitudinea ei, este indispensabilă şi posibilă 
altoirea (grefarea) lor teologică. Atunci ele automat 
încetează să mai constituie asociaţii contestabile. Devin 
forme de viaţă şi acţiune bisericească ortodoxă. 

- În ce constă concret, prea cuvioase, această 
grefare teologică? a întrebat profesorul. 

- Este foarte simplu, am răspuns. Constă din 
însuşirea întregului corp al literaturii patristice, din primul 
veac până la Sf.Nicodim. Acesta este canonul Ortodoxiei. 
Toate celelalte vor urma cu harul Duhului Sfânt. Şi 
restabilirea noţiunilor şi termenilor, trasarea limitelor, 
cunoaşterea de sine, revelația sărăciei de până acum şi 
blândeţea inimilor, dorul de mai bine, rugăciunea minţii 
şi smerenia, plânsul şi toate câte alcătuiesc “omul 
desăvârşit al lui Dumnezeu”(Il Tim. 3, 17), pe care l-a 
“produs” Ortodoxia, vor veni şi ele cu ajutorul lui 
Dumnezeu. 

- Fraţi sfinți, a zis teologui, cu toate opiniile 
voastre cuminţi, cum putem trece cu vederea falsificarea 
constituţiei Bisericii prin aceste forme noi? Poate laicul 
să se substituie preotului în catehizaţia şi zidirea ortodoxă? 
Nu rezultă de aici o schimbare esenţială, atât în 
eclesiologie, cât şi în formarea sufleteior? i 

- Înţeleg rezistenţele dvs., prea iubite, a răspuns 
monahul N., dar cine a zis că această stare e ideală? 
Pentru că vreţi să ne repetăm? Există într-adevăr o 
anomalie ecleziologică. Dar de ce războiul care se duce 
împotriva Bisericii, nu trebuie înfruntat şi cu forme noi, 
pe care le oferă diversele epoci? Şi pastorația pe care o 
exercită Biserica, ca o “artă a artelor”, având ca obiect 
“pe cel mai divers şi felurit dintre vieţuitoare”, de ce nu 
e drept să fie învigorată cu metode noi, fără să se renunţe 
la nucleul ortodox. 

- Întreaga problemă, a continuat bunul monah N., 
constă în grefarea de care a vorbit iubitul frate. Să mă 
iertaţi, dar întreaga viaţă a Bisericii o văd în legătură cu 
momentul istoric în care ea luptă. Tocmai de aceea, în 
timp ce urmează recomandarea mirelui, “pe toate să le 
faceţi cu bună-cuviinţă şi după rânduială”? (I Cor. 14,40), 
se face şi “tuturor toate”(ibid. 15, 28). Presupun că toate 
sunt bune; e de ajuns să fie ortodoxe şi să se facă cu 
dragoste şi smerenie, spre slava lui Dumnezeu şi mântuirea 
sufletelor. Să nu uităm, de altfel: “cuvântul lui Dumnezeu 
nu se leagă” (II Tim. 2, 9). Cred că întrucât e vorba să le 
apreciem, aceste lucruri, au nevoie de lărgime de inimă, 
care să nu se tulbure de ceea ce e nou şi care să-şi 
asimileze o diversitate de forme de viaţă înăuntrul 
Bisericii. 

- Părinte N., l-am întrerupt, presupun că aţi situat 
acest fenomen nou şi controversat într-un mod mai moderat 
şi cu discernământ, care e lumina minţii şi un dar al 
Duhului Sfânt. 

Am zis acestea şi am tăcut. A urmat o tăcere şi 
cum exista un simțământ deja comun că ar trebui să 
coborâm de pe vârful sfânt al Athosului, ne-am ridicat cu 
toţii de pe stâncile aspre. 


23. Biserica şi lumea 


“Căci aşa a iubit Dumnezeu lumea, încât pe 
Fiul Său Unul născut l-a dat...” 
(loan 3, 16) 


Cântând şi lăudând pe Dumnezeu în inimile 
noastre, zburând mai mult decât mergând pe jos, am 
început coborârea din vârful muntelui Schimbării la Faţă. 
Sf.Grigorie Palama zice că “pentru Monahii ce doresc să 
trăiască cu adevărat este neplăcută petrecerea, nu numai 
împreună cu laici, dar şi cu Monahi, fiindcă întrerupe 
unirea cu Dumnezeu şi unitatea minţii se desface, se 
dezbină şi se scindează în multe înţelesuri”. 

Trebuie, deci, să fie cineva Monah, să trăiască 
experiența unităţii minţii, pentru ca să sesizeze cât de 
neplăcute sunt discuţiile, mai ales pe teme din afara 
cercului interesului duhovnicesc. Totuşi, supunându-ne 
legii iubirii, am fost atraşi de laicii oaspeţi în teme 
oarecum străine de trăirea teologică a zilei. 

Şi ca şi cum nu ajungeau acestea, negreşit pentru 
păcatele mele, filologul a venit aproape de mine, cum 
coboram de la 2000 de metri, ca să mă întrebe, ce părere 
am despre mişcările politice creştine şi despre relația 
dintre Biserică şi lume. 

Ascunzându-mi nemulțumirea şi având în vedere 
că după mai mult de o oră mă voi fi eliberat cu totul de 
bunii fraţi laici în Hristos, am răspuns că e de ajuns ca 

cineva să cunoască ce e Biserica şi ce e credinciosul, 
pentru ca să se situeze corect faţă de mişcările aşa-zise de 
politică creştină şi să distingă punctele relaţiei dintre 
Biserică şi lume. 

- Dar, părinte, a răspuns el, într-o epocă a 
ieangajărilor continue, nu trebuie ca Biserica să intervină 
pentru soluţionarea problemei sociale? Însuşi omul, cum 
se va mântui în formele istorice actuale, cu conexiunile 
lor politice şi economice? 

- Frate, am zis cu condescendenţă, învățătura 
ortodoxă despre mântuirea omului de moartea lui prezentă 
şi viitoare, pe care Sf.Scriptură o numeşte “moartea a 
doua”(Apoc. 20, 14), nu distinge între epoci. Epocile 
pentru Biserică nu sunt altceva decât un veşmânt care se 
schimbă. Sub acest veşmânt, omul în fiinţa lui, cu “chipul 
lui Dumnezeu” în el, e neschimbat. Tragedia omului nu se 
află în epoci. Ea începe atunci când el uită obârşia lui 
dumnezeiască, când nu mai cunoaşte pe Dumnezeul lui, 
pierde contactul cu lumea dumnezeiască, îşi alterează 
organele de contact cu ea şi le face potrivite ca să atingă 
numai cele sensibile, pe care nu le mai vede ca “bune 
foarte”, cu simţirea curată, cu inima sfințită, cu cuget 
înalt. Şi astfel se scufundă în cele văzute, împreună cu 
patimile lui, în haosul pervertirii şi denaturării lui. 

- Prea cuvioase, a răspuns ei, e oare ortodoxă 
disprețuirea celor prezente? Pentru ce ne mai rugăm: 
“vină împărăţia Ta”? 

„- - Desigur, am zis, nu ne opunem nici celor prezente, 
dar nici venirii Împărăției lui Dumnezeu pe pământ. 
Biserica se luptă să vindece pe omul pervertit de patimile 
care sting cunoaşterea lui Dumnezeu, au răsturnat criteriile 
iui şi au omorât simțirea lui duhovnicească. Omul a 
devenit astfel o ființă infirmă duhovniceşte. Şi cu această 
infirmitate se ambiţionează să creeze ce? Nu împărăţia lui 
Dumnezeu, desigur, ci o anti-împărăţie. 

- Şi atunci trebuie ca oamenii să renunţe la orice 

efort de ameliorare a individului şi a ansamblului social. 

- Nu zic aceasta, am răspuns, ci îmi exprim dinainte 
decepţia mea în ce priveşte efectele eforturilor. Ce ar 
“putea face o făptură neputincioasă, care şi-a pervertit 
firea ei creată de Duinnezeu? Cum vedeți Dvs.lumea? Ar 

“putea spune cineva că toate fenomenele individuale şi 
sociale sunt un dublu mulaj al neorânduielilor individuale 
şi sociale, care se datorează celei de a doua căderi a 
omului, cu prelungiri în ansamblul social. Prin urmare, 
problemele lumii nu sunt decât manifestări ale omului 
neputincios multiplicate în spaţiul social. 

- Cum? Socotiţi că luptele pentru întemeierea 
vieţii pe baze cât mai drepte, care să asigure dreptatea şi 
libertatea şi să ofere condiţiile dezvoltării personalităţii 
uinane, sunt din punctul Dvs. de vedere de prisos, din 
moment ce celulele din care e constituit trupul social sunt 
bolnave? 

- Cu toate că nu găsesc nici timpul corespunzător, 
am zis, nici nu consider folositoare discuţiile îndelungate 
asupra acestor teme, vă voi răspunde, totuşi, că problemele 
omeneşti nu se soluţionează prin luptele în forma 
cunoscută, de vreme ce omul e esența problemei. Se 
ameliorează numai oarecum instituţiile şi condiţiile de 
existenţă în lume, dar problemeie rămân neatinse, întrucât 
oamenii nu se vindecă. Şi singurul medic este Hristos. 

În acest punct al convorbirii, fraţii care o luaseră 
mai înainte s-au aşezat pe o stâncă umbroasă. Atunci s-a 
întrerupt şi discuţia. Monahii din grupul nostru erau 
bucuroşi. lar isihastul şi îngerescul monah N.era schimbat 
de rugăciune şi de prefacerea mai presus de minte, iar faţa 
lui lumina “ca o faţă de înger”(F.A.6,15). 

Pentru ca să închei discuţia cu bunul filolog, am 
întrebat pe monahul N. ce părere are despre problemele 
sociale, care preocupă pe mulți. 

- Părinte, a răspuns el cu cunoscutul lui aer cuvios 
şi surâzând oarecum, cu siguranţă în lume există probleme 

pe care cei ce au lumina credinţei le soluţionează prin 
rugăciune. N-aveţi decât să citiţi în Sf. Evanghelie imnul 
acela adus Proniei lui Dumnezeu față de om, de la Mt.6, 
23-34, ca să vă îmbătaţi de recunoştinţă faţă de Părintele 
ceresc pentru dragostea Lui nemărginită faţă de fiii Lui, 
ca să vă umpleţi de dragoste dumnezeiască. 

O, fraţii mei! a continuat purtătorul de Dumnezeu 
monah N., cu străpungere în suflet. Cine e vrednic să 
laude darurile mai presus de minte şi rațiune ale lui 
Dumnezeu! Nu zice Sf.Vasile cel Mare că “atunci când 
port în mintea mea darurile infinite şi binefacerile lui 
Dumnezeu, sunt cuprins de admiraţie şi de extaz”? Nu 
rezistă, fraţilor, sufletul nostru la lucrările dumnezeieşti 
care se produc în el, născute din meditaţia la dragostea lui 
Dumnezeu faţă de făpturile lui. Şi deşi vrea să laude pe 
binefăcătorul şi să-şi reverse toată recunoştinţa lui, totuşi 
nu poate să o facă, simțind sărăcia cuvintelor, neputinţa 
gândurilor şi sentimentelor lui. Într-adevăr, cum zice un 
Sfânt către Dumnezeu, “acela Te laudă, Doamne, care se 
simte în sinea lui nedestoinic să Te laude pe măsura slavei 
Tale”. 

Când, deci, avem un Părinte atotputernic şi hrănitor 
şi purtător de grijă pentru toate nevoile noastre - “căci 
ştie Tatăl vostru cel ceresc că aveţi nevoie de toate 
acestea” - şi aceasta cu o dragoste şi iubire de neconceput 
pentru mintea noastră, putem oare să mai vorbim de 
probleme? Şi cu faţa luminată de har, Monahul N. a tăcut. 

- Credinciosul, a observat filologul, soluţionează 
în spaţiul luminat al credinţei lui în Dumnezeu, toate 
problemele lui. Dar mulțimile de oameni care au pierdut 
credinţa, sau n-au avut-o vreodată, sau o au foarte puţin? 
Ce vor face ei? 

- Frate binecuvântat, a răspuns Monahul N., n-aţi 
înţeles că, ignorând pe Dumnezeu, omul cade în non- 
existenţă (spirituală). Şi prin însăşi firea ei, non-existenţa 
(spirituală) este un chin. Numai omul în Dumnezeu se 

găseşte în starea naturală de făptură raţională, există din 
punct de vedere moral, spiritual, empiric. 

- Ce înțelegeţi, părinte, prin formula aceasta? 

- Ceea ce înțelege şi Hristos zicând: “lasă morţii 
să-şi îngroape morţii lor” (Mt. 8, 22) şi profetul David: 
“Cei care se depărtează de Tine vor pieri”. În profunzime, 
deci, “problemele” sunt o conexiune interminabilă de 
fenomene din sfera morţii, întunericului, ignoranței, 
neexistenţei, haosului. Ajunge, prin urmare, reînvierea 
sufletului, luminarea lui de Dumnezeu, pentru ca să fie 
soluționate automat toate problemele omului. Fără harul 
lui Dumnezeu el se osteneşte în zadar. Desigur, a continuat 
înțeleptul Monah, cu toată împotrivirea omului în a se 
supune lui Dumnezeu, în cele din urmă istoria lumii se va 
sfârşi acolo unde Dumnezeu o îndreaptă. Pentru că numai 
Dumnezeu e cu adevărat mare şi existent. Lumea nu 
există decât numai în măsura supunerii ei lui Dumnezeu. 
lar în măsura nesupunerii ei e moartă. 


c 12 - Dialoguri la Athos vol. II 


24. Cu îngerescul Monah N. 


“Întocmai cu îngerii se face monahul, 
prin rugăciunea neîncetată”... 
(Evagrie Ponticul) 


Cât de tragic este omul! exclamă monahul N. 
dându-i lacrimile. Ca să schimbe discuţia teologul a zis: 

- Prea cuvioase, mi-a făcut o profundă impresie 
ceea ce ați spus despre Sf.Evanghelie. Însă în toate 
discuţiile noastre nu aţi inclus şi Sf.Scriptură ca un 
mijloc de zidire duhovnicească. Dacă după Sf.Apostol 
Pavel, “toată Scriptura este insuflată de Dumnezeu şi de 
folos spre învăţătură, spre mustrare, spre îndreptare, spre 
înţelepţirea cea întru dreptate, ca omu! lui Dumnezeu să 
fie desăvârşit şi gata spre tot lucrul bun” (II Tim.3, 16- 
17), cum am putea deveni “desăvârşiţi”, fără dumnezeiasca 
Scriptură? 

- Nu vă neliniştiţi, a răspuns Monahul N. Din'câte 
am spus, ar fi trebuit să vă fi convins că viața noastră se 
adapă din rugăciune şi din meditaţia dumnezeieştilor 
Scripturi şi a Sfinţilor Părinţi. E cu neputinţă să nu citim 
cu dragoste şi participare a sufletului în fiecare zi, 
Sf.Evanghelie, Psaltirea şi Imnologia Bisericii. Apostolul 
Pavel zice: “vai mie, dacă nu voi evangheliza” (I Cor. 9, 
16). Şi noi zicem: vai nouă dacă nu ne evanghelizăm. 

Toţi cuvioşii citeau în fiecare zi Sf.Evanghelie, 
nu numai ca izvor de putere şi luminare pentru lupta cea 

bună a lor, ci şi ca hrană duhovnicească şi însuşire a 
narului. Fiindcă Hristos e prezent în Evanghelie, ca atunci 
când învăţa. Însuşi Sf.Nicodim Aghioritul citea în fiecare 
zi, afară de alte texte din dumnezeiasca Scriptură, 
aşa-zisul Testament al Domnului din Sf.Evanghelie după 
loan(cap.14-15). Pentru aceasta recomanda ortodocşilor: 
“Dacă vrei să iubeşti, să îndulceşti, să răneşti şi să încânți 
inima ta, cu dulceţile, săgețile şi încântările dragostei lui 
lisus, citeşte în continuu Testamentul Domnului. Noul 
Testament e mai presus de cel Vechi. Din tot Noul 
Testament, mai presus sunt cele patru Evanghelii. Dintre 
Evanghelişti mai presus e loan. Şi din Evanghelia după 
loan mai presus e Testamentul Domnului. Fiindcă în el 
preadulcele lisus, vorbeşte preadulce şi preaiubitor, nu 
ca Stăpân şi dascăl, ci ca un părinte iubitor copiilor lui. Şi 
şi-a revărsat şi deşertat către dumnezeieştii Apostoli, şi 
prin ei către noi, însăşi seva dragostei inimii Lui şi a 
descoperit tainele cele mai înalte, mântuitoare şi ascunse 
ale inimii Lui. În Testamentul său, Domnul nu numeşte pe 
ucenicii Lui fii, ci într-un mod mai delicat, “copii”, adică 
copilaşi. “Copiilor, încă puţin mai sunt cu voi”. Şi exclamă 
Sf.Nicodim:. “O, marea Ta iubire pentru noi, prea 
iubitorule de oameni lisuse!” 

- Îmi veţi îngădui să adaug, am zis, că Monahii nu 
se limitează la studiul dumnezeieştii Scripturi, ci, urmând 
recomandarea Cuviosului Marcu Ascetul, se luptă şi să o 
aplice în practică: “Citeşte cuvintele dumnezeieştii 
Scripturi prin fapte şi nu le întinde în vorbe multe, 
îngâmfându-te cu simpla înțelegere”. 

Într-adevăr, dacă cineva citeşte şi nu aplică, se 
umfiă în pene cu înțelesurile goale de simţire. Şi a urmat 
o tăcere. i 

Fiindcă trecuse o oră, am continuat mersul şi am 
ajuns la locul numit “Panaghia”, unde ni s-a oferit o 
“agapă” (gustare). Laicii străini s-au pregătit de plecare 
într-o direcţie opusă celei a noastră. Şi-au exprimat 

recunoştinţa lor față de monahul N.şi, după ce au schimbat 
câteva cuvinte pline de amabilitate, ne-am despărţit cu 
dragoste şi rugăciuni de fraţii în Hristos închinători. Şi 
astfel am rămas singuri cu Monahul cu chip de înger. 

"Atmosfera grupului s-a schimbat dintr-o dată 
devenind mai caldă şi mai familiară. Aveam cu toţii 
acelaşi mod de vieţuire singuratic. Ne-am amintit de 
temele discuţiilor şi monahul N.şi-a exprimat îndoiala, 
dacă li s-ar putea atribui vreun folos. La observaţia mea 
că a trebuit să expunem profesorului G. învățătura mistică, 
de vreme ce, de altfel, ca dascăl de teologie, voia să o 
înveţe, el a răspuns că da, nu era drept să refuzăm, dar 
“cunoştinţele” din experienţă, oricât de autentic transmise 
celor lipsiţi de o experienţă pe măsură, fie se uită, fie se 
desfigurează, fiind greşit înțelese. Numai împărtăşirea 
experimentală face “cunoştinţele” despre Dumnezeu şi 
oameni durabile şi neschimbătoare. 

Am căzut de acord să continuăm drumul. Cu sacul 
lui ascetic pe spate şi cu mătăniile mari şi uzate, uşurat de 
asceză şi de “jugul uşor al Domnului”,cu privirea-i 
înduhovnicită, aplecată iarăşi spre pământ şi cu ochiul 
minţii întors spre înăuntru şi spre Dumnezeu, Monahul N. 
a mulţumit fraţilor ospitalieri şi a luat-o înaintea noastră, 
evident ca să se roage. 

După aproximativ o oră de mers obositor în jos, 
am ajuns la o peşteră “zidită de Dumnezeu” unde ne-am 
aşezat. Monahul H.m-a rugat să-l întreb pe monahul N. 
cel luminat cu harul Duhului Sfânt despre cele trei mişcări 
ale sufletului, fiindcă i s-a aprins interesul pentru mişcarea 
circulară despre care am vorbit. Am făcut ascultare. Abia 
am transmis smeritului monah N.cererea fratelui că acesta 
cu promptitudine s-a oferit să explice acest text 
areopagitic. 

- Cu plăcere, frate, a zis, am să vă explic cele trei 
mişcări ale sufletului, aşa cum m-a iniţiat cinstitul meu 
Bătrân. E vorba de cele trei mişcări mintale diferite, prin 

care mintea se înalță la Dumnezeu. Prima, zisă circulară, 
constă în întoarcerea minţii spre ea însăşi. Fiindcă mintea 
e împrăştiată prin simţuri în lumea sensibilă, devine 
evident faptul că unitatea ei s-a scindat. Părinţii Neptici, 
care au urmat această cale, au stabilit, ca diagnostic, că 
împrăştierea mişcărilor minţii în lumea exterioară 
constituie o rătăcire a ei. Şi întoarcerea ei în afară 
(extrovertirea ei) e numai o mărturie a scindării unităţii ei 
şi o uitare de Dumnezeu, dar şi o dovadă a iubirii faţă de 
lumea sensibilă în diverse grade de împătimire. Cum 
altfel să se explice fenomenul preferării de către minte a 
celor din afară şi lipsite de afinitate cu contemplarea şi 
vederea lui Dumnezeu? 

Fiindcă s-a vorbit deja suficient în timpul 
discuţiilor despre învățătura Sf.Grigorie Palama, trebuie 
să spun aici numai aceea că lucrarea duhovnicească a 
mişcării ““circulare”?” a minţii a ajuns de mult o predanie 
ascetică. De această mişcare e legată şi rugăciunea minţii, 
despre care s-au spus atât de multe. Într-adevăr, e un fapt 
admis de toţi Sf.Părinţi că mişcarea în cerc este mişcarea 
minţii mai presus de rătăcire. Fiindcă după ce s-a realizat 
unificarea tuturor puterilor sufleteşti şi, prin urmare, 
s-a eliberat de toate influențele exterioare şi de toate 
gândurile şi imaginile, mintea se urcă apoi cu dor şi 
dragoste la Dumnezeu. Dar în “adunarea” în sine însăşi, 
mintea are drept unică şi cea mai mică mişcare mintală 
invocarea milei lui lisus. Şi cu cât harul Duhului Sfânt 
umple sufletul de apropierea minţii de Dumnezeu, cu atât 
se reduc cuvintele rugăciunii; are. loc unirea nemijlocită 
cu Dumnezeu, în chip apofatic. 

A doua mişcare, zisă ““elicoidală”” (în spirală), a 
continuat Monahul cu uşurinţă şi har, nu e altceva decât 
raţionamentul, silogismul, dialectica - teză, antiteză, 
sinteză. În opoziţie cu cea circulară, această mişcare, nu 
numai că nu conduce la unificare, ci, dimpotrivă, scindează 
unitatea minţii. Prin urmare, cunoaşterea pe care o 

dobândeşte mintea e logică şi catafatică, incapabilă prin 
aceasta să cunoască pe Dumnezeu şi să ajute sufletul să se 
înalțe mai presus de spaţiul pe care-l delimitează judecata. 

Pentru că unde poate să ajungă cineva cu 
raționamentul? Mintea nu epuizează astfel toate 
posibilităţile ei. Pe lângă partea dianoctică care ţine de 
gândirea discursivă, există partea superioară a minții: 
intelecția (noeza). Toată lupta constă în curățirea 
sufletului şi în principal a raţiunii şi părţii poftitoare. 
Numai cu condiţia curăţirii acestor două puteri ale 
sufletului, mintea, ca gândire discursivă şi raţionament, 
funcţionează cu curăţie şi sub lucrarea Duhului Sfânt, 
sufletul “se luminează cu cunoştinţele dumnezeieşti, nu - 
mintal şi unitar, ci raţional şi extensiv şi cu lucrări 
amestecate şi schimbătoare”, cum zice Areopagitul. 

În ce priveşte mişcarea *“rectilinie””, a continuat 
Monahul N., aceasta e contrariul celei circulare. Una se 
întoarce spre înăuntru, iar cealaltă spre cele din afară. În 
mişcarea ““rectilinie””, nu avem o întoarcere a minţii la ea 
însăşi. Nici o mişcare unitară. Dimpotrivă, mintea iasă 
din sine însăşi şi se mişcă spre creatură. Creatura ca operă 
a lui Dumnezeu este “bună foarte”. Prin urmare, în toată 
creaţia văzută, Dumnezeu şi-a lăsat urmele Lui. “Urmele” 
create revelate sunt: puterea, înțelepciunea, bunătatea. Şi 
astfel, deci, mişcându-se în jurul creației şi studiind 
raţiunile lucrurilor, în care “vede veşnica Lui putere şi 
dumnezeire”(Rom.1,20),mintea urcă la Dumnezeu, “ca 
de la nişte simboluri variate şi multiple la contemplaţiile 
simple şi unitare”, după expresia textului areopagitic. 
lată, fraţilor, a sfârşit cu bunătate tânărul Monah N., care 
sunt cele trei mişcări ale sufletului, după Sf.Dionisie, 
precum mi-a predat mie Bătrânul. 

- Foarte înțelept, cred, ați redat spiritul textului, 
am zis. În aceste trei mişcări diferite se pot distinge cele 
două căi teologice distincte: catafatică şi apofatică. 

25. “Spre piscul cel mai înalt” 


“Treime suprafiintială.. „îndreaptă-ne 
pe noi...spre piscul cel mai înalt 
ai...cuvintelor mistice” 

(Sf. Dionisie Areopagitul) 


Străine şi neobişnuite, am zis, vor părea oricărui 
neiniţiat cuvintele monahului deiform N. Totuşi, ele 
formează bogăţia teoiogică a Bisericii. Cel ce studiază în 
adâncime cele trei mişcări ale sufletului, va putea să 
descopere cauza ascunsă multora, a deosebirii teologiilor 
Răsăritului şi Apusului. Cele trei mişcări spre cunoaşterea 
lui Dumnezeu formează întregul structurii psiho-spirituale 
a omului. Ea poate fi împărțit în raţională, logică, 
intelectuală, ne-intelectuală. 

Dacă Sf.Părinţi aveau - după Sf:Ap. Pavel - “mintea 
lui Hristos” (I Cor.2,16), urmează că ei s-au folosit de 
mintea lor luminată de Duhul Sfânt şi pentru cele trei 
mişcări. De altfel, am continuat, puterile sufletului n-au 
fost create în zadar de Dumnezeu. Şi, astfel, rațiunea, 
intelecţia şi ne-intelecția funcționau în lumina Duhului 
Sfânt. Nici o lucrare a sufletului nu era nefolosită, dar 
înțelepciunea lor consta în folosirea fiecăreia, potrivit cu 
obiectul. Ei o foloseau când pe cea raţională, atunci când 
obiectul admitea o analiză rațională. Când pe cea 
intelectuală, atunci când obiectul e mai presus de gândirea 
discursivă şi se cer aripile intelectului. Când pe amândouă 

funcţionând împreună ca instrumente de cunoaştere în 
spaţiul afirmațiilor. Când obiectul era compus, cunoscut 
şi necunoscut, făceau uz de cea intelectuală şi 
ne-intelectuală şi când “*cunoşteau”” prin necunoaştere 
pe Dumnezeu abandonând şi intelectul, intrau în “norul” 
apofatic. 

- Binecuvântate frate în Hristos, a zis Monahul N., 
ne-ați captivat cu dragostea voastră de aceste lucruri 
înalte, pe care le-aţi spus. Cred că prin explicarea textului 
de Dumnezeu înțelepţitului Dionisie aţi surprins esenţa 
întregii probleme a teologiei, şi aţi descoperit şi punctele 
de plecare ale căilor diferite ale Răsăritului şi Apusului, 
precum aţi afirmat. Într-adevăr, pierzând în mod evident 
lumina discernământului, Apusul a explicat toate prin 
rațiune şi intelect şi ceea ce nu era rațional i-a scăpat. În 
Creştinism, însă, aproape toate sunt supraraţionale, dacă 
nu vrem să rămânem la “litera care ucide”, ci să ne 
apropiem de “Duhul care face viu”(Il Cor. 3, 6). Şi deşi nu 
s-a depărtat de cunoştinţele catafatice, Ortodoxia, a unit 
cu ele contemplaţiile isihaste şi experienţele mai presus 
de rațiune în Duhul Sfânt. Apusul, dimpotrivă, a mutilat 
pe om şi l-a sărăcit prin lipsa posibilităţii lui de a se înălța 
la supra-intelecţie, prin contemplaţia în isihie. Şi, înrobit 
cum este veacului acesta, în sfera lui dominată de rațiune 
vede toate prin prisma raţiunii şi măsoară toate prin 
rațiune. Astfel au rezultat cele două limbaje diferite ale 
Ortodoxiei şi Apusului. 

Aş mai putea, sfinţi părinţi, a continuat Monahul 
N. să menţionez ca indiciu al acestei mentalități maladive 
- care raţionalizează toate şi fără rațiune nu acceptă nimic 
- Întruparea lui Dumnezeu-Cuvântul. Dacă întreabă cineva 
pe un apusean sau pe un occidentalizant: Hristos poate fi 
cunoscut sau e necunoscut? va răspunde că poate fi 
cunoscut şi, fireşte, e gata să expună rațional învățătura 
lui despre Hristos. Ortodoxia, însă, chiar şi faptul cel mai 
palpabil - “ceea ce am auzit, ceea ce am văzut cu ochii 

noştri, ceea ce am privit şi mâinile noastre au pipăit” 
(I Ioan 1,1) - îl consideră ca mare mister. 

În Cuvântul lui “La Botezul Domnului” Sf. 
Grigorie Teologul întreabă: “Ce este cureaua 
încălțămintei, pe care n-o dezlegi tu, cel ce botezi pe 
lisus? Este cuvântul Întrupării, din care şi cel mai mic 
lucru este nedescoperit, nu numai credincioşilor, dar şi 
însuşi purtătorului-de-duh loan”. 

lar Sf.Dionisie Areopagitul zice la fel: “Întruparea, 
“dumnezeiască plăsmuire după noi a lui lisus”, care e în 
mod evident, taina cea mai mare din întreaga teologie, 
este de nerostit prin cuvânt şi de necuprins de orice minte 
şi de însuşi arhanghelul Gavriil, cum se exprimă în lucrarea 
“Despre numele divine”. Dar şi în Epistola sa către 
“terapeutul” Gaius, scrie el că “lisus rămâne ascuns nu 
numai după Întrupare, dar, ceea ce e şi mai dumnezeiesc, 
continuă să fie ascuns în ciuda întregii arătări. Taina lui 
lisus e de negrăit cu cuvântul şi de necuprins cu mintea”. 
lar Sf. Maxim Mărturisitorul, împreună cu toţi Părinţii, 
spune şi el acelaşi lucru. Dar Apusul, care a privit cu 
suspiciune simţirea mistică prin care ne apropiem de 
taine, a demistificat pe Dumnezeu-Omul, ca şi toate 
misterele, câte nu le-a tăgăduit de-a dreptul. 

- Fără îndoială, preadulce frate în Hristos, am zis, 
rătăcirea se datorează absenței unor criterii înrudite. Ca 
să fim exacţi, raționalismul nu e un fenomen exclusiv 
occidental. Dacă mărginirea teologiei în hotarele nelibere 
ale gândirii discursive este o manifestare a absenței 
funcţiilor spirituale mai înalte, atunci trebuie să admitem 
că raționalismul nu distinge Răsăritul de Apus, ci 
invadează acolo unde găseşte teren prielnic. 

Să dăm exemplul concret pe care l-aţi menţionat: 
Întruparea Cuvântului. Dacă, pe lângă gândirea discursivă, 
dispui şi de un intelect curat, dar, dincolo de acesta, ai 
dobândit şi simţirea ortodoxă, pe care ţi-o dăruieşte 
Duhul Sfânt, negreşit vei accepta că “lisus e ascuns şi 

după arătare sau, ca să vorbesc într-un mod încă şi mai 
dumnezeiesc, chiar şi în însăşi arătarea Lui...” 

Dacă însă nu dispui decât de gândirea discursivă 
(cerebrală) cu facultatea de reflecţie şi întorsăturile 
silogismelor, atunci vei cugeta după cum raţionezi, după 
cum te predetermină instrumentele tale de cunoaştere mai 
grosiere.Şi ceea ce este mai tragic e că nu vei bănui că 
există alți ochi mai ageri, care văd cu totul diferit. Şi 
astfel vei teologhisi ca un miop, cu halucinaţia că le vezi 
pe toate drept. - 

- Binecuvântate frate al meu, a observat Monahul 
N., iarăşi “aţi făcut drepte cărările”(1s.40,3), pentru ca 
cuvântul lui Dumnezeu să meargă pe căi netede. Cu cele 
ce le-aţi spus, socotesc că aţi atins iarăşi problema relaţiei 
dintre teologie şi teologi, despre care am discutat cu 
profesorul G. Aş vrea deci să vă pun întrebarea: dacă, 
după Sf. Maxim, taina credinţei are ““ceea ce n-a fost 
văzut încă mai mare decât ceea ce s-a arătat’, adică 
partea necunoscută a întregii taine e mai mare în raport cu 
cea cunoscută şi dacă, pentru ca mintea să se autolimiteze 
în hotarele de aici aie necunoştinței, are nevoie de 
cunoaşterea necunoaşterii, ce este atunci ceea ce-i indică 
hotarele cunoaşterii şi necunoaşterii? | 

_ Frate al meu, am răspuns, experienţa în Duhul 
Sfânt, ca simtire şi putere de înţelegere, va arăta hotarele 
a ceea ce e cunoscut şi necunoscut. 

- Da, e calea Ortodoxiei, a zis' Monahul N.. 
Mişcarea catafatică, insuficientă, prin firea ei să umple 
întreaga dorire a sufletului de cunoaşterea lui Dumnezeu, 
asumă şi pe cea apofatică. Astfel, în vreme ce mintea se 
sprijină pe adevărurile catafatice ale cunoaşterii jui 
Dumnezeu, prin negările continui a oricărui element 
pozitiv-catafatic intră prin Duhul Sfânt în spațiul 
superlativului. Acolo, după ce a cunoscut că Dumnezeu e 
mai presus de toate numirile, foloseşte termeni superlativi, 
pentru ca să sfârșească într-o necunoaştere desăvârşită. 

Şi această necunoaştere desăvârşită este o cunoaştere 
supremă, întrucât după Părinţii-teologi, Dumnezeu e 
incomprehensibil şi singurul lucru comprehensibil este 
incomprehensibilitatea Lui. Prin urmare, nici numai calea 
catafatică, nici numai cea apofatică, ci ambele ca o ““unire 
preadulce”. 

Îmbrăţişându-ne cu îngerescul isihast şi lăcrimând 
de bucurie şi recunoştinţă, ne-am despărţit, el pentru 
sfânta isihie a lui, iar noi pentru sfânta noastră Chinovie, 
iar toţi pentru “piscul cel mai înalt”... Acolo unde e lumina 
Sfintei Treimi. Amin. 


ANEXĂ 


SFINŢII PĂRINŢI DESPRE RUGĂCIUNEA LUI IISUS 


I. Explicarea dogmatică a cuvintelor rugăciunii lui 
lisus*) 


“Doamne, Iisuse Hristoase, Dumnezeul nostru, 
miluieşte-ne pe noi. Amin” nu ni s-a predat şi nu se zice în 
fiecare ceas aşa, pur şi simplu, fără o socotință şi fără o 
chibzuinţă prealabilă. Chiar dacă stihul e scurt, aceasta nu-l 
face nicidecum lipsit de dogme, ci el a fost compus de Sfinţii 
Părinţi cu un gând anume şi după multă meditaţie, cu împreună- 
lucrarea Duhului Sfânt, spre suprimarea tuturor ereziilor şi 
împlinirea tuturor poruncilor Domnului. 

Pentru că fiecare cuvânt e plin de dogme, de porunci ale 
Domnului şi de dreapta cinstire a lui Dumnezeu. Fiindcă unii 
din eretici ziceau că Hristos este simplu om, nu şi Fiu al lui 
Dumnezeu, iar alții că e numai Dumnezeu, nu şi om desăvârşit 
îmbrăcând umanul numai ca o aparență. Unii, mărturisind că 
este şi Dumnezeu şi om, nu uneau cele două naturi (firi) într-un 
unic ipostas, ci ziceau că, aşa cum există două naturi, aşa există 
şi două ipostasuri şi doi fii. Iar alţii, părându-li-se că cele două 
naturi concurg într-un unic ipostas şi dogmatizând că naturile 
însele s-au amestecat şi topit într-una, încercau să dovedească 
cum că din amândouă s-a realizat o unică natură schimbată. 

Dar stihul acesta, prin “Doamne”, care indică natura 
divină, dezavuează pe Arie şi pe cei ce cugetă la fel cu el zicând 


*) Comentariu bizantin anonim al textului rugăciunii lui lisus, anterior 
anului 1105, data celui mai vechi manuscris păstrat, tradus după ediția 
critică a păr.Robert E.Sinkewiczc.s.b. An Early Byzantine Comentary 
o ij Jesus Prayer, “Medieval Studies” (Toronto), 49 (1987), 208- 

Traducerea textelor patristice din această anexă ilustrativă 
aparține diac. Ioan I.Ică jr. 


186 


că este un simplu om şi nu Fiu al lui Dumnezeu. 

Prin “lisuse”, care indică natura umană, el dă peste bot 
lui Eutihie, Dioscor şi celor care împărtăşesc aceleaşi idei cu ei 
socotind că este numai Dumnezeu şi atribuind astfel Patimile 
Lui Divinităţii. 

Prin “Hristoase”, adică Dumnezeule şi omule, face să 
înceteze pe Nestorie şi cei împreună cu el care sunt de părere că 
în El există ipostasuri separate unul de celălalt mitologizând că 
există două ipostasuri şi doi fii în Unul Hristos Dumnezeu şi nu 
zic că Sfânta Născătoare de Dumnezeu e Născătoare de 
Dumnezeu, ci Născătoare de Hristos. 

Prin “Dumnezeu” răstoarnă pe Teodor al Faranului, pe 
Onoriu al Romei, pe Serghie şi Pir, şi pe Petru, şi pe toţi cei 
împreună cu ei şi-i arată flecărind pe cei ce îndrăznesc să 
vorbească de o confuzie, o unică natură, o unică voinţă şi o unică 
lucrare. 

Arătând astfel neconfundate natura divină şi cea umană, 
el (stihul) înfăţişează cele două naturi unite într-un unic ipostas. 

Desăvârşind, astfel, dogma ortodocșilor privitoare la 
Hristos, adaugă apoi pe “al nostru”, unind şi legând pe credincioşi 
între ei frăţeşte prin iubire, în care există toată plinirea Legii şi 
a Proorocilor (Rom.13, 10). 

Îmbrăţişând apoi plinirea desăvârşită a dogmelor şi 
poruncilor, adaugă pe “miluieşte”, căci prin dreapta credință în 
dogme şi împlinirea poruncilor suntem miluiţi. 

Apoi adaugă “pe noi”, care are în el iubirea, iar la urmă 
îl aduce pe “Amin”, adică aşa să fie, întărind printr-un vot cele 
spuse în certitudine şi adevăr. 


II. Comentariu ascetic al rugăciunii lui lisus*) 


Zice dumnezeiescul Apostol: Rugaţi-vă neîncetat! (| 
Tes.5, 17), fără mânie şi gânduri (| Tim.2, 8). Şi bine zicea 
Sfântul *“fără gânduri”; căci orice gând separă mintea de 
Dumnezeu, şi, chiar dacă pare a fi bun, este cu totul diabolic, ca 
să nu zic al diavolului. Pentru că toată lupta diavolului aceasta 
este: să separe şi să întoarcă mintea de la Dumnezeu şi să o 
atragă spre grijile şi plăcerile lumeşti, iar în interior, în inimă, 
să inspire porunci şi faceri de bine şi alte gânduri pretins 
rezonabile, sau mai degrabă iraționale, la care nu se cade a lua 
seama în întregime. Fiindcă toată lupta sufletului e ca mintea să 
nu se separe de Dumnezeu, să nu se însoțească şi consimtă cu 
gândurile necurate, şi să nu ia seama la cele a căror icoană o 
zugrăveşte în inimă atotblestematul şi vechiul zugrav, diavolul. 
“Căci prin toate acestea diavolul schimbă când chipuri, când 
figuri, când culori, când fețe, şi nenorocitul om, amăgindu-se, 
stând într-un loc, socoteşte că este aiurea şi i se pare că vede pe 
unii, vorbeşte cu persoane sau orânduieşte lucruri; ceea ce ţine 
de o înşelăciune diabolică. Trebuie, deci, ca mintea să fie 
întărită şi ţinută în frâu, şi să se înfrâneze de la orice gând şi 


sn 


*)E vorba de aşa-numita "metodă" atribuită Sf. Ioan Hrisostom şi 
„editată între scrierile acestuia sub numele de "Epistolă către monahi 
plină de tot folosul şi trezvia" (P.G.60, 751-756). Împreună cu 
"metoda" atribuită Sf.Simeon Noul Teolog, ea se găseşte în manuscrisul 
Vaticanus 658, datat sfârşitul sec. XI- începutul sec. XII. Ea n-a fost 
tradusă în "Filocalia românească" a păr. D. Stăniloae. Poate pentru că 
nu este propriu-zis o "metodă" ci pentru că "se menţine în consideraţii 
mai generale, ceea ce ne arată însă, credem, că e mai veche" (Pr. prof. 
Pee Viaţa şi învățătura Sf. Grigorie Palama, Sibiu 1938, 
p.43). 

lucrare a celui rău prin chemarea (invocarea) Numelui Domnului 
nostru lisus Hristos; iar acolo unde stă trupul, acolo să fie şi 
mintea, pentru ca între Dumnezeu şi inimă să nu se găsească 
nimic intermediar ca un zid despărțitor sau ca un meterez care 
să întunece inima şi să o separe de Dumnezeu. lar dacă, totuşi, 
mintea este răpită, nu trebuie să zăbovească în aceste gânduri, 
pentru ca nu cumva consimțământul cu gândurile să nu i se 
socotească drept faptă înaintea Domnului în ziua judecății, 
când Dumnezeu va judeca cele ascunse ale oamenilor. 
Faceţi-vă, deci, răgaz pururea. şi stăruiți pe lângă Domnul 
Dumnezeul nostru până ce se va milostivi spre noi; şi nu căutaţi 
nimic altceva decât numai milă de la Dumnezeul slavei. Iar 
căutând milă, căutaţi cu inimă smerită şi vrednică de milă, şi 
strigați din zori şi până în seară, dacă se poate şi toată noaptea: 
“Doamne, lisuse Hristoase, miluieşte-ne!” şi siliți mintea voastră 
spre această lucrare până la moarte. Pentru că lucrul acesta are 
nevoie de multă silință, fiindcă “strâmtă este poarta şi îngustă 
este calea ce duce la viață” (Mt.7, 14) şi cei ce se silesc intră 
într-însa, pentru că Împărăţia cerurilor e a celor ce se silesc 
(Mt.11, 12). Vă îndemn, deci, nu separați inimile voastre de 
Dumitezeu, ci stăruiţi şi păziți-o pe ea cu pomenirea Domnului 
nostru Iisus pururea, până când Numele Domnului se va sădi 
înăuntru în inimă; şi nimic altceva nu gândiţi decât ca să se 
slăvească Hristos în voi. Vă îndemn, deci, să nu încetaţi 
nicicând acest canon ai rugăciunii acesteia, ci fie că mâncaţi, fie 
că beţi, fie că mergeţi pe drum, fie orice altceva faceţi, neîncetat 
strigaţi: “Doamne, lisuse Hristoase, Fiul lui Dumnezeu, 
miluieşte-ne!” Pentru că însăşi pomenirea numelui Domnului 


“nostru lisus Hristos să ne provoace la război cu vrăjmaşii. 


Fiindcă prin memorie sufletul silit poate găsi toate, fie bune, fie 
rele. Întâi poate vedea înăuntru, în inimă pe cele rele, apoi pe 
cele bune. Căci memoria îl poate smeri, memoria poate dovedi 
păcatul care locuieşte în noi şi memoria îl poate mistui; memoria 
poate mişca în inimă toată puterea vrăjmaşului şi memoria o 
poate birui şi dezrădăcina în parte. Pentru că pogorârea în parte 
a Numelui Domnului nostru lisus Hristos în adâncul inimii 

smereşte dracul care-i stăpâneşte păşunile şi mântuie şi face viu 
sufletul. Aşadar, neîncetat stăruiţi în inimă strigând numele 
Domnului lisus, ca inima să absoarbă pe Domnul şi Domnul să 
absoarbă inima, şi cele două să devină una. Pentru că lucrul 
acesta nu e de o zi sau două, ci e nevoie de mult timp, de multă 
vreme, de multă luptă şi osteneală, până ce va fi scos afară 
vrăjmaşul şi se va sălăşlui înăuntru Hristos. “Căci lupta noastră 
nu este împotriva sângelui şi trupului, ci împotriva stăpâniilor, 
puterilor şi duhurilor răutăţii”, precum zice Apostolul (Efes.6, 
12). Aşa se cade să se roage rugătorul, ca unul ce-şi adună şi 
întinde tot gândul său ca să cheme pe Dumnezeu cu suflet 
îndurerat, şi de aceea nici nu se întinde la cuvinte mari, nici nu 
întinde rugăciunea peste măsură, ci zice cuvinte puţine şi 
simple; fiindcă faptul de a fi ascultat nu stă în mulţimea 
cuvintelor, ci în trezvia gândului. lar acest lucru se poate vedea 
din exemplul Anei, mama proorocului Samuel. Prin urmare, 
trebuie ca rugătorul să nu se întindă la vorbe mari, ci să se roage 
continuu, cum a poruncit Hristos prin Pavel, şi la intervale mici. 
Fiindcă dacă întinzi cuvântul peste măsură şi eşti neglijent de 
cele mai multe ori, ai dat îngăduință diavolului să vină şi să te 
amăgească depărtând gândul de la cele zise. Dar dacă faci 
rugăciuni continue şi frecvente şi-ţi petreci toată vremea în 
rugăciuni frecvente, îţi vei putea face rugăciunile cu multă 
trezvie. Vrei să afli priveghere, rugăciune, trezvie şi asiduitate? 
Du-te la Ana, învaţă ce a făcut aceea (II Regi 1,9-13). S-au 
ridicat, zice, toți de la masă şi aceea nu s-a întors îndată spre 
somn sau spre odihnă. De aceea, mi se pare că, şezând la masă, 
nu s-a îngreunat cu mâncăruri, căci altfel n-ar fi vărsat atâtea 
lacrimi. Şi Dumnezeu a auzit-o nu pentru că a scos o voce 
strălucitoare şi puternică, ci pentru că a strigat lucruri mari în 
inima sa (căci zice: “vocea ei nu se auzea”). Pentru că nu era atât 
nevoie de voce cât de gând, cum nu e atât nevoie de întinderea 
mâinilor, cât de un suflet tensionat, nici de o schimă exterioară 
ci de cugetul lăuntric al minţii. Chiar dacă ai fi pus în afară de 
biserică, strigă şi zi: “Doamne, Iisuse Hristoase, 
miluieşte-mă!”, chiar fără a mişca buzele, dar strigând cu 

sufletul, pentru că Dumnezeu aude şi pe cei ce tac. Nu căuta loc 
(topos), ci mod (tropos) potrivit pentru rugăciune. Oriunde ai fi, 
roagă-te. Tu eşti biserică, nu căuta loc. În față era marea, înapoi 
egiptenii iar la mijloc Moise, nimic zicând; şi a zis către el 
Dumnezeu: “Pentru ce strigi la Mine?” (leş.14, 15). Şi tu, deci, 
când vine o ispită peste tine, fugi la Dumnezeu, cheamă pe 
Domnul lisus. Căci nu este om, ca săvină într-un loc. Dumnezeu 
este pururea aproape. “Încă grăind tu, va zice: Iată-mă!” (Is.58, 
9). Încă n-ai sfârşit bine ruga, şi El ţi-a şi auzit cererea. Pentru 
că dacă ai gândul curăţit de patimile nelalocul lor, chiar de-ai fi 
în piaţă, pe drum, pe mare, în casa de oaspeţi, oriunde ai fi, vei 
putea, chemând pe Dumnezeu, să dobândeşti cererea ta. Dar de 
multe ori, zici, am cerut şi n-am dobândit.. Desigur, pentru că ai 
cerut rău sau fără credinţă sau cu înfumurare sau lucruri care 
nu-ţi sunt de folos; şi chiar dacă de multe ori ai cerut cele de 
folos, dar n-ai stăruit. Căci scris este: “întru răbdarea voastră 
veţi dobândi sufletele voastre” (Lc 21, 19) şi “cel ce va răbda 
până la sfârşit acela se va mântui” (Mt.10, 22). Pentru că dacă 
nu vei cere cu osteneală şi stăruință multă, nu vei primi. Fiindcă 
trebuie ca mai întâi să doreşti, iar dorind să cauţi din adevăr în 
credință şi răbdare cele de folos fiecăruia, nefiind în nimic 
judecat de conştiinţa ta că ai cere fără de grijă sau cu uşurinţă, 
şi vei lua atunci când va voi Dumnezeu. Fiindcă Acela ştie mai 
bine decât tine cele de folos ţie şi poate de aceea întârzie, 
înțelepţind astfel asiduitatea ta, ca să cunoşti darul lui Dumnezeu 
şi să păzeşti cu frică ceea ce ţi s-a dat. Pentru că tot ceea ce 
câştigă cineva cu osteneală multă se străduieşte să-l păzească, 
ca nu cumva pierzându-l să piardă şi multa sa osteneală şi, 
nesocotind harul Domnului, să se facă nevrednic de viața 
veşnică. Căci ce i-a folosit lui Solomon că îndată a primit harul 
înțelepciunii şi apoi l-a pierdut? Deci nu fi mic la suflet, dacă 
n-ai primit grabnic cererea ta împlinită. Fiindcă dacă Stăpânul 
Cel Bun ar şti că, primind harul, nu l-ai pierde, ar fi gata să 
ti-l ofere înainte de a-l cere; dar acum El a făcut aceasta purtând 
grijă de tine. Pentru că dacă robul care a luat talantul şi l-a 
păstrat păzindu-l a fost osândit pentru că nu l-a neguţătorit, cu 

cât mai mult nu va fi osândit cel care l-a pierdut. la seama la tine 
însuţi şi cercetează-te pe tine însuţi de pretutindeni. Ai neadormit 
spre paza detine ochiul minţii, căci treci prin mijlocul curselor, 
laţurile ascunse ale vrăjmaşului au fost fixate pretutindeni. 
Observă, deci, în jur cu grijă toate, că scapi ca o antilopă din 
cursele întinse; pentru că aceea e cu neputinţă de prins în curse 
din pricina ascuţimii vederii ei. 

Trebuie să ştim acest lucru: că nu putem împlini păzirea 
niciunei porunci, nici iubirea de Dumnezeu, nici iubirea de 
aproapele rătăcind cu gândul când la una când -la alta, ci 
nevoinţa bineplăcerii lui Dumnezeu după Evanghelia lui Hristos 
se realizează în părăsirea grijilor lumii şi în înstrăinarea 
desăvârşită de distracţiile lipsite de minte. Aşa a mărturisit 
ucenicilor cu dispoziţie sinceră şi neînfumurată Domnul Însuşi 
zicând: “Voi nu sunteţi din lumea aceasta” (In.15, 19), 
mărturisind mai apoi, dimpotrivă, că lumea nu poate primi 
cunoştinţa lui Dumnezeu nici Duhul Sfânt, căci zice: “Părinte 
drepte, lumea nu Te-a cunoscut” (în.17, 25) şi: “Duhul 
Adevărului pe Care lumea nu-L poate primi” (In.14, 17). 
Aşadar, cel'ce vrea să urmeze cu adevărat lui Dumnezeu trebuie 
să se dezlege de legăturile afecţiunilor vieţii; iar aceasta se 
realizează prin părăsirea desăvârşită şi uitarea vechilor obiceiuri. 
Făcând aceasta, se cade să păzească inima lui cu toată straja, ca 
nu cumva să scoată din ea gândul privitor la Dumnezeu sau să 
întineze memoria lucrurilor minunate ale Lui cu închipuiri ale 
lucrurilor deşarte, ci, prin pomenirea Lui neîncetată şi curată să 
aibă întipărită în sufletul lui ca o pecete neştearsă gândul cuvios 
al lui Dumnezeu. Pentru că aşa vine în noi iubirea faţă de 
Dumnezeu care ne scoală spre lucrarea poruncilor Domnului şi 
este, la rândul ei, ea însăşi păzită de ele în durată şi stabilitate. 
Aceasta o arată Domnul zicând odată: “De Mă iubiţi, păziţi 
poruncile Mele” (In.14, 15), şi altădată: “Dacă păziţi poruncile 
Mele, rămâneţi în iubirea Mea” (In.15, 10), şi, încă şi mai 
tulburător: “după cum şi Eu am păzit poruncile Tatălui şi rămân 
în iubirea Lui” (In.15, 10). Cel ce strică în lucrarea sa strictețea 
poruncii este evident că e neputincios față de pomenirea 

Domnului. Iar aceasta din urmă realizează atât neînfumurarea 
(ameteoriston) cu sufletul cât şi viețuirea izolată în ce priveşte 
locuirea, pentru că faptul de a avea o viață amestecată cu alții 
e păgubitor. Deci ca să nu primim îndemnuri prin urechi sau 
ochi şi să putem stărui în rugăciune, să ne izolăm mai întâi în ce 
priveşte locuirea, căci aşa vom depăşi şi obiceiurile dinainte în 
care trăim străini de poruncile lui Dumnezeu. Sau cum vom 
putea împlini cuvântul: “Dacă vine cineva la Mine, să se lepede 
de sine” (Mt.16, 24)? Fiindcă trebuie să-l urmăm lepădându-ne 
de noi înşine şi luând crucea lui Hristos. lar tăgăduirea de sine 
e uitarea desăvârşită a celor trecute şi lepădarea voinţelor 
proprii. Dacă, însă, lăsăm în memoria noastră ceva pământesc 
dintr-o ființă stricăcioasă, atunci mintea prăvălindu-se şi 
tăvălindu-se în aceasta ca într-un noroi, cu necesitate sufletul 
nu va avea ochi pentru Dumnezeu şi nu se va mişca spre pofta 
frumuseţilor cereşti şi a bunurilor hărăzite nouă ca făgăduinţi. 
În general, nu ne este îngăduit a ne îngriji nici chiar de lucrurile 
necesare, cum sunt: hrana şi îmbrăcămintea, încât să fim 
cuprinşi ca de nişte spini de gândurile cele rele ale lumii care 
împiedică rodirea seminței azvârlite de Plugarul sufletelor 
noastre; căci zice Domnul nostru lisus Hristos? “iar cei ce-au 
căzut între spini sunt cei înăbuşiţi sub grijile bogăției şi plăcerilor 
vieţii şi de aceea nu aduc roade” (Mt. 13,22). Să nu dăm deci nici 
un prilej păcatelor, nici să lăsăm vrăjmaşului un loc în inimile 
noastre având sălăşluit înăuntru prin pomenire continuă pe 
Dumnezeu. lar atenţia gândului şi obiceiul neînfumurării s-ar 
putea sădi cu uşurinţă în nişte copii printr-o dreaptă călăuzire, 
dacă şi ei ar fi examinaţi continuu unde îşi au ei gândul şi ce se 
întoarce şi revine mereu în gândurile lor de cei care-i conduc. 
Pentru că simplitatea şi lipsa de viclenie a vârstei fragede şi 
nepropice minciunii mărturiseşte cu uşurinţă lucrurile şi 
mişcările nespuse ale sufletului. 

“Şi a zis Dumnezeu: să facem om după chipul nostru” 
(Fac.1, 26) vorbind aici despre omul lăuntric. Dar vei zice 
poate: nu ne spune nimic despre gânduri, zice doar că omul e 
după chipul lui Dumnezeu, dar cum este om gândul? Ascultă pe 

Apostolul care zice: “chiar dacă omul nostru cel dinafară se 
strică, cel dinăuntru se reînnoieşte din zi în zi” (II Cor.4, 16). 
Ştiu, deci, că există doi oameni: unul arătat şi altul ascuns sub 
cel arătat. Avem, deci, şi un om interior şi suntem dubli. Şi 
atunci cu adevărat zicem că suntem oameni în interior şi nu în 
exterior, având adică desăvârşirea în partea raţională a sufletului. 
Astfel încât trupul este o unealtă a sufletului omului, iar om 
propriu-zis este ceea ce priveşte sufletul însuşi. lar: “să 
stăpânească...”, cum a zis-o Dumnezeu: pentru trup sau pentru 
rațiune? În suflet sau în trup stă stăpânirea? Dar în ce altceva stă 
rațiunea decât în bogăţia raţiunii? Căci pe cât este lipsit omul de 
puterea şi forța trupului, pe atât îi prisoseşte organizarea raţiunii. 
Nu a zis: să facem pe om după chipul nostru şi el să se mânie, 
căci nu patimile sunt luate drept chip al lui Dumnezeu, ci 
rațiunea e stăpână asupra patimilor. Ţi s-a dat să stăpâneşti 
peste fiare şi animale, de ce nu stăpâneşti şi peste fiarele 
dinăuntru? Ţi s-a dat să stăpâneşti peste vieţuitoarele iraționale 
ca să domini peste patimile iraționale. Dacă, deci, eşti stăpân 
peste cele dinafară, de ce laşi neîmpărăţite pe cele interioare? 
Ai fost creat stăpân; să nu te înfumurezi pentru aceasta cu 
gândul, nici să fii uşuratic şi nestatornic la minte. Căci e absurd 
ca, dacă dobori pe cele ce zboară în afară, să nu te dobori petine 
însuţi, cel cete ridici cu atâta uşurinţă şi înălțare. Nu te înfumura 
înălțându-te pentru ceea ce eşti şi mai bine cugetă la firea 
omenească. Nu te umfla în pene când eşti lăudat, nu căuta slavă, 
nici nu socoti că tu însuţi eşti ceva mare, fiindcă eşti de fapt ca 
o pasăre nestatornică purtată de colo până colo. Stăpâneşte-ţi, 
deci, gândurile din tine ca să ajungi domn peste toate; căci 
puterea dată ţie asupra vieţuitoarelor trebuie să o dirijăm spre 
stăpânirea de noi înşine. Aşa cum la nimic nu folosesc casa, 
cetatea sau porțile, dacă nu sunt acolo cei care le păzesc şi ştiu 
când să le închidă şi când să le deschidă, așa nici monahului 
nu-i sunt de folos nici una din isprăvile sale, dacă raţiunea nu e 
portar al voilor lui, încredinţat cu închiderea şi deschiderea 
inimii cu toată strictețea şi ştiinţa, ştiind bine pe cine trebuie să 
lase să iese şi pe cine să intre. Chiar dacă vreun gând ar voi să 

iasă cu forța, trebuie ca el să fie înăbuşit înăuntru, şi să nu i se 
îngăduie să izbucnească în cuvinte, ci: rădăcina însăşi a păcatului 
trebuie să fie uscată, poarta inimii să fie sigură şi paza strictă, 
iar vorbele rele să nu fie lăsate să se nască iar cele deja născute 
să fie înăbuşite. De aceea, Însuşi Dumnezeu porunceşte ca 
gândurile rele să fie suprimate înăuntru, atunci când zice: “Cel 
ce s-a uitat numai la o femeie poftind-o...” (Mt.5, 28). Vezi cum 
n-a lăsat să înflorească şi să ia putere nici pofta nici mânia 
(concupiscenţa şi irascibilitatea)? Fiindcă zice: “cel ce se mânie 
pe fratele său, vrednic va fi de gheena focului” (Mt.5, 22). Să 
fie, deci, porţile închise şi gândurile rele se vor domoli şi 
îmblânzi; căci tot păcatul se zămisleşte în suflet din mânie şi din 
poftă. De aceea şi David se roagă lui Dumnezeu zicând: “Să nu 
abaţi inima mea!” (Ps.104, 4), nu pentru că Dumnezeu ar. 
abate-o -să nu fie! - ci vrea să zică aceasta: să nu laşi să fie 
abătută ori întoarsă spre gânduri rele. Fiindcă de aici este 
izvorul răului şi al răutăţii. Pentru că aşa cum ochiul purtat 
continuu de jur împrejur, când la dreapta şi la stânga, când în 
sus şi jos, nu poate vedea cu claritate ceva, ci trebuie să se fixeze 
ca să se poată face vederea adevărată a lucrului văzut, aşa şi 
mintea omului nu este în stare, când e cuprinsă de zeci de mii 
de griji, să fixeze limpede adevărul şi să fie pregătită să 
primească în inimă întipăririle produse de dumnezeieştile 
învățături, întrucât e ocupată mai dinainte de învățăturile cele 
din obiceiul cel rău. Pentru că nu se pot înscrie altfe! cele 
dumnezeieşti în suflet, decât ieşind afară prezumţiile 
(prejudecățile) născute din obiceiul cel vechi. Pentru că mintea 
neîmprăştiată în cele dinafară şi nerevărsată în lume prin 
simţuri, se întoarce la ea însăşi şi prin sine însăşi urcă la 
gândirea lui Dumnezeu: şi, învăluită de lumină şi strălucind de 
frumusețe, uită însăşi firea omenească, nemaitrăgând sufletul 
spre. grija hranei şi purtarea de grijă a veşmintelor, ci, 
făcându-şi răgaz dinspre grijile pământeşti, îşi pune întreaga 
râvnă în câştigarea bunurilor veşnice, pe care fie să le întâlnim 
în Hristos lisus, Domnul. Amin. 


III. Sf. Grigorie Palama 
3 Capitole despre rugăciune şi curăţia inimii*) 


1. Întrucât Divinul este bine-în-sine, mila însăşi şi un 
abis de bunătate, sau mai degrabă îmbrăţişează şi acest abis, ca 
Unul ce este mai presus de orice nume numit şi orice lucru 
gândit, numai prin unirea cu Acesta ar putea câştiga cineva.mila 
Lui. lar cineva se uneşte cu Acesta prin comuniunea, pe cât e cu 
putință, a virtuţilor asemănătoare cu Acesta, şi prin comuniunea 
cererii şi unirii în ruga către Dumnezeu. Dar comuniunea 
virtuţilor pregăteşte numai, prin asemănare , pe cel râvnitor 
pentru primirea Divinului, nu-l şi uneşte însă cu Acesta. Puterea 
rugii, însă, consacră şi desăvârşeşte efectiv tensiunea şi unirea 
omului cu Divinul, ca una ce este legătura creaturilor raţionale 
cu Creatorul lor, însă numai atunci când cele ale rugăciunii 
depăşesc prin străpungere arzătoare patimile şi gândurile. Pentru 
că minţii împătimite îi este cu neputinţă să se unească cu 
Dumnezeu. Cât timp mintea se roagă astfel, ea nu câştigă nici 
mila. Însă pe cât poate alunga gândurile, pe atât câştigă şi 
plânsul. lar proporţional cu plânsul se împărtăşeşte şi de mila 
mângâierii; şi dacă perseverează în acestea cu smerenie timp 
îndelungat, preface întreagă partea pasională a sufletului. 

2. Când caracterul unitar al minţii devine triadic 
rămânând unitar, atunci ea se uneşte cu Monada triadică şi 
tearhică (cu Unirea treimică obârşie a Dumnezeirii), încuind 
orice intrare a rătăcirii şi şezând mai presus de trup, de lume şi 
de stăpânitorul acestei lumi. Şi evitând astfel cu desăvârşire 
prilejurile prinderii ei de către acestea, este în ea însăşi şi în 
Dumnezeu, desfătându-se cât timp se menţine astfel, de veselia 
*) P.G. 150, 1117B- 1121 A 

duhovnicească ce izvorăşte din interior. lar caracterul unitar al 
minții devine triadic rămânând unitar în întoarcerea minţii la ea 
însăşi şi în urcuşul prin ea însăşi spre Dumnezeu. Întoarcerea 
minții la ea însăşi este paza de sine însăşi, iar urcuşul prin sine 
însăşi spre Dumnezeu îşi lucrează începutul prin rugă, însă 
printr-o rugă concentrată; uneori se poate şi printr-una mai 
extinsă, însă e mai trudnic (anevoios). Dacă însă cineva 
perseverează rezistând în această concentrare a minţii şi tensiune 
spre Divin, presând cu forţă şi tărie vagabondarea şi evaziunile 
gândirii proprii, atunci se apropie mental de Dumnezeu, câştigă 
cele negrăite, gustă veacul viitor şi cunoaşte prin simţirea minţii 
că “bun” este Domnul, după cum zice Psalmistul: “gustaţi şi 
vedeţi că bun este Domnul” (Ps.33, 9). Aşadar, faptul ca mintea 
să se găsească triadică fiind ea însăşi unitară, păzindu-se şi fiind 
păzită unitară şi rugându-se în timpul păzirii, nu este poate 
foarte anevoios. Dar a persevera timp îndelungat în această 
stare, care naşte cele negrăite, e extrem de anevoios. Şi orice altă 
osteneală a oricărei alte virtuţi este mică şi suportabilă în 
comparaţie cu aceasta. Da aceea, mulţi renunţă la strâmtimea 
virtuţii rugii şi astfel nu ajung la zarea larg deschisă a harismelor. 
Dar pe cei ce rabdă îi aşteaptă susțineri divine mai mari, care îi 
transportă şi susțin, îi fac să meargă cu plăcere spre cele 
dinainte, le fac uşoare cele anevoioase şi sădesc în ei o aptitudine, 
aşa-zicând, îngerească, care face cu putinţă ca firea noastră să 
intre în legătură cu cele mai presus de fire, după cum s-a zis de 
Proorocul: “celor ce rabdă le vor creşte aripi tăriei lor” 
(1s.41, 31). 

3. Minte se numeşte şi “lucrarea” minţii constând din 
` gânduri şi înţelesuri, iar minte este şi “puterea” care le activează 
pe acestea şi care este numită de Scriptură “inimă”. Prin cea 
dintâi, care este şi cea mai principală dintre puterile existente în 
noi, sufletul din noi este raţional, şi anume atunci când “lucrarea” 
minţii se aşează şi curăță uşor în cei ce zăbovesc la rugăciune, 
mai cu seamă în cea dintr-un singur gând (monologistos). Dar 
“puterea” care o naşte pe aceasta nu se poate curăți dacă nu se 
curăţesc şi toate celelalte puteri ale sufletului, căci chiar dacă 

este unul, sufletul este o realitate cu puteri multiple. Aşadar, el 
se întinează în întregime atunci când una din puterile existente 
în el devine rea, fiindcă toate au comuniune între ele prin 
caracterul unitar al sufletului. Dar pentru că fiecare putere oferă 
o lucrare diferită, este cu putință ca prin purtare de grijă o 
“lucrare” oarecare a lor să fie curățită pentru o vreme. Însă 


» a 

pentru aceasta nu va fi curată şi “puterea” însăşi, fiindcă ea are 
comuniune cu celelalte (lucrări necurăţite) şi astfel va fi mai 
degrabă necurată decât curată. De aceea, cel ce prin purtarea de 
grijă manifestată prin rugăciune şi-a curăţit “lucrarea” minţii 
este şi luminat într-o oarecare măsură, fie prin lumina cunoștinței 
fie prin iluminarea minţii. Dar dacă pentru aceasta el se va 
socoti pe sine curăţit, rătăceşte minţindu-se pe sine însuşi, iar 
prin părerea de sine deschide larg în el însuşi uşa celui ce 
pururea încearcă să ducă în rătăcire (diavolul). Dacă însă, 
cunoscând necurăţia inimii lui, nu se înalță pe sine pentru acea 
modestă curăţie ci se foloseşte de ea ca de un modest ajutor, 
vede atunci mai limpede şi necurăţia celorlalte puteri ale 
sufletului şi înaintează în smerenie, o adaugă pe aceasta plânsului 
şi va găsi terapiile adecvate fiecărei puteri a sufletului în parte. 
Curăţind prin făptuire facultatea lui practică, prin cunoştinţă pe 
cea cognitivă şi prin rugăciune pe cea contemplativă, se curăţeşte 
pe sine şi prin acestea ajunge la curăţia desăvârşită, adevărată 
şi stabilă a inimii şi a minţii, care însă nu se va face vreodată 
cuiva decât numai prin desăvârşirea în făptuire, prin zdrobirea 
statornică şi rugăciunea în contemplare. 


POSTFAŢĂ 


EPILOG SAU: ÎNTRE ATHOS ŞI ATHENA*) 


Publicarea celui de-al doilea volum al Dialogurilor la 
Athos ar fi incompletă fără a înregistra şi epilogul lor polemic. 
Apariţia lor în 1975 la Tessalonic a coincis în mod semnificativ 
cu izbucnirea unei vii dispute între Athos şi Athena, între 
citadela monahismului ortodox filocalic şi bastionul 
academismului teologic universitar în persoana exponenților 
lor cei mai de seamă. Controversa este extrem de semnificativă 
şi instructivă nu numai sub raport Strict documentar - atestând 
încă o dată polarizarea profundă a teologiei şi vieţii eclesiale 
în spaţiul elenic modern -, ci şi în registru principial - ilustrând 
exemplar conflictul în interiorul ortodoxiei a două tipuri de 
teologie, conflict care în semnificaţia lui generală depăşeşte 
detaliile sale concrete şi circumstanţiale. 

În acest context, monahul Teoclit Dionisiatul apare ca 
un reprezentant şi continuator fidel al Tradiţiei spirituale 
ortodoxe celei mai vechi şi autentice, cea a marilor Bătrâni de 
la Athos din ultimele decenii ale sec.XIX şi prima jumătate a 
sec.XX, ca egumenul Gavriil Dionisiatul (1886-1983) 
ieromonahul Atanasios Iviritul al căror ucenic şi fiu duhovnicesc 
este, ş.a. Ca atare, teologhisirea sa se plasează în descendența 
directă a teologiei Sfinţilor Grigorie Palama (1295-1359) şi 
Nicodim Aghioritul (1744-1804), prin care asimilează şi 
continuă fidel, atât în litera cât mai ales în spiritul şi metoda 
ei, marea Predanie duhovnicească filocalică şi patristică a 
intelectuale. Încalitatea sa de campional acriviei unei Ortodoxii 
*)Prezentare şi traducere de Diac. loan I. Ică jr. 

patristice autentice şi integrale, orientarea teologiei monahului 

Teoclit se demarcă net faţă de toate direcţiile şi tendinţele din 
telogia greacă actuală, fireşte în primul rând fată de cele ale 
“neozoiştilor ” inovatori reprezentaţi de prof. Chr. Yannaras, 
cât şi față de cele ale “paleozoiştilor ” conservatori al căror 
mentor teologic a fost şi este încă în continuare 
prof. P.Irembelas. 

În calitatea sa de “vechi-zoist” şi întemeietor al unei 
organizaţii ortodoxe laice: frăţia teologilor “Sotir” (în 1961), 
prof. P. Trembelas (1886-1977) făcea parte din vechea gardă a 
“Zoi "-ului fiind un adept integral şi intransigent al idealurilor 
şi metodelor pietiste ale acestei organizaţii din care s-a inspirat 
în mare măsură în orientarea generală a scrisului său teologic 
şi pe care le-a susținut activ, la rândul lui, prin opera sa, 
conferindu-le infrastructura teologică. Reprezentant tipic al 
unei teologii academice (“pozitive”) conservatoare, 
intransigent “ortodoxiste ” şi. antioccidentale în manifestare, 
dar în continuitate cu tradițiile şcolii de teologie ateniene din 
ultimele decenii ale sec.XIX şi începutul sec.XX în care s-a 
format, el este autorul unei opere teologice imense, de multe mii 
de pagini, şi care acoperă aproape “totalitatea disciplinelor 
teologice: dogmatica, apologetica, omiletica şi catehetica, 
liturgica şi interpretarea Scripturii (vezi bibliografia alcătuită 
de prof.Ev.Theodorou în “Anuarul ştiinţific al facultăţii de 
teologie din Atena”, tom. XVII, 1968-1971 dedicat acestuia, 
p.VII-LXĂXIV). Deşi elaborată în mare parte după apelul de 
reîntoarcere la Părinţi lansat de Congresul de teologie de la 
Atena (1936), opera sa, în care biblicismul şi ritualismul 
liturgic domină, se resimte prea puţin din spiritul şi metoda 
teologhisirii patristice autentice, recursul la Părinţi 
limitându-se la simple citate de susținere a tezelor proprii 
scoase din operele SfPărinţi (însă numai până la Sf.loan 
Damaschin inclusiv) . 

Spiritul şi inspirația generală a teologiei 
prof Trembelas au ieşit, însă cel mai clar în evidenţă în ultimul 
studiu mai amplu, în 2 părţi, scris de acesta la adânci bătrâneți 

(între 86-87 de ani) şi intitulat ““Misticism-apofatism, teologie 
catafatică”?. Publicat inițial în “Anuarul ştiinţific al facultăţii 
de teologie din Atena”, tom.XIX (1972), p.5-98 şi tom. XX 
(1973), p.161-227, el a apărut şi separat sub forma a două 
broşuri în 1974 şi, respectiv, 1975 (ed.I], în 1981, 124+91 p.). 
Prin acest studiu, prof. Trembelas îşi propune să ia atitudine 
împotriva unei false concepții despre apofatism vehiculată 
chipurile în presa teologică elenă în anii '70 (citați sunt 
N.Nissiotis, 1971 şi L.Karmisis, 1973). La aceştia, teologia 
apofatică apărea ca putând exista şi separată de teologia 
catafatică, ca ceva ce poate fi abandonat şi recuperat, 
reasumarea dimensiunii apofatice în teologia actuală putând 
crea, chipurile, acel climat de libertate care ar permite refacerea 
mai rapidă a unităţii creştine urmărite de mişcarea ecumenică. 
În fata acestei concepții, studiul îşi propune să prezinte 
“adevărata” natură a relaţiei existente între apofatism şi 
catafatism în teologia Părinților. Axat pe ideea, justă în sine, 
a inseparabilității dintre teologia apofatică şi cea catafatică şi 
pe relevarea gravelor consecinţe ce decurg din disocierea lor, 
studiul prof. Trembelas este alcătuit din 2 părţi inegale: o parte 
generală, foarte scurtă (25 p.), care tratează despre “misticism 
în genere” şi o parte specială, amplă, în care sunt analizate 
“apofatismul şi teologia mistică după unii mistici mai 
însemnați”: 1. Dionisie Areopagitul, 2. Macarie Egipteanul, 3. 
Simeon Noul Teolog, 4. Nichita Stethatul (în fasc.D, 5. Maxim 
Mărturisitorul şi 6. Grigorie Palama (în fasc. Il). ` 

În esenţă, pentru prof Trembelas teologie propriu-zisă 
nu este decât cea catafatică (pozitivă), mistica şi apofatismul 
nu ar avea rangul de teologie, ci doar de metodă teologică 
subiectivă, privind nu atăt teologia cât persoana teologului şi 
nefiind decăt experiența lui Dumnezeu întemeiată pe asceză. 
Nu ar exista, deci, conflict, nici alternativă sau “duplicitate 
evlavioasă ” (expresia aparţine prof. N.Nissiotis) între teologie, 
catafatică în fiinţa ei, şi apofatism-misticism, decât acolo unde 
mistica e privită ca un mister inaccesibil cunoaşterii, ca un 
sentimentalism obscur. Desprins de teologia catafatică, 

misticismul-apofatismul cad inevitabil în ateism (agnosticism) 
sau panteism. Acesta ar fi cazul atât al intelectualismului 
mistic de origine filosofică al lui “Pseudo-Dionisie Areopagitul ” 
cât şi al sentimentalismului mistic al lui Simeon Noul Teolog, 
primul influențat de neoplatonism, cel de-al doilea de 
messalianism. 

Fundamentale şi revelatorii pentru pozitia şi orientarea 
teologică a autorului, sunt însă consideraţiile principiale din 
partea generală referitoare la “misticismul în genere” (I, p.13- 
22) consideraţii preluate după ““A History of Christian 
Doctrine” a anglicanului G.P.Fisher. Definit ca “experienţă 
religioasă personală şi subiectivă”, misticismul ar avea atât o 
formă “maladivă ” (în religiile şi filosofiile necreştine), căt şi 
una “sănătoasă”, întemeiată pe cuvintele Scripturii şi Tainele 
Bisericii, şi indispensabilă pentru trăirea vieţii creştine 
autentice, întrucât adevărul divin al Revelaţiei nu poate fi 
înțeles şi aprofundat fără “auzul” şi “văzul” special al 
credinţei. “Misticismul sănătos este cel al Evanghelistului 
Ioan şi al lui Thomas de Kempis”, precizează apoi 
prof. Trembelas, citând pe J.von Oosterzee (**Christian 
Dogmatics?). În conformitate cu această viziune psihologică a 
misticii preluată integral de la Fisher, suntem avertizaţi în 
continuare că “misticismul sănătos”, bazat pe învățătura 
Scripturii, Părinților şi Bisericii, nu se limitează numai la 
sentiment ci include atăt intelectul cât şi voința, viața în Hristos 
autentică trebuind să se realizeze prin toate cele trei facultăţi 
ale psihicului uman. Formele “maladive ” ale misticismului 
sunt cele în care domină exclusiv intelectul, ca în misticismul 
intelectualist filosofic care ar duce inevitabil la agnosticism, 
ateism sau panteism, sau sentimental, ca în misticismul religios 
sentimental de tipul lui Meister Eckhart, J. Tauler, H.Suso, 
J.Gerson, care ar duce şi el inevitabil la panteism. În ambele 
aceste forme, care adeseori se metamorfozează reciproc una pe 
cealaltă, se ajunge, prin admiterea ca unică autoritate şi izvor 
nemijlocit al cunoaşterii adevărului, fie numai a intelectului fie 
numai a sentimentului , la contestarea Scripturii, Tradiţiei şi 

Tainelor Bisericii. Misticismul religios deviat poate fi astfel 
definit (tot după Fisher) ca “nebunie a sentimentului”, în care 
intelectul şi voința dispar, fiind “sinonim cu extazul”. 

În ce priveşte apofatismul ortodox, care nu poate fi 
separat nici opus teologiei catafatice fără a se cădea în 
agnosticism, ateism sau panteism, (I, p.23-32), el are două 
acceptiuni: a) doctrina dogmatică fundamentală despre 
Dumnezeu, mai exact despre ce nu este El (deci teologie a 
negaţiilor), şi incognoscibilitatea Lui, doctrină proclamată de 
consensul unanim al Scripturii, Părinților şi Liturghiei; şi b) 
cale şi trăire practică, experiență a cunoaşterii Dumnezeului 
transcendent prin necunoaştere, nedetaşăbilă de experienţa 
catafatică a Scripturii şi Tainelor Bisericii, cu care alcătuieşte 
un întreg, fiind o complinire esenţială a acesteia. 

Pe această doctrină şi practică ascetică “sănătoasă” 
a apofatismului Părinților din primele cinci secole, după 
prof Trembelas, “Pseudo-Dionisie Areopagitul ""(I, p.35-58)a 
venit să grefeze teologia intelectualistă a negațiilor şi practica 
sentimentală a extazului, preluate din neoplatonism. Influenţa 
masivă şi predominantă în Occident a teologiei negative şi a 
misticismului extazului (de obârşie neoplatonică) vehiculate 
de scrierile “pseudo-dionisiene ” ar fi responsabilă de evoluţia 
actuală a filosofiei şi teologiei occidentale spre panteism (în 
idealism) sau agnosticism (ca de ex.filosofiile existenţiale ale 
lui Jaspers şi Heidegger). Citând “theologia mystică” V (P.G.3, 
1045) alui “Pseudo-Dionisie ”, prof. Trembelas exclamă: “Când 
am întâlnit negarea “paternității” şi “filiaţiei” şi a atributelor 
lui Dumnezeu de “lumină” şi “duh”, ne-a venit în minte 
bănuiala: oare nu Jamiliarizării cu aceste teorii ce-şi au 
obârşia în neoplatonism, se datorează slăbirea sensibilităţii 
dogmatice ortodoxe, cea care a provocat devierea atât de 
periculoasă a mişcării zise ecumenice? ” (T, p.48-49). 

Aceeaşi influență nefastă a scrierilor “pseudo- 
dionisiene ” ar fi responsabilă şi de unele “excese” care ar 
apare la teologii mistici răsăriteni recunoscuţi ca Sfinţi în 
Biserica Ortodoxă. În opinia prof. Trembelas, aceste “excese” 

sereferă, pe de o parte, la concentrarea excesivă a apofatismului 
practic al vieţii ascetice pe vederea lui Dumnezeu şi unirea cu 
EI prin extaz, practică mistică predominant sentimentală în 
opinia sa, însoțită de desconsiderarea corelativă a Scripturii şi 
Tainelor, şi aproape inevitabil înclinată spre panteism. Pe de 
altă parte, tot influenței “pseudo-dionisiene ” i s-ar datora 
supralicitarea teologică a distincţiei reale dintre ființa şi 
energiile divine căreia nu i s-ar fi remarcat, de aceea, suficient 
caracterul de mister şi, în consecinţă, ipostazierea şi izolarea 
acestora din urmă de ființa divină într-un mod care ar afecta 
destul de serios simplitatea divină, introducând un fel de 
“compoziție” în Dumnezeu. i 

Pe lângă atitudinea net şi fără nici un echivoc negativă 
a autorului față de scrierile “pseudo-dionisiene” ale 
Areopagitului, atitudine care trece dincolo de chestiunea 
istorică a autorului acestora la contestarea caracterului 
creştin al doctrinei sale şi, prin aceasta, la suspectarea întregii 
Tradiţii mistice a Bisericii răsăritene influenţată de acesta, 
deosebit de şocante sunt afirmaţiile prof. Trembelas referitoare 
la încă alți doi mari Părinţi şi dascăli ai spiritualităţii ortodoxe 
autentice: Sf.Simeon Noul Teolog, despre ale cărui iluminări, 
din tinerețea sa cel puţin, se afirmă că “nu este exclus ca, mai 
ales când e vorba de temperamente sensibile, ele să aibă loc 
într-o supratensiune a nervilor şi dintr-o suprasolicitare 
(psihică) provenită dintr-o preocupare preexistentă” (I, p.91), 
şi că învăţăturile sale “dacă nu pot fi considerate eretice, se 
prezintă cel puţin ca insolite şi bizare” (I, p.96); şi, respectiv, 
Sf Grigorie Palama despre care se afirmă că, în învățătura sa 
despre energiile necreate, “afost atras într-o oarecare măsură 
spre aceeaşi confuzie "ca şi Varlaam, potrivnicul său şi teologia 
scolastică reprezentată de acesta, “ numai că în direcție 
opusă” (II, p.44) sau că “a fost un exces ca el să evite în 
întregime termenul <<creat> > din efectul energiilor necreate ” 
(ibidem). 

Aceste afirmaţii, ca de altfel întreg studiul 
prof. Trembelas, au provocat cum era de aşteptat, scandal şi 

consternare la Sf. Munte. Cea mai consistentă reacție critică ce 
a dal expresie acestui val de indignare al monahilor aghioriți 
a constituit-o amplul comentariu al monahului Teoclit 
Dionisiatul cu titlul “În jurul unui studiu teologic” publicat în 
“periodicul aghiorit” editat chiar de el “Athoniki dialoghi ” 
(“Dialoguri athonite ”), nr.29-30, iun.-iul. 1975, p.9-18. După o 
introducere în care arată că un astfel de studiu n-ar fi trebuit 
scris de prof. Trembelăs întrucât, datorită formației sale, acesta 
nu dispunea de loate premizele şi condiţiile teologice şi 
duhovniceşti necesitaie de un asemenea subiect, monahul 
Dionisiat se referă pe larg , punct cu punct, la modul nepermis 
în care autorul studiului generalizează, extrapolându-le ilicit, 
categoriile de interpretare ale misticismului occidental 
sentimental asupra teologiei duhovniceşti efectiv mistice a 
Părinților răsăriteni, tratându-i nediferenţiat în aceeaşi clasă, 
şi, mai cu seamă, la modul inacceptabil și scandalos în care 
sunt prezentaţi şi caracterizați în lucrarea profesorului atenian 
Sfinţii Dionisie Areopagitul, Simeon Noul Teolog şi Grigorie 
Palama. Studiul se încheie cu câteva excelente precizări 
asupra cauzelor eclipsei apofatismului şi teologhisirii patristice 
autentice în modul de înțelegere şi predare a teologiei ortodoxe 
la facultatea din Atena, şi asupra formelor de viaţă concrete în 
care se întrupează în Biserică teologia catafatică şi apofatismul, 
prima fiind îndeobşte trăită în lume, iar cel de-al doilea, de 
regulă, de către monahi. Pentru spiritul general în care a fost 
întreprinsă critica monahului Teoclit redăm în continuare 
următorul fragment: “Scriind acestea, nu avem nici o intenţie 
să denigrăm pe bătrânul şi întru totul venerabilul teolog ce 
s-a cheltuit ca o lumânare în slujirea poporului elen şi în 
predarea teologiei ortodoxe (...). Nădăjduim însă, că şi el va 
întelege spiritul de care am fost conduşi să semnalăm observaţiile 
noastre care-i dau prilejul unei elucidări a punctelor pe care 
le-a atins, întrucât, în paralel, am vrut să salvăm autoritatea 
Sf. Părinţi şi a învățăturii lor. Dar avem datoria să fim obiectivi. 
Dacă apofatismul, ca viaţă în Duhul Sfânt, n-a lipsit niciodată 
din Biserică, era firesc să avem o eclipsă aproape totală a 

învățăturii despre apofatism de la catedrele universitare de 
după Turcocraţie. Lucrul se explică uşor. Dacă în Bizanţ 
păstorii Bisericii au predat învățătura ortodoxă constituită din 
teologia apofatică şi catafatică, pentru că ei erau promovați în 
principal dintre monahi, după eliberarea Eladei, însă, teologia 
a fost predată la Universitate de teologi laici, care studiau la 
protestanți şi la romano-catolici. Fiind însă laici şi neputând 
să se împărtăşească de experiența duhovnicească a Ortodoxiei 
- cea a apofatismului - ei rămâneau întreaga viaţă pe marginile 
delimitate de teologia catafatică ce puteau fi foarte bine 
acomodate cu cele două teologii occidentale amândouă la fel 
de condamnabile. Cu această “tradiție”, pe care o continuăm 
şi azi, am ajuns în zorii sec.XX, nebănuind că aşa stăpânim 
numai jumătate din Ortodoxie, adică mărturisirea credinței şi 
Sf Taine. Preţioasele comori ale vieții Duhului Sfânt le ignorăm 
împlinind în noi cuvântul: “Dar nici n-am auzit dacă este Duh 
Sfânt” (F.4p.12, 2) pe altă cale decât cea a Tainelor. Abia 
înainte de anii '20 a început să se vorbească serios despre 
partea duhovnicească a Ortodoxiei, care ţine de teologia 
apofatică, prin edițiile Părinților, ale textelor filocalice şi prin 
primele studii despre Sf.Grigorie Palama şi Teologia mistică, 
mai întâi de către teologii ruşi din Occident şi în continuare la 
Tessalonic unde se continuă editarea Operelor lui complete. În 
acest climat s-a găsit şi teologul Trembelas, şi de aceea este 
puțin responsabil. Dar este spre cinstea lui că, afară de 
formulările lui blamabile şi care au nevoie de explicaţii 
ulterioare, n-a ajuns până la punctul de a caracteriza pe 
Sf Simeon Noul Teolog ca un “mistic bolnăvicios, precursor al 
misticilor bolnăvicioşi ai sec. XIV”, cum scria în “Patrologia” 
sa prof.Balanos care nu ezita să completeze injuria astfel: 
“Multă cerneală s-a vărsat pentru o temă - isihasmul - atât de 
şocantă pentru logica noastră!” Alţi doi teologi, profesori la 
Universitățile noastre, au spus aproape aceleaşi lucruri. Singura 
„excepție de la această regulă a fost Grigorie Papamihail. De 
ce? Pentru că a studiat la Academia din Kiev. Această 
“generaţie” de teologi au format această mentalitate 

antiapofatică pentru care subzistă şi un fel de reacție alergică 
la spectacolul vieții Monahilor-Sfinţilor, şi despre care se 
potriveşte, poate, cuvântul Apostolului: “cei sufleteşti nu 
primesc cele duhovniceşti”. Prin urmare, nue inexplicabil nici 
faptul că voluminoasa operă a autorului nu conţine studii 
asupra Părinților mistici, şi nici pentru ce nu primeşte în mod 
elogios bogăția Teologiei Mistice ci, dimpotrivă, priveşte ca pe 
ceva de prisos şi nu cu totul indispensabil această glorie a 
Ortodoxiei. Repetăm. Nu-l acuzăm pur şi simplu, ci îl înțelegem 
şijustificămpe teolog, fată de care nutrim o venerație nescăzută. 
El n-a greşit cu nimic dacă a trăit într-o epocă care nu avea 
prea mult de dat. A fost, incontestabil, un lucrător zelos şi 
neobişnuit în via Domnului, dar “în generaţia lui”. Părinte al 
Bisericii n-a fost, măcar că, cu înzestrarea lui naturală, cu 
iubirea lui de trudă şi râvna sa iubitoare de virtute, ar fi putut 
să fie. Dar climatul epocii nu l-a ajutat. (...). Nici opera lui 
teologică, nici numele lui nu sunt destinate să dăinuiască prea 
mult. Supravieţuiesc în vecii vecilor numai acele opere care au 
mireasma cea bună a Duhului Sfânt, “sarea” care le face 
nestricăcioase. Supravieţuiesc din uitare cei care intră pe 
calea apofatică “cea strâmtă şi cu chinuri” şi au ajuns la 
lărgimea “libertăţii fiilor lui Dumnezeu”. Ceilalţi, cei mulți, 
cei care umblă pe calea catafatică, primesc cu recunoştinţă 
“dinarul” lor de la Domnul viei pentru “greutatea zilei şi 
arşița” pe care le-ău suportat şi merg în “sălaşul” lor cu multă 
milă şi cu milostivirea lui Dumnezeu, şi sunt uitaţi. Nimic mai 
mult” (p.15 b-16 b). 

Problemarelaţiei între catafatism şi apofatism - încheie 
monahul Teoclit prima parte a studiului său - nu este una pur 
speculativă. Fapt foarte important, ea are implicaţii şi aplicaţii 
concrete în planul modurilor efective ale existenţei creştine. Şi 
cu aceasta ne întoarcem inevitabil la chestiunea controversată 
a rolului specific al “Monahismului” în viața Bisericii: 
“Problema teologiei apofatice şi catafatice are consecinţele ei 
practice în formele de viață. Dacă nu vrem ca aceste două căi 
de cunoaştere să rămână în spațiul investigării lor teoretice, ci 

să le vedem întrupate în viața Bisericii, nu ne va fi greu să le 
semnalăm atât în învățătura cât şi în istoria ei. O incursiune în 
ambele spații, în care autenticitatea suprimă contradicţiile, 
oferă lucrul căutat: teologia catafatică, de regulă, se trăieşte 
în lume, iar bogăţia teologiei apofatice, impreună cu cea 
catafatică, e rezervată, de regulă, Monahilor din afara lumii. 
E oare necesar să spunem de ce? (...) Negreşii, toți cei ce se vor 
mântui “ştergându-şi oglinzile ” sufletelor lor vor vedea pe 
Dumnezeu ‘fată către fală” - desigur, nu după ființa Lui, cum 
eronat credea scolastica, ci după energiile Lui necreate - 
independent de ce cale cu urmat, calafatică, apofatică, sau 
amândouă. Absolut sigur e că, după cum învaţă Biserica, “aşa 
cum stea de stea se deosebeşte în siavă”, ei vor dobândi 
fericirea negrăită pe măsura receptivităţii lor, a ceea ce au 
dobândi! încă din viața aceasta” (17a). “Trebuie să o spunem 
limpede. Afară de câteva rare excepții, creştinii din lume sunt 
prin însuşi modul lor de viață predestinaţi să se mişte în spațiul 
limitat şi lipsit de libertate pe care-l determină mersul lor 
catafatic (pozitiv) prin simţire şi credință. Se vor mântui, însă, 
păzind poruncile, unii prin naştere de prunci şi prin fapte bune, 
alții prin felurite slujiri în Biserică. “Căci cei ce au slujit bine 
şi-au agonisit bună treaptă şi multă îndrăzneală în credinţa cea 
în Hristos lisus ”’, zice Sfântul Apostol Pavel. Prin renunțarea 
lor ascetică la lume şi angajarea pe calea anevoioasă a 
contemplaţiilor duhovniceşti şi a rugăciunii curate, Monahul 
se angajează pe o cale apofatică (negativă) prin excelenţă, cale 
kenotică la capătul căreia se află plenitudinea unirii nemijlocite 
şi desăvârşite cu Dumnezeu, “bucuriile şi iubirile dumnezeieşti ” 
câştigate din apropierea de Dumnezeu, şi pe care e cu neputinţă 
ca laicii să o aibă. De ce? Pentru că bunurile duhovniceşti se 
dau tuturor celor ce cred şi adoră pe Dumnezeu în mod ortodox. 
Dar nu e suficient aceasta. E nevoie de receptivitate. Soarele 
Hristos luminează strălucitor. Dar dacă sunt orb, cum ÎI voi 
vedea? Bună-mireasma Sfântului Duh se revarsă din belşug. 
Dar dacă n-am simţul mirosului sănătos, cum o voi simti? Acest 
lucru se petrece întocmai şi în viaţa viitoare, după cum zice şi 

Nicolae Cabasila. Desfătarea de fericire sau privarea de ea 
depind de viaţa sau de moartea simţurilor duhovniceşti. lar 
Monahismul măsoară vrednicia sufletelor, viața sau moartea 
lor, după prezența sau absența Sf.Duh, pentru dobândirea 
Căruia Monahii se supun la toate sacrificiile. Şi predania 
duhovnicească a Ortodoxiei încredințează că dobândirea 
Duhului Sfânt urmează omorării simțurilor trupeşti şi învierii 
simțurilor duhovniceşti care conduce la urcuşul apofatic al 
minţii îndumnezeite "(15a-b). 

La toate acestea, prof. Trembelas a replicat iritat 
printr-un prolix ““ Răspuns pentru preacuviosul monah Teoclit 
Dionisiatul””, publicat în 5 numere din “Orthodoxos Typos ” 
nr.244-248, 15 oct.-15 dec.1975. Dând lungi citate din 
G.Florovsky, J. Meyendorff şi VI. Lossy (0. T.nr.245, 1 nov.1975, 
p.3), el îşi reafirmă energic în primul rând poziția sa fată de 
“Pseudo-Dionisie ” în afirmaţii tranşante de felul: “Altceva 
sunt Părinţii şi altceva este Pseudo-Dionisie. Nu este Pseudo- 
Dionisie unica rădăcină a apofatismului. Nici nu este permis a 
identifica pe unii Părinţi mai vechi sau mai noi cu Pseudo- 
Dionisie. Dacă exercit critică asupra lui Pseudo-Dionisie, nu 
înseamnă că exercit critică şi asupra Sf. Maxim, Sf Simeon Noul 
Teolog şi Sf. Grigorie Palama. Şi dacă resping autenticitatea 
scrierilor areopagitice nu urmează că resping apofatismul. 
Trebuie, să înțelegem că chestiunea autorului acestor scrieri 
nu e o subtilitate indiferentă” (O. 1.nr.246, 15 nov.1975, p.3). 
În ce priveşte judecățile sale asupra Sfinţilor Grigorie Palama 
şi Simeon Noul Teolog, el le justifică prin faptul că cel dintâi, 
influențat, evident, de Pseudo-Dionisie n-ar fi reuşit să surprindă 
şi să menţină întru totul în formele sale caracterul de “mister” 
al distincţiei dintre ființa şi energiile divine (Şi aici el citează, 
neconcludent însă $$ 23 şi 26-27 ale Tomosului sinodal din 
1351), iar în cazul celui de-al doilea, expresiile “temperament 
sensibil” şi “sentimental”, “supratensiune nervoasă” şi 
“descărcare” psihică s-ar referi exclusiv la experienţele sale 
din perioada încă neduhovnicească a tinereții sale, înainte de 
intrarea în monahism, şi ca atare sunt folosite “liber” şi 

“inocent” (O.T.nr.247, 1 dec.1975, p.3). În privința tonului 
polemic al răspunsului său şi lăsând deoparte atacurile şi 
aluziile personale, ne putem face o imagine din următoarele 
pasaje: “Era firesc să vă revoltați citind aceste rânduri” - e 
vorba de observaţiile lui Fischer despre natura sentimentală a 
misticismului - “care reprezintă dezavuarea îndelungatei Dvs. 
asceze înţelese ca o captivitate şi o aservire generală a tuturor 
facultăţilor sufletului Dvs. doar sentimentului ”’ (ibidem). “Nu 
se tulbură, însă, cuviosul monah Teoclit pentru că anglicanul 
Fischer s-a atins de vreo dogmă a Ortodoxiei, ci pentru că prin 
cele ce scrie acest străin a pus degetul pe rana adâncă şi 
canceroasă a d-lui Teoclit. Sunt constrâns să repet iarăşi 
pentru preacuviosul monah Teoclit că miracolele reale ale 
îndumnezeirii şi ale desfătării de vederea lui Dumnezeu departe 
de lumea aceasta nu se datorează apofatismului pe care l-a 
introdus Pseudo-Dionisie, cel care a păstrat de la 
neoplatonicieni şi extazul lui Plotin”. “Repet: pentru 
Dvs.apofatismul lui Dionisie e totul. lar fără el Tainele predate 
Bisericii de Hristos şi Apostoli ca mijloace de mântuire şi 
sfințire nu reprezintă un întreg complet”. Pentru ca, punând 
punct unei “lecții” prin care vrea să-l înveţe pe monahul 
Teoclit care este adevăratul apofatism şi isihasm al Bisericii, 
să conchidă: “Cultivarea şi ațățarea, prin aprinderea şi 
hipertrofia sentimentului, a-extazului pe care l-a favorizat şi 
păstrat Pseudo-Dionisie de la Plotin, duce fără osteneală şi 
fără multe lupte la desfătările vieții mistice, viață plină de 
farmece înșelătoare şi învecinându-se cu Raiul sau continuând 
în lad”. “Că pasajul din ““theologia mystica’? I (P.G.3, 1001) 
care exprimă ce simte cel ce pătimeşte extazul, este într-adevăr 
panteist, e suficient să citim textele biblice: In. 1, 18; I Tim.6, 14 
şi Exod 23, 20. De altfel acest fapt este confirmat şi de 
nenumărate cazuri din istoria religiilor care arată că cele mai 
multe deviații ale misticilor rătăciți sunt spre panteism” 
(O.T.nr.248, 15 dec. 1975, p.3). 

Replica monahului Teoclit la lungul răspuns al 
prof. Trembelas, a venit printr-un al doilea comentariu cu 


210 


acelaşi titlu: “În jurul unui studiu teologic”? (II) publicat tot în 
“Dialoguri athonite ” nr. 33-34, nov.-dec-1975, p.8-19. În acest 
al doilea text, monahul aghiorit îşi reafirmă convingerea sa 
privitoare la inadecvarea metodei folosite în studiul în discuţie 
de prof Trembelas, denunţă spiritul general de suspiciune faţă 
de teologia duhovnicească a Părinților ca şi superioritatea 
inadmisibilă şi lipsită de smerenie cu care savantul teolog 
le-o acordă sau refuză acestora de la înălțimea spiritului critic 
şi a ştiinţei sale, atestate de Ortodoxie. De asemenea, declară 
cu totul inacceptabilă izolarea şi scoaterea Sf. Dionisie 
Areopagitul din “simfonia” generală a Tradiţiei mistice a 
Părinților care s-au recunoscut cu toții în scrierile lui şi s-au 
identificat cu experienţa spirituală comunicată prin acestea; 
dacă chestiunea istorică a identificării autorului lor rămâne 
deschisă, în ce priveşte valoarea şi autoritatea lor teologică 
Biserica şi-a formulat de mult judecata favorabilă lor prin 
canonizarea autorului lor (3 oct.) şi acceptarea lor implicită 
prin can.2 al Sinodului VII Ecumenic (vezi nota Cuv. Nicodim 
Aghioritul din “Pidalion”), şi ea nu mai poate fi pusă în 
discuţie fără contestarea autorităţii în materie de credință a 
Bisericii (cfp.12 ab şi 14 b-15 a). In ce priveşte explicaţia dată 
caracterizărilor Sf.Simeon Noul Teolog, “ea nu ne convinge 
deloc”, pentru că ea se bazează pe concepția lui Fischer după 
care izvorul misticii e sentimentul, opinie şi terminologie 
valabilă pentru misticii sentimentali occidentali care ignorau 
realitatea transfigurării afectelor umane sub acțiunea energiilor 
dumnezeieşti necreate (necunoscute de ei) şi prefacerea lor din 
naturale în duhovniceşti susținută de Tradiţia spirituală 
ortodoxă (p.15 ab). În ce priveşte afirmaţiile referitoare la 
teologia energiilor necreate a Sf. Grigorie Palama, ele îl expun 
pe autorul lor bănuielii de a nu primi întru totul această 
teologie sancționată de Sinoadele din sec. XIV, bănuială întărită 
de faptul că atăt în articolul “Dumnezeu” din “Enciclopedia 
religioasă şi etică ”, cât şi dintr-un număr din revista “Grigorios 
o Palamâs” (mart.-apr.1958) şi în “Dogmatica” sa (1959) 
prof. Trembelas susține nemijlocit doctrina despre Dumnezeu 

ca “actus purus” condamnată de Sinoadele din veacul XIV, 
fapt asupra căruia monahul Teoclit i-a atras atenția 
prof. Trembelas într-o întâlnire a lor de la Athos încă din anii 
'60. 


În această ordine de idei, cuv. Teoclit ţine să precizeze: 
“cel puțin de 15 ani am avut serioase obiecţii asupra activității 
scriitoriceşti aprof Trembelas. E adevărat că am evitat cu grijă 
Să aşternem în scris observaţiile noastre asupra “Dogmaticii 
în trei volume a d-lui Trembelas, dar întotdeauna, în discuţiile 
noastre cu studenţii din Atena şi în articole ocazionale, am 
insinuat că ea nu redă întocmai învățătura ortodoxă. Drept 
exemplu m-am referit nu numai la prezența unei mulţimi de 
teologi romano-catolici şi protestanți ale căror opinii nu sunt 
citate simplu bibliografic ci ca opinii acceptabile, ci şi la 
absența strălucitoare a marilor Părinţi ortodocşi (de după 
sec. VIII - n.n.) ce trebuiau să exercite o influenţă decisivă 
asupra formării ei, asupra interpretării dogmelor şi a 
spiritualității ortodoxe care decurge din acestea. Mai cu seamă, 
nu trebuia să lipsească marele teclog bizantin târziu Sf Grigorie 
Palama. În toate aceste volume dl. Trembelas se referă la acesta 
numai de trei ori şi nu ca să invoce o învățătură a lui, care 
rezumă în toate aspectele dogmatice ale Ortodoxiei învățătura 
tuturor Părinților, ci doar pentru că există un astfel de nume!” 
(p.10ab). “Ori dacă potrivit mărturisirii comune a unor teologi 
serioşi, nu putem teologhisi astăzi în mod ortodox fără să avem 
înaintea ochilor pe Sf Grigorie Palama, e suficientă şi numai 
ignoranța d-lui Trembelas asupra frământărilor teologice din 
sec.XIV ca el să fie readus la limitele pe care le-a fixat epoca 
lui ce trăia în ignoranta comorilor noastre teologice”. “Și ca 
şi cum aceasta nu era suficient, veniţi să şi egalizaţi erorile, 
astfel ca nimeni să nu se poată plânge: Greşeşte “sfântul” 
Toma! Greşeşte şi “Palama”! ca să se confirme faptul că 
pentru ca teologul să nu fie “întinat” de latinism, nu e suficient 
ca el să nu meargă în Occident, ci mai trebuie să nu fi primit 
influențe de la Summele “theologica” şi “contra gentiles” ale 
“sfântului” Toma!” (p.18 ab). Iar ca observatii generale şi 

finale: “Ce caută să demonstreze cu citarea de texte patristice? 

Că posedă tema Teologiei Mistice? Se osteneşte degeaba (...). 
Că ştie să transcrie enciclopediile teologice? Cine l-a acuzat de 
ignoranță? Dealtfel, insistând să îngrămădească texte patristice 
pecare nici nu le înțelege bine, arată că dorește să demonstreze 
că “nu e cu nimic inferior majorităţii” teologilor. “Dar nu 
reuşeşte decăt contrariul. S-a făcut o simplă semnalare, şi se 
spera tăcerea smeritei-cugetări “Ca să ascundă chestiunile 
concrete, ridică un vacarm meşteşugit despre unele şi altele, 
transcriind articole din enciclopedii şi patrologii, ca şi cum ar 
vrea să demonstreze că cunoaşte Teologia Mistică a Bisericii 
şi apreciază pe Teologii ei mistici. Dar nu convinge. În repetate 
rânduri am arătat că nu cerem nimic mai mult de la veneratul 
lucrător al Evangheliei. Prin urmare nu-l acuzăm de 
necunoaşierea unor lucruri mai profunde decât cele de care se 
putea ataşa în spaţiul istoric şi spiritual al epocii noastre. L-am 
chemal, însă, să nu se atingă din ignoranță de Sf Părinţi şi 
Teologia Mistică şi astfel să dea prilej şi arme Latinilor şi 
să-i păgubească pe credincioşi” (p.17 b-18 a). 

Rezumând, poziţiile celor doi protagonişti ai conflictului 
Athos-Athena se pot reduce la următoarele teze: 

Pentru monahul Teoclit, prof. Trembelas: nu s-a ocupat 
niciodată de tradiția mistică a Părinților filocalici, prin formaţia 
sa academică şi religioasă, raționalist-pieristă, lipsindu-i din 
capul locului premizele intelectuale şi spirituale ale abordării 
lor; influențat de istoriografia şi teologia occidentală, el pleacă 
de la falsa echivalare, mistică = sentimentalism şi, ca atare, era 
inevitabil să intre în conflict cu reprezentanţii tradiției mistice 
și să devină un acuzator sau critic al unor Sf Părinţi cum sunt 
Sf Dionosie Areopagitul, Sf. Simeon Noul Teolog şi Sf. Grigorie 
Palama. 

Din punctul de vedere al prof. Trembelas, monahul 
Teoclit: nu înțelege sensul exact (catafătic) al teologiei, abuzând 
de un apofatism suspect de tipul misticismului lui Plotin; are 
prejudecăţi faţă de ştiinţă occidentală şi critica istorică; pune 
isihasmul şi mistica deasupra mijloacelor obiective ale 

Revelaţiei şi transmiterii harului (Scriptură, Tradiţie, Taine); 
susține implicit şi apriori infailibilitatea teologilor athoniţi şi 
suferă de autosupraevaluare, uitând că a eşuat în tentativa sa 
de a se face pustnic, neascultând de părintele său duhovnicesc, 
egumenul Gavriil Dionisiatul. 

Prof. Trembelas nurealizase însă faptul căprimacritică 
a monahului Teoclit, făcută după mărturisirea lui, cu 
binecuvântarea părintelui său duhovnicesc, egumenul Gavriil 
Dionisiatul, era de fapt interpreta unei opoziții generale a 
monahilor aghioriţi, iar scopul ei fusese tocmai limitarea 
scandalului printr-o propunere de îndreptare a expresiilor şi 
tezelor eronate cuprinse în studiul acestuia. Încă din luna iulie 
1975, două mănăstiri athonite denunțaseră la Sf. Comunitate a 
Athosului studiul prof. Trembelas ca unul ce “conţine o mulţime 
de expresii blamabile şi condamnabile prin care se aduc 
afronturi Sfinţilor Părinţi ai Bisericii noastre şi sunt supuşi 
discreditării marii cuvioşi şi scriitori ascetici ai Tradiţiei 
noastre filocalice ”. 

Avertizată şi neliniştită, Sf. Comunitate a mănăstirilor 
athonite a numit o Comisie de patru monahi aghioriţi alcătuită 
din următorii membrii: egumenul Gavriil Dionisiatul, monahul 
Teoclit Dionisiatul, egumenul Vasilios Stavronikitanul şi 
egumenul Gheorghios Grigoriatul, cu recomandarea de a 
studia cu atenţie lucrarea în cauză şi a alcătui o “Expunere”? 
referitoare la aceasta. Redactată pe baza criticii anterioare a 
cuv. Teoclit, ““Expunerea Comisiei alcătuite din monahi 
aghioriți”” semnalează aproape aceleaşi puncte atinse în 
comentariul său de monahul Dionisiat inserându-le, însă, 
într-o inspirată şi valoroasă privire teologică de principiu 
asupra problemelor actuale ale teologiei ortodoxe greceşti. În 
“Scrisoarea” însoțitoare prin care a prezentat ““ Expunerea” 
sa Sf. Comunităţi a Athosului, Comisia menţionează că “aşa 
cum a demonstrat intervalul de timp scurs, aceste puncte de 
vedere condamnabile nu reprezintă, din nefericire, o neglijenţă 
din partea autorului lor, ci convingeri eronate ale multor 
teologi pe care le difuzează cu rezultatul păgubirii duhovniceşti 

a multora din pleroma Bisericii, mai ales tineri. Pentru 
aceasta, am alcătuit, precum aţi cerut, răspunsul anexat. În 
acesta indicăm prin texte patristice deviaţiile autorului, venind 
în acelaşi timp în ajutorul cititorului pentru o apreciere şi 
înțelegere corectă a de-viață-dătătoarei Tradiţii duhovniceşti 
a Bisericii noastre” (p.8b-9a). ““Expunerea”” în chestiune a 
fost publicată în continuarea celei de-a doua părți a 
comentariului critic al monahului Teoclit în revista “Dialoguri 
athonite ” nr.33-34, nov.1975, p.20-27, şi poate fi citită într-o 
traducere integrală mai jos. 

Înainte de a lăsa pe cititor să ia contact singur cu acest 
text care nu mai are nevoie de nici un comentariu, dorim să mai 
atragem atenţia doar asupra a două lucruri: 

a) valoarea unică şi excepțională a acestui adevărat 
“tomos aghioritic” modern pentru teologia ortodoxă actuală 
aflată în plin proces de reasimilare nu numai a surselor ei 
patristice în al căror miez viu de duh şi flacără se află 
spiritualitatea fi localică, ci, înprimul rând, aspiritului patristic 
menţinut viu numai în predania acestei Tradiţii duhovniceşti; 
în acest sens poziția acestui document în secolul nostru poate 
fi comparabilă numai cu “Tomosul aghioritic despre cei ce 
viețuiesc în isihie, pentru lămurirea celor ce din lipsa de 
cercare a lor şi din neascultare de Sfinţi nesocotesc lucrările 
tainice ale Duhului care sunt lucrate în cei ce viețuiesc după 
Duh într-un chip mai presus de cuvânt şi sunt arătate prin fapte 
nu. dovedite prin cuvânt” (trad.rom.de pr.prof D.Stăniloae, 
Filocalia VII, 1977, p.412-413), document de primă importanță 
prin care Comunitatea Sf. Munte îşi exprima în martie 1341 
adeziunea ei la teologia Sf. Grigorie Palama şi opoziţia ei față 
de teologia lui Varlaam din Calabria. 

b) Citarea în $ 5 al ““Expunerii”” monahilor aghioriți 
ca autoritate în teologia şi spiritualitatea Părinților a 
pr.prof. D.Stăniloae, cel care prin toată activitatea şi scrisul 
său a iniţiat începând din anii '40 la Sibiu (prin monografia 

despre Sf.Grigorie Palama în 1938 şi traducerea Filocaliilor 
din anii 1944-1947) şi a desăvârşit apoi la Bucureşti (prin 

“Dogmatica” sa din 1978 şi “Spiritualitatea ortodoxă” din 
1981, formă revizuită a unui curs mai vechi din 1947) 
reorientarea neopalristică a teologiei din Biserica Ortodoxă 
Română, reprezintă o recunoaştere a poziției înaintate şi 
echilibrate a teologiei ortodoxe româneşti. Aşa cum arată 
pr.prof. I. Bria, pr.prof.D.Stăniloae “a trebuit să vădească - şi 
el - în numeroase ocazii şi cu mari riscuri pe cei ce deformau 
profilul veritabil al Ortodoxiei, confundând experienţa Sfinţilor 
cu misticismul, isihasmul cu bogomilismul, pietatea filocalică 
cu bigolismul. El a fost nevoit să afirme răspicat în mijlocul 
celor ce se pretindeau a fi “apărători ai Ortodoxiei”, că fără 
teologie mistică, fără spiritualitate, Ortodoxia devine un 
creştinism surogat, că, fără Filocalie, creştinismul răsăritean 
nu este decăt o colecție de canoane şi rituri bizantine” 
(“Ortodoxia ” nr.4/1978, p.638). El a făcut din nou conştient 
faptul că “teologia şi spiritualitatea formează un întreg 
indivizibil. Ele nu trebuie să fie nici separate, nici adăugate una 
după alta. Fie că vrem sau nu, teologia ortodoxă autentică este 
o teologie contemplativă. Teologia fără contemplatie este un 
simplu exercitiu intelectual sau o interpretare istorică; 
spiritualitatea vine să arate că experiența contemplaţiei, adică 
ridicarea minţii la un plan de cunoaştere meia-intelectual, 
singurul plan posibil de întâlnire personală cu Dumnezeu, ține 
de natura teologiei. O teologie necontemplativă e de 
neconceput” (“Biserica Ortodoxă Română”, nr.9-10/1983, 
p.674-679). 

De aceea, pe lângă rememorarea în conștiința mai 
tinerelor generaţii de teologi şi slujitori ai Bisericii a unei 
importante “lecţii”, asupracăreia nuse va stărui poate niciodată 
prea muit, privitoare la sensul profund şi deplin al teologiei 
patristice şi ortodoxe în genere. o functie posibilă a acestor 
consideraţii asupra “căilor teologiei greceşti” moderne ar 
putea fi aceea de a ne permite să întelegem mai bine poziţia de 
echilibru şi contribuția decisivă a operei teologice a 
păr.Stăniloae la definirea sensului teologiei ortodoxe şi să ne 
aducem şi pe această cale prinosul nostru de recunoştinţă şi 

prețuire “celui ce va rămâne în istoria teologiei ortodoxe 
româneşti traducătorul şi exegetul Filocaliei ortodoxe, celui 
ce a adus un suflu nou în această teologie în duhul patristic şi 
contemporan” (pr.prof.]. Bria, “Ortodoxia” nr.4/1978, p.647). 


Expunerea Comisiei alcătuite din Monahi aghioriţi *) 


Întristare multă a pricinuit la noi citirea unei lucrări 
teologice în două fascicole cu titlul “Misticism - apofatism, 
teologie catafatică ” a profesorului Panayotis Trembelas. 

Şi deşi nu e misiunea Sfintei Comunități a Sfântului 
Munte să judece lucrări ştiinţifice, totuşi, simțindu-ne 
continuatori ai marii Predanii şi Teologii mistice isihaste ce 
este judecată îni fascicolele acestei lucrări, cu strângere de 
inimă şi multă dragoste de Adevăr şi de fraţii noştri suntem 
constrânşi să spunem următoarele: 

l. Predania unitară a Ortodoxiei şi concrescența 
armonioasă între teologie şi viaţă - dovadă a fidelității ei vii 
faţă de dogma de la Chalcedon - a fost păzită intactă în Biserica 
noastră şi a hrănit dintotdeauna pleroma bisericească, până şi 
în perioada Turcocraţiei, cu dogmele purtătoare-de-viaţă ale 
Adevărului şi harul Sfinţeniei nemincinoase. 

În ultimele secole, însă, şi înprincipal dupăproclamarea 
autocefaliei Bisericii Eladei, incep să se introducă în Occident, 
sub chipul unui aşa-zis progres, microbul dezbinării spirituale. 
Boala separaţiei între teologie şi spiritualitate, între teologi şi 
“sfinţi”, care mistuia civilizaţia occidentală “iluministă” - 
consecință a devierii dogmatice a Bisericii Romano-Catolice - 
este transportată şi în țara noastră. 

Teologia care se învaţă în principal în spaţiul monastic 
se învață acum, după crearea regatului elen, în şcolile nou 


__ *)Redactată de Egumenul Vasilios Gondikakis 
Stavronikitanul (informaţie epistolară de la monahui Teociit). 
Trimitere la studiul prof. Trembelas făcute în original după 
ed. I le-am adaptat la ed. II pe care am avut-o la dispoziţie. 

înființate ale Universităţilor. Educaţia spirituală făcută în 
mod firesc prin participarea la întreaga viaţă a parohiei, este 
oferită acum în principal de predicile şi catehezele laicilor. 

Şi ne putem pune întrebarea: Sunt condamnabile în 
sine aceste noi forme? Nu se poate oare ca Teologia ortodoxă 
să fie învățată la Universităţi şi evlavia să fie transmisă în 
mişcările creştine (laice)? În această privință putem da 
următorul dublu răspuns: 

Mai întâi, nua existat nici un motiv pentru subaprecierea 
sau suprimarea vechilor forme care oferă în mod ortodox ceva 
de neînlocuit. 

În al doilea rând, este cu putinţă şi faptul ca forme noi 
de viață să fie altoite pe Predania Bisericii suportând, prin 
legarea lor organică de Ea, schimbarea cea bună. 

Însă nu e uşor de zis că acest lucru s-a întâmplat de la 
început cu şcolile noastre teologice şi catehetice. Pentru că - 
datorită climatului mai general al epocii în care au fost ele 
create - în pofida bunei intenţii probabile a cadrelor lor, ele nu 
s-au hrănit atât din Predania noastră ortodoxă cât din 
concepțiile şi vederile Occidentului heterodox. 

2. Profesorii şcolilor teologice s-au format de regulă în 
Occident. Au cunoscut teologia ortodoxăprin el. Și au strămutat 
de obicei la noi metoda ştiinţifică a dascălilor heterodocşi şi 
opiniile lor individuale faţă de Sfinţii Apostoli şi de- Dumnezeu- 
purtătorii Părinți ai Bisericii noastre. 

În mod corespunzător şi mişcările religioase laice, în 
pofida bunelor lor intenţii, nu se hrănesc din evlavia teologică 
a Predaniei noastre (le sunt necunoscute operele Părinților 
noştri: Filocalia, Scara Sfântului loan Sinaitul, operele Sfântului 
Simeon Noul Teolog... Nicicând ele n-au editat una din ele) şi 
hrănesc constant Biserica cu lucrări influențate nemijlocit sau 
mijlocit de spiritul pietist al Occidentului. 

Ca urmare a acestei invazii a spiritului străin şi, 
netradițional în teologia şi viaţa noastră, o maladie cronică - 
o confuzie de limbaj şi de criterii - chinuie Biserica elenă 
modernă şi aceasta se prezintă printr-o mulțime de probleme 


218 


generate de această boală. 

Un exemplu şi un simptom caracteristic al acestei 
multiple confuzii îl constituie şi lucrarea teologică în discuţie. 
În ea un bătrân profesor alcătuieşte un studiu teologic al cărui 
prilej îl constituie o cuvântare a unui mai tânăr confrate al lui 
a cărui îndrăzneală în idei şi neclaritate în exprimare îl 
surprind. Şi cuvântarea mai tânărului teolog se revelează 
(într-adevăr) îndepărtată de rizoarea ortodoxă. Dar şi bătrânul 
profesor “conservator” se apropie de Părinţi cu premise şi 
criterii spirituale străinexde Tradiţia ortodoxă şi pentru aceasta 
ajunge la concluzii deopotrivă de inacceptabile. 

Teolog savant şi predicator, dascăl universitar şi 
membru fondator al unei asociaţii religioase, autorul se 
străduieşte cu lucrarea sa să atingă misterul relaţiei între 
teologie şi viaţă. Şi deşi dispune de o largă erudiție patristică 
(vezi mulțimea citatelor) şi de o dispoziţie ce evită exclusivismele 
şi ascuţişurile, întregul lui efort nu aduce roadă pentru că el se 
mişcă în spațiul în care se dezbat teme şi se elaborează 
proiecte teoretice, unde se combat opinii individuale şi nu 
acolo unde “se pătimesc cele dumnezeieşti ”. De aceea, resursele 
lui se dovedesc insuficiente. Pentru că, după cum spune Sfântul 
Nicodim Aghioritul, “dumnezeieştile mistere” ale teologiei şi 
evlaviei noastre, “nue chip ca cineva să le învețe altora corect 
dacă n-a fost învrednicit mai întâi el însuşi să le cunoască prin 
lucrare şi să le pătimească prin harul Sfântului Duh”. 

Și numai fraza autorului că lucrarea lui “constă 
într-o nouă trecere în revistă a materialului despre apofatism ” 
(fasc.], p.4) dovedeşte cât de diferită e de teologia Părinților 
care “pătimeau cele dumnezeieşti”. 

Și numai faptul că autorul consideră sfințenia şi 
îndumnezeireacao “prefacere acaracterului şi o transformare 
etică” (II, p.72) ne revelează ce concepție are despre viața 
duhovnicească. 

Toate expresiile apofatice ale Sfinţilor Părinţi 
conviețuiesc organic, după cum se ştie, ca experienţe personale 
în Duhul. De aceea nu pot fi abordate şi clasificate ca un 

“material apofatic” inert şi neutru. Fiecare din ele este un 
element şi membru nedetaşabil al întregii vieți şi existente 
duhovniceşti a lor.. Părinţii n-au ales apofatismul ca metoda, 
modul sau sistemul cel mai bun sau productiv, ci au sfârşit în 
mod inevitabil în expresii apofatice “ pătimind şi nu cugetând 
în mod intelectual negația”. 

3. Fiindcă abordarea Părinților se face cu ajutorul 
logicii şi limbajului teologilor occidentali şi cu puncte de 
vedere spirituale ce decurg din experiența mentalităţii pietiste 
încuiate, ambele incapabile să cuprindă în realitate misterul 
perihorezei mistagogice a teologiei şi vieții ortodoxe - de aceea 
avem drept rezultat alcătuirea unui studiu cu adevărat curios. 
În el se împletesc expresii de laudă pentru Sfinţii noştri Părinţi 
cu caracterizări cu totul inacceptabile: citate patristice în care 
răsună experiențe dumnezeieşti şi simple puncte de vedere ale 
unor teologi străini fără nici o legătură cu misterul teologiei 
noastre ortodoxe. Opinii ale unor teologi occidentali sunt 
prezentate ca expresii autoritative pentru disprețuirea Scrierilor 
Areopagitice, deşi sunt observate consimțământul unanim şi 
admirația întregului cor al Părinților Bisericii pentru ele. Este 
propus ca un misticism sănătos, potrivit opiniei lui Oosterzee, 
misticismul lui Thomas de Kempis (1, p. 18) şi sunt caracterizate 

“ca insolite şi stranii dacă nu şi eretice învățăturile Sfântului 
Simeon Noul Teolog” (I, p.96). Se adaugă opinii ale unor 
teologi heretodocşi care judecă pe misticii Occidentali ca pe 
unii ce au deviat spre sentimente bolnăvicioase. Şi autorul 
sfârşeşte: “...lăsăm, pe Fisher să pună capăt observaţiilor 
noastre generale despre teologia mistică şi misticism” (I, 
p.21). 

Noi, însă, viețuind în Tradiţia neîntreruptă şi unitară a 
Bisericii Ortodoxe a Răsăritului, mărturisim că nu avem ca 
exemplu de misticism sănătos pe Thomas de Kempis, iar 
judecăţile ereticului Fisher fată de misticismul maladiv şi cu 
totul străin pentru noi al Occidentului nu ne privesc pe noi în 
ceva nici nu se raportează la de- Dumnezeu-purtătorii noştri 
Părinţi. 

Dacă autorul alege teologia lui Oosterzee sau Fisher 
drept călăuză pentru lucrarea lui teologică şi învățătura 
heterodoxului Thomas de Kempis ca un exemplu de misticism 
sănătos pentru viaţa lui, e liber săo facă. Este, însă, inconsecvent 
din punct de vedere ştiinţific ca el să încerce să înţeleagă prin 
astfel de premize misterul Teologiei noastre (de la Sfântul 
Dionisie Areopagitul până la Sfântul Grigorie Palama). Și 
inacceptabil din punct de vedere duhovnicesc să cuteze să 


„judece şi să asândească printr-o astfel de experienţă experienţele 


mai presus de fire ale Sfinţilor noştri, precum ale unui Sfânt ca 
Simeon Noul Teolog. 

4. Din nefericire, în toată lucrarea subzistă în mod 
difuz spiritul neîncrederii şi discreditării față de operele Sfinţilor 
Părinţi cercetate. Autorul se străduieşte să-şi modereze 
atitudinea negativă - sau să evite consecințele ei- întrebuințând 
constantexpresii indirecte. Unexemplu din multele caracterizări 
împotriva Sfântului Simeon Noul Teolog: “Aceste viziuni le-am 
fi caracterizat ca închipuiri cu totul inferioare dacă n-am fi 
avut în vedere ce fel de curăţie şi sfântă experienţă şi asceză 
poseda Cuviosul Simeon” (1, p.95). ` 

Însă acolo unde inima sa îşi dă frâu liber şi vomită fără 
nici o îndoială, tăgada pe care o ascunde înlăuntrul ei, sunt însă 
de-Dumnezeu-inspiratele, după Sfinţii Părinţi, Scrieri 
Areopagitice. 

De la începutul şi până la sfârşitul celor două fascicole 
disprețuirea textelor Areopagitice se prezintă ca idei şi linii 
statornice, deşi, de la începutul Tradiţiei noastre teologice şi 
până astăzi avem o serie nesfărşită de expresii ale admiraţiei 
Părinților fată de Scrierile Areopagitice şi Sfântul lor Autor 
care luminează, ca o făclie în noapte, Biserica. 

Scrierile Areopagitice sunt caracterizate ca o “operă 
neautentică şi pseudo-epigrafă ” (I, p. 32), pentru că autorul lor 
“a reuşit să răpească şi să uzurpe pentru el autoritatea de 
Părinte Apostolic impunându-se îm mod anticipat printr-un 
personaj fictiv şi Părinților de mărturisire ortodoxă” (I, p.36). 
Autorul tratatelor Areopagitice “nu poate fi numărat între 

Sfinţii Părinți” (ibidem). Doar faptului că Sfântul Maxim “a 
epurat scrierile Areopagitice într-o măsură satisfăcătoare de 
formule ce sună rău,se datorează aceea că ele nu au fost scoase 
dincircuitul literaturii ortodoxe odată cu apariția lor” (ibidem). 
“Indus în eroare, cum am spus, de personajul fictiv, acest 
Părinte (Maxim) a glosat din fericire cu scolii tratatele 
areopagitice... Cu toate acestea , în pofida tuturor lămuririlor 
Mărturisitorului credinței noastre Maxim şi ale studiilor corpus- 
ului tratatelor Areopagitice întreprinse după el cu evlavie şi în 
duh de credință, n-a fost cu putință, decăt ca acestea să semnaleze 
influenţe nedorite ba chiar şi păgubitoare nu numai în trecut ci 
şi până astăzi” (I, p.46). 

Şi atacul autorului lucrării împotriva acestor texte 
sfinte continuă: “alăturăm câteva rânduri dintr-o suprimare 
(negatie) apofatică referitoare la divin pe care a formulat-o 
Pseudo-Dionisie, şi din care oricine poate judeca la ce fel de 
rătăciri funeste urmează a fi deturnat...” (I, p.24). 

“Cât de rău sună şi cât induce în eroare asemănarea 
exterioară şi utilizarea unui lexic comun de către Plotin şi 
Pseudo-Dionisie se poate încredința oricine...” (I, p.45). 

“După cum just observa P.Lebreton, “toate 
consideraţiile lui Dionisie (despre numele divine ca 
necorespunzătoare supraprofunzimii divine) nu ne ridică mai 
presus de teologia naturală” (I, p.37). 

După Oosterzee, “Dumnezeu decade (prin teologia 
Sfântului Dionisie Areopagitul) într-un Existent abstract şi 
nedeterminat, un fel de cauză primă obscură, a cărei abis nu 
e măsurat în profunzime nici de Ea însăşi, nici de altcineva, şi 
astfel l-au închipuit pe Dumnezeu împreună cu Schelling şi alți 
filosofi contemporani. Dar o astfel de concepţie despre divin 
este diametral opusă conceptului de Fiinţă absolută şi infinit 
perfectă” (I, p.47-48). 

5. În opoziţie cu prof. Trembelas şi teologii occidentali, 
Bisericavenereazăpe autorul Areopagiticelor ca Sfânt, călăuză 
nerătăcită şi Părinte a toată lumea. Și în ziua prăznuirii Lui, 
3 octombrie, îi adresează fericirea caracteristică: “Bucură-te, 
222 


cale nerătăcită a mântuirii. Bucură-te, stavilă a căii 
necredincioşilor. Bucură-te Părinte a toată lumea”. 

Iar Sfântul Maxim nu s-a apropiat de tratatele 
areopagitice cu dispoziția unui judecător (nici, cu atât mai 
mult, cu impertinenta unuia care dăverdicte) casă le “epureze ”, 
ci se referă la “preasfântul şi adevărat arătătorul-celor- 
dumnezeieşti, Dionisie Areopagitul ” (P.G.91, 6614) cu evlavia 
ucenicului şi studiosului smerit. lar în “ Mystagoghia "sa (care 
constituie o scolie la “Ierarhia bisericească” din Scrierile 
Areopagitice), Sfântul Maxim se referă la el accentuând: “căci 
este o îndrăzneală nemăsurată, o insolenţă şi un lucru aproape 
de nebunie a întreprinde aceleaşi lucrări ca şi acela (Dionisie) 
cel ce nici nu-l poate cuprinde sau înţelege pe acela şi a pune 
înainte ca ale sale proprii tainele arătate numai aceluia prin 
Duhul” (P.G.91, 6614). 

Și toți Sfinţii ulteriori, ca loan Damaschinul, Teodor 
Studitul, Andrei Criteanul, au numit pe Dionisie Areopagitul 
“preînțelept ”, “descoperitor al celor sfinte ”, “divin”, “dascăl”, 
“inițiat” şi “văzător al celor ascunse” (P.G.97, 1065). lar 
“apărătorul nebiruit al teologilor”, Sfântul Grigorie Palama 
îl consideră drept “canon” al Ortodoxiei: “pentru cei ce 
cugetă bine, Marele Dionisie n-a limpezit teologia cea 
preasigură şi adevărată fără o insuflare dumnezeiască, astfel 
încât noi, folosindu-ne de ea ca de un canon şi o lumină şi drept- 
trăind prin ea cuvântul adevărului, vedem şi îndreptăm cu folos 
pe cei ce se abat cu ceva de la ea şi deviază cu uşurinţă” 
(Syngrâmmata ZI, p.69). 

Iar venerabilul profesor ortodox de dogmatică 
pr.Dumitru Stăniloae explică limpede pentru ce Occidentul 
n-a înțeles pe Sfântul Dionisie: “Răsăritul a făcut caz în 
învățătura lui de energiile necreate ale lui Dumnezeu, indiferent 
dacă cineva le-ar numi aşa sau altfel. A dat o soluție în care pe 
de o parte întărea transcendenta lui Dumnezeu şi pe de alta 
recunoştea o întâlnire nemijlocită între Dumnezeu şi creaturi, 
o prezenţă a lui Dumnezeu în creaturi, o apropiere a creaturii 
de Dumnezeu. Dionisie se află pe această linie, confirmă 

c 15 — Dialoguri la Athos vol, II 


această viziune. Occidentul, neințelegând în acest mod pe 
Dionisie, nu l-a înţeles de fel”. (Introducere la “Mystagoghia ” 
Sf Maxim Mărturisitorul, colecția “Epi tas pigas”, Athena, 
1973, p.31). 

6. Din toate acestea se vede că nu o diferență de nuanță 
şi accent în exprimare separă pe autorul în discuţie de teologia 
Bisericii noastre, ci una de distanțare haotică. 

Deşi la început pare căpatosul lui împotriva Tratatelor 
Areopagilice se datorează faptului că autorul lor şi-a plăsmuit 
o “mască falsă”, la sfârşit însă se revelează că autorul are 
criterii străine de Părinţi. El adoptă poziția teologilor 
occidentali şi se străduieşte să ne insufle un spirit de contestare 
funestă. Nu numai că neagă paternitatea tratatelor areopagitice, 
ci priveşte şi conținutul lor aşa cum îl priveşte Apusul. Şi nu 
numai contestă ortodoxia lor ci le consideră şi ca ducând 
cumva spre ateism (Şi agnosticism). 

Iar când ajunge să ne convingă prin simplă logică că 
în chestiunea discutată e corectă judecata lui Oosterzee sau a 
unui Lebreton şi nu simțirea duhovnicească a întregului cor al 
Sfinţilor Părinţi, atunci automat el insuflă înlăuntrul nostru 
necredinta generală în Biserică în genere. Pentrucă ea aprimit 
Tratatele Areopagitice. Savoarea expresiilor şi experiențelor 
Areopagitului au pătruns, au dat viaţă şi călăuzit întreaga viață 
şi teologie a Părinților. În “Centuriile teologice şi iconomice ” 
ale Sfântului Maxim, găsim frecvent textual paragrafe întregi 
din textele Sfântului Dionisie. 

De aceea în mod spontan răspundem autorului: nu 
s-au înşelat Părinţii. Pentru că n-au avut nevoie să aştepte 
rezultatul criticii referitoare la originea textelor, ca să se 
pronunte despre ce este duhovniceşte autentic sau neautentic. 
N-au avut nevoie de lumina ştiinţei ca să ne grăiască adevărul 
pe care-l căutăm - prin înşişi cugetătorii-de- Dumnezeu - şi ca 
să ne călăuzească spre viața pe care o dorim, unde lumina 
ştiinţei e întuneric, unde “tace tot trupul pământesc ” şi se aude 
Cuvântul, “unde pe Dumnezeu îl strigă singură tăcerea 
desăvârşită şi îl înfăţişează necunoştinţa desăvârșită în sens de 

depăşire” (Sf. Maxim, Filocalia JI, p.175). 

7. Nu e clătinată stânca pe care a fost zidită dintru 
început Biserica şi logica ei “străină” pentru lume de către 
cunoştinţele şi ipotezele ştiinţifice fluctuante. Cinstim istoria. 
Nu ne tulburăm de evoluția ştiinţei. Apreciem roadele 
cercetărilor filologice. Suntem însă călăuziţi dintotdeauna 
fără rătăcire şi în mod sensibil în credinţa şi misterul vieţii de 
“teologiile de-Dumnezeu-insuflate ale Sfinţilor şi de modul 
evlavios de a cugeta al Bisericii (Synodikonul Ortodoxiei). Nu 
ne preocupăm atât dacă autorul Tratatelor Areopagitice e 
Dionisie Areopagilul cel care a crezul prin propovăduirea 
Apostolului Pavel sau un alt mădular ulterior al Bisericii. Ceea 
ce ne interesează şi ne linişteşte e felul cum a vorbit despre 
Scrierile Areopagitice conştiinţa Bisericii. 

Dacă în aceste texte există termeni neoplatonici 
care-l deranjează pe autorul lucrării în discuţie, ei nu ne 
tulbură ci ne bucură. După cum faptul că Domnul şi-a asumat 
şi a îndumnezeit prin Întruparea Lui întreaga fire omenească 
nu ne întristează nici nu micşorează Dumnezeirea Lui ci ne 
mântuieşte şi dovedeşte negrăita şi nemăsurata Lui iubire de 
oameni, aşa şi Părinţii teologi ai Bisericii noastre şi-au asumat, 
au apreciat şi salvat şi ei, la rândul lor, întreaga osteneală, 
cercetare şi exprimare a filosofilor dinaintea lor. 

Reacţia atât de diferită la însăşi textul de bază al 
Tratatelor  Areopagilice demonstrează distanțarea haotică 
care domneşte intre sensibilitatea şi criteriile duhovniceşti ale 
Sfinților Părinţi şi cele ale autorului lucrării în discuţie. Dacă 
ar fi avut cu adevărat un cuget ortodox şi criterii duhovniceşti 
sănătoase ar fi reacţionat şi simţit în chestiunea dezbătută ca 
şi întregul cor al Sfinţilor noştri care s-au desfătat de aceste 
Scrieri. 

Disprețuind şi ofensând Tratatele Areopagiltice 
disprețuim pe toți acei care s-au situat fără rezerve şi din tot 
sufletul de partea lor. De aceea, respingând Tratatele 
Areopagitice, autorul urmează să aibă în consecinţă o poziție 
rezervată şi negativă şi faţă de toți ce au fost în acord cu Sfântul 

autor al Tratatelor Areopagitice şi care găsesc experienţele şi 
expresiile lui în acord cu cele ale lor proprii. 

8. Astfel, autorul are dificultăţi în a primi şi teologia 
energiilor necreate a Bisericii Ortodoxe ca una “ce se 
acomodează cu greu cu simplitatea fiinţei divine şi cu 
intangibilitatea şi absoluta inaccesibilitate a acesteia” (II, 
p.68). lar pe stâlpul Ortodoxiei, Sfântul Grigorie Palama, îl 
găseşte “într-o oarecare măsură antrenat spre aceeaşi confuzie 
(împreună cu Varlaam) dar în sens opus” (H, p.44). 

Extazele şi vedeniile divine ale Profeților el nu vrea să 
le punem în legătură sau să le identificăm cu vedeniile 
dumnezeieşti ale de- Dumnezeu-purtătorilor şi de Duhul Aceluia 
mişcaţilor Sfinți ai Bisericii noastre (II, p.81), deşi depreciază 
limpede experiențele în Duhul Sfânt ale Cuvioşilor noştri, 
pentru că găseşte şi în afara Bisericii stări de extaz, de “eros 
divin” ca în religiile vechii Elade, Indiei, Chinei, Egiptului şi 
fenomene extatice de tipul derviştilor pănă astăzi (I,p.68). 

Pe Sfântul Simeon Noul Teolog, a cărui “fată 
dumnezeiască şi sfântă arunca raze şi strălucea ca un al doilea 
soare” (Sf. Nicodim Aghioritul), îl consideră ca o sensibilitate 
maladivă. Şi “temperamentului său impresionabil şi foarte 
sensibil i se datorează inepuizabilele curgeri ale lacrimilor 
lui...” (I, p.77). . 

Despre iluminările duhovniceşti şi extazele divine ale 
aceluiaşi Sfânt se susține: “nu excludem ca, mai ales atunci 
când este vorba de temperamente sensibile, să aibă loc şi 
asemenea arătări izvoråte dintr-o supratensionare şi 
suprasolicitare a nervilor şi dintr-o eliberare de o obsesie 
anterioară”. 

După Sfântul Grigorie Palama, întreaga viață a 
Sfântului Simeon este un miracol şi scrierile lui, scrieri de viață 
(Syngrâmmata 7, p. 404-405). Sfântul Nicodim Aghioritul ne 
prezintă pe Sfântul Simeon ca îndumnezeit încă de pe pământ: 
“încă de aici s-a învrednicit să ajungă simplu, fără legătură cu 
nimic din toate cele ce sunt prin unirea cea mai presus de minte 
potrivit lui Dionisie Areopagitul” (Slujba Sfântului 
Simeon, p.105), iar scrierile lui sunt ca “o trâmbiţă a 

îndumnezeirii... înălțime a teologiei... strajă a comorii dogmelor 
tainice” (ibid.p. 112). Dimpotrivă, prof. Trembelas le consideră 
stranii şi eretice: “atât şi despre învățăturile acestea ale lui 
Simeoncare, încazcă n-ar voi cineva să le privească ca eretice, 
se prezintă cel puţin ca insolite şi bizare (sic!) ” (1,p.96). 

E limpede că ne găsim în fața unei Stări extrem de 
grave. 

Era lucru cunoscut că bogăția duhovnicească a 
Părinților Neptici n-a fost niciodată apreciată de mişcările 
pietiste mai noi, dar faptul de a dezlănțui un astfel de atac 
blasfemiator împotriva de- Dumnezeu-purtătorilor teologi ai 
Tradiţiei noastre este cu totul inacceptabil. Faptul că nu a 
apărut nici o reacţie e şi el caracteristic. Ca şi faptul de a 
propune ortodocșilor tineri lucrarea aceasta ca o prezentare 
autoritativă a Părinților noştri. 

9. Astăzi mai ales s-ar fi cuvenit să evidenţiem şi să 
recomandăm spontan şi din tot sufletul pe de-Dumnezeu- 
purtătorii noştri Părinţi (cum sunt Sfântul Simeon şi Sfântul 
Grigorie Palama) ca pe dascălii adevăraţi şi autentici ai vieţii 
adevărate. Mai cu seamă astăzi, când tinerii din întreaga lume 
în călătoria lor sterilă în ținutul lipsit de apă şi pustiu al 
civilizaţiei contemporane, nesatisfăcuți de ştiinţificismul arid 
şi preparatele ieftine ale pietismului lipsit de substanţă, caută 
zadarnic echilibrul lor psihosomatic în magia înșelătoare şi 
şarlatană a “Guruş”-ilor din Orientul Îndepărtat. (Boala 
aceasta a ajuns deja şi la studenţii noştri). Şi în loc să facem 
aceasta, venim să săpăm noi înşine autoritatea Părinților şi să 
discredităm pe Cuvioşii noştri prin lucrări pretins “teologice”. 

Tragismul timpurilor nu îngăduie să ne pierdem timpul 
cu pietismul şi teologia învechită a lucrărilor scolastice care, 
deşi bleastămă de obicei Occidentul, se hrăneşte substanţial 
din tradiția Occidentului, suferă de sciziunea lui şi comunică 
slăbiciunea (neputinţa) lui. 

Nu acuzăm Universitățile, nici asociaţiile religioase, 
exprimăm doar suspinul fără grai al Sfinţilor în viaţă şi 
săvârşiți din viaţă pentru contrafacerea adevărului şi iznoranța 

care chinuie trupul Bisericii elene moderne. 

Teologia Universităţilor şi diferitele mişcări creştine 
trebuie să se rescufunde în misterul vieţii Tradiţiei noastre 
bisericeşti, ca de aici să găsească noi puteri şi metode de lucru 
şi evanghelizare. Să înceteze confuzia limbajelor şi criteriilor 
care creează Babelul şi polarizarea problemelor noastre 
bisericeşti. 

Din nefericire, aşa cum dovedeşte şi lucrarea criticată, 
mulți teologi contemporani trăiesc şi se roagă cu totul diferit 
față de Părinţi: au altă idee despre credinţă, teologie şi viaţă. 
Acolo unde Părinţii discerno exprimare insuflată de Dumnezeu 
şi o prefacere de lucrare dumnezeiască, aceia găsesc prilejuri 
ce conduc la ateism şi agnosticism. 

Îndepărtarea aceasta de teologia ortodoxă ecumenică 
trăită, înseamnă şi îndepărtarea de om şi incapacitatea 
ajutorului care i se acordă. 

O astfel de teologie scolastică şi duhovniceşte lipsită 
de sevă este inutilă pentru mântuirea omului. lar un discurs 
pietist nevertebrat dogmatic, care consideră îndumnezeirea ca 
o ameliorare a caracterului, e prin natura lui inacceptabil. 
Această teologie expiră. Şi acest mod de viață nu poate să 
reziste la judecata generală a epocii noastre. Ambele (teologia 
scolastică şi pietismul) sunt unul din motivele şi consecinţele 
declinului duhovnicesc al vremurilor noastre. 

Dacă aceasta era teologia Bisericii, n-ar mai fi creat 
ea Părinţi şi Mărturisitori arătători-ai-celor-dumnezeieşti, ci 
cercetători şi investigatori ştiinţifici şi reci de tipul veacului 
nostru. Şi dacă aceasta era spiritualitatea Tradiţiei noastre, 
n-ar mai fi creat ea Părinţii Neptici, ca “dumnezei după har” 
şi “luminători ai discernământului ”, ci sensibilități maladive, 
pradă halucinațiilor psihice. 

10. Dar în Tradiţia Bisericii noastre se săvârşeşte ca 
o lucrare sfântă o perihoreză (întrepătrundere) între teologia 
trăită şi evlavia adevărată. Teologii sunt Sfinţi. Şi Sfinţii sunt 
teologi. Primii teologhisesc prin sfințenia vieţii lor. Cei de-al 
doilea sfințesc creaţia prin întruparea teologiei lor sănătoase. 

În Biserică sfințenia şi teologia, curăția duhovnicească 
personală şi dreapta formulare dogmatică nu pot fi privite 
separat nici exista în mod confuz. De aceea întotdeauna 
adevărații teologi şi sfinţii reali sunt cunoscuţi ca hierofanţi şi 
mistagogi ai vieții veşnice. 

Sfânta noastră Tradiţie vorbeşte despre teolog nu ca 
despre omul de stiință specializat care poate să clasifice 
“material apofatic ” sau să descrie lucrări, ci ca despre sfântul 
inițiat el însuşi în cele mai presus de fire şi simţire. 

Vorbeşte despre Sfânt nu ca despre un simplu caracter 
moral, ci ca despre un “dumnezeu după har”. lar despre 
teologia acestui om-dumnezeu după har, singurul teolog 
adevărat şi nemincinos al Bisericii, vorbeşte nu ca despre 
rezultatul unei activităţi intelectuale, ci ca despre harul care se 
revarsă şi iese în mod natural şi continuu din natura lui 
îndumnezeilă inaccesibilă nouă. lar harul acesta vine la 
credincioşi ca o răcorire, mângâiere şi hrană: “Omule al lui 
Dumnezeu şi noule teolog... având pe Hristos, mana cea 
adevărată, țâşnind pururea în inima ta, ne-ai predat şi nouă 
teologicele tale învățături ca pe o mană duhovnicească şi 
cerească” (Slujba Sf.Simon Noul Teolog, p.54-55). 

Nueste vorbade o clasificare a unui “material apofatic ” 
neutru, ci despre o cuprindere, o iluminare enipostatică, de o 
însărcinare dumnezeiască şi o negrăită naştere: de o țâşnire de 
apă vie şi o mană cerească pentru toți credincioşii. 

Nu aşteptăm de la un teolog ortodox să ne prezinte o 
simplă ipoteză critică despre originea autorului unui text şi, în 
consecinţă, să ne alăture o serie de puncte de vedere personale 
ale lui, independente de “modul de a cugeta evlavios al 
Bisericii”. 

Dimpotrivă, aşteptăm de la teolog ca prin experienţa 
sa duhovnicească în Biserică, prin existența şi înzestrarea sa 
formativă, botezate în Duhul, să ne dezvăluie în mic Biserica 
vie; prin activitatea sa intelectuală şi prezența lui spirituală să 
ne descopere cum funcționează organismul ei teandric. Cum şi 
ce asumă şi îndumnezeieşte ea. Şi ce fel de persoane sau teorii 

respinge şi exclude ea ca elemente străine de mântuirea 
nemincinoasă şi sobornicească pe care o făgăduieşte şi aduce 
întregii creaţii. 

Teologie, în fine, sunt iradierile prezenţei Sfântului, 
efectele naturii umane a teologului care a fost îndumnezeită 
(sau e îndumnezeită) în Biserică. 

11. De ce să ne rătăcim zadarnic, în pierderea de timp 
sterilă cu o teologie cerebrală şi de prisos, şi cu o viață de 
pietate lipsită de fundament şi substanță? Când aceste două 
sunt necunoscute în Sfânta noastră Tradiţie, sunt străine şi 
incapabile faţă de năzuinţele şi nevoile omului. 

De ce să nu “întrebăm pe Părinţii şi Bătrânii noştri ca 
ei să ne vestească ” Adevărul, ci să ne refugiem la străini, care 
n-au o idee despre unele ca acestea şi sunt vrednici de plâns? 

De ce, dacă avem nedumeriri despre Sfântul Simeon 
Noul Teolog să nu întrebăm pe Sfântul Nicodim Aghioritul? lar 
despre textele dogmatice pe Maxim Mărturisitorul şi pe toți 
ceilalți Sfinţi până la noi? 

Cine şi când ne-a îndepărtat de corul nezdruncinat al 
purtătorilor-de-Dumnezeu Părinţi ai noştri ne-a adus pe 
“teologii conservatori” ca înţelepţi şi evlavioşi (ei care în cele 
din urmă ne prezintă pe Sfinţi ca rătăciţi) şi pe sincretişti lipsiţi 
de stabilitate ca “progresiști” şi sincronizaţi (ei care consideră 
pe Părinţi “depăşiţi ”). 

Nu încetăm nici cu primii, nici cu cei de-al doilea. 
“Qile, însă, ştiu glasul păstorilor, şi nu urmează unuia străin”. 

De-Dumnezeu-purtătorii noştri Părinți nu au nevoie 
de “priceperea pricepuţilor, nici de înțelepciunea înţelepților ”. 
Harul teologiei şi miracolul vieţii lor celei noi este “sminteală ” 
şi “nebunie” pentru întreaga teologie falsă şi pentru un mod 
fals de viată. 

Și deşi este dureros faptul că s-a scris o lucrare 
teologică, cum este cea judecată aici, care se pronunţă cum se 
pronunţă față de Sfinţii Părinţi, este în acelaşi timp o consolare 
constatarea, făcută în mod limpede prin ea, a prăbuşirii credinţei 
mincinoase, şi a spiritualității aparente care survin şi numai 

prin apropierea lor de teologia purtătoare-de-foc a Sfinţilor 
noştri. | 

Se sfarmă idolii, sistemele şi schemele unei teologii 
făcute, confruntate cu teologia vie şi dilatate în încercarea şi 
exprimarea apofatică insuportabilă pentru ele: “Sunetul 
cuvintelor tale a fulgerat ca un glas ceresc cugetele cele lipsite 
de Dumnezeu, cu cuvântul harului şi cu prealuminatele 
dumnezeieşti scânteieri ale dogmelor ai strălucit inimile 
credincioşilor” (Slujba Sfântului Dionisie Areopagitul). 

Sunt scandalizate şi paralizate concepțiile noastre 
pietiste despre sfințenie ca o “ameliorare a caracterului”, 
confruntate cu preasfintele experienţe ale Sfinţilor noştri care 
cuprind pe Hristos în inima lor, ca pe o lumină în mod 
enipostatic şi fiinţial, “ “văzută nevăzut şi înțeleasă neînțeles, ca 
o formă şi un chip fără chip”. 

12. Adevărat nu este ceea ce judecăm ca atare prin 
logica noastră mioapă, şi nu de acolo vom începe Adevărul. Să 
începem de la Sfinţii noştri Părinţi, “elementele cele mari care 
alcătuiesc credința ca pe o zidire”. Să simțim că suntem 
întunecaţi şi falși. Iar ei, Sfinţii, sunt adevăr şi lumină. Ei ne vor 
călăuzi acolo unde vrem să ajungem; numai noi înşine, cu 
judecata noastră, nu e cu putinţă să izbândim. 

“Aceasta e adevărata evlavie: faptul de a nu contesta 
(îndiscuţii) pe purtătorii-de- Dumnezeu Părinţi. Căci teologiile 
acestor Sfinţi sunt un hotar şi un meterez al adevăratei cinstiri 
a lui Dumnezeu... şi dacă cineva trece numai pe lângă unul 
dintre ele, de acolo va curge râul gândirii celei rău-voitoare a 
ereticilor” (Sf. Grigorie Palama, Syngrămmata JI, p. 483). 

Păcatul, în ultimă analiză, este distanțarea de 
Dumnezeu şi de oamenii Lui. Vai nouă în ziua aceea în care vom 
tăgădui pe Tatăl nostru cel din ceruri şi pe Părinţii noştri cei 
din Biserica Sa. Atunci ne vom simţi derutaţi şi pierduţi ca nişte 
prunci ajunşi orfani, expuşi la frigul şi întunericul pedepsei. 
Departe de căldura vieţii unde este Dumnezeu şi oamenii Lui. 
Departe de lumina Adevărului unde este EI şi cei ai Lui. 

13. “Doamne, nu ne lăsa în singure gândurile noastre 

pe noi cei aflaţi în căutarea căii vieții şi cunoştiinței locului 
unde eşti Tu. Toţi suntem plăsmuiţi după Chipul Tău, chiar 
dacă ne depărtăm de Tine. Toţi suntem fraţi ai Fiului Tău 
întrupat, chiar dacă nu credem în El”. (Sfântul Nicodim 
Aghioritul). 

Aceasta e puterea, nădejdea şi credința noastră, în 
mijlocul neputinței, deznădejdii şi necredinţei noastre. 

Toţi venim la Tine. Pe toți ne tragi mântuitor la Tine. 
Toţi Te dorim numai pe Tine, chiar dacă nu simţim aceasta şi 
ne luptăm împotriva Ta, Fă ca astăzi, mai cu seamă, cei ce cred 
în tine să întrupeze nemincinos Adevărul Tău cel unic şi 
mântuitor ca să se descopere fără rătăcire în lume că i-ai iubit 
pe oameni ca şi pe Fiul Tău Cel Unul-Născut. Și pe El L-ai 
trimis Mântuitor lumii. 

Atunci, în Răsărit şi în Apus, “tot pământul va fi plin de 
cunoştinţa Domnului”. Deoarece ca ortodocşi simţim că nu 
ținem de Răsărit ca loc nici nu combatem Apusul ca loc. Tinem 
de Biserica Luminii celei dumnezeieşti necreate şi neînserate 
care mântuieşte şi Răsăritul şi Apusul. 

De aceea, de acum înainte “mâna noastră a neiniţiaţilor 
nicicum să nu mai atingă” misterul Teologiei Ortodoxe “iar 
buzele credincioşilor fără tăcere” să cânte născătoarei-de- 
dumnezei Biserică - cea care naşte pe dumnezeii după har - 
pentru că numai în Ea şi prin Sfinţii Ei suntem călăuziți prin 
rătăcire la viaţă şi cunoştinţă acum şi pururea şi în vecii 
vecilor. Amin. 

H, 84; II, 42-43; F.R.II, p.72-73, 85; aici după Sf.Nicodim, Paza celor 
cinci simţuri, cap.5, p.105. 

p.84: Sf.Maxim Mărturisitorul, ibidem, I, 64-65.69; III, 3.20.48; 
F.R.U, p.47, 57, 77, 80, 85; aici după Sf.Nicodim, Paza..., cap.5, p.106. 

p.84: Sf.Maxim Mărturisitorul, după Sf.Nicodim, Paza... cap.5, 
p.107. 

p.86: “motto”: Sf.Grigorie Sinaitul, Despre felul în care trebuie 
să stea la rugăciune cel ce se linişteşte; F.R.VII, p.187. 

p.87: Sf.Marcu Ascetul, Despre cei ce cred că se îndreptează 
prin fapte 131 şi 34; F.R.I, p.261 şi 252. 

p.87-88: Sf.Grigorie Palama, Triada I, 2, 7; în rom.de 
păr.D.Stăniloae, Viața şi îmvățătura..., p.VIL. 

p.88-090: parafraza Merodei cuviosului Nichifor Monahul; vezi 
F.R.VII, p.26-29, 29-30. 

p.91: Sf.Grigorie Sinaitul, Capete în acrostih 22; F.R.VII, p.98. 

p.91: distincţia dintre “ființa” şi “lucrarea” minţii la Sf.Grigorie 
Palama, Triada |, 2, 3; Viaţa şi învăţătura... p.V. 

p.93: Triada 1, 2, întrebarea; ibidem, p.l. 

p.94: Triada |, 2, |; ibidem, p.Il. 

p.95: aluzie la Triada I, 2: despre rugăciune; în rom.ibidem, 
p.I-Il. 

p.95: aluzie la polemica epistolară dintre Varlaam şi Palama pe 
tema metodei teologiei, polemică anterioară izbucnirii disputelor isihaste 
propriu-zise. 

p.96: Triada I, 2, 8.10; ibidem, p.VIII, LX. 

p.97: motto: tropar din imnografia sărbătorii Înălţării Sf.Cruci. 

p.98: aluzie la Sf.Vasile cel Mare, Epistola 2, 2; P.G.32, 
228A=P.S.B.18, p.119. 

p.98: Sf.Grigorie Palama, Triada |, 2, 10; ibidem, p.IX. 

p.99: Triada |, 2, 8; ibidem, p.VIII. 

p.99: despre mişcarea “circulară” a minţii; vezi Sf.Dionisie 
Areopagitul, Despre Numele divine IV, 8; P.G.3, 704D. 

p.100: motto: Sf.Diadoh, Cuvânt ascetic în 100 de capete 68; 
F.R.I, p.364. 

p.100-101: VI.Lossky, Credință şi teologie, în: Introducere în 
icologia ortodoxă, în rom.de prof.R.Remus, 1993, p.13-14. 

p.102: Sf.Grigorie Palama, 3 Capete despre rugăciune, nr.2; 
P.G.150, 1117C. 

p.102-103:citat din Omilia-tratata Sf.Grigorie Palama la /ntrarea 
în Biserică, nepublicată în P.G.150. 

p.104: Sf.Isaac Sirul, Cuvântul 38; F.R.X, p.206. 

p.104: Evagrie Ponticul, Cuvânt despre rugăciune 60; F.R.I, 
p.81. 

p.104-105: E.Florovsky, rosu Bisericii Ortodoxe (“Ecumenical 
Review” nr.2/1960); trad.rom.de prof.T.Bodogae, în “Mitropolia 
Ardealului” nr.10-12/1981, 734-749. 

p.105: St.Diadoh, Cuvánt ascetic 7; F.R.1, p.336. 

p.105-106: /bidem, 8-9; F.R.I, p.337. 

p.107: “motto”: ibidem, 57; F.R.I, p.356. 

p.108: Sf.Vasile cel Mare, Omilia 3 la “la seama la tine însuţi”, 
3; P.S.B.17, p368. 

p.111: Sf.Dionisie Areopagitul, Despre Ierarhia Ecleziastică 
VI; P.G.3, 533 A-536A. 

p.112: Filon din Alexandria tratatul De vita contemplativa, citat 
după Eusebie al Cezareei, Istoria Bisericească II, 17; P.S.B.13, p.82-86. 

p.113: Sf.Diadoh, Cuvânt ascetic 11; F.R.I, p.338. 

p.114:*“motto”: Sf.Dionisie Areopagitul, Despre Numele Divine 
IV, 9; P.G.3, 704D. 

p.115: Sf.Diadoh, Cuvânt ascetic 67, F.R.I, p.363. 

p.116: Sf.Ioan Scărarul, Scara VII, 73; F.R.IX, p.185. 

p.117: Sf.Dionisie Areopagitul, Despre Numele Divine IV, 8-9; 
P:6.3, 

p.118: Sf.Diadoh, Cuvânt ascetic 59; F.R.I, p.357. 

p.1 19: Sf.Dionisie Areopagitul, Epistola II către Gaius; P.G.3, 
1069B. 

p.119-120: Sf.Maxim Mărturisitorul, Răspunsuri către Talasie 
59; FRIII, p.312. 

p.121: motto: Sf.Grigorie Palama, Omilie la Intrarea în Biserică, 
vezi nota de la pag.101-102. 

p.121-122: Sf.Nicodim Aghioritul, Paza celor cinci simțuri, 
cap.1 1, 6; ed.cit., p.202. 

p.122: Sf.Vasile cel Mare, Omilia IX la Psalmi, 6; P.S.B.17, 
292-293. 

p.123: Cuv.Calist Catafyghiotul, Despre viața contempiativă 
24; F.R.VIII, p.423-424. 

p.125: Sf.Grigorie de Nyssa, Despre feciorie 10, citat după 
Sf.Nicodim Aghioritul, Paza..., p.203. 

p.126: Sf.Dionisie Areopagitul, Despre Numele Divine VII, 1; 
P.G.3, 865C. 

p.127: Scolie a Sf.Maxim (loan de Skythopolis), P.G.4, 344A. 

p.127: Evagrie Ponticul, citat neidentificat. 

p.127: Sf.Grigorie de Nazianz, Orat.20, 1; P.G.36, 1065A. 

p.127: Sf.Vasile cel Mare, Epistola 2, 2; P.S.B.12, p.119. 

p.127: Sf.Grigorie Palama, vezi nota de la pag.101-102. 

p.128: motto: Sf.Simeon Noul Teolog, vezi mai jos nota de la 
pag. 130. 

p.129: Sf.Isaac Sirul, Cuvântul 43; F.R.X, p.223-224. 

p.129-130: Sf.Simeon Noul Teolog 
p.130: Sf.Simeon Noul Teolog, /mnul 40; în rom.de 
pr.prof.D.Stăniloae, Studii de teologie ortodoxă, Craiova 1991, p.582. 

p.131: Imnul 16; ibidem, p.389-340. 

p.131: Ibidem 

p.132: despre “eros” şi““agape”: Sf.Dionisie Areopagitul, Despre 
Numele Divine IV, 14; P.G.3, 776C-777B, comentat de Sf.Maxim 
Mărturisitorul, Ambigua; P.G.91, 1260C-1261B=P.S.B.80, p.229-230. 

p.133: despre natura “extatică” a “erosului” tot la Sf.Dionisie 
Areopagitul, Despre Numele Divine IV, 13, P.G.3, 776AB. 

p.133: definiţia “erosului”, ibidem IV. 15-17; P.G.3, 777B- 
780D. 

p.134: Ibidem IV, 13; P.G.3, 776AB. 

p.135-142: citate şi aluzii la imnografia sărbătorii Schinibării la 
Faţă din Mineul lunii August, ziua 6. 

p.136-137: parafrază la descrierea Athosului aparținând lui 
Nichifor Gregoras (sec.XIV), Historia Byzantină, XIV, 3, 3-4; P.G.148, 
948-952. 

p.138: aluzia la Sf.Vasile cel Mare din textul citat la pag. 121. 

p.142: citatul dintr-”un sfânt”, neidentificat. 

p.144: “motto”: troparul unui Sfânt Părinte Cuvios (Minee). 

p.146. Sf.Vasile cel Mare, Epistola 2, 2; P.G.32, 228; P.S.B.18, 
p.118. 

p.151: “motto”: citat din Sf.Simeon Noul Teolog, neidentificat. 

p.153 şi 165: citat din Sf.Grigorie de Nazianz, 

p.158: “motto”: antifon, utrenie, glas 5 (Octoih). 

p.159: citat dintr-"un mare Părinte”, neidentificat (Sf.Simeon 
Noul Teolog?). 

p.160: Sf.Grigorie de Nazianz, Orar.2 (de fuga et sacerdatio), 
71; P.G.35, 480B. 

p.165: Sf.Nicodim Aghioritul, Paza celor cinci simţuri, cap. 10; 
ed.cit., p.121-122. 

p.174: citat din Sf.Vasile cel Mare, neidentificat. 

p.174: citat dintr-”un sfânt”, neidentificat (Fer.Augustin?). 

p.176: “motto”: Evagrie Ponticul, Cuvânt despre rugăciune 
113; F.R.I, p.89. 

c16- Dialoguri la Athosvol II | 


p.177: Sf.Nicodim Aghioritul, Paza celor cinci simţuri, cap.11, 
3; ed.cit., p.157. 

p.177: Sf.Marcu Ascetul, Despre legea duhovnicească 85; 
F.R.I, p.238. 

p.181:“motto”:şitext: Sf.Dionisie Areopagitul, Teologia Mistică 
I, 1; P.G.3, 

p.183: Sf.Grigorie de Nazianz, Orat.39, 15; P.G.36, 353A. 

p-183: Sf.Dionisie Areopagitul, Epistola INI către Gaius; P.G.3, 
1069B. 

p.183: Sf.Maxim (“Ioan de Skythopolis), Scolie la Sf Dionisie, 
P.G.4, 532A. 

p.183-184: Sf.Ioan Damaschin, Dogmatical,4; P.G.94, 800BC. 


LUCRĂRILE MONAHULUI TEOCLIT DIONISIATUL 


1. Metaxy ouranoii kai ges Hagioreitikos Monachismos 
(Între cer şi pământ Monahismul aghioritic), 1955, 1985. 

2. Ho Hagios Nikodemos ho Hagioreites ho bios kai tă erga 
tou. 1749-1809 (Sf.Nicodim Aghioritul viața şi opera lui), 1959. 
1978. 

3. Athonika Anthe (arthra-meletemata) (Flori athonite. 
articole-studii din perioada 1951-1961; pentru mileniul Sfântului 
Munte), 1963, 1993. 

4. Orthodoxa Meletemata (arthra-meletes) (Meditaţii 
ortodoxe, articole-studii din anii 1962-1970, “mari figuri şi sărbători 
ca şi probleme actuale ale Bisericii Ortodoxe”). 1974 (ed.]l în 
pregătire ca vol.I] din “Flori Athonite”). 

5. Pros tèn semnotaten en monazousais Xenen hugiou 
Gregoriou Palumă (Către prea cinstita între monahi Xeni a Sf.Grigorie 
Palama; introducere, traducere, comentarii), 1974, 1986. 

6. Tå 153 kephalaia peri proseuches Evagrionu tou Pontikos 
(Cele 153 de capete de rugăciune ale lui Evagrie Ponticul, introducere 
şi traducere), 1974. 

7. Tă 200 kephalaiă peri pneumatikoii nomou hagiou Markou 
toù Askelou (Cele 200 de capete ale Sf.Marcu Ascetul despre legea 
duhovnicească, introducere şi traducere), 1974. 

8. Ta 226 kephalaiaperi tonoiomenonex ergon dikaioústhai 
(Cele 226 de capete ale Sf.Marcu Ascetul despre cei ce socotesc că se 
îndreptează din fapte, introducere şi traducere), 1974, 

i 9. Dialâgoi stân Athó (he theologia tes noerâs proseuches) 
(Dialoguri la Athos, teologia rugăciunii minţii), 1975, 1983, 
10. Tà 400 kephalaia peri Agapes hagiou Maximou tou 

Homologétou (Cele 400 de@dete despre iubire ale Sf.Maxim 
Mărturisitorul, introducere, traducere, comentarii), 1976, 1978. 

11. Ho hagios Gregorios Palamăs 1296-1359, ho bios kai he 
theologia tou (Sf.Grigorie Palama, viaţa şi teologia lui), 1976. 

12. Ta 100 Gnostika Kephalaiu hagiou Diadâchou Photikes 
(Cele 100 de capete despre cunoştinţă ale Sf.Diadoh al Foticeii, 
introducere, traducere, comentarii), 1977, 19... 

13. He Agdpe seiei te gé (Iubirea cutremură pământul. cu 
ocazia cutremurului din nordul Greciei, 1978), 1978, 1988. 

14. He “Aphorismene” (Excomunicata. Despre egumena 
“sihăstriei” din Kozani), 1978. 

15. Ho Hágios Nektarios Aigines ho Thaumatourgos 1846- 


„1920. ho bios kai ta érga tou (Sf.Nectarie al Eginei. viaţa şi opera lui), 


1979. 

16. Anonymou Hesychâstou Neptike Theoria (Contemplaţia 
neptică a unui isihast anonim, ediţia unui manuscris atonit din 
sec.XIX). 1979. 

17. Orthodoxia kai Politike. Monblogos ends dialógou 
(Ortodoxia şi Politica. Monologul unui dialog), 1981. 

18. Ho strategos Makryannis. Pateras kai Dăskalos tou 
Génous (Generalul Makryannis. Părinte şi Dascăl al Neamului), 
1983. 

19. He Panagia he “Limnia”. (Prea Sfânta Fecioară din 
Limnia, Eubea; istoricul găsirii şi minunilor făcute de această icoană 
sfântă, însoțite de tropare ale “bătrânului” Gerasimos Mikrayannanites 
şi selecţii din predicile mariologice ale păr.Cleopa Ilie), 1985. 

20. Pros tous politeuomenous (Către cei ce trăiesc în cetăţi, 
serie de articole din “Orthodoxos Typos” 1985), 1985. 

21. Ho Kosmokalogeros Alexandros Papadiamândes 
(Călugărul din lume Alex.Papadiamandis), (versiune lărgită şi 
modificată a două serii de articole din “Orthodoxos Typos” 1983 şi 
1985), 1986. 

22. Hieromonachos Athanasios Iberites 1885-1973. 1986. 

23. Ho Hăgios Anthimos tês chiou ho Thaumatourgos 1869- 
1960. Bios, thauntata, didaches (Sf.Antim al Chiosului Făcătorul de 
Minuni. viaţă. minini, învățături), 1987. 

24. Ho Gerontas mou hegoumenos Gabriel Dionysiates 
1886-1983 (Bătrânul meu, Gavriil Dionisiatul, după textele lui, după 
amintirile şi inima mea), 1987. 

25. Maria he Metera tou Theou mesa apo ten theologiă kai 
ten hymnologia ton hagion Patèron (Maria, Maica lui Dumnezeu, în 
teologia şi imnologia Sf.Părinţi), 1988. 

26. He huiresis ton Neorthodoxon (ho Neonikolaitismos tou 
K.Chr.Yannarâ) (Erezia neoortodocşilor. Neonicolaitismul d-lui 
Chr.Yannaras), 1988. 

27. Ho nikolaitikos erotismos ton Neorthodoxon (me 
theoretiko ton K.Chr.Yannarâ). (Erotismul nicolait al neoortodocşilor 
la teoreticianul lor dl.Chr. Yannaras), 1989. 

28. Athonika Anthe III (ârthra kai meletemata). (Flori athonite 
II], articole şi studii din 1971-1980), 1989. 

29. *...Kymata dgria thălasses epaphrizonta tas heautôn 
aischy;nas...” (Valuri sălbatice ale mării care-şi spumegă ruşinea lor”. 
luda 13: al 3-lea răspuns lui Chr. Yannaras), 1990. 

Bisericii ortodoxe prin abandonarea austerității şi ascetismului 
Părinților, prin pierderea conştiinţei faptului că natura Bisericii 
noastre e ascetică. Din desconsiderarea duhului ascetic ce 
caracterizează viața Bisericii Ortodoxe decurg toate 
scandalurile şi dezbinările în Biserică; diminuarea sfinţeniei, 

mare scop al vieţii noastre. După ce ne-am unit cu Hristos, 

